	Ez a dokumentum a(z) Remsima jóváhagyott kísérőiratait képezi, és változáskövetéssel jelölve tartalmazza a kísérőiratokat érintő előző eljárás (EMA/VR/0000320816) óta eszközölt változtatásokat.

További információ az Európai Gyógyszerügynökség honlapján található: https://www.ema.europa.eu/en/medicines/human/EPAR/remsima


























VIÐAUKI I

SAMANTEKT Á EIGINLEIKUM LYFS

1.	HEITI LYFS

Remsima 100 mg stofn fyrir innrennslisþykkni, lausn.


2.	INNIHALDSLÝSING

Eitt Remsima hettuglas inniheldur 100 mg af infliximabi*. Eftir blöndun inniheldur hver ml 10 mg af infliximabi.

* Infliximab er blendings manna‑músa IgGl einstofna mótefni sem er myndað í músa blendingsæxlisfrumum með DNA samrunaerfðatækni.

Hjálparefni með þekkta verkun

Lyfið inniheldur 0,5 mg af pólýsorbati 80 (E433) í hverju hettuglasi.

Sjá lista yfir öll hjálparefni í kafla 6.1.


3.	LYFJAFORM

Stofn fyrir innrennslisþykkni, lausn (þykknisstofn).

Stofninn er hvítur.


4.	KLÍNÍSKAR UPPLÝSINGAR

4.1	Ábendingar

Iktsýki

Ábendingar fyrir Remsima gefið samhliða metotrexati eru að draga úr einkennum og bæta jafnframt líkamlegt ástand hjá:
· fullorðnum sjúklingum með virkan sjúkdóm þegar svörun við öðrum gigtarlyfjum sem draga úr sjúkdómseinkennum (sjúkdómstemprandi gigtarlyfjum - DMARDs), þar með talið metotrexat, hefur ekki verið fullnægjandi.
· fullorðnum sjúklingum með alvarlegan, virkan og versnandi sjúkdóm sem hafa ekki áður verið meðhöndlaðir með metotrexati eða öðrum gigtarlyfjum (sjúkdómstemprandi gigtarlyfjum).
Hjá þessum hópi sjúklinga hefur verið sýnt fram á með röntgenmyndum að það hægist á framvindu liðskemmda (sjá kafla 5.1).

Crohns sjúkdómur hjá fullorðnum

Ábendingar fyrir Remsima eru:
· meðferð við miðlungs virkum eða mjög virkum Crohns sjúkdómi hjá fullorðnum sjúklingum sem hafa ekki svarað þrátt fyrir fullnægjandi barkstera- og/eða ónæmisbælandi lyfjameðferð; eða hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.
· meðferð við fistilmyndandi, virkum Crohns sjúkdómi hjá fullorðnum sjúklingum sem hafa ekki svarað þrátt fyrir fullnægjandi hefðbundna lyfjameðferð (þar með talið sýklalyf, afrennsli (drainage) og ónæmisbælandi lyfjameðferð).

Crohns sjúkdómur hjá börnum

Ábendingar fyrir Remsima eru meðferð við alvarlegum virkum Crohns sjúkdómi hjá börnum og unglingum 6 til 17 ára sem hafa ekki svarað hefðbundinni meðferð þar með talið með barksterum, ónæmismótandi lyfjameðferð og næringarmeðferð; eða hjá sjúklingum sem ekki þola eða eru með frábendingar fyrir þannig meðferðum. Infliximab hefur eingöngu verið rannsakað í samsettri meðferð með hefðbundinni ónæmisbælandi meðferð.

Sáraristilbólga

Remsima er ætlað til meðferðar við miðlungs virkri eða mjög virkri sáraristilbólgu (ulcerative colitis) hjá fullorðnum sjúklingum sem hafa ekki fengið nægilega góða svörun við hefðbundinni meðferð (að meðtöldum barksterum og 6‑merkaptópúríni (6‑MP) eða azatíópríni (AZA) og hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.

Sáraristilbólga hjá börnum

Remsima er ætlað til meðferðar við mjög virkri sáraristilbólgu (ulcerative colitis) hjá börnum og unglingum á aldrinum 6 til 17 ára sem hafa ekki fengið nægilega góða svörun við hefðbundinni meðferð að meðtöldum barksterum og 6‑merkaptópúríni (6‑MP) eða azatíópríni (AZA) og hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.

Hryggikt

Ábending fyrir Remsima er meðferð við alvarlegri, virkri hryggikt hjá fullorðnum sjúklingum sem hafa ekki svarað hefðbundinni meðferð á fullnægjandi hátt.

Sóraliðagigt

Ábending fyrir Remsima er meðferð við virkri og framsækinni sóraliðagigt hjá fullorðnum sjúklingum, þegar ekki hefur fengist fullnægjandi svörun við fyrri sjúkdómstemprandi gigtarlyfjameðferð.
Remsima á að gefa:
· í samsettri meðferð með metotrexati
· eða eitt og sér hjá sjúklingum sem þola ekki metotrexat eða hjá sjúklingum sem eiga ekki að nota metotrexat vegna frábendinga.
Sýnt hefur verið fram á að infliximab eykur hreyfigetu sjúklinga með sóraliðagigt og dregur úr framgangi skemmda í útlægum liðum samkvæmt röntgenmyndum af sjúklingum sem hafa samhverfa fjölliðagigt sem er undirtegund af sjúkdómnum (sjá kafla 5.1).

Sóri

Ábending fyrir Remsima er meðferð við miðlungs miklum eða alvarlegum skellusóra hjá fullorðnum sjúklingum sem svara ekki, mega ekki fá eða þola ekki aðra meðferð sem tekur til alls líkamans, þar með talið ciklósporín, metotrexat og PUVA (sjá kafla 5.1).

4.2	Skammtar og lyfjagjöf

Remsima meðferð á að hefja og vera undir eftirliti sérhæfðs læknis sem hefur reynslu í greiningu og meðferð iktsýki, bólgusjúkdóma í ristli, hryggiktar, sóraliðagigtar og sóra. Remsima á að gefa í bláæð. Gjöf Remsima innrennslis á að vera í höndum hæfs heilbrigðisstarfsfólks sem er þjálfað í að taka eftir vandamálum í tengslum við innrennsli. Afhenda skal sjúklingum sem eru í meðferð með Remsima, fylgiseðil og áminningarkort sjúklings.

Meðan á meðferð með Remsima stendur, ætti að vanda sérstaklega skömmtun annarra lyfja sem notuð eru samtímis t.d. barkstera og ónæmisbælandi lyfja.

Það er mikilvægt að athuga merkingar lyfsins til að tryggja að rétt lyfjaform (í bláæð eða undir húð) sé gefið sjúklingi, eins og ávísað var. Remsima undir húð samsetningin er ekki ætluð til lyfjagjafar í bláæð og það má aðeins gefa hana með inndælingu undir húð.


Skammtar

Fullorðnir (≥ 18 ára)

Iktsýki
3 mg/kg gefið sem innrennsli í bláæð fylgt eftir með 3 mg/kg viðbótar innrennslisskammti, 2 og 6 vikum eftir fyrsta innrennslið, síðan 8. hverja viku þar á eftir.

Gefa verður Remsima með metotrexati.

Fyrirliggjandi upplýsingar benda til að klínísk svörun náist yfirleitt innan 12 vikna meðferðar. Ef svörun sjúklings er ófullnægjandi eða gengur til baka að þeim tíma liðnum, má hugsanlega auka skammtinn um u.þ.b. 1,5 mg/kg í þrepum að hámarki 7,5 mg/kg á 8 vikna fresti. Annar hugsanlegur kostur er að gefa 3 mg/kg á allt að fjögurra vikna fresti. Náist fullnægjandi svörun á sjúklingurinn að halda áfram á sömu skömmtum eða skammtatíðni. Endurskoða ætti vandlega hvort meðferð skuli haldið áfram hjá sjúklingum sem ekki sýna ávinning af meðferð fyrstu 12 vikur meðferðar eða eftir að skömmtum hefur verið breytt.

Miðlungs virkur eða mjög virkur Crohns sjúkdómur
5 mg/kg gefið sem innrennsli í æð og síðan 5 mg/kg í innrennsli 2 vikum eftir fyrstu gjöfina. Ef sjúklingur sýnir ekki svörun eftir 2 skammta, á ekki að gefa áframhaldandi meðferð með infliximabi. Fyrirliggjandi upplýsingar styðja ekki frekari meðferð með infliximabi hjá þeim sjúklingum sem svara ekki meðferð innan 6 vikna frá fyrsta innrennsli.

Hjá sjúklingum sem svara meðferðinni eru eftirfarandi valkostir á meðferðarúrræði:
· Viðhaldsmeðferð: Viðbótar innrennsli af 5 mg/kg 6 vikum eftir upphafsskammt, fylgt eftir með innrennsli 8. hverja viku eða
· Endurtekin gjöf: Innrennsli af 5 mg/kg ef einkenni sjúkdómsins taka sig upp (sjá „Endurtekin gjöf“ að neðan og kafla 4.4).

Þótt samanburðarniðurstöður vanti benda takmarkaðar upplýsingar til þess að sumir sjúklingar sem svöruðu 5 mg/kg í upphafi en hættu svo að sýna svörun við meðferðinni, geti aftur sýnt svörun ef skammturinn er aukinn (sjá kafla 5.1). Íhuga skal vandlega hvort halda eigi áfram meðferð hjá sjúklingum sem sýna engan árangur af meðferð eftir að skömmtum hefur verið breytt.

Fistilmyndandi, virkur Crohns sjúkdómur
[bookmark: OLE_LINK3][bookmark: OLE_LINK1]5 mg/kg gefin með innrennsli í bláæð og síðan 5 mg/kg skammtur gefinn aftur sem innrennsli 2 og 6 vikum eftir fyrsta innrennsli. Ef sjúklingur svarar ekki meðferðinni eftir þessa 3 skammta, ætti ekki að gefa viðbótar meðferð með infliximabi.

Hjá sjúklingum sem svara meðferðinni eru eftirfarandi meðferðarúrræði:
· Viðhaldsskammtur:Viðbótar innrennsli af 5 mg/kg 8 hverja viku eða
· Endurtekin gjöf: Innrennsli af 5 mg/kg ef einkenni sjúkdómsins taka sig upp og síðan 5 mg/kg á átta vikna fresti (sjá „endurtekin gjöf“ að neðan og kafla 4.4).

Þótt samanburðarniðurstöður vanti benda takmarkaðar upplýsingar til þess að sumir sjúklingar sem svöruðu 5 mg/kg í upphafi en hættu svo að sýna svörun við meðferðinni, geti aftur sýnt svörun ef skammturinn er aukinn (sjá kafla 5.1). Vandlega skal íhuga hvort halda eigi áfram meðferð hjá sjúklingum sem sýna engan árangur af meðferð eftir að skömmtum hefur verið breytt.

Varðandi Crohns sjúkdóm, er takmörkuð reynsla af endurtekinni gjöf ef einkenni sjúkdómsins taka sig upp og samanburðargögn vantar um hag/áhættu á þessum valkostum á áframhaldandi meðferð.

Sáraristilbólga
5 mg/kg gefin sem innrennsli í bláæð og fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennslið, síðan 8. hverja viku.

Fyrirliggjandi upplýsingar benda til þess að klínísk svörun náist yfirleitt innan 14 vikna frá upphafi meðferðar, þ.e. með þremur skömmtum. Taka á áframhaldandi meðferð til rækilegrar endurskoðunar hjá sjúklingum þar sem engar vísbendingar um meðferðarávinning koma fram innan þess tíma.

Hryggikt
5 mg/kg gefið sem innrennsli í bláæð fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennsli, síðan 6. til 8. hverja viku. Ef sjúklingur svarar ekki meðferðinni eftir 6 vikur (þ.e. eftir 2 skammta), skal ekki gefa viðbótarmeðferð með infliximabi.

Sóraliðagigt
5 mg/kg gefin sem innrennsli í bláæð og fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennsli, síðan 8. hverja viku.

Sóri
5 mg/kg gefin sem innrennsli í bláæð og fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennsli, síðan 8. hverja viku. Ef sjúklingur sýnir enga svörun eftir 14 vikur (þ.e. eftir 4 skammta), skal ekki gefa viðbótarmeðferð með infliximabi.

Endurtekin gjöf við Crohns sjúkdómi og iktsýki
Ef einkenni sjúkdómsins taka sig upp að nýju, má gefa infliximab aftur innan 16 vikna frá síðasta innrennsli. Í klínískum rannsóknum hafa síðkomin ofnæmisviðbrögð verið sjaldgæf og hafa komið fram eftir styttra en 1 árs infliximab meðferðarhlé (sjá kafla 4.4 og 4.8). Öryggi og verkun við endurtekna gjöf eftir meira en 16 vikna infliximab meðferðarhlé hefur ekki verið staðfest. Þetta á bæði við um sjúklinga með Crohns sjúkdóm og iktsýki.

Endurtekin gjöf við sáraristilbólgu
Ekki hefur verið sýnt fram á öryggi og verkun endurtekinna meðferða annarra en 8. hverja viku (sjá kafla 4.4 og 4.8).

Endurtekin gjöf við hryggikt
Ekki hefur verið sýnt fram á öryggi og verkun endurtekinna meðferða annarra en 6. til 8. hverja viku (sjá kafla 4.4 og 4.8).

Endurtekin gjöf við sóraliðagigt
Ekki hefur verið sýnt fram á öryggi og verkun endurtekinna meðferða annarra en 8. hverja viku (sjá kafla 4.4 og 4.8).

Endurtekin gjöf við sóra
Takmörkuð reynsla af endurmeðferð með einum stökum skammti af infliximab við sóra eftir 20 vikna hlé bendir til minnkaðrar verkunar og hærri tíðni vægra eða miðlungs mikilla innrennslisviðbragða samanborið við byrjunarmeðferð (sjá kafla 5.1).

Takmörkuð reynsla á endurmeðferð, eftir að sjúkdómurinn blossar upp aftur og meðferð er hafin á ný með innleiðsluskömmtum, bendir til hærri tíðni innrennslistengdra viðbragða, m.a. alvarlegra, samanborið við viðhaldsmeðferð á átta vikna fresti (sjá kafla 4.8).

Endurtekin gjöf (allar ábendingar)
Ef truflun hefur orðið á viðhaldsmeðferð, þannig að nauðsynlegt er að hefja meðferð aftur, eru innleiðsluskammtar ekki ráðlagðir (sjá kafla 4.8). Í þeim tilvikum er ráðlagt að byrja með stakan skammt af Remsima sem fylgt er eftir með ráðlögðum viðhaldsskammti eins og lýst er hér að ofan.

Sérstakir sjúklingahópar

Aldraðir

Sértækar rannsóknir á infliximab hjá öldruðum hafa ekki farið fram. Í klínískum rannsóknum kom hvorki fram verulegur aldurstengdur munur á úthreinsun né dreifingu. Ekki er þörf á að breyta skömmtum (sjá kafla 5.2). Fyrir frekari upplýsingar um öryggi infliximab hjá öldruðum (sjá kafla 4.4 og 4.8).

Nýrna- og/eða lifrarskerðing

Infliximab hefur ekki verið rannsakað hjá þessum sjúklingahópum. Ekki er hægt að ráðleggja skammta (sjá kafla 5.2).

Börn

Crohns sjúkdómur (6 til 17 ára)
5 mg/kg gefið sem innrennsli í bláæð og síðan 5 mg/kg skammtur gefinn aftur sem innrennsli 2 og 6 vikum eftir fyrsta innrennsli, síðan á 8 vikna fresti. Fyrirliggjandi upplýsingar styðja ekki frekari meðferð með infliximabi hjá börnum og unglingum sem svara ekki meðferð innan 10 vikna frá fyrsta innrennsli (sjá kafla 5.1).

Hjá sumum sjúklingum getur þurft að hafa styttra á milli lyfjagjafa til að viðhalda klínískri svörun, en hjá öðrum getur nægt að hafa lengra á milli lyfjagjafa. Hjá sjúklingum þar sem tímalengd á milli lyfjagjafa hefur verið stytt niður í minna en 8 vikur getur verið aukin hætta á aukaverkunum. Íhuga skal vandlega hvort halda eigi áfram meðferð með styttra á milli lyfjagjafa hjá þeim sjúklingum sem sýna engar vísbendingar um viðbótarárangur af meðferð eftir að tíma milli lyfjagjafa hefur verið breytt.

Ekki hefur verið sýnt fram á öryggi og verkun infliximabs hjá börnum yngri en 6 ára með Crohns sjúkdóm. Fyrirliggjandi upplýsingar um lyfjahvörf eru tilgreindar í kafla 5.2 en ekki er hægt að ráðleggja ákveðna skammta handa börnum yngri en 6 ára á grundvelli þeirra.

Sáraristilbólga (6 til 17 ára)
5 mg/kg gefið sem innrennsli í bláæð og síðan 5 mg/kg skammtur gefinn aftur sem innrennsli 2 og 6 vikum eftir fyrsta innrennsli, síðan á 8 vikna fresti. Fyrirliggjandi upplýsingar styðja ekki frekari meðferð með infliximabi hjá börnum og unglingum sem svara ekki meðferð innan 8 vikna frá fyrsta innrennsli (sjá kafla 5.1).

Ekki hefur verið sýnt fram á öryggi og verkun infliximabs hjá börnum yngri en 6 ára með sáraristilbólgu. Fyrirliggjandi upplýsingar um lyfjahvörf eru tilgreindar í kafla 5.2 en ekki er hægt að ráðleggja ákveðna skammta handa börnum yngri en 6 ára á grundvelli þeirra.

Sóri
Ekki hefur verið sýnt fram á öryggi og verkun infliximab hjá börnum og unglingum yngri en 18 ára við ábendingunni sóra. Fyrirliggjandi upplýsingar eru tilgreindar í kafla 5.2 en ekki er hægt að ráðleggja ákveðna skammta á grundvelli þeirra.

Liðagigt hjá börnum (juvenile idiopathic arthritis), sóraliðagigt og hryggikt
Ekki hefur verið sýnt fram á öryggi og verkun infliximab hjá börnum og unglingum yngri en 18 ára við ábendingunni liðagigt hjá börnum, sóraliðagigt og hryggikt. Fyrirliggjandi upplýsingar eru tilgreindar í kafla 5.2 en ekki er hægt að ráðleggja ákveðna skammta á grundvelli þeirra.

Barnaiktsýki (juvenile rheumatoid arthritis)
Ekki hefur verið sýnt fram á öryggi og verkun infliximab hjá börnum og unglingum yngri en 18 ára við ábendingunni barnaiktsýki. Fyrirliggjandi upplýsingar eru tilgreindar í kafla 4.8 og 5.2 en ekki er hægt að ráðleggja ákveðna skammta á grundvelli þeirra.

Lyfjagjöf

Infliximab á að gefa í bláæð á 2 klst. Fylgjast skal með öllum sjúklingum sem fá infliximab í að minnsta kosti 1‑2 klukkustundir eftir innrennslisgjöfina, vegna hættu á bráðum innrennslistengdum viðbrögðum. Tæki og lyf til bráðaaðgerða, s.s. adrenalín, andhistamín, barksterar og barkarenna, verða að vera tiltæk. Veita má sjúklingum lyfjaforgjöf með andhistamíni, hýdrókortisóni og/eða parasetamóli og hægja má á innrennslishraðanum til að draga úr hættu á innrennslistengdum viðbrögðum, einkum ef innrennslistengd viðbrögð hafa komið fyrir áður (sjá kafla 4.4).

Styttur innrennslistími fyrir ábendingar hjá fullorðnum

Hjá vandlega völdum fullorðnum sjúklingum sem hafa þolað að minnsta kosti 3 fyrstu 2‑klst. innrennslisgjafirnar af infliximab (innleiðslufasa) og eru á viðhaldsmeðferð, má íhuga að gefa síðari innrennslisgjafir á að lágmarki 1 klst. Ef innrennslisviðbrögð koma fram í tengslum við styttan innrennslistíma, má íhuga að gefa innrennslið hægar við síðari innrennslisgjafir, ef meðferð skal haldið áfram. Styttur innrennslistími skammta sem eru > 6 mg/kg hefur ekki verið rannsakaður (sjá kafla 4.8).

Sjá leiðbeiningar í kafla 6.6 um blöndun og gjöf lyfsins.

4.3	Frábendingar

Ofnæmi fyrir virka efninu öðrum músapróteinum eða einhverju hjálparefnanna sem talin eru upp í kafla 6.1.

Sjúklingar með berkla eða aðrar alvarlegar sýkingar eins og blóðsýkingu, ígerð og tækifærissýkingar (sjá kafla 4.4).

Sjúklingar með miðlungs alvarlega til alvarlega hjartabilun (NYHA flokkur III/IV) (sjá kafla 4.4 og 4.8).
[bookmark: OLE_LINK8]
4.4	Sérstök varnaðarorð og varúðarreglur við notkun

Rekjanleiki

Til þess að bæta rekjanleika líffræðilegra lyfja skal heiti og lotunúmer lyfsins sem gefið er vera skráð með skýrum hætti.

Innrennslistengd viðbrögð og ofnæmi

Bráð innrennslistengd viðbrögð, þ. á m. ofnæmislost, og síðkomin ofnæmisviðbrögð hafa tengst gjöf infliximabs (sjá kafla 4.8).

Bráð innrennslistengd viðbrögð þar með talið bráðaofnæmi geta komið fram meðan á innrennsli stendur (innan sekúndna) eða innan nokkurra klukkustunda. Ef bráð innrennslistengd viðbrögð koma fram verður að stöðva innrennslið strax. Neyðarútbúnaður eins og adrenalín, andhistamín, barksterar og barkarenna verða að vera til staðar. Veita má sjúklingum lyfjaforgjöf með t.d. andhistamíni, hýdrókortisóni og/eða parasetamóli til að koma í veg fyrir vægar og skammvinnar aukaverkanir.

Mótefni gegn infliximabi geta myndast og hafa verið tengd við aukna tíðni innrennslistengdra viðbragða. Lítill hluti innrennslistengdu viðbragðanna voru alvarleg ofnæmisviðbrögð. Einnig hafa sést tengsl á milli myndunar mótefna gegn infliximabi og styttingar tímans sem svörun varði. Tengsl eru á milli samtímis gjafar ónæmismótandi lyfja og minni myndunar mótefna gegn infliximabi og lækkunar á tíðni innrennslistengdra viðbragða. Áhrif sem samtímis ónæmismótandi meðferð hafði var skilvirkari hjá sjúklingum sem voru í tímabundinni meðferð en hjá sjúklingum í viðhaldsmeðferð. Sjúklingar sem hætta á ónæmisbælandi lyfjameðferð fyrir eða meðan á meðferð með infliximabi stendur eru í meiri hættu að mynda þessi mótefni. Ekki er alltaf hægt að finna þessi mótefni í sermi. Ef til alvarlegra viðbragða kemur, ætti að grípa til meðferðar eftir einkennum og stöðva frekari gjöf infliximabs (sjá kafla 4.8).

Í klínískum rannsóknum hefur verið tilkynnt um síðkomin ofnæmisviðbrögð. Fyrirliggjandi upplýsingar benda til þess að hætta á síðkomnu ofnæmi aukist eftir því sem infliximab meðferðarhlé er lengra. Ráðleggja skal sjúklingum að leita sér læknishjálpar strax ef þeir verða fyrir síðkomnum aukaverkunum (sjá kafla 4.8). Ef meðferð er endurtekin eftir langan tíma, er nauðsynlegt að fylgjast vel með einkennum síðkomins ofnæmis.

Sýkingar

Fylgjast skal náið með sjúklingum m.t.t. sýkinga að berklum meðtöldum fyrir, á meðan og eftir meðferð með infliximabi. Þar sem brotthvarf infliximabs getur tekið allt að sex mánuði, ætti að fylgjast með sjúklingunum í þann tíma. Frekari meðferð með infliximabi má ekki fara fram ef sjúklingur fær alvarlega sýkingu eða blóðsýkingu.

Gæta skal varúðar þegar meðferð með infliximabi er íhuguð hjá sjúklingum með langvinna sýkingu eða sögu um endurteknar sýkingar, m.a. samhliða ónæmisbælandi meðferð. Upplýsa á sjúklinga um mögulega áhættuþætti sýkinga og þeir ættu að forðast þá eins og við á.

TNFα veldur bólgum og temprar ónæmissvörun frumnanna. Rannsóknargögn hafa sýnt að TNFα er nauðsynlegt til að halda innanfrumusýkingum í skefjum. Klínísk reynsla sýnir að varnir einstakra sjúklinga gegn sýkingum sem meðhöndlaðir eru með infliximabi skerðast.

Tekið skal fram að bæling á TNFα getur dulið einkenni sýkingar eins og hita. Það hefur úrslitaþýðingu að bera snemma kennsl á klínísk einkenni um ódæmigerðar (atypical) alvarlegar sýkingar og á klínísk einkenni um dæmigerðar mjög sjaldgæfar og óvenjulegar sýkingar svo að sem minnstar tafir verði á greiningu og meðferð.

Sjúklingar sem fá TNF-hemla eru næmari fyrir alvarlegum sýkingum.

Berklar, bakteríusýkingar, m.a. blóðsýking og lungnabólga, ífarandi sveppa-, veiru- og aðrar tækifærissýkingar hafa sést hjá sjúklingum meðhöndluðum með infliximabi. Sumar þessar sýkingar hafa leitt til dauða. Algengustu tækifærissýkingarnar sem greint hefur verið frá þar sem dánartíðni er > 5% eru m.a. lungnabólga af völdum Pneumocystis jiroveci, hvítsveppasýking, súrheysveiki (listeriosis) og ýrumygla (aspergillosis).

Fylgjast skal náið með sjúklingum sem fá nýja sýkingu meðan á meðferð með infliximabi stendur og gera þarf nákvæmt greiningarmat á þeim. Ef sjúklingur fær nýja alvarlega sýkingu eða blóðsýkingu skal hætta gjöf infliximabs og hefja viðeigandi sýkla- eða sveppalyfjameðferð þar til náðst hefur stjórn á sýkingunni.

Berklar

Greint hefur verið frá virkum berklum hjá sjúklingum sem fengu infliximab. Í flestum tilvikum var þó um berkla utan lungna að ræða, sem voru annaðhvort staðbundnir eða dreifðir.

Áður en meðferð með infliximabi hefst, verður að meta alla sjúklinga m.t.t. virkra og óvirkra („duldra“) berkla. Matið ætti að fela í sér nákvæma sjúkrasögu þar sem fram kemur hvort sjúklingur hefur haft berkla eða umgengist fólk með berkla og fyrri og/eða yfirstandandi ónæmisbælandi lyfjameðferð. Framkvæma ætti viðeigandi rannsókn hjá öllum sjúklingum (t.d. húðberklapróf, röntgenmynd af lungum og/eða IGRA (Interferon Gamma Release Assay)) (samkvæmt ráðleggingum á hverjum stað). Mælt er með að niðurstaða þessara prófa sé skráð á áminningarkort sjúklings. Þeir læknar sem ávísa lyfinu eru minntir á hættu á fölskum neikvæðum niðurstöðum berklahúðprófs sérstaklega hjá þeim sjúklingum sem eru alvarlega veikir eða ónæmisbældir.

Ef virkir berklar eru greindir á ekki að byrja meðferð með infliximabi (sjá kafla 4.3).

Ef grunur leikur á duldum (latent) berklum, skal leita álits læknis með sérþekkingu á berklameðferð. Í eftirtöldum tilvikum skal íhuga mjög vandlega ávinning/áhættu sjúklings af meðferð með infliximabi.

Ef óvirkir („duldir”) berklar eru greindir ætti að hefja meðferð við þeim, berklameðferð, áður en meðferð með infliximabi er hafin og í samræmi við ráðleggingar á hverjum stað.

Hjá sjúklingum sem hafa marga eða mikilvæga áhættuþætti berkla og neikvætt próf fyrir duldum berklum, skal íhuga berklameðferð áður en meðferð með infliximabi er hafin.

Notkun meðferðar gegn berklum skal einnig íhuga áður en meðferð með infliximabi er hafin hjá sjúklingum sem hafa sögu um dulda eða virka berkla þegar ekki er hægt að staðfesta að þeir hafi fengið fullnægjandi meðferð.

Greint hefur verið frá nokkrum tilvikum virkra berkla hjá sjúklingum á meðferð með infliximabi meðan á meðferð við duldum berklum stóð og eftir að henni lauk.

Ráðleggja skal öllum sjúklingum að leita ráða hjá lækni ef merki/einkenni sem minna á berkla koma í ljós (t.d. stöðugur hósti, rýrnun/þyngdartap, hitavella) meðan á meðferð með infliximabi stendur og eftir að henni lýkur.

Ífarandi sveppasýkingar

Hjá sjúklingum sem fá infliximab skal íhuga að um ífarandi sveppasýkingar gæti verið að ræða, svo sem ýrumyglu (aspergillosis), hvítsveppasýkingu, lungnabólgu af völdum Pneumocystis jiroveci, váfumyglu (histoplasmosis), þekjumyglu (coccidioidomycosis) eða sprotamyglu (blastomycosis), ef þeir verða alvarlega veikir og leita skal álits hjá lækni með sérfræðiþekkingu á greiningu og meðferð ífarandi sveppasýkinga strax á fyrstu stigum rannsókna á þessum sjúklingum.

Ífarandi sveppasýkingar geta komið fram sem dreifður frekar en staðbundinn sjúkdómur og mótefnavaka- og mótefnapróf geta reynst neikvæð hjá sumum sjúklingum með virka sýkingu. Íhuga skal viðeigandi sveppalyfjameðferð til reynslu meðan á greiningu stendur og taka skal tillit bæði til hættu á alvarlegri sveppasýkingu og áhættu sveppalyfjameðferðar.

Hjá sjúklingum sem hafa búið á eða ferðast til svæða þar sem ífarandi sveppasýkingar svo sem váfumygla (histoplasmosis), þekjumygla (coccidioidomycosis) eða sprotamygla (blastomycosis) eru landlægar, ætti að íhuga vandlega ávinning og áhættu meðferðar með infliximabi áður en meðferð með infliximabi er hafin.

Fistilmyndandi Crohns sjúkdómur
Sjúklingar með fistilmyndandi Crohns sjúkdóm með bráða graftarfistla mega ekki byrja á meðferð með infliximabi fyrr en uppspretta hugsanlegrar sýkingar, einkum ígerðar, hefur verið útilokuð (sjá kafla 4.3).

Endurvirkjun lifrarbólgu B (HBV)

Endurvirkjun lifrarbólgu B hefur komið fyrir hjá sjúklingum sem eru langvinnir berar veirunnar og nota TNF-hemla, þ.m.t. infliximab. Sum tilvik hafa verið banvæn.

Sjúklinga á að prófa fyrir lifrarbólgu B sýkingu áður en meðferð með infliximabi er hafin. Mælt er með að sjúklingar sem greinast með lifrarbólgu B sýkingu leiti ráða hjá lækni með sérfræðiþekkingu í meðferð á lifrarbólgu B. Fylgjast skal náið með HBV berum sem þurfa meðferð með infliximabi, hvað varðar einkenni virkrar HBV sýkingar, allan meðferðartímann og í nokkra mánuði eftir að meðferð lýkur. Ekki liggja fyrir nægilega miklar upplýsingar um meðferð sjúklinga sem eru HBV berar, með veirulyfjum samhliða meðferð með TNF-hemlum, til að hindra endurvirkjun HBV. Eigi endurvirkjun HBV sér stað skal hætta meðferð með infliximabi og hefja viðeigandi veirulyfjameðferð og stuðningsmeðferð eftir því sem við á.

Lifrar- og gallsjúkdómar

Tilvik gulu og lifrarbólgu án sýkingar, sum með einkennum sjálfsnæmis lifrarbólgu hafa komið fram eftir að infliximab var markaðssett. Einangruð tilvik lifrarbilunar sem leiddu til lifrarígræðslu eða dauða hafa komið fram. Sjúklinga með einkenni eða merki um truflanir á lifrarstarfsemi skal meta með tilliti til lifrarskaða. Ef gula og/eða ALAT hækkun ≥ 5 sinnum efri eðlileg mörk kemur fram, skal hætta notkun infliximab og gera ítarlega rannsókn á frávikinu.

Samhliða gjöf TNF-alfa-tálma og anakinra

Alvarlegar sýkingar og daufkyrningafæð sáust í klínískum rannsóknum við samtímis notkun anakinra og annars TNFα-hemla, etanercepts, án aukningar á klínískum ávinningi samanborið við etanercept eitt sér. Vegna eðlis aukaverkana sem sáust við samsetningu etanercepts og anakinra meðferða, geta svipuð eituráhrif einnig komið fram við samsetningu anakinra og annarra TNFα-hemla. Því er ekki mælt með samsetningu infliximabs og anakinra.

Samhliða gjöf TNF-alfa-tálma og abatacepts

Í klínískum rannsóknum hefur samhliða gjöf TNF-hemla og abatacepts verið tengd aukinni hættu á sýkingum, m.a. alvarlegum sýkingum, samanborið við TNF-hemla eina og sér, án klínísks ávinnings. Ekki er ráðlagt að gefa infliximab og abatacept saman.

Notkun samhliða öðrum lífefnalyfjum

Engar fullnægjandi upplýsingar liggja fyrir um notkun infliximabs samhliða öðrum lífefnalyfjum sem notuð eru til meðferðar við sömu sjúkdómum og infliximab. Samhliða notkun infliximabs með þessum lífefnalyfjum er ekki ráðlögð þar sem hugsanlega er aukin hætta á sýkingum og öðrum mögulegum lyfjafræðilegum milliverkunum.

Skipt á milli líffræðilegra sjúkdómstemprandi gigtarlyfja

Gæta skal varúðar og halda áfram að fylgjast með sjúklingunum þegar skipt er frá einu lífefnalyfi til annars, þar sem skörun á lífvirkni getur aukið ennfrekar hættu á aukaverkunum, þ.m.t. sýkingum.

Bólusetningar

Áður en meðferð með Remsima er hafin er ráðlagt að sjúklingar séu bólusettir í samræmi við núgildandi leiðbeiningar um bólusetningar, þegar það er hægt. Sjúklingar á meðferð með infliximab mega fá bólusetningar samhliða, nema þegar um lifandi bóluefni er að ræða (sjá kafla 4.5 og kafla 4.6).

Í undirhópi 90 fullorðinna sjúklinga með iktsýki úr ASPIRE rannsókninni var svipað hlutfall sjúklinga í hverjum meðferðarhóp (metotrexat ásamt: lyfleysu [n=17], 3 mg/kg [n=27] eða 6 mg/kg infliximab [n=46]) sem fékk samtals tvöfalda virka aukningu í títrum eftir fjölgilt pneumokokkabóluefni, sem gefur til kynna að infliximab hafi ekki áhrif á T-frumu-óháð vessabundið ónæmissvar. Hinsvegar benda rannsóknir í birtum vísindagreinum til þess að við ýmsar ábendingar (t.d. iktsýki, sóra, Crohns sjúkdóm) geti bólusetningar með bóluefni sem ekki er lifandi meðan á and-TNF meðferð stendur framkallað lægra ónæmissvar en hjá sjúklingum sem ekki fá and-TNF meðferð.

Lifandi bóluefni/sýkingavaldar ætlaðir til meðferðar (therapeutic infectious agents)

Takmarkaðar upplýsingar liggja fyrir um svörun við bólusetningu með lifandi bóluefnum eða smit vegna lifandi bóluefna hjá sjúklingum sem fá and-TNF meðferð. Notkun lifandi bóluefna getur leitt til klínískra sýkinga, þ.m.t. útbreiðslu sýkinga. Gjöf lifandi bóluefna samhliða infliximabi er ekki ráðlegt.

Ungbörn útsett í móðurkviði

Greint hefur verið frá banvænum tilvikum vegna dreifðrar Bacillus Calmette-Guérin (BCG) sýkingar í kjölfar BCG bólusetningar eftir fæðingu hjá ungbörnum sem útsett eru fyrir infliximabi í móðurkviði. Ráðlagt er að bíða í tólf mánuði eftir fæðingu uns lifandi bóluefni er gefið ungbörnum sem hafa verið útsett fyrir infliximabi í móðurkviði. Ef þéttni infliximabs er ógreinanleg í sermi hjá ungbarni eða gjöf infliximab var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr, ef skýrt er að viðkomandi ungbarn hafi klínískan ávinning af því (sjá kafla 4.6).

Ungbörn útsett með brjóstamjólk

Bólusetning brjóstmylkinga með lifandi bóluefni meðan móðirin fær infliximab er ekki ráðlögð nema sermisþéttni infliximab hjá ungbarni sé ekki greinanleg (sjá kafla 4.6).

Sýkingavaldar sem ætlaðir eru til meðferðar

Önnur notkun sýkingavalda sem ætlaðir eru til meðferðar svo sem veiktra baktería (t.d. BCG ídreypingarvökva fyrir þvagblöðru til meðferðar við krabbameini) getur leitt til klínískra sýkinga, þ.m.t. útbreiðslu sýkinga. Ráðlegt er að gefa ekki sýkingavalda ætlaða til meðferðar samhliða infliximab. 

Sjálfsnæmisferli

Hlutfallslegur skortur á TNFα sem verður vegna and-TNFα meðferðarinnar, getur sett af stað sjálfsnæmisferli. Ef sjúklingar fá einkenni sem minnir á heilkenni rauðra úlfa eftir meðferð með infliximabi og eru jákvæðir fyrir mótefnum gegn tví-strengja DNA, verður að stöðva frekari meðferð með infliximabi (sjá kafla 4.8).

Taugasjúkdómar

Notkun TNF-hemla, m.a. infliximab, hefur verið tengd tilvikum nýtilkominna eða versnandi klínískra einkenna og/eða niðurstöðum úr myndgreiningu um afmýlandi kvilla í miðtaugakerfi, þar með talið heila- og mænusigg og útlægan afmýlandi sjúkdóm, þar með talið Guillain-Barré heilkenni. Hjá sjúklingum sem eru með afmýlandi kvilla fyrir eða nýtilkominn, skal íhuga vandlega ávinning og áhættu af and-TNF meðferð áður en meðferðin með infliximabi hefst. Hugsanlega þarf að hætta meðferð með infliximabi ef þessar raskanir koma fram.

Illkynja sjúkdómar og eitilfrumumein

Í samanburðarhluta klínískra rannsókna á TNF-hemlum, hafa fleiri tilfelli illkynja breytinga fundist þar með talið eitilæxli meðal sjúklinga sem fá TNF-hemla en hjá sjúklingum í samanburðarhópi. Meðan á klínískum rannsóknum á öllum samþykktum ábendingum stóð var tíðni eitilæxla hjá sjúklingum sem fengu infliximab meðferð hærri en vænta má hjá almennu þýði, en tilvik eitilæxla voru mjög sjaldgæf. Eftir markaðssetningu var greint frá hvítblæði hjá sjúklingum sem fengu TNF- hemla. Aukin grunnáhætta er á eitilæxlum og hvítblæði hjá sjúklingum með iktsýki með langvarandi, mjög virkan bólgusjúkdóm sem gerir áhættumat flóknara.

Í klínískri rannsókn til að meta notkun infliximabs hjá sjúklingum með miðlungs alvarlegan eða alvarlegan langvinnan teppusjúkdóm í lungum (COPD), var tilkynnt um fleiri illkynja sjúkdóma meðal sjúklinga sem fengu infliximab meðferð samanborið við viðmiðunarsjúklinga. Allir sjúklingarnir voru með sögu um miklar reykingar. Gæta skal varúðar þegar íhuga á meðferð hjá sjúklingum í aukinni hættu á illkynja sjúkdómi af völdum mikilla reykinga.

Miðað við núverandi þekkingu er ekki hægt að útiloka hættu á myndun eitilæxla eða annarra illkynja sjúkdóma hjá sjúklingum sem eru meðhöndlaðir með TNF-hemli (sjá kafla 4.8). Gæta skal varúðar þegar gefa á sjúklingum sem hafa sögu um illkynja sjúkdóma TNF-blokkandi meðferð eða þegar íhuga á áframhaldandi meðferð hjá sjúklingum með illkynja sjúkdóma.

Einnig skal gæta varúðar hjá sjúklingum með sóra og sjúkrasögu um yfirgripsmikla ónæmisbælandi meðferð eða langvinna PUVA meðferð.

Greint hefur verið frá illkynja sjúkdómum, þar á meðal banvænum hjá börnum, unglingum og ungu fólki (allt að 22 ára) sem fengu TNF-hemla (upphafsmeðferð ≤ 18 ára) þar með talin meðferð með infliximabi eftir markaðssetningu. Um það bil helmingur tilvikanna voru eitilæxli. Hin tilvikin voru ýmsir illkynja sjúkdómar m.a. sjaldgæfir illkynja sjúkdómar sem vanalega tengjast ónæmisbælingu. Ekki er hægt að útiloka áhættu fyrir myndun illkynja sjúkdóma hjá sjúklingum sem fá TNF-hemla.

Eftir markaðssetningu hefur verið greint frá T-frumu eitilæxli í lifur og milta (hepatosplenic T-cell lymphoma (HSTCL)) hjá sjúklingum sem hafa verið meðhöndlaðir með TNF-hemlum, þar á meðal infliximab. Þessi sjaldgæfa tegund T-frumu eitilæxlis hefur mjög hraðan sjúkdómsgang og er yfirleitt banvæn. Nánast allir sjúklingar höfðu verið á meðferð með AZA eða 6-MP samhliða eða rétt áður en meðferð með TNF-hemli hófst. Mikill meirihluti infliximab tilfella átti sér stað hjá sjúklingum með Crohns sjúkdóm eða sáraristilbólgu og flestir þeirra voru unglingsstrákar eða ungir karlmenn. Íhuga ætti því vandlega mögulega áhættu tengda samsetningu AZA eða 6-MP og infliximabs. Ekki er hægt að útiloka hættu á myndun T-frumu eitilæxlis í lifur og milta hjá sjúklingum sem fá meðferð með infliximabi (sjá kafla 4.8).

Greint hefur verið frá sortuæxli og bjálkakrabbameini (Merkel cell carcinoma) hjá sjúklingum sem hafa fengið meðferð með TNF-hemlum, þ.m.t. infliximabi (sjá kafla 4.8). Ráðlagt er að framkvæma húðskoðun reglulega, einkum hjá sjúklingum sem eru með áhættuþætti fyrir húðkrabbameini.

Í afturskyggnri hóprannsókn á þýði þar sem gögn frá sænskum sjúkrakrám voru notuð kom fram aukin tíðni leghálskrabbameins hjá konum með iktsýki sem fengu infliximab borið saman við þýði sem ekki höfðu fengið lífefnalyf eða almenning, þ.m.t. þær sem voru yfir 60 ára. Reglubundin skimun ætti að vera haldið áfram hjá konum sem fá infliximab, þ.m.t. þeim sem eru yfir 60 ára.

Allir sjúklingar með sáraristilbólgu sem eru í aukinni hættu á misvexti (dysplasia) eða ristilkrabbameini (t.d. sjúklingar með langvinna sáraristilbólgu eða frumkomna, herslismyndandi gallrásabólgu (sclerosing cholangitis)) eða með fyrri sögu um misvöxt eða ristilkrabbamein eiga að gangast undir kembirannsókn á misvexti með reglulegu millibili fyrir meðferð og allan tímann meðan sjúkdómurinn varir. Þetta mat á að taka til ristilspeglunar og vefsýnatöku í samræmi við gildandi leiðbeiningar. Núverandi upplýsingar benda ekki til að infliximab meðferð hafi áhrif á hættu á að fram komi misvöxtur eða ristilkrabbamein.

Þar sem ekki hefur verið gengið úr skugga um hugsanlega aukna hættu á krabbameinsmyndun hjá sjúklingum með nýgreindan misvöxt sem fá infliximab, ætti læknirinn að íhuga gaumgæfilega áhættu og ávinning áframhaldandi meðferðar fyrir hvern sjúkling fyrir sig.

Hjartabilun

Nota verður infliximab með varúð hjá sjúklingum með væga hjartabilun (NYHA flokkur I/II). Meðan á meðferð stendur skal fylgjast náið með ástandi sjúklinga og hætta skal meðferð með infliximabi ef í ljós koma hjá sjúklingum ný einkenni hjartabilunar eða ef einkenni hjartabilunar versna (sjá kafla 4.3 og 4.8)

Áhrif á blóð

Greint hefur verið frá blóðfrumufæð, hvítfrumufæð, daufkyrningafæð og blóðflagnafæð hjá sjúklingum sem fengu TNF-hemla, þ.m.t. infliximab. Benda skal sjúklingum á að leita tafarlaust læknis við einkenni blóðsjúkdóma (t.d. viðvarandi hiti, mar, blæðing, fölvi). Ef mjög óeðlileg blóðgildi hafa verið staðfest þarf hugsanlega að hætta meðferð með infliximabi.

Annað

Taka verður tillit til hins langa helmingunartíma infliximabs ef skurðaðgerð er fyrirhuguð. Fylgjast verður náið með sjúklingi sem þarf á skurðaðgerð að halda, með tilliti til fylgikvilla með og án sýkinga og grípa skal til viðeigandi aðgerða(sjá kafla 4.8).

Ef sjúklingur svarar ekki meðferð við Crohns sjúkdómi gæti það bent til fastra trefjaþrenginga (fixed fibrotic stricture) sem geta þarfnast skurðaðgerðar. Engar vísbendingar benda til að infliximab valdi versnun á né valdi trefjaþrengingum.

Sérstakir sjúklingahópar

Aldraðir

Tíðni alvarlegra sýkinga hjá sjúklingum sem fengu infliximab var hærri hjá þeim sem voru 65 ára og eldri en hjá þeim sem voru yngri en 65 ára. Sumar þeirra leiddu til dauða. Hafa skal sérstaklega í huga hættuna á sýkingu við meðferð hjá öldruðum (sjá kafla 4.8)

Börn

Sýkingar
Í klínískum rannsóknum hefur verið greint frá hærra hlutfalli sýkinga hjá börnum samanborið við hjá fullorðnum sjúklingum (sjá kafla 4.8).

Bólusetningar
Ef þess er kostur er ráðlagt að börn hafi fengið allar þær bólusetningar sem eru í samræmi við gildandi viðmiðunarreglur áður en meðferð með infliximabi hefst. Börn á meðferð með infliximab mega fá bólusetningar samhliða, að frátöldum lifandi bóluefnum (sjá kafla 4.5 og 4.6).

Illkynja sjúkdómar og eitilfrumumein
Greint hefur verið frá illkynja sjúkdómum, sumum banvænum, hjá börnum, unglingum og ungu fólki (allt að 22 ára) sem fengu TNF-hemla (upphafsmeðferð ≤ 18 ára) þar með talin meðferð með infliximabi, eftir markaðssetningu. Um það bil helmingur tilvikanna voru eitilæxli. Hin tilvikin voru ýmsir illkynja sjúkdómar m.a. mjög sjaldgæfir illkynja sjúkdómar sem vanalega tengjast ónæmisbælingu. Ekki er hægt að útiloka hættu á myndun illkynja sjúkdóma hjá börnum og unglingum sem fá TNF-hemla.

Eftir markaðssetningu hefur verið greint frá T‑frumu eitilæxli í lifur og milta (hepatosplenic T‑cell lymphoma (HSTCL)) hjá sjúklingum sem hafa verið meðhöndlaðir með TNF‑hemlum, þar á meðal infliximabi. Þessi sjaldgæfa tegund T‑frumu eitilæxlis hefur mjög hraðan sjúkdómsgang og er yfirleitt banvæn. Nánast allir sjúklingar höfðu verið á meðferð með AZA eða 6-MP samhliða eða rétt áður en meðferð með TNF-hemli hófst. Mikill meirihluti infliximab tilfella átti sér stað hjá sjúklingum með Crohns sjúkdóm eða sáraristilbólgu og flestir þeirra voru unglingsstrákar eða ungir karlmenn. Íhuga ætti því vandlega mögulega áhættu tengda samsetningu AZA eða 6‑MP og infliximabs. Ekki er hægt að útiloka hættu á myndun T‑frumu eitilæxlis í lifur og milta hjá sjúklingum sem fá meðferð með infliximabi (sjá kafla 4.8).

Hjálparefni með þekkta verkun

Natríuminnihald

Remsima inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust. Remsima er hinsvegar þynnt með natríumklóríð 9 mg/ml (0,9%) innrennslislausn. Hafa skal þetta í huga hjá sjúklingum á natríumskertu mataræði (sjá kafla 6.6).

Pólýsorbat 80

Lyfið inniheldur 0,5 mg af pólýsorbati 80 í hverju hettuglasi sem jafngildir 0,05 mg/ml. Pólýsorböt gætu valdið ofnæmisviðbrögðum. Segðu lækninum frá því ef þú ert með eitthvert ofnæmi.

4.5	Milliverkanir við önnur lyf og aðrar milliverkanir

Ekki hafa verið gerðar neinar rannsóknir á milliverkunum.

Rannsóknir hjá sjúklingum með iktsýki, sóraliðagigt og sjúklingum með Crohns sjúkdóm gefa til kynna að samtímis notkun metotrexats og annarra ónæmismótandi lyfja dragi úr myndun mótefna gegn infliximabi og auki styrk infliximabs í plasma. En niðurstöðurnar eru óljósar vegna takmarkana á aðferðinni við að greina infliximab og mótefni þess í sermi.

Barksterar virðast ekki hafa klínískt marktæk áhrif á lyfjahvörf infliximabs.

Samsett meðferð með infliximabi og öðrum lífefnalyfjum sem notuð eru til meðferðar við sömu sjúkdómum og infliximab, þ.m.t. anakinra og abatacept, er ekki ráðlögð (sjá kafla 4.4).

Mælt er gegn því að lifandi bóluefni séu gefin samtímis infliximabi. Það er einnig mælt gegn því að gefa ungbörnum sem hafa verið útsett fyrir infliximabi í móðurkviði lifandi bóluefni í 12 mánuði eftir fæðingu. Ef þéttni infliximabs er ógreinanleg í sermi hjá ungbarni eða gjöf infliximabs var takmörkuð  við fyrsta þriðjung meðgöngu gæti gjöf lifandi bóluefnis komið til greina fyrr ef, skýrt er að viðkomandi ungbarn hafi klínískan ávinning af því (sjá kafla 4.4).

Bólusetning brjóstmylkinga með lifandi bóluefni meðan móðirin fær infliximab er ekki ráðlögð nema sermisþéttni infliximab hjá ungbarni sé ekki greinanleg (sjá kafla 4.4 og 4.6).

Ekki skal gefa sýkingavalda sem ætlaðir eru til meðferðar samhliða infliximabi (sjá kafla 4.4).

4.6	Frjósemi, meðganga og brjóstagjöf

Konur á barneignaraldri

Konur á barneignaraldri eiga að hafa í huga notkun öruggrar getnaðarvarnar til að koma í veg fyrir þungun og halda notkuninni áfram að minnsta kosti í 6 mánuði eftir að infliximab meðferð lýkur.

Meðganga

Þær allnokkru upplýsingar, sem var safnað með framsýnum hætti frá þungunum þar sem infliximab hafði verið notað og leiddu til lifandi fæddra barna með þekktri útkomu, að meðtöldum u.þ.b. 1.100 þungunum með útsetningu fyrstu þrjá mánuðina, benda ekki til aukinnar tíðni vanskapana hjá nýburum. 

Byggt á áhorfsrannsókn frá Norður Evrópu kom aukin hætta (heildaráhætta, 95% CI; p-gildi) á keisaraskurði (1,50; 1,14-1,96; p = 0,0032), fyrirburafæðingu (1,48; 1,05-2,09; p = 0,024), léttburafæðing (SGA (small for gestational age)) (2,79; 1,54-5,04; p = 0,0007) og lítilli fæðingarþyngd (2,03;1,41-2,94; p = 0,0002) í ljós hjá konum sem fengu infliximab á meðgöngu (með eða án ónæmistemprandi lyfja/barkstera, 270 þunganir) miðað við konur sem fengu eingöngu ónæmistemprandi lyf og/eða barkstera (6.460 þunganir). Hvort þessar niðurstöður séu hugsanlega vegna útsetningar fyrir infliximabi og/eða alvarleika undirliggjandi sjúkdóms er enn ekki ljóst.

Vegna blokkunar lyfsins á TNFα gæti infliximab sem er gefið á meðgöngu haft áhrif á eðlilega ónæmissvörun nýburans. Í eiturverkanarannsókn á músum, þar sem notað var hliðstætt mótefni sem hemur sérhæft virkni TNFα í músum, komu ekki fram neinar vísbendingar um eiturverkanir á móður, fóstur eða vansköpun fósturs (sjá kafla 5.3).

Klínísk reynsla sem er fyrir hendi er takmörkuð. Infliximab á aðeins að nota á meðgöngu ef brýn nauðsyn krefur.

[bookmark: _Hlk106355548]Infliximab fer yfir fylgju og hefur greinst í sermi hjá ungbörnum í allt að 12 mánuði eftir fæðingu. Eftir útsetningu fyrir infliximabi í móðurkviði geta ungbörn verið í aukinni hættu á að fá sýkingu þ.m.t. alvarlega dreifða sýkingu sem getur orðið banvæn. Ekki er ráðlagt að gefa börnum sem hafa verið útsett fyrir infliximabi í móðurkviði lifandi bóluefni (t.d. BCG bóluefni) í 12 mánuði eftir fæðingu (sjá kafla 4.4 og 4.5). Ef þéttni infliximabs er ógreinanleg í sermi hjá ungbarni eða gjöf infliximabs var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr ef skýrt er að viðkomandi ungbarn hafi klínískan ávinning af því. Einnig hefur verið greint frá tilvikum kyrningaþurrðar (sjá kafla 4.8).

Brjóstagjöf

Takmarkaðar upplýsingar í birtum vísindagreinum benda til að infliximab hafi greinst í litlu magni í brjóstamjólk í styrk sem er allt að 5% af sermisþéttni hjá móður. Infliximab hefur einnig greinst í sermi ungbarns eftir útsetningu með brjóstamjólk. Þó gert sé ráð fyrir að altæk útsetning hjá brjóstmylkingum sé lág þar sem infliximab er að mestu niðurbrotið í meltingarvegi, er ekki ráðlagt að bólusetja brjóstmylkinga mæðra sem fá infliximab með lifandi bóluefni nema sermisþéttni infliximab hjá ungbarni sé ekki greinanleg. Íhuga má notkun infliximabs meðan barn er á brjósti.

Frjósemi

Ónógar forklínískar upplýsingar eru fyrir hendi til þess að hægt sé að draga ályktanir um áhrif infliximabs á frjósemi og æxlun (sjá kafla 5.3).

4.7	Áhrif á hæfni til aksturs og notkunar véla

Remsima getur haft lítil áhrif á hæfni til aksturs og notkunar véla. Sundl getur komið fram eftir gjöf infliximabs (sjá kafla 4.8).

4.8	Aukaverkanir

Samantekt á öryggi

Algengasta aukaverkunin sem greint var frá í klínískum rannsóknum var sýking í efri öndunarvegi sem kom fram hjá 25,3% sjúklinga sem meðhöndlaðir voru með infliximabi samanborið við 16,5% hjá samanburðarhópi. Alvarlegustu aukaverkanirnar sem tengdust notkun TNF-hemla sem greint var frá hjá infliximab voru m.a. endurvirkjun HBV, hjartabilun, alvarlegar sýkingar (m.a. sýklasótt, tækifærissýkingar og berklar), sermissótt (síðkomin ofnæmisviðbrögð), áhrif á blóð, rauðir úlfar/heilkenni sem líkist rauðum úlfum, afmýlandi sjúkdómar, lifrar- og gallsjúkdómar, eitilæxli, T‑frumu eitilæxli í lifur og milta, hvítblæði, bjálkakrabbamein, sortuæxli, illkynja sjúkdómar hjá börnum, sarklíki/viðbrögð sem líkjast sarklíki, ígerð í görnum eða ígerð við endaþarm (Crohns sjúkdómur) og alvarleg innrennslisviðbrögð (sjá kafla 4.4).

Tafla yfir aukaverkanir

Í töflu 1 eru þær aukaverkanir taldar upp sem eru byggjast á klínískum rannsóknum ásamt aukaverkunum sem greint var frá eftir markaðssetningu, þar sem sumar reyndust banvænar. Aukaverkunum er raðað upp eftir líffærakerfum og tíðni: mjög algengar (≥ 1/10); algengar (≥ 1/100, < 1/10); sjaldgæfar (≥ 1/1.000,< 1/100); mjög sjaldgæfar ≥ 1/10.000, < 1/1.000); koma örsjaldan fyrir (< 1/10.000), tíðni ekki þekkt (ekki hægt að áætla tíðni út frá fyrirliggjandi gögnum). Innan tíðniflokka eru alvarlegustu aukaverkanirnar taldar upp fyrst.
[bookmark: _Hlk208324592]
Tafla 1
Aukaverkanir í klínískum rannsóknum og frá reynslu eftir markaðssetningu
	Sýkingar af völdum sýkla og sníkjudýra 

	Mjög algengar:
	Veirusýkingar (t.d. inflúensa, herpesveirusýkingar, COVID‑19*)

	Algengar: 
	Bakteríusýkingar (t.d. sýklasótt, húðbeðsbólga, ígerð)

	Sjaldgæfar:
	Berklar, sveppasýkingar (t.d. hvítsveppasýking, sveppasýking í nöglum)

	Mjög sjaldgæfar:
	Heilahimnubólga, tækifærissýkingar (t.d. ífarandi sveppasýkingar lungnabólga af völdum Pneumocystis jiroveci, váfumygla, ýrumygla, þekjumygla, sætumygla, sprotamygla, bakteríusýkingar ódæmigerðar mykóbakteríusýkingar, súrheysveiki (listeriosis), salmónellusýking og veirusýkingar cytomegaloveirusýkingar), sníklasýkingar, endurvirkjun lifrarbólgu B

	Ekki þekkt
	Gegnumbrotssýking af völdum bóluefna (eftir útsetningu fyrir infliximabi í móðurkviði)**.

	Æxli góðkynja, illkynja og ótilgreind (einnig blöðrur og separ)

	Mjög sjaldgæfar:
	Eitilæxli, eitilæxli sem ekki er af Hodgkins gerð, Hodgkins sjúkdómur, hvítblæði, sortuæxli, leghálskrabbamein.

	Tíðni ekki þekkt:
	T‑frumu eitilæxli í lifur og milta (hepatosplenic T‑cell lymphoma) (einkum hjá unglingum og yngri fullorðnum körlum með Crohns sjúkdóm og sáraristilbólgu), bjálkakrabbamein (Merkel cell carcinoma), Kaposi-sarkmein

	Blóð og eitlar

	Algengar:
	Daufkyrningafæð, hvítfrumnafæð, blóðleysi, eitlastækkanir.

	Sjaldgæfar:
	Blóðflagnafæð, eitilfrumnafæð, eitilfrumnafjölgun í blóði 

	Mjög sjaldgæfar:
	Kyrningaþurrð (þ.m.t. ungbörn sem eru útsett fyrir infliximabi í móðurkviði), blóðflagnafæðarpurpuri með segamyndun, blóðfrumnafæð, blóðlýsublóðleysi, blóðflagnafæðarpurpuri af óþekktum orsökum

	Ónæmiskerfi

	Algengar:
	Ofnæmiseinkenni í öndunarfærum

	Sjaldgæfar:
	Bráðaofnæmisviðbrögð, heilkenni sem líkist rauðum úlfum, sermissótt eða sermissóttarlík viðbrögð

	Mjög sjaldgæfar:
	Bráðaofnæmislost, æðabólga, viðbrögð sem líkjast sarklíki

	Efnaskipti og næring

	Sjaldgæfar:
	Blóðfituröskun

	Geðræn vandamál

	Algengar:
	Þunglyndi, svefnleysi

	Sjaldgæfar:
	Minnisleysi, æsingur, ringlun, svefnhöfgi, taugaveiklun

	Mjög sjaldgæfar:
	Sinnuleysi (apathy)

	Taugakerfi

	Mjög algengar:
	Höfuðverkur

	Algengar:
	Svimi, sundl, minnkað snertiskyn, náladofi

	Sjaldgæfar:
	Flog, taugakvilli

	Mjög sjaldgæfar:
	Þverrofsmænubólga (transverse myelitis), afmýlandi sjúkdómar í miðtaugakerfi (sjúkdómur sem líkist MS-sjúkdómi og sjóntaugarbólga), útlægir afmýlandi sjúkdómar (t.d. Guillain-Barré heilkenni, langvinnur afmýlandi fjöltauga bólgusjúkdómur og fjölhreiðra hreyfitaugakvilli)

	Tíðni ekki þekkt:
	Heilablóðfall með náin tímaháð tengsl við innrennsli

	Augu

	Algengar:
	Tárubólga

	Sjaldgæfar:
	Glærubólga, bjúgur umhverfis augu, vogrís

	Mjög sjaldgæfar:
	Innri augnknattarbólga

	Tíðni ekki þekkt:
	Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf 

	Hjarta

	Algengar:
	Hraðtaktur, hjartsláttarónot

	Sjaldgæfar:
	Hjartabilun (nýtilkomin eða versnandi), hjartsláttaróregla, yfirlið, hægtaktur

	Mjög sjaldgæfar:
	Blámi, gollurshússvökvi

	Tíðni ekki þekkt:
	Blóðþurrð í hjarta/hjartadrep

	Æðar

	Algengar:
	Lágþrýstingur, háþrýstingur, flekkblæðingar, hitakóf, andlitsroði 

	Sjaldgæfar:
	Blóðþurrð í útlimum, segabláæðabólga, margúll

	Mjög sjaldgæfar:
	Blóðrásarbilun (circulatory failure), depilblæðingar, æðakrampi

	Öndunarfæri, brjósthol og miðmæti

	Mjög algengar:
	Sýking í efri öndunarvegi, skútabólga

	Algengar:
	Sýking í neðri öndunarvegi (t.d. berkjubólga, lungnabólga), mæði, blóðnasir

	Sjaldgæfar:
	Lungnabjúgur, berkjukrampi, brjósthimnubólga, vökvasöfnun í fleiðru

	Mjög sjaldgæfar:
	Millivefslungnabólga, (þ.m.t. mjög ágengur sjúkdómur, bandvefsmyndun í lungum og lungnabólga)

	Meltingarfæri

	Mjög algengar:
	Kviðverkir, ógleði

	Algengar:
	Maga- og þarmablæðingar, niðurgangur, meltingartruflanir, bakflæði, hægðatregða

	Sjaldgæfar:
	Gat í þörmum, þarmaþrengingar, sarpbólga, brisbólga varabólga (cheilitis)

	Lifur og gall

	Algengar:
	Óeðlileg lifrarstarfsemi, hækkun lifrartransamínasa

	Sjaldgæfar:
	Lifrarbólga, lifrarfrumuskemmdir, gallblöðrubólga

	Mjög sjaldgæfar:
	Sjálfsnæmislifrarbólga, gula

	Tíðni ekki þekkt:
	Lifrarbilun

	Húð og undirhúð

	Algengar:
	Nýtilkomin eða versnandi tilvik sóra m.a. sóri með graftarbólum (aðallega í lófum og á iljum), ofsakláði, útbrot, kláði, ofsviti, þurr húð, húðbólga vegna sveppasýkingar, exem, hárlos

	Sjaldgæfar:
	Húðblöðrur, flasa, rósroði, totuæxli í húð (skin papilloma), ofvöxtur í hornlagi húðþekju, mislitun á húð/dökknun húðar

	Mjög sjaldgæfar:
	Drep í húðþekju (toxic epidermal necrolysis), Stevens-Johnson heilkenni, regnbogaroðasótt (erythema multiforme), kýlasótt, línuleg IgA blöðruhúðbólga, bráð útbreidd graftarútþot (acute generalised exanthematous pustulosis (AGEP), húðskæningsviðbrögð.

	Tíðni ekki þekkt:
	Versnandi einkenni húð- og vöðvabólgu (dermatomyositis)

	Stoðkerfi og bandvefur

	Algengar:
	Liðverkir, vöðvaverkir, bakverkir

	Nýru og þvagfæri

	Algengar:
	Þvagfærasýking

	Sjaldgæfar:
	Nýrna- og skjóðubólga

	Æxlunarfæri og brjóst

	Sjaldgæfar:
	Leggangabólga

	Almennar aukaverkanir og aukaverkanir á íkomustað

	Mjög algengar:
	Innrennslistengd viðbrögð, verkur

	Algengar:
	Brjóstverkur, þreyta, hiti, viðbrögð á stungustað, kuldahrollur, bjúgur

	Sjaldgæfar:
	Sár gróa seint 

	Mjög sjaldgæfar:
	Hnúðaskemmd

	Rannsóknaniðurstöður

	Sjaldgæfar:
	Sjálfsmótefni til staðar, þyngdaraukning1

	Mjög sjaldgæfar:
	Afbrigðilegir komplementþættir

	Áverkar, eitranir og fylgikvillar aðgerðar
	

	Tíðni ekki þekkt:
	Fylgikvillar eftir aðgerð (þ.m.t. fylgikvillar með og án sýkinga)

	*	COVID‑19 sást við gjöf Remsima undir húð
**	þ.m.t. nautagripaberklar (dreifð BCG sýking), sjá kafla 4.4.
1	Í klínískum rannsóknum á öllum ábendingum hjá fullorðnum var miðgildi þyngdaraukningar, eftir 12 mánuði af samanburðartímabilinu, 3,50 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu. Miðgildi þyngdaraukningar fyrir ábendingar sem tengdust bólgusjúkdómum í ristli var 4,14 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu og miðgildi þyngdaraukningar fyrir ábendingar sem tengdust gigt var 3,40 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu.



Lýsing á völdum aukaverkunum

Innrennslistengd viðbrögð

Innrennslistengd viðbrögð voru skilgreind í klínískum rannsóknum sem hvers konar aukaverkun sem kom fram meðan á innrennslinu stendur eða innan 1 klukkustundar eftir innrennsli. Í III. stigs klínískri rannsókn komu innrennslistengd viðbrögð fram hjá 18% sjúklinga sem meðhöndlaðir voru með infliximabi meðan á innrennsli stóð, miðað við 5% sjúklinga sem fengu lyfleysu. Í heildina komu innrennslistengd viðbrögð fram hjá fleiri sjúklingum sem fengu infliximab einlyfjameðferð en sjúklingum sem fengu infliximab ásamt ónæmistemprandi lyfi. Um 3% sjúklinga hættu meðferðinni vegna innrennslistengdra viðbragða og allir sjúklingar náðu sér með eða án lyfjameðferðar. Af þeim sjúklingum sem fengu infliximab og fengu innrennslistengd viðbrögð meðan á innleiðslufasa stóð, til og með 6. viku, fengu 27% innrennslistengd viðbrögð meðan á viðhaldsfasa stóð, frá 7. viku til og með 54. viku. Af þeim sjúklingum sem fengu ekki innrennslistengd viðbrögð meðan á innleiðslufasa stóð, fengu 9% innrennslisviðbrögð meðan á viðhaldsfasa stóð.

Í klínískri rannsókn hjá sjúklingum með iktsýki (ASPIRE), áttu 3 fyrstu innrennslisgjafirnar að vera gefnar á 2 klst. Stytta mátti síðari innrennsli í minnst 40 mínútur hjá sjúklingum sem fengu ekki alvarleg innrennslisviðbrögð. Í þessari rannsókn fengu 66% sjúklinganna (686 af 1.040) að minnsta kosti einu sinni innrennsli á skemmri tíma, sem stóð yfir í 90 mínútur eða skemur og 44% sjúklinganna (454 af 1.040) fengu að minnsta kosti einu sinni innrennsli á 60 mínútum eða skemmri tíma. Af þeim sjúklingum sem voru í infliximab meðferðarhópnum og fengu að minnsta kosti einu sinni innrennsli á skemmri tíma, fengu 15% sjúklinganna viðbrögð sem tengdust innrennslinu og 0,4% sjúklinganna fengu alvarleg viðbrögð sem tengdust innrennslinu.

Í klínískri rannsókn hjá sjúklingum með Crohns sjúkdóm (SONIC) komu fram tilfelli af innrennslistengdum viðbrögðum hjá 16,6% (27/163) sjúklinga sem fengu infliximab einlyfjameðferð, hjá 5% (9/179) sjúklinga sem fengu infliximab ásamt AZA og hjá 5,6% (9/161) sjúklinga sem fengu AZA einlyfjameðferð. Ein alvarleg innrennslisviðbrögð (< 1%) komu fram hjá sjúklingi á infliximab einlyfjameðferð.

Eftir markaðssetningu lyfsins hafa komið fram tilfelli af bráðaofnæmislíkum viðbrögðum, þar með töldum barkakýlis-/kokbjúg og alvarlegum berkjukrampa og flogakasti sem tengist gjöf infliximabs (sjá kafla 4.4). Greint hefur verið frá tímabundnum sjónmissi sem kom fram meðan á innrennsli stóð eða innan 2 klukkustunda eftir innrennsli infliximabs. Greint hefur verið frá tilvikum (sumum banvænum) blóðþurrðar í hjarta/hjartadreps og hjartsláttaróreglu, sumum á svipuðum tíma og innrennsli infliximabs; einnig hefur verið greint frá heilablóðfalli með náin tímaháð tengsl við innrennsli infliximabs.

Innrennslistengd viðbrögð eftir endurtekna gjöf infliximabs

Klínísk rannsókn hjá sjúklingum með meðalalvarlegan eða alvarlegan sóra var gerð til að meta verkun og öryggi langtíma viðhaldsmeðferðar miðað við endurmeðferð með innleiðsluskömmtum infliximabs (að hámarki fjögur innrennsli í viku 0, 2, 6 og 14) eftir að sjúkdómurinn blossaði upp aftur. Engin ónæmisbælandi meðferð var gefin samhliða. 4% sjúklinga (8/219) sem fengu endurmeðferð fengu alvarleg innrennslistengd viðbrögð og < 1% (1/222) þeirra sem fengu viðhaldsmeðferð. Flest alvarlegu innrennslistengdu viðbrögðin komu fram meðan á öðru innrennsli stóð, í 2. viku. 35‑231 dagur var á milli síðasta viðhaldsskammts og fyrsta innleiðsluskammts. Einkennin voru m.a., þó ekki eingöngu, andnauð, ofsakláði, andlitsbjúgur og lágþrýstingur. Í öllum tilvikum var infliximab meðferð hætt og/eða önnur meðferð hafin og einkennin gengu algjörlega til baka.

Síðkomið ofnæmi

Í klínískum rannsóknum hafa síðkomin ofnæmisviðbrögð verið sjaldgæf og hafa komið fram eftir infliximab meðferðarhlé sem eru styttri en 1 ár. Í sóra rannsóknunum kom síðkomið ofnæmi fram snemma á meðferðartímabilinu. Einkenni voru m.a. vöðvaþrautir og/eða liðverkir með hita og/eða útbrotum. Sumir sjúklingar fengu kláða, bjúg í andlit, hendur eða varir, kyngingartregðu, ofsakláða, særindi í háls og höfuðverk.

Upplýsingar um tíðni síðkominna ofnæmisviðbragða eftir infliximab meðferðarhlé sem er lengra en 1 ár eru ófullnægjandi en takmarkaðar upplýsingar úr klínískum rannsóknum gefa til kynna aukna hættu á síðkomnu ofnæmi eftir því sem infliximab meðferðarhlé er lengra (sjá kafla 4.4).

Í eins árs klínískri rannsókn á endurteknu innrennsli hjá sjúklingum með Crohns sjúkdóm (ACCENT I rannsókn), var tíðni sermissóttarlíkra verkana 2,4%.

Mótefnamyndun

Sjúklingar sem mynduðu mótefni gegn infliximabi voru líklegri (um það bil 2‑3 sinnum) til að fá innrennslistengd viðbrögð. Samtímis notkun ónæmisbælandi lyfja virtist lækka tíðni innrennslitengdra viðbragða.
Í klínískum rannsóknum þar sem notaður var einn og margir skammtar af infliximabi á bilinu frá 1 til 20 mg/kg, var vart við mótefni gegn infliximabi hjá 14% sjúklinga sem voru í einhvers konar ónæmisbælandi meðferð og hjá 24% sjúklinga sem voru ekki í ónæmisbælandi meðferð. Hjá sjúklingum með iktsýki sem fengu ráðlagðan skammt í áframhaldandi meðferð ásamt metotrexati, mynduðu 8% sjúklinga mótefni gegn infliximabi. Hjá sjúklingum með sóraliðagigt sem fengu 5 mg/kg með eða án metotrexats, mynduðu 15% sjúklinganna mótefni (mótefni kom fram hjá 4% sjúklinga sem fengu metotrexat og hjá 26% sjúklinga sem höfðu ekki fengið metotrexat í byrjun). Hjá sjúklingum með Crohns sjúkdóm sem fengu viðhaldsmeðferð komu fram mótefni gegn infliximabi hjá 3,3% sjúklinga sem fengu ónæmisbælandi lyf og hjá 13,3% sjúklinga sem fengu ekki ónæmisbælandi lyf. Tíðni mótefnamyndunar var 2‑3 sinnum hærri hjá sjúklingum í tímabundinni meðferð. Vegna aðferðafræðilegra annmarka, útilokar neikvætt mótefnapróf ekki að mótefni gegn infliximabi séu til staðar. Hjá sumum sjúklingum sem þróuðu háan títra af mótefni gegn infliximabi, kom fram vísbending um minnkaða verkun. Hjá sóra sjúklingum sem fengu meðferð með infliximabi sem viðhaldsmeðferð án þess að fá samtímis ónæmismótandi lyf, mynduðu um 28% mótefni gegn infliximabi (sjá kafla 4.4: „Innrennslistengd viðbrögð og ofnæmi“).

Sýkingar

Berklar, bakteríusýkingar, m.a. blóðsýkingar og lungnabólga, ífarandi sveppa-, veiru- og aðrar tækifærissýkingar hafa komið fram hjá sjúklingum sem fá infliximab. Sumar þessara sýkinga hafa leitt til dauða. Algengustu tækifærissýkingarnar sem greint hefur verið frá þar sem dánartíðni er > 5% eru m.a lungnabólga af völdum Pneumocystis jiroveci, hvítsveppasýking, súrheysveiki (listeriosis) og ýrumygla (aspergillosis) (sjá kafla 4.4).

Í klínískum rannsóknum voru 36% sjúklinga, sem meðhöndlaðir voru með infliximabi, meðhöndlaðir við sýkingum miðað við 25% sjúklinga sem fengu lyfleysu.

Í klínískum rannsóknum á iktsýki var tíðni alvarlegra sýkinga, að meðtalinni lungnabólgu, hærri hjá sjúklingum á meðferð með infliximabi ásamt metotrexati, en hjá sjúklingum sem fengu metotrexat eitt sér sérstaklega í skömmtum sem nema 6 mg/kg af infliximabi eða meira (sjá kafla 4.4).

Í skýrslum um tilkynntar aukaverkanir eftir markaðssetningu lyfsins eru sýkingar algengasta alvarlega aukaverkunin. Sum tilfellin hafa leitt til dauða. Næstum 50% af tilkynntum dauðsföllum hafa tengst sýkingum. Tilkynnt hafa verið tilfelli berkla, stundum banvænna, þar á meðal dreifberkla og berkla með staðsetningu utan lungna (sjá kafla 4.4).

Illkynja sjúkdómar og eitilfrumumein (með fjölgun eitilfrumna)

Í klínískum rannsóknum á infliximabi þar sem 5.780 sjúklingar fengu meðferð, sem jafngildir 5.494 sjúklingaárum, komu fram 5 tilfelli eitilæxla og 26 önnur illkynja æxli sem ekki voru eitilæxli miðað við engin eitilæxli og 1 æxli sem ekki var eitilæxli sem fundust hjá 1.600 sjúklingum sem fengu lyfleysu sem jafngildir 941 sjúklingaárum.

Í langtíma klínískum eftirfylgnirannsóknum á öryggi infliximab í allt að 5 ár, sem jafngildir 6.234 sjúklingaárum (3.210 sjúklingar), var greint frá 5 tilvikum eitilæxla og 38 tilvikum æxla sem ekki voru eitilæxli.

Eftir markaðssetningu hefur einnig verið greint frá tilfellum illkynja sjúkdóma, þ.á m. eitilæxli (sjá kafla 4.4).

Í klínískri rannsókn hjá sjúklingum með miðlungs alvarlegan eða alvarlegan teppusjúkdóm í lungum sem annaðhvort reyktu eða höfðu reykt, voru 157 fullorðnir sjúklingar meðhöndlaðir með infliximabi í skömmtum sem voru svipaðir þeim sem notaðir eru við iktsýki og Crohns sjúkdómi. Níu af þessum sjúklingum mynduðu illkynja sjúkdóma, þar með talið 1 eitilæxli. Miðgildi fyrir eftirfylgnitímabilið var 0,8 ár (tíðni 5,7% [95% CI 2,65‑10,6%]). Ein tilkynning um illkynja sjúkdóm barst úr hópi 77 samanburðarsjúklinga (miðgildi eftirfylgnitímabils var 0,8 ár; tíðni 1,3% [95% CI 0,03‑7,0%]). Meirihluti illkynja sjúkdóma mynduðust í lungum eða höfði og hálsi.

Í afturskyggnri hóprannsókn á þýði kom fram aukin tíðni í leghálskrabbameins hjá konum með iktsýki sem fengu infliximab borið saman við þýði sem ekki höfðu fengið lífefnalyf eða almenning, þ.m.t. þær sem voru yfir 60 ára (sjá kafla 4.4).

Eftir markaðssetningu hefur einnig verið greint frá T-frumu eitilæxli í lifur og milta (hepatosplenic T-cell lymphoma) hjá sjúklingum sem fengið hafa infliximab, mikill meirihluti tilvika var hjá sjúklingum með Crohns sjúkdóm og sáraristilbólgu og flestir i þeirra voru unglingsstrákar eða ungir karlmenn (sjá kafla 4.4).

Hjartabilun

Í II. stigs rannsókn sem gerð var með því markmiði að meta infliximab m.t.t. hjartabilunar (CHF), kom fram hærri tíðni dauðsfalla vegna versnunar á hjartabilun hjá sjúklingum sem meðhöndlaðir voru með infliximabi, einkum hjá þeim sem fengu skammt sem var hærri en 10 mg/kg (þ.e.a.s. tvisvar sinnum samþykktur hámarksskammtur). Í þessari rannsókn voru 150 sjúklingar með hjartabilun af flokki NYHA III/IV (vinstri sleglaútkastsbrot ≤ 35%) meðhöndlaðir með 3 innrennslum af infliximabi 5 mg/kg, 10 mg/kg, eða lyfleysu í 6 vikur. Í viku 38, höfðu 9 af 101 sjúklingi meðhöndluðum með infliximab dáið (2 sjúklingar sem fengu 5 mg/kg og 7 sjúklingar sem fengu 10 mg/kg) miðað við eitt dauðsfall af 49 sjúklingum sem fengu lyfleysu.
Eftir markaðssetningu hafa borist tilkynningar um versnun á hjartabilun, með og án þekktra orsakaþátta, hjá sjúklingum sem taka infliximab. Einnig hafa borist tilkynningar um hjartabilun sem ekki var til staðar áður, þar á meðal hjartabilun hjá sjúklingum án þekkts fyrirliggjandi hjarta- og æðasjúkdóms. Nokkrir þessara sjúklinga hafa verið yngri en 50 ára.

Lifur og gall

Í klínískum rannsóknum hafa sést vægar eða miðlungs miklar hækkanir á ALAT og ASAT hjá sjúklingum sem fá infliximab án þess að það versni í alvarlegan lifrarskaða. ALAT hækkun ≥ 5 sinnum eðlileg efri mörk hefur sést (sjá töflu 2). Hækkanir á amínótransferasa sáust (ALAT oftar en ASAT) hjá stærri hluta þeirra sjúklinga sem fengu infliximab en hjá samanburðarhópi, bæði þegar infliximab var gefið sem einlyfjameðferð og þegar það var notað ásamt öðrum ónæmisbælandi lyfjum. Flest amínótransferasa frávikin voru skammvinn; þó upplifðu einhverjir sjúklingar langvinnari hækkanir. Almennt voru sjúklingar sem fengu hækkanir á ALAT og ASAT einkennalausir og frávikin minnkuðu eða gengu til baka hvort sem infliximab meðferð var haldið áfram eða ekki, eða breytingar gerðar á samhliða meðferð. Eftir að lyfið kom á markað, hefur verið tilkynnt um tilvik gulu og lifrarbólgu, sum með séreinkennum sjálfsnæmis lifrarbólgu, hjá sjúklingum sem fá infliximab (sjá kafla 4.4).

Tafla 2
Hlutfall sjúklinga með aukna ALAT virkni í klínískum rannsóknum
	Sjúkdómur
	Fjöldi sjúklinga3
	Miðgildi eftirfylgni (vikur)4
	≥ 3 sinnum eðlileg efri mörk
	≥ 5 sinnum eðlileg efri mörk

	
	lyfleysa
	Infliximab
	lyfleysa
	Infliximab
	lyfleysa
	Infliximab
	lyfleysa
	Infliximab

	Iktsýki1
	375
	1.087
	58,1
	58,3
	3,2%
	3,9%
	0,8%
	0,9%

	Crohns sjúkdómur2

	324
	1.034
	53,7
	54,0
	2,2%
	4,9%
	0,0%
	1,5%

	Crohns sjúkdómur hjá börnum

	N/A
	139
	N/A
	53,0
	N/A
	4,4%
	N/A
	1,5%

	Sáraristilbólga

	242
	482
	30,1
	30,8
	1,2%
	2,5%
	0,4%
	0,6%

	Sáraristilbólga hjá börnum
	N/A
	60
	N/A
	49,4
	N/A
	6,7%
	N/A
	1,7%

	Hryggikt
	76
	275
	24,1
	101,9
	0,0%
	9,5%
	0,0%
	3,6%

	Sóraliðagigt

	98
	191
	18,1
	39,1
	0,0%
	6,8%
	0,0%
	2,1%

	Skellusóri
	281
	1.175
	16,1
	50,1
	0,4%
	7,7%
	0,0%
	3,4%


1	Lyfleysusjúklingar fengu metotrexat en infliximabsjúklingar fengu bæði infliximab og metotrexat.
2	Lyfleysusjúklingar í tveimur III. stigs rannsóknum á Crohns sjúkdómi, ACCENT I and ACCENT II fengu 5 mg/kg infliximab sem upphafsskammt og lyfleysu í viðhaldsfasa. Þeir sjúklingar sem valdir voru með slembivali í viðhaldshópinn með lyfleysu og skiptu síðan yfir í infliximab eru taldir með í infliximabhópnum í ALAT greiningunni. Í III. stigs b-rannsókn á Crohns sjúkdómi, SONIC, fengu lyfleysusjúklingar virkt samanburðarlyf, AZA 2,5 mg/kg/dag til viðbótar við infliximab lyfleysu innrennslisgjafir.
3	Fjöldi sjúklinga þar sem ALAT var metið.
4	Miðgildi eftirfylgni byggt á meðhöndluðum sjúklingum.

Kjarnamótefni (ANA)/And-tví-strengja DNA (dsDNA) mótefni

Um það bil helmingur sjúklinga, sem meðhöndlaðir voru með infliximabi í klínískum rannsóknum og voru ANA neikvæðir í byrjun mynduðu jákvætt ANA meðan á rannsókninni stóð samanborið við um það bil einn fimmta sjúklinga sem fengu lyfleysu. And-ds DNA mótefni fannst nýlega hjá 17% sjúklinga sem meðhöndlaðir voru með infliximabi samanborið við 0% sjúklinga sem meðhöndlaðir voru með lyfleysu. Við síðasta mat voru 57% sjúklinga sem meðhöndlaðir voru með infliximabi áfram and-dsDNA jákvæðir. Tilkynningar um rauða úlfa og einkenni lík rauðum úlfum eru enn sjaldgæfar (sjá kafla 4.4).

Börn

Sjúklingar með barnaiktsýki (juvenile rheumatoid arthritis)

Infliximab var rannsakað í klínískri rannsókn hjá 120 sjúklingum sem voru með virka barnaiktsýki (aldursbil: 4‑17 ára) þrátt fyrir metotrexat meðferð. Sjúklingarnir fengu 3 eða 6 mg/kg af infliximabi samkvæmt 3‑skammta upphafsmeðferðaráætlun (viku 0, 2, 6 eða viku 14, 16, 20 í áðurnefndri röð) og í kjölfarið viðhaldsmeðferð á 8 vikna fresti, ásamt metotrexati.

Viðbrögð tengd innrennsli
Viðbrögð tengd innrennsli komu fram hjá 35% sjúklinga með barnaiktsýki sem fengu 3 mg/kg í samanburði við 17,5% sjúklinganna sem fengu 6 mg/kg. Í 3 mg/kg- infliximab hópnum fengu 4 af 60 sjúklingum alvarleg viðbrögð tengd innrennsli og hjá 3 sjúklingum var greint frá hugsanlegu bráðaofnæmi (2 tilvikanna voru meðal alvarlegu viðbragðanna sem tengdust innrennsli). Í 6 mg/kg hópnum fengu 2 af 57 sjúklingum alvarleg viðbrögð sem tengdust innrennsli, einn þeirra var hugsanlega með bráðaofnæmi (sjá kafla 4.4).

Mótefnamyndun
38% sjúklinganna sem fengu 3 mg/kg mynduðu mótefni gegn infliximabi í samanburði við 12% sjúklinga sem fengu 6 mg/kg. Mótefnatíter var greinilega hærri hjá þeim sem fengu 3 mg/kg í samanburði við þá sem voru í 6 mg/kg hópnum.

Sýkingar
Sýkingar komu fram hjá 68% (41/60) barnanna sem fengu 3 mg/kg í 52 vikur, 65% (37/57) barnanna sem fengu infliximab 6 mg/kg í 38 vikur og 47% (28/60) barnanna sem fengu lyfleysu í 14 vikur (sjá kafla 4.4).

Börn með Crohns sjúkdóm

Í REACH rannsókninni (sjá kafla 5.1) var oftar greint frá eftirfarandi aukaverkunum hjá börnum með Crohns sjúkdóm en hjá fullorðnum með Crohns sjúkdóm: blóðleysi (10,7%), blóði í hægðum (9,7%), hvítfrumnafæð (8,7%), húðroða (8,7%), veirusýkingu (7,8%), daufkyrningafæð (6,8%), bakteríusýkingu (5,8%) og ofnæmisviðbrögðum í öndunarvegi (5,8%). Einnig hefur verið greint frá beinbroti (6,8%) þó hefur ekki verið sýnt fram á orsakasamband. Aðrar hugsanlegar aukaverkanir koma fram hér að neðan.

Viðbrögð tengd innrennsli
Í REACH rannsókninni fengu 17,5% sjúklinga sem valdir höfðu verið með slembivali, 1 eða fleiri viðbrögð sem tengdust innrennsli. Engar þeirra reyndust alvarlegar og 2 sjúklingar í REACH fengu bráðaofnæmi sem ekki var alvarlegt.

Mótefnamyndun
3 börn (2,9%) mynduðu mótefni gegn infliximabi.

Sýkingar
Í REACH rannsókninni var greint frá sýkingum hjá 56,3% sjúklinga sem valdir höfðu verið með slembivali og höfðu fengið infliximab. Oftar var greint frá sýkingum hjá þeim sem fengu innrennsli á 8 vikna fresti (73,6%) en þeim sem fengu innrennsli á 12 vikna fresti (38%), en greint var frá alvarlegum sýkingum hjá 3 af þeim sem fengu viðhaldsmeðferð á 8 vikna fresti og hjá 4 af þeim sem fengu viðhaldsmeðferð á 12 vikna fresti. Algengasta sýkingin sem greint var frá var sýking í efri öndunarvegi og kokbólga, algengasta alvarlega sýkingin sem greint var frá var ígerð. Greint var frá þremur tilvikum lungnabólgu (1 alvarlegt) og tveimur tilvikum af ristli (herpes zoster) (hvorugt alvarlegt).

Sáraristilbólga hjá börnum

Í heildina var greint frá svipuðum aukaverkunum í rannsókn á sáraristilbólgu hjá börnum (C0168T72) og í rannsóknum á sáraristilbólgu hjá fullorðnum (ACT 1 and ACT 2). Í rannsókn C0168T72 voru algengustu aukaverkanirnar sýking í efri öndunarvegi, kokbólga, kviðverkur, hiti og höfuðverkur. Algengasta aukaverkunin var versnun sáraristilbólgu, en tíðni hennar var hærri hjá sjúklingum sem fengu meðferð á 12 vikna fresti en hjá þeim sem fengu meðferð á 8 vikna fresti.

Aukaverkanir tengdar innrennsli
Í heild fengu 8 (13,3%) af 60 sjúklingum sem fengu meðferð, eina eða fleiri innrennslistengdar aukaverkanir, þar af 4 af 22 sjúklingum (18,2%) sem fengu viðhaldsmeðferð á 8 vikna fresti og 3 af 23 sjúklingum (13,0%) sem fengu viðhaldsmeðferð á 12 vikna fresti. Ekki var greint frá neinum alvarlegum innrennslistengdum aukaverkunum. Allar innrennslistengdar aukaverkanir voru vægar eða miðlungsmiklar.

Mótefnamyndun
Mótefni gegn infliximabi greindust hjá 4 sjúklingum (7,7%) í 54. viku.

Sýkingar
Greint var frá sýkingum hjá 31 (51,7%) af 60 sjúklingum sem fengu meðferð í rannsókn C0168T72 og 22 (36,7%) þurftu meðferð með sýklalyfjum til inntöku eða innrennslis. Hlutfall sjúklinga með sýkingar í rannsókn C0168T72 var svipað og í rannsókn á Crohns sjúkdómi (REACH) en hærra en hlutfallið í rannsóknum á sáraristilbólgu hjá fullorðnum (ACT 1 and ACT 2). Alls var tíðni sýkinga í rannsókn C0168T72 13/22 (59%) í hópnum sem fékk viðhaldsmeðferð á 8 vikna fresti og 14/23 (60,9%) í hópnum sem fékk viðhaldsmeðferð á 12 vikna fresti. Algengustu öndunarfærasýkingar sem greint var frá voru sýking í efri öndunarvegi (7/60 [12%]) og kokbólga (5/60 [8%]). Greint var frá alvarlegum sýkingum hjá 12% (7/60) allra sjúklinga sem fengu meðferð.

Í þessari rannsókn voru fleiri sjúklingar í 12 til 17 ára hópnum (45/60 [75,0%]) en í 6 til 11 ára hópnum (15/60 [25,0%]). Enda þótt of fáir sjúklingar séu í hvorum undirhóp til að hægt sé að draga óyggjandi ályktanir varðandi áhrif aldurs á öryggi, var hlutfall sjúklinga sem fengu alvarlegar aukaverkanir og hættu meðferð vegna alvarlegra aukaverkana hærra hjá yngri aldurshópnum en hjá eldri aldurshópnum. Enda þótt hlutfall sjúklinga með sýkingar hafi verið hærra hjá yngri aldurshópnum var hlutfall sjúklinga með alvarlegar sýkingar svipað hjá báðum aldurshópum. Í heildina var hlutfall aukaverkana og innrennslistengdra aukaverkana svipað í báðum aldurshópunum, 6 til 11 ára og 12 til 17 ára.

Reynsla eftir markaðssetningu

Alvarlegar aukaverkanir infliximabs hjá börnum eftir markaðssetningu lyfsins eru T-frumu eitilæxli í lifur og milta (hepatosplenic T-cell lymphoma), tímabundin breyting á lifrarensímum, einkenni sem líkjast rauðum úlfum og jákvætt sjálfsmótefni (sjá kafla 4.4 og 4.8).

Aðrir sérstakir sjúklingahópar

Aldraðir

Í klínískum rannsóknum á iktsýki hjá sjúklingum sem fengu infliximab ásamt metotrexati var tíðni alvarlegra sýkinga hjá sjúklingum 65 ára og eldri hærri (11,3%) en hjá þeim sem voru yngri en 65 ára (4,6%). Hjá sjúklingum sem fengu metotrexat eitt sér var tíðni alvarlegra sýkinga 5,2% hjá sjúklingum 65 ára og eldri samanborið við 2,7% hjá sjúklingum yngri en 65 ára (sjá kafla 4.4).

Tilkynning aukaverkana sem grunur er um að tengist lyfinu

Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9	Ofskömmtun

Engar upplýsingar liggja fyrir um ofskömmtun. Stakir skammtar allt að 20 mg/kg hafa verið gefnir án eiturverkana.


5.	LYFJAFRÆÐILEGAR UPPLÝSINGAR

5.1	Lyfhrif

Flokkun eftir verkun: Ónæmisbælandi lyf, TNF-alfa-tálmar (tumor necrosis factor alpha), ATC‑flokkur: L04AB02

Remsima er samheitalíftæknilyf. Ítarlegar upplýsingar eru birtar á vef Lyfjastofnunar Evrópu https://www.ema.europa.eu.

Verkunarháttur

Infliximab er manna-músa einstofna blendingsmótefni sem binst með mikilli sækni bæði við uppleysanlegt form TNFα og himnuform en ekki við lymphotoxin α (TNFß).

Lyfhrif

Infliximab blokkar virkni TNFα á ýmsum sviðum í in vitro lífgreiningum. Infliximab kom í veg fyrir sjúkdóm hjá erfðabreyttum músum, sem vegna síbirtingar á manna TNFα þróa með sér fjölliðagigt, og þegar lyfið er gefið eftir að sjúkdómur hefst, græðir það slitna liði. In vivo myndar infliximab fljótlega stöðugt samband við manna TNFα, ferli sem gerist samhliða tapi á líffræðilegri virkni TNFα.

Hækkaður styrkur á TNFα hefur fundist í liðum sjúklinga með iktsýki og tengist það aukinni virkni sjúkdómsins. Meðhöndlun iktsýki með infliximabi veldur minnkun íferðar bólgufrumna inn á bólgusvæði liðanna jafnframt minnkun virkra sameinda sem auka frumuviðloðun, efnaaðdrætti og vefjaniðurbrot. Eftir meðhöndlun með infliximabi sýndu sjúklingar minnkað magn interleukins (IL‑6) og C virks próteins (CRP) í sermi og aukning á blóðrauða kom í ljós hjá sjúklingum með iktsýki með minnkað magn blóðrauða miðað við upphafsgildi. Ekki kom fram frekari marktæk fækkun eitilfrumna í útæðablóði eða fjölgun svarana við in vitro mítósufrumuörvun borið saman við frumur ómeðhöndlaðra sjúklinga. Hjá sóra sjúklingum leiddi meðferð með infliximabi til minnkunar á bólgu í húðþekju og fjölþætting hyrnisfrumna (keratinocyte differentiation) í sóra skellum varð eðlileg. Skammtímameðferð með infliximab við sóraliðagigt dró úr fjölda T-frumna og blóðæðum í liðvökva og húð sóra sjúklinga.

Vefjafræðilegt mat á vefjasýni úr þörmum, sem var tekið fyrir gjöf infliximabs og 4 vikum eftir gjöf infliximabs, leiddi í ljós verulega minnkun á greinanlegu TNFα. Infliximab meðferð hjá sjúklingum með Crohns sjúkdóm tengdist einnig verulegri lækkun í sermi á C-virku próteini (CRP), sem er yfirleitt hækkað. Heildarfjöldi hvítra blóðkorna í blóði raskaðist lítið hjá sjúklingum sem meðhöndlaðir voru með infliximabi, þó að breytingar á eitilfrumum, einkjörnungum og daufkyrningum endurspegluðu tilfærslu til eðlilegra marka. Einkjörnungar í blóði (PBMC) hjá sjúklingum sem meðhöndlaðir voru með infliximab fjölguðu sér eðlilega við örvun miðað við ómeðhöndlaða sjúklinga og engin veruleg breyting varð á framleiðslu cytokína af völdum örvaðra PBMC, eftir meðhöndlun með infliximabi. Efnagreining á einkjörnungum sem fengust úr vefsýni úr þarmaslímhúð sýndi að meðferð með infliximabi fækkaði frumum sem gátu tjáð TNFα og interferon γ. Viðbótar vefjafræðilegar rannsóknir sýndu að meðferð með infliximabi minnkar íferð bólgufrumna inn á sýkt svæði þarmanna og bólgumerkigen á þessum stöðum. Rannsóknir á þarmaslímhúð með speglun hafa gefið vísbendingar um bata á slímhúð hjá sjúklingum sem fá infliximab.

Verkun og öryggi

Iktsýki hjá fullorðnum

Verkun infliximabs var metin í tveimur fjölsetra, slembiúrtaks, tvíblindum klínískum grundvallarrannsóknum: ATTRACT og ASPIRE. Í báðum rannsóknunum var heimiluð samtímis notkun stöðugra skammta af fólínsýru, barksterum til inntöku (≤ 10 mg/dag) og/eða bólgueyðandi gigtarlyfja (NSAID).

Aðalendapunktar voru minnkun einkenna eins og þau eru metin eftir „American College of Rheumatology” mælikvarðanum (ACR20 fyrir ATTRACT, kennileita ACR-N í 54. viku fyrir ASPIRE), hindrun liðskemmda og bætt líkamleg færni. Minnkun einkenna var skilgreind sem að minnsta kosti 20% bati (ACR20), bæði á fjölda aumra og bólginna liða og 3 af eftirtöldum 5 viðmiðunum: (1) mat læknis á heilsufari sjúklings, (2) mat sjúklings á eigin heilsufari, (3) mat á hæfni/vanhæfni, (4) sjónrænt mat á verkjum eftir kvarða, (5) og sökk rauðra blóðkorna eða C-virkra próteina í blóði. Í ACR-N er notast við sama mælikvarða og í ACR20, sem fenginn er með því að taka minnstu framfarir í prósentum á liðbólgutölum, liðeymslatölum, og miðgildi hinna þáttanna 5 í ACR svöruninni. Vefrænar liðskemmdir (úráta og liðbilsþrenging) bæði í höndum og fótum voru mældar með breytingu frá upphafsgildum í van der Heijde útgáfu Sharp kvarða (0‑440). Spurningarlisti til að meta heilsufar „The Health Assesment Questionnaire” (HAQ; skali 0‑3) var notaður til að meta meðaltalsbreytingu allan tímann, á líkamlegri færni sjúklinga, miðað við upphafsgildi.

Í ATTRACT rannsókninni var svörun metin í viku 30, 54 og 102 í samanburðarrannsókn með lyfleysu hjá 428 sjúklingum með virka iktsýki þrátt fyrir meðferð með metotrexati. Um það bil 50% sjúklinganna voru í virkum flokki III. Sjúklingarnir fengu 3 mg/kg af lyfleysu eða 10 mg/kg af infliximabi í viku 0, 2 og 6 og síðan á 4 eða 8 vikna fresti þar á eftir. Allir sjúklingarnir fengu stöðuga metotrexat skammta (miðgildi 15 mg/viku) í 6 mánuði fyrir skráningu og urðu að vera áfram á stöðugum skömmtum alla rannsóknina.
Niðurstöður frá viku 54 (ACR20, heildarútkoma van der Heijde útgáfu Sharp kvarða og HAQ) eru sýndar í töflu 3. Meiri klínísk svörun (ACR50 og ACR70) sást í öllum infliximabhópunum í viku 30 og 54 miðað við metotrexat eitt sér.

Í öllum infliximab hópunum hægði á myndun vefrænna liðskemmda (úrátu og liðbilsþrengingu) eftir 54 vikna meðhöndlun (Tafla 3).

Áhrifin sem komu fram í viku 54 héldust í 102 vikur. Þar sem fjöldi sjúklinga hætti í rannsókninni, er ekki hægt að skilgreina umfang á þeim mismun sem er á milli verkun infliximabs hópsins og þess sem fékk metotrexat eitt sér.

Tafla 3
Áhrif á ACR20, vefrænar liðskemmdir og líkamleg færni í viku 54, ATTRACT
	
	infliximabb

	
	Samanb.a
	3 mg/kg
q 8 vikur
	3 mg/kg
q 4 vikur
	10 mg/kg
q 8 vikur 
	10 mg/kg
q 4 vikur
	Allir infliximabb

	Sjúklingar með ACR20 svörun /
sjúklingar metnir (%)
	15/88
(17%)
	36/86
(42%)
	41/86
(48%)
	51/87
(59%)
	48/81
(59%)
	176/340 (52%)

	Heildarstigd (van der Heijde útgáfa Sharp kvarða)

	Breyting frá upphafsgildum
(Meðaltal ± SDc)
	7,0 ± 10,3
	1,3 ± 6,0
	1,6 ± 8,5
	0,2 ± 3,6
	-0,7 ± 3,8
	0,6 ± 5,9

	Miðgildi
(Interquartile range)
	4,0
(0,5;9,7)
	0,5
(-1,5;3,0)
	0,1
(-2,5;3,0)
	0,5
(-1,5;2,0)
	-0,5
(-3,0;1,5)
	0,0
(-1,8;2,0)

	Sjúklingar sem hrakar ekki/sjúklingar metnir (%)c
	13/64
(20%)
	34/71
(48%)
	35/71
(49%)
	37/77
(48%)
	44/66
(67%)
	150/285 (53%)

	HAQ breyting frá upphafsgildum allan tímanne(sjúklingar metnir)
	87
	86
	85
	87
	81
	339

	Meðaltal ± SDc
	0,2 ± 0,3 
	0,4 ± 0,3 
	0,5 ± 0,4 
	0,5 ± 0,5 
	0,4 ± 0,4 
	0,4 ± 0,4

	a	Samanburðarhópur = Allir sjúklingar voru með virka iktsýki þrátt fyrir meðhöndlun með stöðugum metotrexat skömmtum í 6 mánuði fyrir skráningu í rannsóknina og urðu að vera áfram á stöðugum skömmtum alla rannsóknina. Heimiluð var samtímis notkun stöðugra skammta af barksterum til inntölu (≤ 10 mg/dag) og/eða bólgueyðandi gigtarlyfja (NSAID) og fólinsýruuppbót var gefin.
b	allir infliximab skammtarnir gefnir ásamt metotrexati og fólinsýru með sumum barksterum og/eða bólgueyðandi gigtarlyfjum (NSAID).
c	p < 0,001, fyrir hvern infliximabhóp á móti samanburðarhóp
d	hærri tölur gefa til kynna meiri liðskemmdir
e	HAQ Health Assessment Questionnaire; hærri tala gefur til kynna minni vanhæfni



Í ASPIRE rannsókninni var svörun metin eftir 54 vikur hjá 1.004 sjúklingum sem höfðu ekki fengið metotrexat áður með nýlega (sjúkdómur í ≤ 3 ár miðgildi 0,6 ár), virka iktsýki (miðgildistölur um bólgna og auma liði 19 og 31, hvor tala fyrir sig). Allir sjúklingar fengu metotrexat (hámarkað í 20 mg/viku í 8. viku) og annaðhvort lyfleysu, 3 mg/kg eða 6 mg/kg af infliximabi í 0., 2. og 6. viku og á 8 vikna fresti eftir það. Niðurstöður í viku 54 eru sýndar í töflu 4.

Eftir 54 meðferðarvikur ullu báðir skammtar infliximabs + metotrexats tölfræðilega marktækt meiri framförum á einkennum sjúkdómsins í samanburði við metotrexat eitt sér, mælt í hlutfalli sjúklinga sem fengu ACR20, 50 og 70 svörun.

Í ASPIRE fóru yfir 90% sjúklinganna í a.m.k. tvær matshæfar röntgenmyndatökur. Þess varð vart eftir 30 og 54 vikur að það dró úr framsækni vefskemmda hjá infliximab + metotrexat hópunum samanborið við hópinn sem fékk metotrexat eitt sér.

Tafla 4
Áhrif á ACRn, vefrænar liðskemmdir og líkamleg færni í viku 54, ASPIRE
	
	Infliximab + MTX

	
	Lyfleysa + MTX
	3 mg/kg
	6 mg/kg
	Saman

	Einstaklingar slemiraðaðir
	282
	359
	363
	722

	Hundraðshluti ACR framfara
	
	
	
	

	Meðaltal ± SDa
	24,8 ± 59,7
	37,3 ± 52,8
	42,0 ± 47,3
	39,6 ± 50,1

	Breytingar frá upphafi í heildarstigum van der Heijde útgáfu Sharp kvarðab
	
	
	
	

	Meðaltal ± SDa
	3,70 ± 9,61
	0,42 ± 5,82
	0,51 ± 5,55
	0,46 ± 5,68

	Miðgildi
	0,43
	0,00
	0,00
	0,00

	Framfarir frá upphafsgildum í HAQ að meðaltali frá 30 til 54. vikuc 
	
	
	
	

	Meðaltal ± SDd
	0,68 ± 0,63
	0,80 ± 0,65
	0,88 ± 0,65
	0,84 ± 0,65

	a	p < 0,001, fyrir hvern infliximabhópinn á móti samanburðarhópi.
b	hærri tala gefur til kynna meiri liðskemmdir.
c	HAQ = Health Assessment Questionnaire; hærri tala gefur til kynna minni vanhæfni.
d	p = 0,030 og < 0,001 fyrir 3 mg/kg og 6 mg/kg meðferðarhópa á móti lyfleysu + MTX.



[bookmark: OLE_LINK2]Niðurstöður sem styðja skammtaaukningu við iktsýki eru fengnar úr ATTRACT, ASPIRE og START rannsókninni. START var slembuð, fjölsetra, tvíblind, þriggja-arma, samhliða rannsókn á öryggi. Í einum armi rannsóknarinnar (hópur 2, n = 329), var leyft að auka skammt hjá sjúklingum með ófullnægjandi svörun í þrepum, um 1,5 mg/kg úr 3 í 9 mg/kg. Hjá flestum þessara sjúklinga (67%) var ekki nauðsynlegt að auka skammtinn. Af þeim sjúklingum sem þurftu skammtaaukningu, sýndu 80% klíníska svörun og hjá flestum þeirra (64%) þurfti aðeins að auka skammtinn einu sinni um 1,5 mg/kg.

Crohns sjúkdómur hjá fullorðnum

Upphafsmeðferð við miðlungs virkum eða mjög virkum Crohns sjúkdómi
Verkun meðferðar með stökum skammti af infliximabi var metin hjá 108 sjúklingum með virkan Crohns sjúkdóm (Crohns sjúkdómsstuðull (CAID ≥ 220 ≤ 400), í slembiúrtaks, tvíblindri, lyfleysu, skammtaháðri rannsókn. Af þessum 108 sjúklingum, voru 27 meðhöndlaðir með ráðlögðum skammti af infliximabi 5 mg/kg. Allir sjúklingarnir höfðu sögu um ófullnægjandi árangur með hefðbundnum lyfjameðferðum. Heimilað var að nota samtímis stöðuga skammta úr hefðbundnum meðferðum og 92% sjúklinganna héldu áfram á þeirri meðferð.

Aðalendapunktur var hlutfall þeirra sjúklinga sem fengu klíníska svörun, skilgreind sem lækkun á CDAI um ≥ 70 stig frá upphafsgildum við mat eftir 4 vikur án aukinnar lyfjameðferðar við Crohns sjúkdómi eða skurðaðgerðar. Sjúklingum sem svöruðu í 4. viku var fylgt eftir að 12. viku. Auka endapunktar (secondary endpoints) voru m.a hlutfall þeirra sjúklinga sem voru í klínísku sjúkdómshléi í 4. viku (CDAI < 150) og klínísk svörun á tímabilinu.

Eftir fjórar vikur, eftir gjöf staks skammts, náðu 22/27 (81%) sjúklinga sem voru meðhöndlaðir með skammtinum 5 mg/kg infliximab, klínískri svörun miðað við 4/25 (16%) lyfleysusjúklinga (p < 0,001). Eftir fjórar vikur, náðu einnig 13/27 (48%) sjúklinga meðhöndlaðir með infliximabi, klínísku sjúkdómshléi (CDAI < 150) miðað við 1/25 (4%) sjúklinga sem fengu lyfleysu. Svörun fékkst innan tveggja vikna, með hámarkssvörun í 4. viku. Í síðustu athugun í 12. viku svöruðu ennþá 13/27 (48%) þeirra sjúklinga sem fengu infliximab.

Viðhaldsmeðferð við miðlungs virkum eða mjög virkum Crohns sjúkdómi hjá fullorðnum
Verkun endurtekinna innrennsla með infliximabi var rannsökuð í 1 árs klínískri rannsókn (ACCENT I).
Alls 573 sjúklingar með miðlungs alvarlegan/alvarlegan virkan Crohns sjúkdóm (CDAI ≥ 220 ≤ 400) fengu eitt innrennsli af skammtinum 5 mg/kg í viku 0. Hundrað sjötíu og átta sjúklingar af 580 skráðum sjúklingum (30,7%) voru skilgreindir með alvarlegan sjúkdóm (CDAI stig > 300 og samtímis meðferð með barksterum og/eða með ónæmisbælandi lyfjum) í samræmi við ábendinguna (sjá kafla 4.1). Í 2. viku voru allir sjúklingar metnir m.t.t. klínískrar svörunar og með slembiröðun raðað í einn af 3 eftirtöldum meðferðarhópum; lyfleysu viðhaldshóp, viðhaldshóp sem fékk skammtinn 5 mg/kg og viðhaldshóp sem fékk 10 mg/kg. Hóparnir 3 fengu allir endurtekið innrennsli í 2. og 6. viku og svo 8. hverja viku eftir það.

Af þeim 573 sjúklingum sem var slembiraðað, höfðu 335 (58%) náð klínískri svörun í 2. viku. Þessir sjúklingar voru skilgreindir sérstaklega (Sjúklingar sem sýndu svörun í 2. viku) og voru teknir með í frumgreininguna (sjá töflu 5). Meðal sjúklinga sem ekki höfðu svarað í 2. viku og voru skilgreindir sem slíkir höfðu 32% (26/81) í viðhaldsmeðferðarhópnum sem fékk lyfleysu og 42% (68/163) í infliximab hópnum náð klínískri svörun í 6. viku. Eftir það var enginn munur á hópunum hvað varðar fjölda sjúklinga með síðkomna svörun.

Samsettu aðalendapunktarnir voru hlutfall sjúklinga í klínísku sjúkdómshléi (CDAI < 150) í 30. viku og tímalengd fram að því að svörun féll niður, allt til loka 54. viku. Leyfilegt var að minnka skammta af barksterum smám saman eftir 6. viku.

Tafla 5
Hlutfall sjúklinga sem sýndi svörun og hlutfall sjúklinga sem fengu sjúkdómshlé, niðurstöður úr ACCENT I rannsókninni (sjúklingar sem sýndu svörun í 2. viku).
	
	ACCENT I (sjúklingar sem sýndu svörun í 2. viku)
% sjúklinga

	
	Lyfleysa Viðhaldsmeðferð
(n = 110)
	Infliximab Viðhaldsmeðferð
5 mg/kg
(n = 113)
(p gildi)
	Infliximab
Viðhaldsmeðferð 10 mg/kg
(n = 112)
(p gildi)

	Miðgildi tímalengdar þar til svörun féll niður, út 54. viku.
	19 vikur
	38 vikur
(0,002)
	> 54 vikur
(< 0,001)

	Vika 30
	
	
	

	Klínísk svöruna 
	27,3
	51,3
(< 0,001)
	59,1
(< 0,001)

	Klínískt sjúkdómshlé
	20,9
	38,9
(0,003)
	45,5
(< 0,001)

	Sjúkdómshlé án sterameðferðar
	10,7 (6/56)
	31,0 (18/58)
(0,008)
	36,8 (21/57)
(0,001)

	Vika 54
	
	
	

	Klínísk svöruna
	15,5
	38,1
(< 0,001)
	47,7
(< 0,001)

	Klínískt sjúkdómshlé
	13,6
	28.3
(0.007)
	38,4
(< 0.001)

	Áframhaldandi sjúkdómshlé án sterameðferðarb
	5,7 (3/53)
	17,9 (10/56)
(0,075)
	28,6 (16/56)
(0,002)

	a	Lækkun á CDAI ≥ 25% og ≥ 70 stig.
b	CDAI< 150 bæði í 30. viku og 54. viku og án barksterameðferðar í 3 mánuði fyrir 54. viku hjá sjúklingum sem vorufengu barkstera í upphafi



Frá 14. viku fengu sjúklingar sem höfðu svarað meðferð, en síðan misst aftur klíníska svörun, að skipta yfir á infliximab skammt sem var 5 mg/kg stærri en skammturinn sem þeir fengu upphaflega samkvæmt slembiröðun. Áttatíu og níu prósent (50/56) sjúklinga sem misstu klíníska svörun á 5 mg/kg viðhaldsmeðferð eftir 14. viku svöruðu meðferð með 10 mg/kg af infliximabi.

Lífsgæði jukust og fækkun varð á sjúkdómstengdum sjúkrahúsinnlögnum og barksteranotkun hjá hópunum sem voru á infliximab viðhaldsmeðferð, í samanburði við lyfleysu viðhaldsmeðferðarhópinn bæði í 30. og 54. viku.

Infliximab með eða án AZA var metið í tvíblindri, slembiraðaðri virkri samanburðarrannsókn (SONIC) hjá 508 fullorðnum sjúklingum með miðlungs virkan eða mjög virkan Crohns sjúkdóm (CDAI ≥ 220 ≤ 450) sem höfðu ekki fengið líffræðilega virk ónæmisbælandi lyf áður og höfðu haft sjúkdóminn í 2,3 ár að meðaltali. Í upphafi fengu 27,4% sjúklinga almenna barkstera, 14,2% sjúklinga fengu búdesóníð og 54,3% sjúklinga fengu 5‑ASA lyf. Sjúklingar fengu samkvæmt slembivali AZA einlyfjameðferð, infliximab einlyfjameðferð eða samsetta meðferð með infliximab og AZA. Gefnir voru 5 mg/kg skammtar af Infliximab í viku 0, 2, 6 og síðan í 8. hverri viku. Gefinn var 2,5 mg/kg skammtur af AZA á sólarhring.

Aðalendapunktur rannsóknarinnar var klínískt sjúkdómshlé án barkstera í viku 26, skilgreint sem sjúklingar í klínísku sjúkdómshléi (CDAI < 150) sem höfðu ekki tekið almenna barkstera til inntöku (prednison eða samsvarandi) eða búdesóníðskammt > 6 mg/dag í a.m.k. 3 vikur. Sjá niðurstöður í töflu 6. Hlutfall sjúklinga með slímhúðargræðslu í viku 26 var marktækt hærra hjá hópunum sem fengu samsetta meðferð með infliximabi og AZA (43,9%, p < 0,001) og infliximab einlyfjameðferð (30,1%, p = 0,023) borið saman við AZA einlyfjameðferðarhópinn (16,5%).

Tafla 6
Hlutfall sjúklinga sem náðu klínísku sjúkdómshléi án barkstera í viku 26, SONIC
	
	AZA
einlyfjameðferð
	Infliximab
einlyfjameðferð
	Infliximab + AZA
samsett meðferð

	Vika 26

	Allir slembiraðaðir sjúklingar
	30,0% (51/170)
	44,4% (75/169)
(p = 0,006)*
	56,8% (96/169)
(p < 0,001)*

	*	P-gildi er hver infliximab meðferðar hópur fyrir sig borinn saman við AZA einlyfjameðferð.



Tilhneiging til að ná klínísku sjúkdómshléi án barkstera var svipuð í viku 50. Enn fremur jukust lífsgæði með infliximabi metið samkvæmt IBDQ.

Upphafsmeðferð við virkum fistilmyndandi Crohns sjúkdómi
Verkun var metin í slembiúrtaks, tvíblindri, samanburðarrannsókn með lyfleysu, hjá 94 sjúklingum með fistilmyndandi Crohns sjúkdóm, með fistla sem voru a.m.k. 3 mánaða gamlir. Þrjátíu og einn þessara sjúklinga voru meðhöndlaðir með infliximabi 5 mg/kg. U.þ.b. 93% þessara sjúklinga höfðu áður verið í sýkla- eða ónæmisbælandi lyfjameðferð.

Samtímis notkun óbreyttra skammta úr hefðbundinni lyfjameðferð var leyfð og 83% sjúklinganna fengu að minnsta kosti eina af þessum meðferðum áfram. Sjúklingarnir fengu annaðhvort lyfleysu eða infliximab í viku 0, 2 og 6. Sjúklingunum var fylgt eftir í 26 vikur. Aðalendapunkturinn var hlutfall sjúklinga sem sýndu klíníska svörun, skilgreint sem ≥ 50% lækkun frá upphafsgildum á fjölda graftarfistla sem vilsaði úr við vægan þrýsting í að minnsta kosti tveimur skoðunum í röð (með fjögurra vikna millibili), án aukinnar lyfjameðferðar við Crohns sjúkdómi.eða skurðaðgerðar.

Sextíu og átta af hundraði sjúklinga (21/31) meðhöndlaðir með 5 mg/kg af infliximabi fengu klíníska svörun miðað við 26% (8/31) lyfleysu sjúklinga (p = 0,002). Miðgildi tíma þar til svörun kom fram hjá sjúklingum sem fengu infliximab var 2 vikur. Miðgildistímalengd svörunar var 12 vikur. Auk þess náðist að loka öllum fistlum hjá 55% sjúklinga sem voru meðhöndlaðir með infliximabi miðað við 13% sjúklinga sem fengu lyfleysu (p = 0,001).

Viðhaldsmeðferð við virkum fistilmyndandi Crohns sjúkdómi
Verkun endurtekinna innrennsla með infliximabi hjá sjúklingum með fistilmyndandi Crohns sjúkdóm var rannsökuð í eins árs klínískri rannsókn (ACCENT II). Samtals 306 sjúklingar fengu 3 skammta af 5 mg/kg infliximab í viku 0, 2 og 6. Í upphafi voru 87% sjúklinganna með fistla umhverfis endaþarm, 14% voru með fistla í kviðarholi og 9% voru með endaþarms- og leggangafistla. Miðgildi CDAI stiga var 180. Í 14. viku voru 282 sjúklingar metnir m.t.t. klínískrar svörunar og þeim slembiraðað, og fengu þeir annaðhvort lyfleysu eða 5 mg/kg infliximab 8. hverja viku til loka 46. viku.

Þeir sem sýndu svörun í 14. viku (195/282) voru greindir m.t.t. aðalendapunktsins, sem var tíminn frá slembiröðun þar til svörunin féll niður (sjá töflu 7). Leyfilegt var að minnka barksteraskammta smám saman eftir 6. viku.

Tafla 7
Hlutfall þeirra sem svöruðu meðferð, niðurstöður úr ACCENT II (sjúklingar sem sýndu svörun í 14. viku)
	
	ACCENT II (Sjúklingar sem sýndu svörun í 14. viku)

	
	Lyfleysa
Viðhaldsmeðferð
(n = 99)
	Infliximab
Viðhaldsmeðferð
(5 mg/kg)
(n = 96)
	p-gildi

	Miðgildi tímalengdar þar til svörun féll niður, út 54. viku.
	14 vikur
	> 40 vikur
	< 0,001

	Vika 54
	
	
	

	Svörun við fistlum (%)a
	23,5
	46,2
	0,001

	Algjör svörun við fistlum (%)b
	19,4
	36,3
	0,009

	a	A ≥ 50% fækkun vilsandi fistla miðað við upphafsgildi á ≥ 4 vikna tímabili.
b	Engir vilsandi fistlar.



Sjúklingar sem svöruðu meðferð í upphafi og svörun féll síðan niður voru hæfir til að skipta yfir í virka endurmeðferð 8. hverja viku með byrjun í 22. viku með skammt sem var 5 mg/kg infliximab stærri en sá skammtur sem þeir fengu í upphafi samkvæmt slembivali. Á meðal sjúklinga sem voru í infliximab 5 mg/kg hópnum og skiptu yfir vegna skorts á svörun við fistlum eftir viku 22, svöruðu 57% (12/21) endurmeðferð með 10 mg/kg infliximab 8. hverja viku.

[bookmark: OLE_LINK10][bookmark: OLE_LINK9]Enginn marktækur munur var á milli lyfleysuhópsins og infliximabhópsins á hlutfalli þeirra sjúklinga sem voru með varanlega lokun allra fistla til loka 54. viku, varðandi einkenni eins og endaþarmsverki, ígerð og þvagfærasýkingar eða fjölda nýmyndaðra fistla meðan á meðferð stóð.

Viðhaldsmeðferð með infliximab 8. hverja viku dró marktækt úr sjúkdómstengdum sjúkrahúsinnlögnum og skurðaðgerðum í samanburði við lyfleysu. Enn fremur dró úr notkun barkstera og lífsgæði jukust.

Sáraristilbólga hjá fullorðnum

Öryggi og verkun infliximabs voru metin í tveimur (ACT 1 og ACT 2), slembiröðuðum, tvíblindum, lyfleysu, klínískum samanburðarrannsóknum með lyfleysu á fullorðnum sjúklingum með miðlungs virka eða mjög virka sáraristilbólgu (6 til 12 Mayo stig; undirstig í holspeglun ≥ 2) og ófullnægjandi svörun við hefðbundinni meðferð [barksterum, amínósalicýlötum og/eða ónæmistemprandi lyfjum (6‑MP, AZA) til inntöku]. Samtímis stöðugir skammtar af amíónsalicýlötum, barksterum og/eða ónæmistemprandi lyfjum til inntöku voru leyfðir. Í báðum rannsóknunum var sjúklingum gefið af handahófi ýmist lyfleysa, 5 mg/kg infliximab eða 10 mg/kg infliximab í viku 0, 2, 6, 14 og 22 og í ACT 1 í viku 30, 38 og 46. Leyft var að draga úr barkstera skömmtum eftir 8. viku.

Tafla 8
Áhrif á klíníska svörun, klínískt sjúkdómshlé og græðslu slímhúðar í 8. og 30. viku.
Sameinaðar upplýsingar úr ACT 1 og 2.
	
	Infliximab

	
	Lyfleysa
	5 mg/kg
	10 mg/kg
	Tekið saman

	Einstaklingum skipt af handahófi
	244
	242
	242
	484

	Hundraðshluti sjúklinga með klíníska svörun og varanlega klíníska svörun

	Klínísk svörun í 8. vikua
	33,2%
	66,9%
	65,3%
	66,1%

	Klínísk svörun í 30. vikua
	27,9%
	49,6%
	55,4%
	52,5%

	Varanleg svörun
(klínísk svörun bæði í 8. og 30. viku)a
	19,3%
	45,0%
	49,6%
	47,3%

	Hundraðshluti sjúklinga með klínískt sjúkdómshlé og varanlegt sjúkdómshlé

	Klínískt sjúkdómshlé í 8. vikua
	10,2%
	36,4%
	29,8%
	33,1%

	Klínískt sjúkdómshlé í 30. vikua
	13,1%
	29,8%
	36,4%
	33,1%

	Varanlegt sjúkdómshlé (sjúkdómshlé bæði í 8. og 30. viku)a
	5,3%
	19,0%
	24,4%
	21,7%

	Hundraðshluti sjúklinga með slímhúðargræðslu

	Slímhúðargræðsla í 8. vikua
	32,4%
	61,2%
	60,3%
	60,7%

	Slímhúðargræðsla í 30. vikua
	27,5%
	48,3%
	52,9%
	50,6%

	a	p < 0,001, fyrir hvorn infliximab meðferðarhóp miðað við lyfleysu.



Verkun infliximabs út 54. viku var metin í ACT 1 rannsókninni.
Eftir 54 vikur var um að ræða klíníska svörun hjá 44,9% sjúklinga í sameinaða infliximab meðferðarhópnum samanborið við 19,8% í hópnum á lyfleysumeðferð (p < 0,001). Klínískt sjúkdómshlé og slímhúðargræðsla komu fyrir hjá hærra hlutfalli sjúklinga í sameinaða infliximab meðferðarhópnum samanborið við lyfleysumeðferðarhópinn í 54 viku (34,6% á móti 16,5%, p < 0,001 og 46,1% á móti 18,2%, p < 0,001, fyrir hvort atriði um sig). Hlutfall sjúklinga með varanlega svörun og varanlegt sjúkdómshlé í 54. viku var hærra hjá sameinaða infliximab meðferðarhópnum, en hjá lyfleysumeðferðarhópnum (37,9% á móti 14,0%, p < 0,001, og 20,2% á móti 6,6%, p < 0,001, fyrir hvort atriði um sig).

Hærra hlutfall sjúklinga í sameinaða infliximab meðferðarhópnum gat hætt að nota barkstera og verið samt í klínísku sjúkdómshléi samanborið við lyfleysumeðferðarhópinn, bæði í 30. viku (22,3% á móti 7,2%, p < 0,001), sameinaðar niðurstöður úr ACT 1 og ACT 2) og í 54. viku (21,0% á móti 8,9%, p = 0,022, niðurstöður úr ACT 1).

Heildargreining á niðurstöðum úr ACT 1 og ACT 2 rannsóknunum og framhaldsrannsóknum þeirra, sem er greining frá upphafi og í 54 vikur, sýndi fækkun sjúkrahússinnlagna og skurðaðgerða sem tengdust sáraristilbólgu eftir infliximab meðferð. Marktækt færri sjúkrahússinnlagnir sem tengdust sáraristilbólgu voru hjá infliximab hópunum sem fengu 5 og 10 mg/kg en hjá lyfleysuhópnum (meðalfjöldi sjúkrahússinnlagna á hver 100 sjúklingaár: 21 og 19; p = 0,019 á móti 40, p = 0,007 í lyfleysuhópnum). Skurðaðgerðir sem tengdust sáraristilbólgu voru einnig færri hjá þeim sem fengu 5 og 10 mg/kg infliximab en hjá þeim sem fengu lyfleysu (meðalfjöldi skurðaðgerða á hver 100 sjúklingaár: 22 og 19, p = 0,145 á móti 34; p = 0,022).

Upplýsingar um hlutfall þátttakenda sem gengust undir ristilnám, á einhverjum tímapunkti á 54 vikna tímabili eftir fyrsta innrennsli rannsóknarlyfsins voru fengnar úr ACT 1 og ACT 2 rannsóknunum og framhaldsrannsóknum þeirra. Færri einstaklingar gengust undir ristilnám í hópnum sem fékk 5 mg/kg infliximab (28/242 eða 11,6% [ótilgreint]) og í hópnum sem fékk 10 mg/kg infliximab (18/242 eða 7,4% [p = 0,011]) heldur en í lyfleysuhópnum (36/244; 14,8%).

Lækkun á tíðni ristilnáms var einnig rannsökuð í annarri slembaðri, tvíblindri rannsókn (C0168Y06) á inniliggjandi sjúklingum (n = 45) með miðlungs virka eða mjög virka sáraristilbólgu sem svöruðu ekki meðferð með barksterum sem gefnir voru í bláæð og voru því í aukinni hættu á ristilnámi. Marktækt færri ristilnám voru framkvæmd á þriggja mánaða tímabili meðan á rannsókn á innrennslislyfinu stóð hjá sjúklingum sem fengu stakan skammt af infliximabi 5 mg/kg samanborið við sjúklinga sem fengu lyfleysu (29,2% á móti 66,7%, p = 0,017).

Samkvæmt ACT 1 og ACT 2 bætti infliximab lífsgæði, staðfest með tölfræðilega marktækum bata, bæði með mælingu, IBDQ (Inflammatory Bowel Disease Questionnaire), sem var sértæk fyrir sjúkdóminn og með betri frammistöðu í almennu 36‑atriða stuttkönnuninni SF‑36.

Hryggikt hjá fullorðnum

Verkun og öryggi infliximabs var metið í tveimur fjölsetra, tvíblindum, samanburðarrannsóknum með lyfleysu hjá sjúklingum með virka hryggikt (Bath Ankylosing Spondylitis Disease Activity Index [BASDAI] stig ≥ 4 og verkir í hrygg ≥ 4 á skalanum 1‑10).

[bookmark: OLE_LINK7][bookmark: OLE_LINK6]Í fyrri rannsókninni (P01522), sem var með 3 mánaða tvíblindum fasa, fengu 70 sjúklingar annaðhvort 5 mg/kg af infliximabi eða lyfleysu í viku 0, 2 og 6 (35 sjúklingar í hvorum hópi). Hjá lyfleysusjúklingunum var í 12. viku skipt yfir í infliximab 5 mg/kg á 6 vikna fresti fram að viku 54. Að loknu fyrsta ári rannsóknarinnar héldu 53 sjúklingar áfram í opinni framhaldsrannsókn til og með viku 102.

Í seinni rannsókninni (ASSERT) fengu 279 sjúklingar samkvæmt slembivali annaðhvort lyfleysu (hópur 1, n = 78) eða 5 mg/kg infliximab (hópur 2, n = 201) í viku 0, 2 og 6 og síðan á 6 vikna fresti til 24. viku. Síðan héldu allir áfram með infliximab á 6 vikna fresti til 96. viku. Hópur 1 fékk 5 mg/kg af infliximabi. Frá og með lyfjagjöfinni í viku 36 fengu þeir sjúklingar í hópi 2 sem voru með BASDAI ≥ 3 í tveimur heimsóknum í röð, 7,5 mg/kg infliximab á 6 vikna fresti út 96. viku.

[bookmark: OLE_LINK5][bookmark: OLE_LINK4]Í ASSERT dró úr einkennum sjúkdómsins þegar í viku 2. Í 24. viku var fjöldi þeirra sem náði ASAS 20 (Assessment in Ankylosing Spondylitis 20) 15/78 (19%) í lyfleysuhópnum og 123/201 (61%) í hópnum sem fékk 5 mg/kg infliximab (p < 0,001). 95 einstaklingar úr hópi 2 héldu áfram á 5 mg/kg á 6 vikna fresti. Eftir 102 vikur voru 80 einstaklingar enn á infliximab meðferð og á meðal þeirra voru 71 (89%) sem náði ASAS 20.

Í P01522 dró einnig úr einkennum sjúkdómsins þegar í viku 2. Í 12. viku var fjöldi þeirra sem náði BASDAI 50 3/35 (9%) í lyfleysuhópnum og 20/35 (57%) í 5 mg/kg hópnum (p < 0,01). 53 einstaklingar héldu áfram á 5 mg/kg á 6 vikna fresti. Eftir 102 vikur voru 49 einstaklingar enn á infliximab meðferð og á meðal þeirra voru 30 (61%) sem náðu BASDAI 50.

Í báðum rannsóknunum kom einnig fram marktækur bati á líkamlegri færni og lífsgæðum metið samkvæmt BASFI og líkamlegum þáttum samkvæmt SF‑36.

Sóraliðagigt hjá fullorðnum

Verkun og öryggi var metið í tveimur fjölsetra, tvíblindum samanburðarrannsóknum við lyfleysu hjá sjúklingum með virka sóraliðagigt.

Í fyrstu klínísku rannsókninni (IMPACT) var verkun og öryggi infliximabs rannsakað hjá 104 sjúklingum með virka fjölliða sóraliðagigt. Á 16 vikna tvíblinda tímabilinu fengu sjúklingar annaðhvort 5 mg/kg af infliximabi eða lyfleysu í upphafi, og á 2., 6. og 14. viku (52 sjúklingar í hvorum hópi). Frá og með 16. viku var skipt yfir í infliximab hjá lyfleysusjúklingum og allir sjúklingarnir fengu eftir það 5 mg/kg af infliximabi á 8 vikna fresti fram að 46. viku. Eftir fyrsta ár rannsóknarinnar, héldu 78 sjúklingar áfram í opinni framlengingu á rannsókninni að viku 98.

Í annarri rannsókninni (IMPACT 2) var verkun og öryggi infliximabs rannsakað hjá 200 sjúklingum með virka fjölliða sóraliðagigt (≥ 5 bólgin liðamót og ≥ 5 viðkvæm liðamót). Fjörutíu og sex prósent sjúklinganna héldu áfram á stöðugum skammti af metotrexati (≤ 25 mg/viku). Meðan á 24 vikna tvíblindu tímabili stóð, fengu sjúklingarnir annaðhvort 5 mg/kg af infliximabi eða lyfleysu, í viku 0, 2, 6, 14 og 22 (100 sjúklingar í hvorum hóp). Í viku 16 var 47 sjúklingum sem fengu lyfleysu og voru með < 10% bata miðað við upphafsgildi bæði varðandi bólgin liðamót og viðkvæm skipt yfir í meðferð með infliximabi (early escape). Í viku 24 var skipt yfir í infliximab meðferð hjá öllum sjúklingunum í lyfleysuhópnum. Skömmtun var haldið áfram hjá öllum sjúklingunum út viku 46.

Lykilniðurstöður verkunar fyrir IMPACT og IMPACT 2 eru sýndar í töflu 9:

Tafla 9
Verkun á ACR og PASI í IMPACT og IMPACT 2
	
	IMPACT
	IMPACT 2*

	
	Lyfleysa (vika 16)
	Infliximab (vika 16)
	Infliximab
(vika 98)
	Lyfleysa
(vika 24)
	Infliximab (vika 24)
	Infliximab
(vika 54)

	Sjúklingar slembaðir
	52
	52
	N/Aa
	100
	100
	100

	ACR svörun
(% sjúklinga)
	
	
	
	
	
	

	N
	52
	52
	78
	100
	100
	100

	ACR 20 svörun*
	5(10%)
	34 (65%)
	48 (62%)
	16 (16%)
	54 (54%)
	53 (53%)

	ACR 50 svörun*
	0(0%)
	24 (46%)
	35 (45%)
	4 (4%)
	41(41%)
	33 (33%)

	ACR 70 svörun*
	0(0%)
	15 (29%)
	27 (35%)
	2 (2%)
	27 (27%)
	20 (20%)

	PASI svörun
(% sjúklinga)b
	
	
	
	
	
	

	N
	
	
	
	87
	83
	82

	PASI 75 svörun**
	
	
	
	1 (1%)
	50 (60%)
	40 (48,8%)

	* 	ITT-greining, einstaklingar, þar sem niðurstöður vantaði voru flokkaðir eins og einstaklingar sem svöruðu ekki meðferðinni.
a	Niðurstöður úr viku 98 í IMPACT fela í sér samanlögð skipti yfir í lyfleysu (combined placebo crossover) og sjúklinga sem fengu infliximab og héldu áfram í opnu framlengdu rannsókninni.
b	Byggt á sjúklingum með PASI > 2,5 sem upphafsgildi fyrir IMPACT og sjúklingum með > 3% BSA sóra í upphafi í IMPACT 2.
**	PASI 75 svörun fyrir IMPACT ekki innifalið vegna lágs N; p < 0,001 fyrir infliximab á móti lyfleysu í viku 24 í IMPACT 2.



Í IMPACT og IMPACT 2, kom klínísk svörun í ljós strax í viku 2 og viðhélst út 98. viku í IMPACT og og í 54 vikur í IMPACT 2. Sýnt hefur verið fram á verkun með eða án samhliða notkunar metotrexats. Lækkun á viðmiðunargildum um útlimavirkni sem er einkennandi fyrir sóraliðagigt (svo sem fjöldi bólginna liða, fjöldi liða með verkjum/eymslum, fingurbólga og útlimakvilli sást hjá sjúklingum sem fengu infliximab.

Breytingar á röntgenmyndum voru metnar í IMPACT 2. Röntgenmynd af höndum og fótum við upphaf rannsóknar, í viku 24 og 54 var safnað saman hjá öllum sjúklingum í IMPACT 2. Infliximab meðferð dró úr framgangi skemmda í útlægum liðum í samanburði við lyfleysu, við aðalendapunkt viku 24, mælt sem breyting frá upphafi til heildar breytingar á vdH-S (van der Heijde-Sharp) stigi (meðaltal ± staðalfrávik var 0,82 ± 2,62 í lyfleysu hópnum samanborið við -0,70 ± 2,53 í infliximab hópnum; p < 0,001). Í infliximab hópnum, hélst meðaltal breytingar á heildar vdH-S stigi undir 0 við mælingar í 54. viku.

Sjúklingar á infliximab meðferð tóku marktækum framförum í líkamlegri færni eins og hún er metin með HAQ. Einnig var sýnt fram á marktæka hækkun á heilsutengdum lífsgæðum, metið út frá heildarstigum á líkamlegum og andlegum þáttum í spurningalistanum SF‑36 í IMPACT 2.

Sóri hjá fullorðnum

Verkun infliximabs var metin í tveimur fjölsetra, slembuðum, tvíblindum rannsóknum: SPIRIT og EXPRESS. Sjúklingar í báðum rannsóknum voru með skellusóra (yfirborðsflatarmál líkama [BSA] ≥ 10% og sórasvæðis og alvarleikastuðuls [PASI] skor ≥ 12). Aðalendapunkturinn í báðum rannsóknum var hlutfall sjúklinga sem náði ≥ 75% framförum á PASI í 10. viku miðað við upphafsgildi.

Í SPIRIT var metin verkun á upphafsmeðferð með infliximabi hjá 249 sjúklingum með skellusóra sem höfðu áður fengið PUVA eða almenna (systemic) meðferð. Sjúklingar fengu annaðhvort 3 eða 5 mg/kg af infliximab eða lyfleysu innrennsli í viku 0, 2 og 6. Sjúklingar með PGA (physician’s global assessment) skor ≥ 3 gátu fengið viðbótar innrennsli af sama skammti í 26. viku.
Í SPIRIT var hlutfall sjúklinga sem náðu PASI 75 í 10. viku 71,7% í hópnum sem fékk 3 mg/kg af infliximabi, 87,9% í hópnum sem fékk 5 mg/kg af infliximabi og 5,9% í lyfleysuhópnum (p < 0,001). Eftir 26 vikur, tuttugu vikum frá síðasta innleiðingarskammti, var 30% sjúklinga í hópnum sem fékk 5 mg/kg og 13,8% í hópnum sem fékk 3 mg/kg PASI 75 svarendur. Á milli 6. og 26. viku, komu einkenni sóra smám saman fram aftur með miðgildistíma að sjúkdómsbakslagi sem nam > 20 vikum. Engin snögg versnun kom fram.
Í EXPRESS var metin verkun upphafs- og viðhaldsmeðferðar með infliximabi hjá 378 sjúklingum með skellusóra. Sjúklingar fengu 5 mg/kg af infliximab eða lyfleysu innrennsli í viku 0, 2 og 6 sem fylgt var eftir með viðhaldsmeðferð á 8 vikna fresti út 22. viku í lyfleysuhópnum og út 46. viku í infliximabhópnum. Í 24. viku skipti lyfleysuhópurinn yfir á infliximab upphafsmeðferð (5 mg/kg) sem fylgt var eftir með infliximab viðhaldsmeðferð (5 mg/kg). Sóri í nöglum var metinn með Nail Psoriasis Severity Index (NAPSI).71,4% sjúklinga höfðu áður fengið meðferðir með PUVA, metotrexati, ciklósporíni eða acitretíni, jafnvel þótt þeir væru ekki endilega ónæmir fyrir meðferð. Helstu niðurstöður er að finna í töflu 10. Hjá einstaklingum sem fengu infliximab meðferð, var greinanleg marktæk PASI 50 svörun við fyrstu komu (2. vika) og PASI 75 svörun í annarri komu (6. vika). Verkun var svipuð í undirhópi sjúklinga sem höfðu áður fengið almenna (systemic) meðferð samanborið við allt rannsóknarþýðið.

Tafla 10
Samantekt á PASI svörun og PGA (physician’s global assessment) svörun og hlutfall sjúklinga með algjöran bata í nöglum í 10., 24. og 50. viku. EXPRESS.
	


	Lyfleysa → Infliximab
5 mg/kg (í 24. viku)
	Infliximab
5 mg/kg

	10. vika
	
	

	n
	77
	301

	≥ 90% framfarir
	1 (1,3%)
	172 (57,1%)a

	≥ 75% framfarir
	2 (2,6%)
	242 (80,4%)a

	≥ 50% framfarir
	6 (7,8%)
	274 (91,0%)

	PGA metið sem horfið (0) eða lágmarks (1)
	3 (3,9%)
	242 (82,9%)ab

	PGA metið sem horfið (0), lágmarks (1), eða vægt (2)
	14 (18,2%)
	275 (94,2%)ab

	24. vika
	
	

	n
	77
	276

	≥ 90% framfarir
	1 (1,3%)
	161 (58,3%)a

	≥ 75% framfarir
	3 (3,9%)
	227 (82,2%)a

	≥ 50% framfarir
	5 (6,5%)
	248 (89,9%)

	PGA metið sem horfið (0) eða lágmarks (1)
	2 (2,6%)
	203 (73,6%)a

	PGA metið sem horfið (0), lágmarks (1), eða vægt (2)
	15 (19,5%)
	246 (89,1%)a

	50. vika
	
	

	n 
	68
	281

	≥ 90% framfarir
	34 (50,0%)
	127 (45,2%)

	≥ 75% framfarir
	52 (76,5%)
	170 (60,5%)

	≥ 50% framfarir
	61 (89,7%)
	193 (68,7%)

	PGA metið sem horfið (0) eða lágmarks (1)
	46 (67,6%)
	149 (53,0%)

	PGA metið sem horfið (0), lágmarks (1), eða vægt (2)
	59 (86,8%)
	189 (67,3%)

	Algjör bati í nöglum c
	
	

	10. vika
	1/65 (1,5%)
	16/235 (6,8%)

	24. vika
	3/65 (4,6%)
	58/223 (26,0%)a

	50. vika
	27/64 (42,2%)
	92/226 (40,7%)

	a	p < 0,001, fyrir hvern infliximab meðferðarhóp miðað við samanburðarhóp.
b	n = 292.
c	Greining var byggð á sjúklingum með sóra í nöglum við upphaf (81,8% þátttakenda). Miðgildi NAPSI skorar við upphaf var 4,6 í infliximabhópnum og 4,3 í lyfleysuhópnum.



Sýnt var fram á marktækan bata miðað við upphafsgildi í DLQI (Dermatology Life Quality Index) (p < 0,001) og varðandi líkamlegt og andlegt ástand samkvæmt SF 36 (Health Survey) (p < 0,001 fyrir hvorn þátt).

Börn

Crohns sjúkdómur hjá börnum (6‑17 ára)

112 sjúklingar (6‑17 ára; miðgildi 13,0 ára) í REACH rannsókninni með miðlungs alvarlegan eða alvarlegan virkan Crohns sjúkdóm (miðgildi CDAI hjá börnum var 40) og með ófullnægjandi svörun við hefðbundinni meðferð fengu infliximab 5 mg/kg í viku 0, 2, og 6. Þess var krafist að sjúklingarnir væru á stöðugum skammti af 6‑MP, AZA eða MTX (35% voru einnig á barksterum við upphaf rannsóknarinnar). Sjúklingar sem sýndu klíníska svörun í viku 10 samkvæmt rannsóknaraðilanum voru valdir með slembivali og fengu 5 mg/kg af infliximabi sem viðhaldsmeðferð annaðhvort á 8 eða 12 vikna fresti. Ef áframhaldandi svörun fékkst ekki meðan á viðhaldsmeðferðinni stóð mátti auka skammtinn (10 mg/kg) og/eða hafa styttra á milli lyfjagjafa (8 vikna fresti). Hjá 32 börnum, sem unnt var að meta var skammturinn aukinn (9 börn sem fengu viðhaldsmeðferð á 8 vikna fresti og 23 sem fengu viðhaldsmeðferð á 12 vikna fresti). Tuttugu og fjórir (75%) þessara sjúklinga sýndu aftur klíníska svörun eftir að skammturinn hafði verið aukinn.
Hlutfall þeirra sem sýndu klíníska svörun í viku 10 var 88,4% (99/112). Hlutfall þeirra sem sýndu klínískt sjúkdómshlé í viku 10 var 58,9% (66/112).
Í viku 30 var hlutfall sjúklinga sem sýndu klínískt sjúkdómshlé hærra hjá þeim sem fengu viðhaldsmeðferð á 8 vikna fresti (59,6%, 31/52) en hjá þeim sem fengu viðhaldsmeðferð á 12 vikna fresti (35,3%, 18/51; p = 0,013). Í viku 54 voru tölurnar 55,8% (29/52) hjá þeim sem fengu viðhaldsmeðferð á 8 vikna fresti og 23,5% (12/51) hjá þeim sem fengu viðhaldsmeðferð á 12 vikna fresti (p < 0,001).
Upplýsingar um fistla voru fengnar úr PCDAI skori. Hjá þeim 22 sem voru með fistla við upphaf rannsóknarinnar sýndu 63,6% (14/22) algjöra svörun við fistlum í viku 10; 59,1% (13/22) í viku 30 og 68,2% (15/22) í viku 54 í sameinuðum hópum þeirra sem fengu viðhaldsmeðferð á 8 vikna og 12 vikna fresti.

Auk þess komu fram tölfræðilega og klínískt marktækt bætt lífsgæði og aukin hæð, sem og marktækt minni notkun barkstera miðað við það sem sást við upphaf rannsóknarinnar.

Sáraristilbólga hjá börnum (6 til 17 ára)

Öryggi og verkun infliximabs var metin í fjölsetra, slembaðri, opinni, klínískri rannsókn með samhliða hópum (rannsókn C0168T72) sem tók til 60 sjúklinga á aldrinum 6 til 17 ára (miðgildi aldurs 14,5 ára) með miðlungsvirka til mjög virka sáraristilbólgu (6 til 12 Mayo stig; undirstig í holspeglun ≥ 2) og ófullnægjandi svörun við hefðbundinni meðferð. Í upphafi fengu 53% sjúklinga ónæmismótandi lyfjameðferð (6‑MP, AZA og/eða MTX) og 62% sjúklinga fengu barkstera. Heimilað var að hætta meðferð með ónæmismótandi lyfjum og barksterum eftir viku 0.

Allir sjúklingar fengu byrjunarmeðferð með 5 mg/kg af infliximabi í viku 0, 2 og 6. Sjúklingar sem svöruðu ekki meðferð með infliximabi í 8. viku (n = 15) fengu ekki frekari meðferð með lyfinu en var fylgt eftir með tilliti til öryggis. Í 8. viku var 45 sjúklingum slembiraðað og fengu þeir 5 mg/kg af infliximabi til viðhaldsmeðferðar. annaðhvort á 8 eða 12 vikna fresti.

Hlutfall sjúklinga sem sýndu klíníska svörun í 8. viku var 73,3% (44/60). Klínísk svörun í 8. viku var svipuð hjá þeim sem fengu samhliða meðferð með ónæmismótandi lyfjum í upphafi og þeim sem fengu ekki samhliða meðferð með ónæmismótandi lyfjum í upphafi. Í viku 8 náðu 33,3% (17/51) sjúklinga klínísku sjúkdómshléi samkvæmt staðli fyrir sáraristilbólgu hjá börnum (Paediatric Ulcerative Colitis Activity Index (PUCAI)).

Hlutfall sjúklinga í klínísku sjúkdómshléi í 54. viku samkvæmt PUCAI stigum var 38% (8/21) hjá hópnum sem sem fékk viðhaldsmeðferð á 8 vikna fresti og 18% (4/22) hjá hópnum sem fékk viðhaldsmeðferð á 12 vikna fresti. Hjá sjúklingum sem fengu barkstera í upphafi og fengu ekki barkstera í 54. viku var hlutfall sjúklinga í klínísku sjúkdómshléi 38,5% (5/13) hjá hópnum sem fékk viðhaldsmeðferð á 8 vikna fresti og 0% (0/13) hjá hópnum sem fékk viðhaldsmeðferð á 12. vikna fresti.

Í þessari rannsókn voru fleiri sjúklingar í 12 til 17 ára hópnum (45/60) en í 6 til 11 ára hópnum (15/60). Enda þótt of fáir sjúklingar séu í hvorum undirhóp til að hægt sé að draga óyggjandi ályktanir varðandi áhrif aldurs, var hlutfall sjúklinga sem fengu stærri skammta eða hættu meðferð vegna ófullnægjandi verkunar hærra hjá yngri aldurshópnum.

Aðrar ábendingar handa börnum

Lyfjastofnun Evrópu hefur fallið frá kröfu um að lagðar verði fram niðurstöður úr rannsóknum á viðmiðunarlyfinu sem inniheldur infliximab hjá öllum undirhópum barna við iktsýki, liðagigt hjá börnum (juvenile idiopathic arthritis), sóraliðagigt, hryggikt, sóra og Crohns sjúkdómi (sjá upplýsingar í kafla 4.2 um notkun handa börnum).

5.2	Lyfjahvörf

Eitt innrennsli í æð af 1, 3, 5, 10 eða 20 mg/kg af infliximabi gaf skammtaháða hækkun á hámarksstyrk í sermi (Cmax) og flatarmáli undir blóðþéttniferli (AUC). Dreifingarrúmmál við jafnvægi (miðgildi Vd 3,0‑4,1 lítrar) var óháð skammti og sýndi að infliximab dreifist aðallega um æðakerfið. Engin tímaháð lyfjahvörf sáust. Ekki er vitað hvernig brotthvarfi infliximabs er háttað. Ekki fannst óbreytt infliximab í þvagi. Enginn meiriháttar mismunur sem tengdist aldri eða líkamsþyngd kom fram á úthreinsun eða dreifingarrúmmáli lyfsins hjá sjúklingum með iktsýki. Lyfjahvörf infliximabs hafa ekki verið rannsökuð hjá eldri sjúklingum. Engar rannsóknir hafa farið fram hjá sjúklingum með nýrna– eða lifrarsjúkdóma.

Eftir staka skammta 3, 5 eða 10 mg/kg, var miðgildi Cmax 77, 118 og 277 míkrógrömm/ml. Miðgildi helmingunartíma þessara skammta var á bilinu 8 til 9,5 dagar. Hjá flestum sjúklinganna var infliximab mælanlegt í sermi í að minnsta kosti 8 vikur eftir einn ráðlagðan stakan 5 mg/kg skammt við Crohns sjúkdómi og eftir viðhaldsskammtinn við iktsýki 3 mg/kg gefinn 8. hverja viku.

Endurtekin meðferð með infliximabi (5 mg/kg í viku 0, 2 og 6 við fistilmyndandi Crohns sjúkdómi, 3 eða 10 mg/kg fjórðu eða 8. hverja viku við iktsýki) hafði í för með sér svolitla uppsöfnun infliximabs í sermi eftir annan skammtinn. Ekki sást frekari uppsöfnun sem var klínískt mikilvæg. Hjá flestum sjúklinganna með fistilmyndandi Crohns sjúkdóm var hægt að finna infliximab í sermi í 12 vikur (á bilinu 4‑28 vikur).

Börn

Þýðisgreiningar á lyfjahvörfum, þar sem notaðar voru niðurstöður mælinga hjá sjúklingum á aldrinum 2 mánaða til 17 ára með sáraristilbólgu (n = 60), Crohns sjúkdóm (n = 112), barnaiktsýki (n = 117) og Kawasaki sjúkdóm (n = 16), bentu til þess að útsetning fyrir infliximabi væri ekki í línulegu samhengi við líkamsþyngd. Eftir gjöf infliximabs 5 mg/kg á 8 vikna fresti var áætlað miðgildi útsetningar fyrir infliximabi við jafnvægi (flatarmál undir blóðþéttniferli við jafnvægi, AUCss) hjá 6 ára til 17 ára börnum u.þ.b. 20% lægra en áætlað miðgildi útsetningar við jafnvægi hjá fullorðnum. Miðgildi AUCss hjá 2 ára til yngri en 6 ára börnum var áætlað u.þ.b. 40% lægra en hjá fullorðnum, enda þótt áætlað sé út frá takmörkuðum fjölda sjúklinga.

5.3	Forklínískar upplýsingar

Infliximab krossverkar ekki við TNFα í öðrum tegundum en mönnum og simpönsum. Þess vegna eru venjulegar forklínískar upplýsingar fyrir infliximab takmarkaðar. Eitrunarrannsóknir sem gerðar voru á músum með því að nota samsvarandi mótefni sem blokkar sérhæft virkni TNFα hjá músum, sýndi ekki fram á eiturverkun á móðurdýr, fóstureitranir eða vansköpunarvaldandi áhrif. Í rannsókn á frjósemi og almennri æxlunarstarfsemi fækkaði ungafullum músum eftir gjöf sambærilegs mótefnis. Ekki er vitað hvort það var vegna áhrifa á karlkyns og/eða kvenkyns mýs. Í 6 mánaða eitrunarrannsóknum á músum með endurteknum skömmtum, þar sem notað var sama mótefnis hliðstæða gegn TNFα í músum, sáust kristalsútfellingar á augasteinshjúpnum hjá nokkrum karlkyns rottum. Engar sértækar augnrannsóknir hafa farið fram hjá sjúklingum til að komast að mikilvægi þessarar uppgötvunar fyrir menn.
Langtíma rannsóknir hafa ekki farið fram til að meta hugsanleg krabbameinsvaldandi áhrif infliximabs. Ekki kom fram nein aukning æxla við rannsóknir á músum sem skorti TNFα, þegar þær voru útsettar fyrir þekktum æxlismyndandi efnum og/eða æxlisörvandi efnum (promotors).


6.	LYFJAGERÐARFRÆÐILEGAR UPPLÝSINGAR

6.1	Hjálparefni

Súkrósi
Pólýsorbat 80 (E433)
Natríumdíhýdrógenfosfat mónóhýdrat
Dínatríumfosfat díhýdrat

6.2	Ósamrýmanleiki

Ekki má blanda þessu lyfi saman við önnur lyf, því rannsóknir á samrýmanleika hafa ekki verið gerðar.

6.3	Geymsluþol

Fyrir blöndun:

5 ár. við 2°C – 8°C.

Remsima má geyma við hitastig sem er að hámarki 25°C í eitt tímabil sem varir allt að 6 mánuði en ekki umfram upprunalega fyrningardagsetningu. Nýja fyrningardagsetningu skal rita á öskjuna. Eftir að Remsima hefur verið tekið úr kæli má ekki setja það aftur í kæli.

Eftir blöndun og þynningu:

Sýnt hefur verið fram á að efna- og eðlisfræðilegur notkunarstöðugleiki þynntrar lausnar sé allt að 60 dagar við 2°C-8°C og í 24 klukkustundir til viðbótar við 25°C eftir að hún er tekin úr kæli. Frá örverufræðilegu sjónarmiði skal gefa innrennslislausnina strax, geymslutími og ástand fyrir notkun er á ábyrgð notandans og myndi venjulega ekki vera lengri en 24 klukkustundir við 2°C – 8°C, nema blöndun/þynning hafi farið fram við stýrðar og gildaðar aðstæður við smitgát.

6.4	Sérstakar varúðarreglur við geymslu

Geymið í kæli (2°C – 8°C).

Geymsluskilyrði við allt að 25°C fyrir blöndun lyfsins, sjá kafla 6.3.

Geymsluskilyrði eftir blöndun lyfsins, sjá kafla 6.3.

6.5	Gerð íláts og innihald

Tegund I hettuglas úr gleri með (bútýl) gúmmítappa og álinnsigli sem rífa má af.

Remsima fæst í pakkningum með 1, 2, 3, 4, 5 hettuglösum. 

Ekki er víst að allar pakkningarstærðir séu markaðssettar.

6.6	Sérstakar varúðarráðstafanir við förgun og önnur meðhöndlun

1.	Reikna þarf út skammtinn og fjölda Remsima hettuglasa. Hvert Remsima hettuglas inniheldur 100 mg af infliximabi. Reikna þarf út heildarrúmmál af Remsima lausn sem þarf til.

2.	Að viðhafðri smitgát skal blanda 10 ml af vatni fyrir stungulyf í hvert Remsima hettuglas með sprautu sem er með 21 gauge (0,8 mm) eða minni nál. Hettuna þarf að fjarlægja af hettuglasinu og þurrka þarf stútinn með þurrku vættri í 70% alkóhóli. Sprautunálinni skal stinga í miðju gúmmítappa hettuglassins og beina skal vatninu meðfram hliðum þess. Hettuglasinu skal hringsnúa varlega til að koma örlítilli hreyfingu á lausnina til að duftið leysist upp. Forðast skal langvarandi og kraftmikinn hristing. EKKI MÁ HRISTA HETTUGLASIÐ. Froða getur myndast í lausninni við blöndun. Lausnin skal standa í 5 mínútur eftir blöndun. Lausnin á að vera litlaus eða ljósgul og ópallýsandi. Lausnin getur innihaldið hálfgegnsæjar agnir þar sem infliximab er prótein. Ekki má nota lausnina ef til staðar eru ógegnsæjar agnir, mislitun eða aðrar framandi agnir.

3.	Þynna skal uppleysta Remsima skammtinn sem á þarf að halda í 250 ml með 9 mg/ml (0,9%) natríumklóríð innrennslislyfi, lausn. Ekki þynna blandað Remsima með öðru þynningarefni. Þetta má gera með því að fjarlægja samsvarandi rúmmál af 9 mg/ml (0,9%) natríumklóríð innrennslislyfi, lausn og rúmmál hins uppleysta Remsima skammts úr 250 ml flöskunni eða pokanum. Uppleysta Remsima skammtinum sem á þarf að halda skal svo bæta hægt út í 250 ml flöskuna eða pokann og blanda varlega. Þegar rúmmál er meira en 250 ml, notið annaðhvort stærri innrennslispoka (t.d. 500 ml, 1.000 ml) eða marga 250 ml innrennslispoka til að tryggja að styrkur innrennslislausnarinnar verði ekki hærri en 4 mg/ml. Ef innrennslislausnin er geymd í kæli eftir blöndun og þynningu þarf að leyfa henni að ná jafnvægi við stofuhita að 25°C í 3 klst. áður en skref 4 (innrennsli) er hafið. Geymsla lengur en 24 klst. við 2°C-8°C á aðeins við um Remsima í pokanum.

4.	Innrennslið skal gefa á tíma sem er ekki styttri en ráðlagður innrennslistími (sjá kafla 4.2). Eingöngu skal nota innrennslissett með dauðhreinsaðri síu sem bindur prótein lítið (gatastærð 1,2 míkrómetri eða minni). Þar sem ekkert rotvarnarefni er til staðar verður að byrja gjöf lyfsins eins fljótt og unnt er og innan þriggja klukkustunda frá blöndun. Ef það er ekki notað strax er geymslutími og ástand fyrir notkun á ábyrgð notandans og myndi venjulega ekki vera lengri en 24 klukkustundir við 2°C – 8°C, nema blöndun/þynning hafi farið fram við stýrðar og gildaðar aðstæður við smitgát, (sjá kafla 6.3 hér fyrir ofan). Afgangslausn skal ekki geyma til endurnota.

5.	Skoða skal Remsima með tilliti til agna eða mislitunar áður en það eru gefið. Ekki má nota lausnina ef ógagnsæjar agnir, mislitun eða aðrar agnir sjást.

6.	Farga skal öllum lyfjaleifum og/eða úrgangi í samræmi við gildandi reglur.


7.	MARKAÐSLEYFISHAFI

Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland


8.	MARKAÐSLEYFISNÚMER

EU/1/13/853/001
EU/1/13/853/002
EU/1/13/853/003
EU/1/13/853/004
EU/1/13/853/005


9.	DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 10 september 2013
Nýjasta dagsetning endurnýjunar markaðsleyfis: 21 júní 2018


10.	DAGSETNING ENDURSKOÐUNAR TEXTANS

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.
Upplýsingar á íslensku eru á http://www.serlyfjaskra.is
1.	HEITI LYFS

Remsima 120 mg stungulyf, lausn í áfylltri sprautu.
Remsima 120 mg stungulyf, lausn í áfylltum lyfjapenna.


2.	INNIHALDSLÝSING

Remsima 120 mg stungulyf, lausn í áfylltri sprautu
Hver 1 ml stakskammta áfyllt sprauta inniheldur 120 mg af infliximabi*.

Remsima 120 mg stungulyf, lausn í áfylltum lyfjapenna
Hver 1 ml stakskammta áfylltur lyfjapenni inniheldur 120 mg af infliximabi*.

* Infliximab er blendings manna‑músa IgGl einstofna mótefni sem er myndað í músa blendingsæxlisfrumum með DNA samrunaerfðatækni.

Hjálparefni með þekkta verkun

Lyfið inniheldur 45 mg af sorbítóli (E420) og 0,5 mg af pólýsorbati 80 (E 433) í hverjum ml lausnar.

Sjá lista yfir öll hjálparefni í kafla 6.1.


3.	LYFJAFORM

Stungulyf, lausn (inndæling)
Tær til ópallýsandi, litlaus til ljósbrún lausn.


4.	KLÍNÍSKAR UPPLÝSINGAR

4.1	Ábendingar

Iktsýki

Ábendingar fyrir Remsima gefið samhliða metotrexati eru að draga úr einkennum og bæta jafnframt líkamlegt ástand hjá:
· fullorðnum sjúklingum með virkan sjúkdóm þegar svörun við öðrum gigtarlyfjum sem draga úr sjúkdómseinkennum (sjúkdómstemprandi gigtarlyfjum - DMARDs), þar með talið metotrexat, hefur ekki verið fullnægjandi.
· fullorðnum sjúklingum með alvarlegan, virkan og versnandi sjúkdóm sem hafa ekki áður verið meðhöndlaðir með metotrexati eða öðrum gigtarlyfjum (sjúkdómstemprandi gigtarlyfjum).
Hjá þessum hópi sjúklinga hefur verið sýnt fram á með röntgenmyndum að það hægist á framvindu liðskemmda (sjá kafla 5.1).

Crohns sjúkdómur

Ábendingar fyrir Remsima eru:
· meðferð við miðlungs virkum eða mjög virkum Crohns sjúkdómi hjá fullorðnum sjúklingum sem hafa ekki svarað þrátt fyrir fullnægjandi barkstera- og/eða ónæmisbælandi lyfjameðferð; eða hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.
· meðferð við fistilmyndandi, virkum Crohns sjúkdómi hjá fullorðnum sjúklingum sem hafa ekki svarað þrátt fyrir fullnægjandi hefðbundna lyfjameðferð (þar með talið sýklalyf, afrennsli (drainage) og ónæmisbælandi lyfjameðferð).


Sáraristilbólga

Remsima er ætlað til meðferðar við miðlungs virkri eða mjög virkri sáraristilbólgu (ulcerative colitis) hjá fullorðnum sjúklingum sem hafa ekki fengið nægilega góða svörun við hefðbundinni meðferð (að meðtöldum barksterum og 6‑merkaptópúríni (6‑MP) eða azatíópríni (AZA) og hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.

Hryggikt

Ábending fyrir Remsima er meðferð við alvarlegri, virkri hryggikt hjá fullorðnum sjúklingum sem hafa ekki svarað hefðbundinni meðferð á fullnægjandi hátt.

Sóraliðagigt

Ábending fyrir Remsima er meðferð við virkri og framsækinni sóraliðagigt hjá fullorðnum sjúklingum, þegar ekki hefur fengist fullnægjandi svörun við fyrri sjúkdómstemprandi gigtarlyfjameðferð.
Remsima á að gefa:
· í samsettri meðferð með metotrexati
· eða eitt og sér hjá sjúklingum sem þola ekki metotrexat eða hjá sjúklingum sem eiga ekki að nota metotrexat vegna frábendinga.
Sýnt hefur verið fram á að infliximab eykur hreyfigetu sjúklinga með sóraliðagigt og dregur úr framgangi skemmda í útlægum liðum samkvæmt röntgenmyndum af sjúklingum sem hafa samhverfa fjölliðagigt sem er undirtegund af sjúkdómnum (sjá kafla 5.1).

Sóri

Ábending fyrir Remsima er meðferð við miðlungs miklum eða alvarlegum skellusóra hjá fullorðnum sjúklingum sem svara ekki, mega ekki fá eða þola ekki aðra meðferð sem tekur til alls líkamans, þar með talið ciklósporín, metotrexat og PUVA (sjá kafla 5.1).

4.2	Skammtar og lyfjagjöf

Remsima meðferð á að hefja og vera undir eftirliti sérhæfðs læknis sem hefur reynslu í greiningu og meðferð sjúkdóma sem Remsima er ætlað til meðferðar við. Afhenda skal sjúklingum sem eru í meðferð með Remsima, fylgiseðil og áminningarkort sjúklings. Leiðbeiningar um notkun fylgja í fylgiseðlinum.

Fyrir síðari inndælingar geta sjúklingar sem hafa fengið viðeigandi þjálfun í því að gefa inndælingu undir húð sprautað sig sjálfir með Remsima ef læknirinn telur það vera viðeigandi og haft er eftirlit með því eins og þarf. Meta skal hvort sjúklingurinn sé hæfur til að nota lyfið undir húð heima fyrir og ráðleggja skal sjúklingum að láta heilbrigðisstarfsmann vita ef þeir finna fyrir ofnæmiseinkennum áður en næsti skammtur er notaður. Sjúklingar skulu leita tafarlaust til læknis ef fram koma einkenni um alvarleg ofnæmisviðbrögð (sjá kafla 4.4).

Meðan á meðferð með Remsima stendur, ætti að vanda sérstaklega skömmtun annarra lyfja sem notuð eru samtímis t.d. barkstera og ónæmisbælandi lyfja.

Það er mikilvægt að athuga merkingar lyfsins til að tryggja að rétt lyfjaform (í bláæð eða undir húð) sé gefið sjúklingi, eins og ávísað var. Remsima undir húð samsetningin er ekki ætluð til lyfjagjafar í bláæð og það má aðeins gefa hana með inndælingu undir húð.

Skammtar

Fullorðnir (≥ 18 ára)

Iktsýki
Hefja skal meðferð með Remsima lyfjaformi til notkunar undir húð með infliximab hleðsluskammta sem geta verið í bláæð eða undir húð. Þegar notaðir eru hleðsluskammtar undir húð skal gefa Remsima 120 mg með inndælingu undir húð fylgt eftir með viðbótar inndælingu undir húð, 1, 2, 3 og 4 vikum eftir fyrstu inndælinguna, síðan 2. hverja viku þar á eftir. Ef gefnir eru infliximab hleðsluskammtar til að hefja meðferð skal gefa tvo 3 mg/kg innrennslisskammta í bláæð með 2 vikna millibili. Hefja skal fyrstu gjöf Remsima undir húð sem viðhaldsmeðferð 4 vikum eftir seinni innrennslisgjöf. Ráðlagður viðhaldsskammtur af Remsima lyfjaformi til notkunar undir húð er 120 mg einu sinni á 2 vikna fresti.

Gefa verður Remsima með metotrexati.

Fyrirliggjandi upplýsingar benda til að klínísk svörun náist yfirleitt innan 12 vikna meðferðar. Endurskoða ætti vandlega hvort meðferð skuli haldið áfram hjá sjúklingum sem ekki sýna ávinning af meðferð fyrstu 12 vikur meðferðar (sjá kafla 5.1).

Miðlungs virkur eða mjög virkur Crohns sjúkdómur
Hefja skal fyrstu gjöf Remsima undir húð sem viðhaldsmeðferð 4 vikum eftir seinni gjöf innrennslis í bláæð. Áður en meðferð með Remsima undir húð er hafin skal gefa 2 innrennsli í bláæð af infliximab 5 mg/kg með 2 vikna millibili, og gefa má viðbótarinnrennsli í bláæð með infliximabi 5 mg/kg 4 vikum eftir seinna innrennslið. Ráðlagður viðhaldsskammtur af Remsima lyfjaformi til notkunar undir húð er 120 mg einu sinni á 2 vikna fresti. Ef sjúklingur sýnir ekki svörun eftir hleðsluskammta af inflixumab í bláæð, á ekki að gefa áframhaldandi meðferð með infliximabi. Fyrirliggjandi upplýsingar styðja ekki frekari meðferð með infliximabi hjá þeim sjúklingum sem svara ekki meðferð innan 6 vikna frá fyrsta innrennsli.

Takmarkaðar upplýsingar hjá sjúklingum sem svöruðu fyrst upphafsmeðferð með infliximabi en hættu svo að sýna svörun benda til þess að sumir sjúklingar geti fengið svörun á ný í kjölfar skammtaaukningar (sjá kafla 5.1). Íhuga skal vandlega áframhaldandi meðferð hjá sjúklingum sem sýna engan meðferðarávinning eftir skammtaaðlögun.

Fistilmyndandi, virkur Crohns sjúkdómur
Hefja skal fyrstu gjöf Remsima undir húð sem viðhaldsmeðferð 4 vikum eftir seinni lyfjagjöf með innrennslisgjöfum í bláæð . Áður en meðferð með Remsima lyfjaforms til notkunar undir húð er hafin skal gefa 2 innrennsli af infliximabi 5 mg/kg í bláæð, með 2 vikna millibili og gefa má viðbótar innrennsli í bláæð af infliximabi 5 mg/kg í bláæð 4 vikum eftir seinna innrennslið. Ráðlagður viðhaldsskammtur af Remsima lyfjaformi til notkunar undir húð er 120 mg einu sinni á 2 vikna fresti. Ef sjúklingur svarar ekki meðferðinni eftir hleðsluskammta af infliximabi innrennsli í bláæð, á ekki að gefa viðbótar meðferð með infliximabi. Fyrirliggjandi upplýsingar styðja ekki frekari meðferð með infliximabi hjá þeim sjúklingum sem svara ekki meðferð innan 14 vikna frá fyrsta innrennsli.

Takmarkaðar upplýsingar hjá sjúklingum sem svöruðu fyrst upphafsmeðferð með infliximabi en hættu svo að sýna svörun benda til þess að sumir sjúklingar geti fengið svörun á ný í kjölfar skammtaaukningar (sjá kafla 5.1). Íhuga skal vandlega áframhaldandi meðferð hjá sjúklingum sem sýna engan meðferðarávinning eftir skammtaaðlögun.

Varðandi Crohns sjúkdóm, er takmörkuð reynsla af endurtekinni gjöf ef einkenni sjúkdómsins taka sig upp og samanburðargögn vantar um hag/áhættu á þessum valkostum á áframhaldandi meðferð.

Sáraristilbólga
[bookmark: _Hlk45180424]Hefja skal fyrstu gjöf Remsima lyfjaforms til notkunar undir húð sem viðhaldsmeðferð 4 vikum eftir seinni gjöf innrennslis í bláæð. Áður en meðferð er hafin með Remsima lyfjaformi til notkunar undir húð skal gefa 2 innrennsli í bláæð af infliximab 5 mg/kg sem gefin eru með 2 vikna millibili og gefa má viðbótar innrennsli í bláæð af infliximabi 5 mg/kg 4 vikum eftir seinna innrennslið. Ráðlagður viðhaldsskammtur af Remsima lyfjaformi til notkunar undir húð er 120 mg einu sinni á 2 vikna fresti.

Fyrirliggjandi upplýsingar benda til þess að klínísk svörun náist yfirleitt innan 14 vikna frá upphafi meðferðar (sjá kafla 5.1). Taka á áframhaldandi meðferð til rækilegrar endurskoðunar hjá sjúklingum þar sem engar vísbendingar um meðferðarávinning koma fram innan þess tíma.

Hryggikt
Hefja skal gjöf Remsima lyfjaforms til notkunar undir húð sem viðhaldsmeðferð 4 vikum eftir seinni gjöf tveggja innrennsla í bláæð af infliximab 5 mg/kg sem gefin eru með 2 vikna millibili. Ráðlagður skammtur af Remsima lyfjaformi til notkunar undir húð er 120 mg einu sinni á 2 vikna fresti.  Ef sjúklingur svarar ekki meðferðinni eftir 6 vikur (þ.e. eftir 2 innrennsli í bláæð), skal ekki gefa viðbótarmeðferð með infliximabi.

Sóraliðagigt
Hefja skal gjöf Remsima lyfjaforms til notkunar undir húð sem viðhaldsmeðferð 4 vikum eftir seinni gjöf tveggja innrennsla í bláæð af infliximab 5 mg/kg sem gefin eru með 2 vikna millibili. Ráðlagður skammtur af Remsima lyfjaformi til notkunar undir húð er 120 mg einu sinni á 2 vikna fresti.

Sóri
Hefja skal gjöf Remsima lyfjaforms til notkunar undir húð sem viðhaldsmeðferð 4 vikum eftir seinni gjöf tveggja innrennsla í bláæð af infliximab 5 mg/kg sem gefin eru með 2 vikna millibili. Ráðlagður skammtur af Remsima lyfjaformi til notkunar undir húð er 120 mg einu sinni á 2 vikna fresti. Ef sjúklingur sýnir enga svörun eftir 14 vikur (þ.e. 2 innrennsli í bláæð og 5 inndælingar undir húð), skal ekki gefa viðbótarmeðferð með infliximabi.

Endurtekin gjöf við Crohns sjúkdómi og iktsýki
Af fenginni reynslu með gjöf infliximab í bláæð, ef einkenni sjúkdómsins taka sig upp að nýju, má gefa infliximab aftur innan 16 vikna frá síðustu lyfjagjöf. Í klínískum rannsóknum á gjöf infliximabs í bláæð hafa síðkomin ofnæmisviðbrögð verið sjaldgæf og hafa komið fram eftir styttra en 1 árs infliximab meðferðarhlé (sjá kafla 4.4 og 4.8). Öryggi og verkun við endurtekna gjöf eftir meira en 16 vikna infliximab meðferðarhlé hefur ekki verið staðfest. Þetta á bæði við um sjúklinga með Crohns sjúkdóm og iktsýki.

Endurtekin gjöf við sáraristilbólgu
Að fenginni reynslu af gjöf infliximab í bláæð hefur ekki verið sýnt fram á öryggi og verkun endurtekinna meðferða annarra en 8. hverja viku (sjá kafla 4.4 og 4.8).

Endurtekin gjöf við hryggikt
Að fenginni reynslu af gjöf infliximab í bláæð hefur ekki verið sýnt fram á öryggi og verkun endurtekinna meðferða annarra en 6. til 8. hverja viku (sjá kafla 4.4 og 4.8).

Endurtekin gjöf við sóraliðagigt
Að fenginni reynslu af gjöf infliximab í bláæð hefur ekki verið sýnt fram á öryggi og verkun endurtekinna meðferða annarra en 8. hverja viku (sjá kafla 4.4 og 4.8).

Endurtekin gjöf við sóra
Takmörkuð reynsla af endurmeðferð með einum stökum skammti af infliximab í bláæð við sóra eftir 20 vikna hlé bendir til minnkaðrar verkunar og hærri tíðni vægra eða miðlungs mikilla innrennslisviðbragða samanborið við byrjunarmeðferð (sjá kafla 5.1).

Takmörkuð reynsla á endurmeðferð af infliximabi í bláæð, eftir að sjúkdómurinn blossar upp aftur og meðferð er hafin á ný með innleiðsluskömmtum, bendir til hærri tíðni innrennslistengdra viðbragða, m.a. alvarlegra, samanborið við viðhaldsmeðferð á átta vikna fresti af infliximabi í bláæð (sjá kafla 4.8).
 
Endurtekin gjöf (allar ábendingar)
Ef truflun hefur orðið á viðhaldsmeðferð, þannig að nauðsynlegt er að hefja aftur meðferð með infliximabi í bláæð, eru innleiðsluskammtar ekki ráðlagðir (sjá kafla 4.8). Í þeim tilvikum er ráðlagt að byrja með stakan skammt af infliximabi sem gjöf í bláæð og fylgja í kjölfarið ráðleggingum um viðhaldsskammta af infliximabi undir húð eins og lýst er fyrir ofan þar sem byrjað er 4 vikum eftir síðustu gjöf af infliximab í bláæð.

Skipta úr og yfir í Remsima lyfjaform til notkunar undir húð fyrir allar ábendingar
Þegar skipt er úr viðhaldsmeðferð með infliximabi í bláæð yfir í Remsima lyfjaform til notkunar undir húð má gefa lyfið undir húð á næsta áætlaða tíma fyrir gjöf infliximab innrennslis í bláæð.

Ekki liggja nægilegar upplýsingar fyrir um skipti sjúklinga sem fengu stærri skammta af infliximab innrennsli í bláæð en 3 mg/kg við iktsýki eða 5 mg/kg við Crohns sjúkdómi á 8 vikna fresti yfir í Remsima lyfjaform til notkunar undir húð.

Upplýsingar um skipti sjúklinga úr meðferð með Remsima lyfjaformi til notkunar undir húð yfir í meðferð í bláæð liggja ekki fyrir.

Gleymdir skammtar
Ef sjúklingar gleyma inndælingu með Remsima lyfjaformi til notkunar undir húð skal leiðbeina þeim að nota strax skammtinn sem gleymst hefur ef það gerist innan 7 daga frá því að skammturinn gleymdist og halda svo áfram með upphaflega skammtaáætlun. Ef liðnir eru 8 dagar eða fleiri skal leiðbeina sjúklingnum að sleppa skammtinum sem gleymst hefur, bíða fram að næsta áætlaða skammti og halda síðan áfram með upphaflegu skammtaáætlunina.

Sérstakir sjúklingahópar

Aldraðir

Sértækar rannsóknir á infliximab hjá öldruðum hafa ekki farið fram. Í klínískum rannsóknum á gjöf infliximab í bláæð kom hvorki fram verulegur aldurstengdur munur á úthreinsun né dreifingu og gert er ráð fyrir sömu niðurstöðu við gjöf lyfjaforms til notkunar undir húð. Ekki er þörf á að breyta skömmtum (sjá kafla 5.2). Fyrir frekari upplýsingar um öryggi infliximab hjá öldruðum (sjá kafla 4.4 og 4.8).

Nýrna- og/eða lifrarskerðing

Infliximab hefur ekki verið rannsakað hjá þessum sjúklingahópum. Ekki er hægt að ráðleggja skammta (sjá kafla 5.2).

Börn
Ekki hefur verið sýnt fram á öryggi og verkun Remsima meðferðar undir húð hjá börnum yngri en 18 ára. Engin gögn liggja fyrir. Því er notkun Remsima undir húð aðeins ráðlögð hjá fullorðnum.

Lyfjagjöf

Remsima 120 mg stungulyf, lausn í áfylltri sprautu eða í áfylltum lyfjapenna er aðeins gefið með inndælingu undir húð. Tæmandi leiðbeiningar um notkun er að finna í fylgiseðli. Fyrir tvö fyrstu innrennslin í bláæð má veita forlyfjagjöf, t.d. með andhistamíni, hýdrókortisóni og/eða parasetamóli og hægja má á innrennslishraðanum til að draga úr hættu á innrennslistengdum viðbrögðum, einkum ef innrennslistengd viðbrögð hafa komið fyrir áður (sjá kafla 4.4). Læknirinn skal gæta þess að viðeigandi eftirlit sé haft með sjúklingum vegna altækra viðbragða í kjölfar inndælingar og staðbundinna viðbragða á stungustað eftir að fyrsta inndælingin er gefin undir húð.

4.3	Frábendingar

Ofnæmi fyrir virka efninu öðrum músapróteinum eða einhverju hjálparefnanna sem talin eru upp í kafla 6.1.

Sjúklingar með berkla eða aðrar alvarlegar sýkingar eins og blóðsýkingu, ígerð og tækifærissýkingar (sjá kafla 4.4).

Sjúklingar með miðlungs alvarlega til alvarlega hjartabilun (NYHA flokkur III/IV) (sjá kafla 4.4 og 4.8).

4.4	Sérstök varnaðarorð og varúðarreglur við notkun

Rekjanleiki

Til þess að bæta rekjanleika líffræðilegra lyfja skal heiti og lotunúmer lyfsins sem gefið er vera skráð með skýrum hætti.

Altæk viðbrögð við inndælingu / staðbundin viðbrögð á stungustað / ofnæmi

Altæk viðbrögð við inndælingu, þ. á m. ofnæmislost, og síðkomin ofnæmisviðbrögð hafa tengst gjöf infliximabs (sjá kafla 4.8).

Bráð viðbrögð þar með talið bráðaofnæmi geta komið fram meðan á gjöf infliximab stendur (innan sekúndna) eða innan nokkurra klukkustunda. Ef bráð viðbrögð koma fram verður að leita læknishjálpar strax. Þess vegna skulu fyrstu lyfjagjafir í bláæð fara fram þar sem greiður aðgangur að neyðarútbúnaði eins og adrenalíni, andhistamíni, barksterum og barkarennu er til staðar. Veita má sjúklingum lyfjaforgjöf með t.d. andhistamíni, hýdrókortisóni og/eða parasetamóli til að koma í veg fyrir vægar og skammvinnar aukaverkanir.

Staðbundin viðbrögð á stungustað, að mestu væg til miðlungs alvarleg, sem greint var frá í tengslum við meðferð með infliximab undir húð voru eftirfarandi: roði, verkur, kláði, bólga, hersli, mar, margúll, bjúgur, kuldi, náladofi, blæðing, erting, útbrot, sár, ofsakláði, blöðrur á meðferðarsvæði og hrúður. Flestar þessar aukaverkanir geta komið fram strax eða innan sólarhrings frá inndælingu undir húð. Flestar aukaverkanirnar gengu sjálfkrafa til baka án meðhöndlunar.

Mótefni gegn infliximabi geta myndast og hafa verið tengd við aukna tíðni innrennslistengdra viðbragða þegar það er gefið með innrennsli í bláæð. Lítill hluti innrennslistengdu viðbragðanna voru alvarleg ofnæmisviðbrögð. Einnig hafa sést tengsl á milli myndunar mótefna gegn infliximabi og styttingar tímans sem svörun varði þegar infliximab var gefið í bláæð. Tengsl eru á milli samtímis gjafar ónæmismótandi lyfja og minni myndunar mótefna gegn infliximabi ef infliximab er gefið í bláæð og lækkunar á tíðni innrennslistengdra viðbragða. Áhrif sem samtímis ónæmismótandi meðferð hafði var skilvirkari hjá sjúklingum sem voru í tímabundinni meðferð en hjá sjúklingum í viðhaldsmeðferð. Sjúklingar sem hætta á ónæmisbælandi lyfjameðferð fyrir eða meðan á meðferð með infliximabi stendur eru í meiri hættu að mynda þessi mótefni. Ekki er alltaf hægt að finna þessi mótefni í sermi. Ef til alvarlegra viðbragða kemur, ætti að grípa til meðferðar eftir einkennum og stöðva frekari gjöf infliximabs (sjá kafla 4.8).

Í klínískum rannsóknum hefur verið tilkynnt um síðkomin ofnæmisviðbrögð. Fyrirliggjandi upplýsingar benda til þess að hætta á síðkomnu ofnæmi aukist eftir því sem infliximab meðferðarhlé er lengra. Ráðleggja skal sjúklingum að leita sér læknishjálpar strax ef þeir verða fyrir síðkomnum aukaverkunum (sjá kafla 4.8). Ef meðferð er endurtekin eftir langan tíma, er nauðsynlegt að fylgjast vel með einkennum síðkomins ofnæmis.

Sýkingar

Fylgjast skal náið með sjúklingum m.t.t. sýkinga að berklum meðtöldum fyrir, á meðan og eftir meðferð með infliximabi. Þar sem brotthvarf infliximabs getur tekið allt að sex mánuði, ætti að fylgjast með sjúklingunum í þann tíma. Frekari meðferð með infliximabi má ekki fara fram ef sjúklingur fær alvarlega sýkingu eða blóðsýkingu.

Gæta skal varúðar þegar meðferð með infliximabi er íhuguð hjá sjúklingum með langvinna sýkingu eða sögu um endurteknar sýkingar, m.a. samhliða ónæmisbælandi meðferð. Upplýsa á sjúklinga um mögulega áhættuþætti sýkinga og þeir ættu að forðast þá eins og við á.

TNFα veldur bólgum og temprar ónæmissvörun frumnanna. Rannsóknargögn hafa sýnt að TNFα er nauðsynlegt til að halda innanfrumusýkingum í skefjum. Klínísk reynsla sýnir að varnir einstakra sjúklinga gegn sýkingum sem meðhöndlaðir eru með infliximabi skerðast.

Tekið skal fram að bæling á TNFα getur dulið einkenni sýkingar eins og hita. Það hefur úrslitaþýðingu að bera snemma kennsl á klínísk einkenni um ódæmigerðar (atypical) alvarlegar sýkingar og á klínísk einkenni um dæmigerðar mjög sjaldgæfar og óvenjulegar sýkingar svo að sem minnstar tafir verði á greiningu og meðferð.

Sjúklingar sem fá TNF-hemla eru næmari fyrir alvarlegum sýkingum.

Berklar, bakteríusýkingar, m.a. blóðsýking og lungnabólga, ífarandi sveppa-, veiru- og aðrar tækifærissýkingar hafa sést hjá sjúklingum meðhöndluðum með infliximabi. Sumar þessar sýkingar hafa leitt til dauða. Algengustu tækifærissýkingarnar sem greint hefur verið frá þar sem dánartíðni er > 5% eru m.a. lungnabólga af völdum Pneumocystis jiroveci, hvítsveppasýking, súrheysveiki (listeriosis) og ýrumygla (aspergillosis).

Fylgjast skal náið með sjúklingum sem fá nýja sýkingu meðan á meðferð með infliximabi stendur og gera þarf nákvæmt greiningarmat á þeim. Ef sjúklingur fær nýja alvarlega sýkingu eða blóðsýkingu skal hætta gjöf infliximabs og hefja viðeigandi sýkla- eða sveppalyfjameðferð þar til náðst hefur stjórn á sýkingunni.

Berklar

Greint hefur verið frá virkum berklum hjá sjúklingum sem fengu infliximab. Í flestum tilvikum var þó um berkla utan lungna að ræða, sem voru annaðhvort staðbundnir eða dreifðir.

Áður en meðferð með infliximabi hefst, verður að meta alla sjúklinga m.t.t. virkra og óvirkra („duldra“) berkla. Matið ætti að fela í sér nákvæma sjúkrasögu þar sem fram kemur hvort sjúklingur hefur haft berkla eða umgengist fólk með berkla og fyrri og/eða yfirstandandi ónæmisbælandi lyfjameðferð. Framkvæma ætti viðeigandi rannsókn hjá öllum sjúklingum (t.d. húðberklapróf, röntgenmynd af lungum og/eða IGRA (Interferon Gamma Release Assay)) (samkvæmt ráðleggingum á hverjum stað). Mælt er með að niðurstaða þessara prófa sé skráð á áminningarkort sjúklings. Þeir læknar sem ávísa lyfinu eru minntir á hættu á fölskum neikvæðum niðurstöðum berklahúðprófs sérstaklega hjá þeim sjúklingum sem eru alvarlega veikir eða ónæmisbældir.

Ef virkir berklar eru greindir á ekki að byrja meðferð með infliximabi (sjá kafla 4.3).

Ef grunur leikur á duldum (latent) berklum, skal leita álits læknis með sérþekkingu á berklameðferð. Í eftirtöldum tilvikum skal íhuga mjög vandlega ávinning/áhættu sjúklings af meðferð með infliximabi.

Ef óvirkir („duldir”) berklar eru greindir ætti að hefja meðferð við þeim, berklameðferð, áður en meðferð með infliximabi er hafin og í samræmi við ráðleggingar á hverjum stað.

Hjá sjúklingum sem hafa marga eða mikilvæga áhættuþætti berkla og neikvætt próf fyrir duldum berklum, skal íhuga berklameðferð áður en meðferð með infliximabi er hafin.

Notkun meðferðar gegn berklum skal einnig íhuga áður en meðferð með infliximabi er hafin hjá sjúklingum sem hafa sögu um dulda eða virka berkla þegar ekki er hægt að staðfesta að þeir hafi fengið fullnægjandi meðferð.

Greint hefur verið frá nokkrum tilvikum virkra berkla hjá sjúklingum á meðferð með infliximabi meðan á meðferð við duldum berklum stóð og eftir að henni lauk.

Ráðleggja skal öllum sjúklingum að leita ráða hjá lækni ef merki/einkenni sem minna á berkla koma í ljós (t.d. stöðugur hósti, rýrnun/þyngdartap, hitavella) meðan á meðferð með infliximabi stendur og eftir að henni lýkur.

Ífarandi sveppasýkingar

Hjá sjúklingum sem fá infliximab skal íhuga að um ífarandi sveppasýkingar gæti verið að ræða, svo sem ýrumyglu (aspergillosis), hvítsveppasýkingu, lungnabólgu af völdum Pneumocystis jiroveci, váfumyglu (histoplasmosis), þekjumyglu (coccidioidomycosis) eða sprotamyglu (blastomycosis), ef þeir verða alvarlega veikir og leita skal álits hjá lækni með sérfræðiþekkingu á greiningu og meðferð ífarandi sveppasýkinga strax á fyrstu stigum rannsókna á þessum sjúklingum.

Ífarandi sveppasýkingar geta komið fram sem dreifður frekar en staðbundinn sjúkdómur og mótefnavaka- og mótefnapróf geta reynst neikvæð hjá sumum sjúklingum með virka sýkingu. Íhuga skal viðeigandi sveppalyfjameðferð til reynslu meðan á greiningu stendur og taka skal tillit bæði til hættu á alvarlegri sveppasýkingu og áhættu sveppalyfjameðferðar.

Hjá sjúklingum sem hafa búið á eða ferðast til svæða þar sem ífarandi sveppasýkingar svo sem váfumygla (histoplasmosis), þekjumygla (coccidioidomycosis) eða sprotamygla (blastomycosis) eru landlægar, ætti að íhuga vandlega ávinning og áhættu meðferðar með infliximabi áður en meðferð með infliximabi er hafin.

Fistilmyndandi Crohns sjúkdómur
Sjúklingar með fistilmyndandi Crohns sjúkdóm með bráða graftarfistla mega ekki byrja á meðferð með infliximabi fyrr en uppspretta hugsanlegrar sýkingar, einkum ígerðar, hefur verið útilokuð (sjá kafla 4.3).

Endurvirkjun lifrarbólgu B (HBV)

Endurvirkjun lifrarbólgu B hefur komið fyrir hjá sjúklingum sem eru langvinnir berar veirunnar og nota TNF-hemla, þ.m.t. infliximab. Sum tilvik hafa verið banvæn.

Sjúklinga á að prófa fyrir lifrarbólgu B sýkingu áður en meðferð með infliximabi er hafin. Mælt er með að sjúklingar sem greinast með lifrarbólgu B sýkingu leiti ráða hjá lækni með sérfræðiþekkingu í meðferð á lifrarbólgu B. Fylgjast skal náið með HBV berum sem þurfa meðferð með infliximabi, hvað varðar einkenni virkrar HBV sýkingar, allan meðferðartímann og í nokkra mánuði eftir að meðferð lýkur. Ekki liggja fyrir nægilega miklar upplýsingar um meðferð sjúklinga sem eru HBV berar, með veirulyfjum samhliða meðferð með TNF-hemlum, til að hindra endurvirkjun HBV. Eigi endurvirkjun HBV sér stað skal hætta meðferð með infliximabi og hefja viðeigandi veirulyfjameðferð og stuðningsmeðferð eftir því sem við á.

Lifrar- og gallsjúkdómar

Tilvik gulu og lifrarbólgu án sýkingar, sum með einkennum sjálfsnæmis lifrarbólgu hafa komið fram eftir að infliximab var markaðssett. Einangruð tilvik lifrarbilunar sem leiddu til lifrarígræðslu eða dauða hafa komið fram. Sjúklinga með einkenni eða merki um truflanir á lifrarstarfsemi skal meta með tilliti til lifrarskaða. Ef gula og/eða ALAT hækkun ≥ 5 sinnum efri eðlileg mörk kemur fram, skal hætta notkun infliximab og gera ítarlega rannsókn á frávikinu.

Samhliða gjöf TNF-alfa-tálma og anakinra

Alvarlegar sýkingar og daufkyrningafæð sáust í klínískum rannsóknum við samtímis notkun anakinra og annars TNFα-hemla, etanercepts, án aukningar á klínískum ávinningi samanborið við etanercept eitt sér. Vegna eðlis aukaverkana sem sáust við samsetningu etanercepts og anakinra meðferða, geta svipuð eituráhrif einnig komið fram við samsetningu anakinra og annarra TNFα-hemla. Því er ekki mælt með samsetningu infliximabs og anakinra.

Samhliða gjöf TNF-alfa-tálma og abatacepts

Í klínískum rannsóknum hefur samhliða gjöf TNF-hemla og abatacepts verið tengd aukinni hættu á sýkingum, m.a. alvarlegum sýkingum, samanborið við TNF-hemla eina og sér, án klínísks ávinnings. Ekki er ráðlagt að gefa infliximab og abatacept saman.

Notkun samhliða öðrum lífefnalyfjum

Engar fullnægjandi upplýsingar liggja fyrir um notkun infliximabs samhliða öðrum lífefnalyfjum sem notuð eru til meðferðar við sömu sjúkdómum og infliximab. Samhliða notkun infliximabs með þessum lífefnalyfjum er ekki ráðlögð þar sem hugsanlega er aukin hætta á sýkingum og öðrum mögulegum lyfjafræðilegum milliverkunum.

Skipt á milli líffræðilegra sjúkdómstemprandi gigtarlyfja

Gæta skal varúðar og halda áfram að fylgjast með sjúklingunum þegar skipt er frá einu lífefnalyfi til annars, þar sem skörun á lífvirkni getur aukið ennfrekar hættu á aukaverkunum, þ.m.t. sýkingum.

Bólusetningar

Áður en meðferð með Remsima er hafin er ráðlagt að sjúklingar séu bólusettir í samræmi við núgildandi leiðbeiningar um bólusetningar, þegar það er hægt. Sjúklingar á meðferð með infliximab mega fá bólusetningar samhliða, nema þegar um lifandi bóluefni er að ræða (sjá kafla 4.5 og kafla 4.6).

Í undirhópi 90 fullorðinna sjúklinga með iktsýki úr ASPIRE rannsókninni var svipað hlutfall sjúklinga í hverjum meðferðarhóp (metotrexat ásamt: lyfleysu [n=17], 3 mg/kg [n=27] eða 6 mg/kg infliximab [n=46]) sem fékk samtals tvöfalda virka aukningu í títrum eftir fjölgilt pneumokokkabóluefni, sem gefur til kynna að infliximab hafi ekki áhrif á T-frumu-óháð vessabundið ónæmissvar. Hinsvegar benda rannsóknir í birtum vísindagreinum til þess að við ýmsar ábendingar (t.d. iktsýki, sóra, Crohns sjúkdóm) geti bólusetningar með bóluefni sem ekki er lifandi meðan á and-TNF meðferð stendur framkallað lægra ónæmissvar en hjá sjúklingum sem ekki fá and-TNF meðferð.

Lifandi bóluefni/sýkingavaldar ætlaðir til meðferðar (therapeutic infectious agents)

Takmarkaðar upplýsingar liggja fyrir um svörun við bólusetningu með lifandi bóluefnum eða smit vegna lifandi bóluefna hjá sjúklingum sem fá and-TNF meðferð. Notkun lifandi bóluefna getur leitt til klínískra sýkinga, þ.m.t. útbreiðslu sýkinga. Gjöf lifandi bóluefna samhliða infliximabi er ekki ráðlegt.

Ungbörn útsett í móðurkviði

Greint hefur verið frá banvænum tilvikum vegna dreifðrar Bacillus Calmette-Guérin (BCG) sýkingar í kjölfar BCG bólusetningar eftir fæðingu hjá ungbörnum sem útsett eru fyrir infliximabi í móðurkviði. Ráðlagt er að bíða í tólf mánuði eftir fæðingu uns lifandi bóluefni er gefið ungbörnum sem hafa verið útsett fyrir infliximabi í móðurkviði. Ef þéttni infliximabs er ógreinanleg í sermi hjá ungbarni eða gjöf infliximab var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr, ef skýrt er að viðkomandi ungbarn hafi klínískan ávinning af því (sjá kafla 4.6).

Ungbörn útsett með brjóstamjólk

Bólusetning brjóstmylkinga með lifandi bóluefni meðan móðirin fær infliximab er ekki ráðlögð nema sermisþéttni infliximab hjá ungbarni sé ekki greinanleg (sjá kafla 4.6).

Sýkingavaldar sem ætlaðir eru til meðferðar

Önnur notkun sýkingavalda sem ætlaðir eru til meðferðar svo sem veiktra baktería (t.d. BCG ídreypingarvökva fyrir þvagblöðru til meðferðar við krabbameini) getur leitt til klínískra sýkinga, þ.m.t. útbreiðslu sýkinga. Ráðlegt er að gefa ekki sýkingavalda ætlaða til meðferðar samhliða infliximab. 

Sjálfsnæmisferli

Hlutfallslegur skortur á TNFα sem verður vegna and-TNFα meðferðarinnar, getur sett af stað sjálfsnæmisferli. Ef sjúklingar fá einkenni sem minnir á heilkenni rauðra úlfa eftir meðferð með infliximabi og eru jákvæðir fyrir mótefnum gegn tví-strengja DNA, verður að stöðva frekari meðferð með infliximabi (sjá kafla 4.8).

Taugasjúkdómar

Notkun TNF-hemla, m.a. infliximab, hefur verið tengd tilvikum nýtilkominna eða versnandi klínískra einkenna og/eða niðurstöðum úr myndgreiningu um afmýlandi kvilla í miðtaugakerfi, þar með talið heila- og mænusigg og útlægan afmýlandi sjúkdóm, þar með talið Guillain-Barré heilkenni. Hjá sjúklingum sem eru með afmýlandi kvilla fyrir eða nýtilkominn, skal íhuga vandlega ávinning og áhættu af and-TNF meðferð áður en meðferðin með infliximabi hefst. Hugsanlega þarf að hætta meðferð með infliximabi ef þessar raskanir koma fram.

Illkynja sjúkdómar og eitilfrumumein

Í samanburðarhluta klínískra rannsókna á TNF-hemlum, hafa fleiri tilfelli illkynja breytinga fundist þar með talið eitilæxli meðal sjúklinga sem fá TNF-hemla en hjá sjúklingum í samanburðarhópi. Meðan á klínískum rannsóknum á öllum samþykktum ábendingum stóð var tíðni eitilæxla hjá sjúklingum sem fengu infliximab meðferð hærri en vænta má hjá almennu þýði, en tilvik eitilæxla voru mjög sjaldgæf. Eftir markaðssetningu var greint frá hvítblæði hjá sjúklingum sem fengu TNF- hemla. Aukin grunnáhætta er á eitilæxlum og hvítblæði hjá sjúklingum með iktsýki með langvarandi, mjög virkan bólgusjúkdóm sem gerir áhættumat flóknara.

Í klínískri rannsókn til að meta notkun infliximabs hjá sjúklingum með miðlungs alvarlegan eða alvarlegan langvinnan teppusjúkdóm í lungum (COPD), var tilkynnt um fleiri illkynja sjúkdóma meðal sjúklinga sem fengu infliximab meðferð samanborið við viðmiðunarsjúklinga. Allir sjúklingarnir voru með sögu um miklar reykingar. Gæta skal varúðar þegar íhuga á meðferð hjá sjúklingum í aukinni hættu á illkynja sjúkdómi af völdum mikilla reykinga.

Miðað við núverandi þekkingu er ekki hægt að útiloka hættu á myndun eitilæxla eða annarra illkynja sjúkdóma hjá sjúklingum sem eru meðhöndlaðir með TNF-hemli (sjá kafla 4.8). Gæta skal varúðar þegar gefa á sjúklingum sem hafa sögu um illkynja sjúkdóma TNF-blokkandi meðferð eða þegar íhuga á áframhaldandi meðferð hjá sjúklingum með illkynja sjúkdóma.

Einnig skal gæta varúðar hjá sjúklingum með sóra og sjúkrasögu um yfirgripsmikla ónæmisbælandi meðferð eða langvinna PUVA meðferð.

Þótt gjöf undir húð sé ekki ráðlögð handa börnum yngri en 18 ára skal tekið taka fram að 
að greint hefur verið frá illkynja sjúkdómum, þar á meðal banvænum hjá börnum, unglingum og ungu fólki (allt að 22 ára) sem fengu TNF-hemla (upphafsmeðferð ≤ 18 ára) þar með talin meðferð með infliximabi eftir markaðssetningu. Um það bil helmingur tilvikanna voru eitilæxli. Hin tilvikin voru ýmsir illkynja sjúkdómar m.a. sjaldgæfir illkynja sjúkdómar sem vanalega tengjast ónæmisbælingu. Ekki er hægt að útiloka áhættu fyrir myndun illkynja sjúkdóma hjá sjúklingum sem fá TNF-hemla.

Eftir markaðssetningu hefur verið greint frá T-frumu eitilæxli í lifur og milta (hepatosplenic T-cell lymphoma (HSTCL)) hjá sjúklingum sem hafa verið meðhöndlaðir með TNF-hemlum, þar á meðal infliximab. Þessi sjaldgæfa tegund T-frumu eitilæxlis hefur mjög hraðan sjúkdómsgang og er yfirleitt banvæn. Nánast allir sjúklingar höfðu verið á meðferð með AZA eða 6-MP samhliða eða rétt áður en meðferð með TNF-hemli hófst. Mikill meirihluti infliximab tilfella átti sér stað hjá hjá sjúklingum með Crohns sjúkdóm eða sáraristilbólgu og flestir þeirra voru unglingsstrákar eða ungir karlmenn. Íhuga ætti því vandlega mögulega áhættu tengda samsetningu AZA eða 6-MP og infliximabs. Ekki er hægt að útiloka hættu á myndun T-frumu eitilæxlis í lifur og milta hjá sjúklingum sem fá meðferð með infliximabi (sjá kafla 4.8).

Greint hefur verið frá sortuæxli og bjálkakrabbameini (Merkel cell carcinoma) hjá sjúklingum sem hafa fengið meðferð með TNF-hemlum, þ.m.t. infliximabi (sjá kafla 4.8). Ráðlagt er að framkvæma húðskoðun reglulega, einkum hjá sjúklingum sem eru með áhættuþætti fyrir húðkrabbameini.

Í afturskyggnri hóprannsókn á þýði þar sem gögn frá sænskum sjúkrakrám voru notuð kom fram aukin tíðni leghálskrabbameins hjá konum með iktsýki sem fengu infliximab borið saman við þýði sem ekki höfðu fengið lífefnalyf eða almenning, þ.m.t. þær sem voru yfir 60 ára. Reglubundin skimun ætti að vera haldið áfram hjá konum sem fá infliximab, þ.m.t. þeim sem eru yfir 60 ára.

Allir sjúklingar með sáraristilbólgu sem eru í aukinni hættu á misvexti (dysplasia) eða ristilkrabbameini (t.d. sjúklingar með langvinna sáraristilbólgu eða frumkomna, herslismyndandi gallrásabólgu (sclerosing cholangitis)) eða með fyrri sögu um misvöxt eða ristilkrabbamein eiga að gangast undir kembirannsókn á misvexti með reglulegu millibili fyrir meðferð og allan tímann meðan sjúkdómurinn varir. Þetta mat á að taka til ristilspeglunar og vefsýnatöku í samræmi við gildandi leiðbeiningar. Núverandi upplýsingar benda ekki til að infliximab meðferð hafi áhrif á hættu á að fram komi misvöxtur eða ristilkrabbamein.

Þar sem ekki hefur verið gengið úr skugga um hugsanlega aukna hættu á krabbameinsmyndun hjá sjúklingum með nýgreindan misvöxt sem fá infliximab, ætti læknirinn að íhuga gaumgæfilega áhættu og ávinning áframhaldandi meðferðar fyrir hvern sjúkling fyrir sig.

Hjartabilun

Nota verður infliximab með varúð hjá sjúklingum með væga hjartabilun (NYHA flokkur I/II). Meðan á meðferð stendur skal fylgjast náið með ástandi sjúklinga og hætta skal meðferð með infliximabi ef í ljós koma hjá sjúklingum ný einkenni hjartabilunar eða ef einkenni hjartabilunar versna (sjá kafla 4.3 og 4.8)

Áhrif á blóð

Greint hefur verið frá blóðfrumufæð, hvítfrumufæð, daufkyrningafæð og blóðflagnafæð hjá sjúklingum sem fengu TNF-hemla, þ.m.t. infliximab. Benda skal sjúklingum á að leita tafarlaust læknis við einkenni blóðsjúkdóma (t.d. viðvarandi hiti, mar, blæðing, fölvi). Ef mjög óeðlileg blóðgildi hafa verið staðfest þarf hugsanlega að hætta meðferð með infliximabi.

Annað

Taka verður tillit til hins langa helmingunartíma infliximabs ef skurðaðgerð er fyrirhuguð. Fylgjast verður náið með sjúklingi sem þarf á skurðaðgerð að halda, með tilliti til fylgikvilla með og án sýkinga og grípa skal til viðeigandi aðgerða(sjá kafla 4.8).

Ef sjúklingur svarar ekki meðferð við Crohns sjúkdómi gæti það bent til fastra trefjaþrenginga (fixed fibrotic stricture) sem geta þarfnast skurðaðgerðar. Engar vísbendingar benda til að infliximab valdi versnun á né valdi trefjaþrengingum.

Sérstakir sjúklingahópar

Aldraðir

Tíðni alvarlegra sýkinga hjá sjúklingum sem fengu infliximab var hærri hjá þeim sem voru 65 ára og eldri en hjá þeim sem voru yngri en 65 ára. Sumar þeirra leiddu til dauða. Hafa skal sérstaklega í huga hættuna á sýkingu við meðferð hjá öldruðum (sjá kafla 4.8).

Hjálparefni með þekkta verkun

Natríum- og sorbítólinnihald

Remsíma inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust og 45 mg sorbítól í 1 ml (í hverjum 120 mg skammti).

Pólýsorbat 80

Lyfið inniheldur 0,5 mg af pólýsorbati 80 í hverri áfylltri sprautu/áfylltum lyfjapenna sem jafngildir 0,5 mg/ml. Pólýsorböt gætu valdið ofnæmisviðbrögðum. Segðu lækninum frá því ef þú ert með eitthvert ofnæmi.

4.5	Milliverkanir við önnur lyf og aðrar milliverkanir

Ekki hafa verið gerðar neinar rannsóknir á milliverkunum.

Rannsóknir hjá sjúklingum með iktsýki, sóraliðagigt og sjúklingum með Crohns sjúkdóm gefa til kynna að samtímis notkun metotrexats og annarra ónæmismótandi lyfja dragi úr myndun mótefna gegn infliximabi og auki styrk infliximabs í plasma. En niðurstöðurnar eru óljósar vegna takmarkana á aðferðinni við að greina infliximab og mótefni þess í sermi.

Barksterar virðast ekki hafa klínískt marktæk áhrif á lyfjahvörf infliximabs.

Samsett meðferð með infliximabi og öðrum lífefnalyfjum sem notuð eru til meðferðar við sömu sjúkdómum og infliximab, þ.m.t. anakinra og abatacept, er ekki ráðlögð (sjá kafla 4.4).

[bookmark: _Hlk105439831]Mælt er gegn því að lifandi bóluefni séu gefin samtímis infliximabi. Það er einnig mælt gegn því að gefa ungbörnum sem hafa verið útsett fyrir infliximabi í móðurkviði lifandi bóluefni í 12 mánuði eftir fæðingu. Ef þéttni infliximabs er ógreinanleg í sermi hjá ungbarni eða gjöf infliximabs var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr ef skýrt er að viðkomandi ungbarn hafi klínískan ávinning af því (sjá kafla 4.4).

Bólusetning brjóstmylkinga með lifandi bóluefni meðan móðirin fær infliximab er ekki ráðlögð nema sermisþéttni infliximab hjá ungbarni sé ekki greinanleg (sjá kafla 4.4 og 4.6).

Ekki skal gefa sýkingavalda sem ætlaðir eru til meðferðar samhliða infliximabi (sjá kafla 4.4).

4.6	Frjósemi, meðganga og brjóstagjöf

Konur á barneignaraldri

Konur á barneignaraldri eiga að hafa í huga notkun öruggrar getnaðarvarnar til að koma í veg fyrir þungun og halda notkuninni áfram að minnsta kosti í 6 mánuði eftir að infliximab meðferð lýkur.

Meðganga

Þær allnokkru upplýsingar, sem var safnað með framsýnum hætti frá þungunum þar sem infliximab hafði verið notað og leiddu til lifandi fæddra barna með þekktri útkomu, að meðtöldum u.þ.b. 1.100 þungunum með útsetningu fyrstu þrjá mánuðina, benda ekki til aukinnar tíðni vanskapana hjá nýburum. 

Byggt á áhorfsrannsókn frá Norður Evrópu kom aukin hætta (heildaráhætta, 95% CI; p-gildi) á keisaraskurði (1,50; 1,14-1,96; p = 0,0032), fyrirburafæðingu (1,48; 1,05-2,09; p = 0,024), léttburafæðing (SGA (small for gestational age)) (2,79; 1,54-5,04; p = 0,0007) og lítilli fæðingarþyngd (2,03;1,41-2,94; p = 0,0002) í ljós hjá konum sem fengu infliximab á meðgöngu (með eða án ónæmistemprandi lyfja/barkstera, 270 þunganir) miðað við konur sem fengu eingöngu ónæmistemprandi lyf og/eða barkstera (6.460 þunganir). Hvort þessar niðurstöður séu hugsanlega vegna útsetningar fyrir infliximabi og/eða alvarleika undirliggjandi sjúkdóms er enn ekki ljóst.

Vegna blokkunar lyfsins á TNFα gæti infliximab sem er gefið á meðgöngu haft áhrif á eðlilega ónæmissvörun nýburans. Í eiturverkanarannsókn á músum, þar sem notað var hliðstætt mótefni sem hemur sérhæft virkni TNFα í músum, komu ekki fram neinar vísbendingar um eiturverkanir á móður, fóstur eða vansköpun fósturs (sjá kafla 5.3).

Klínísk reynsla sem er fyrir hendi er takmörkuð. Infliximab á aðeins að nota á meðgöngu ef brýn nauðsyn krefur.

Infliximab fer yfir fylgju og hefur greinst í sermi hjá ungbörnum í allt að 12 mánuði eftir fæðingu. Eftir útsetningu fyrir infliximabi í móðurkviði geta ungbörn verið í aukinni hættu á að fá sýkingu þ.m.t. alvarlega dreifða sýkingu sem getur orðið banvæn. Ekki er ráðlagt að gefa börnum sem hafa verið útsett fyrir infliximabi í móðurkviði lifandi bóluefni (t.d. BCG bóluefni) í 12 mánuði eftir fæðingu (sjá kafla 4.4 og 4.5). Ef þéttni infliximabs er ógreinanleg í sermi hjá ungbarni eða gjöf infliximabs var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr ef skýrt er að viðkomandi ungbarn hafi klínískan ávinning af því. Einnig hefur verið greint frá tilvikum kyrningaþurrðar (sjá kafla 4.8).

Brjóstagjöf

Takmarkaðar upplýsingar í birtum vísindagreinum benda til að infliximab hafi greinst í litlu magni í brjóstamjólk í styrk sem er allt að 5% af sermisþéttni hjá móður. Infliximab hefur einnig greinst í sermi ungbarns eftir útsetningu með brjóstamjólk. Þó gert sé ráð fyrir að altæk útsetning hjá brjóstmylkingum sé lág þar sem infliximab er að mestu niðurbrotið í meltingarvegi, er ekki ráðlagt að bólusetja brjóstmylkinga mæðra sem fá infliximab með lifandi bóluefni nema sermisþéttni infliximab hjá ungbarni sé ekki greinanleg. Íhuga má notkun infliximabs meðan barn er á brjósti.

Frjósemi

Ónógar forklínískar upplýsingar eru fyrir hendi til þess að hægt sé að draga ályktanir um áhrif infliximabs á frjósemi og æxlun (sjá kafla 5.3).

4.7	Áhrif á hæfni til aksturs og notkunar véla

Remsima getur haft lítil áhrif á hæfni til aksturs og notkunar véla. Sundl getur komið fram eftir gjöf infliximabs (sjá kafla 4.8).

4.8	Aukaverkanir

Samantekt á öryggi

Algengasta aukaverkunin sem greint var frá í klínískum rannsóknum með infliximabi var sýking í efri öndunarvegi sem kom fram hjá 25,3% sjúklinga sem meðhöndlaðir voru með infliximabi samanborið við 16,5% hjá samanburðarhópi. Alvarlegustu aukaverkanirnar sem tengdust notkun TNF-hemla sem greint var frá hjá infliximab voru m.a. endurvirkjun HBV, hjartabilun, alvarlegar sýkingar (m.a. sýklasótt, tækifærissýkingar og berklar), sermissótt (síðkomin ofnæmisviðbrögð), áhrif á blóð, rauðir úlfar/heilkenni sem líkist rauðum úlfum, afmýlandi sjúkdómar, lifrar- og gallsjúkdómar, eitilæxli, T‑frumu eitilæxli í lifur og milta, hvítblæði, bjálkakrabbamein, sortuæxli, sarklíki/viðbrögð sem líkjast sarklíki, ígerð í görnum eða ígerð við endaþarm (Crohns sjúkdómur) og alvarleg innrennslisviðbrögð (sjá kafla 4.4).

Öryggi Remsima lyfjaforms til notkunar undir húð við virkri iktsýki (metið hjá 168 sjúklingum sem fengu infliximab undir húð og 175 sjúklingum sem fengu infliximab í bláæð), við virkum Crohns sjúkdómi (metið hjá 297 sjúklingum sem fengu infliximab undir húð,38 sjúklingum sem fengu infliximab í bláæð og 105 sjúklingum sem fengu lyfleysu) og virkri sáraristilbólgu (metið hjá 334 sjúklingum sem fengu infliximab undir húð, 40 sjúklingum sem fengu infliximab í bláæð og 140 sjúklingum sem fengu lyfleysu) var á heildina litið svipað og öryggi lyfjaformsins sem gefið er í bláæð.

Tafla yfir aukaverkanir

Í töflu 1 eru þær aukaverkanir taldar upp sem eru byggjast á klínískum rannsóknum ásamt aukaverkunum sem greint var frá eftir markaðssetningu, þar sem sumar reyndust banvænar. Aukaverkunum er raðað upp eftir líffærakerfum og tíðni: mjög algengar (≥ 1/10); algengar (≥ 1/100, < 1/10); sjaldgæfar (≥ 1/1.000,< 1/100); mjög sjaldgæfar ≥ 1/10.000, < 1/1.000); koma örsjaldan fyrir (< 1/10.000), tíðni ekki þekkt (ekki hægt að áætla tíðni út frá fyrirliggjandi gögnum). Innan tíðniflokka eru alvarlegustu aukaverkanirnar taldar upp fyrst.
[bookmark: _Hlk208324688]
Tafla 1
Aukaverkanir í klínískum rannsóknum og frá reynslu eftir markaðssetningu infliximabs
	Sýkingar af völdum sýkla og sníkjudýra 

	Mjög algengar:
	Veirusýkingar (t.d. inflúensa, herpesveirusýkingar, COVID‑19*)

	Algengar: 
	Bakteríusýkingar (t.d. sýklasótt, húðbeðsbólga, ígerð)

	Sjaldgæfar:
	Berklar, sveppasýkingar (t.d. hvítsveppasýking, sveppasýking í nöglum)

	Mjög sjaldgæfar:
	Heilahimnubólga, tækifærissýkingar (t.d. ífarandi sveppasýkingar lungnabólga af völdum Pneumocystis jiroveci, váfumygla, ýrumygla, þekjumygla, sætumygla, sprotamygla, bakteríusýkingar ódæmigerðar mykóbakteríusýkingar, súrheysveiki (listeriosis), salmónellusýking og veirusýkingar cytomegaloveirusýkingar), sníklasýkingar, endurvirkjun lifrarbólgu B

	Ekki þekkt
	Gegnumbrotssýking af völdum bóluefna (eftir útsetningu fyrir infliximabi í móðurkviði)**.

	Æxli góðkynja, illkynja og ótilgreind (einnig blöðrur og separ)

	Mjög sjaldgæfar:
	Eitilæxli, eitilæxli sem ekki er af Hodgkins gerð, Hodgkins sjúkdómur, hvítblæði, sortuæxli, leghálskrabbamein.

	Tíðni ekki þekkt:
	T‑frumu eitilæxli í lifur og milta (hepatosplenic T‑cell lymphoma) (einkum hjá unglingum og yngri fullorðnum körlum með Crohns sjúkdóm og sáraristilbólgu), bjálkakrabbamein (Merkel cell carcinoma), Kaposi-sarkmein

	Blóð og eitlar

	Algengar:
	Daufkyrningafæð, hvítfrumnafæð, blóðleysi, eitlastækkanir.

	Sjaldgæfar:
	Blóðflagnafæð, eitilfrumnafæð, eitilfrumnafjölgun í blóði 

	Mjög sjaldgæfar:
	Kyrningaþurrð (þ.m.t. ungbörn sem eru útsett fyrir infliximabi í móðurkviði), blóðflagnafæðarpurpuri með segamyndun, blóðfrumnafæð, blóðlýsublóðleysi, blóðflagnafæðarpurpuri af óþekktum orsökum

	Ónæmiskerfi

	Algengar:
	Ofnæmiseinkenni í öndunarfærum

	Sjaldgæfar:
	Bráðaofnæmisviðbrögð, heilkenni sem líkist rauðum úlfum, sermissótt eða sermissóttarlík viðbrögð

	Mjög sjaldgæfar:
	Bráðaofnæmislost, æðabólga, viðbrögð sem líkjast sarklíki

	Efnaskipti og næring

	Sjaldgæfar:
	Blóðfituröskun

	Geðræn vandamál

	Algengar:
	Þunglyndi, svefnleysi

	Sjaldgæfar:
	Minnisleysi, æsingur, ringlun, svefnhöfgi, taugaveiklun

	Mjög sjaldgæfar:
	Sinnuleysi (apathy)

	Taugakerfi

	Mjög algengar:
	Höfuðverkur

	Algengar:
	Svimi, sundl, minnkað snertiskyn, náladofi

	Sjaldgæfar:
	Flog, taugakvilli

	Mjög sjaldgæfar:
	Þverrofsmænubólga (transverse myelitis), afmýlandi sjúkdómar í miðtaugakerfi (sjúkdómur sem líkist MS-sjúkdómi og sjóntaugarbólga), útlægir afmýlandi sjúkdómar (t.d. Guillain-Barré heilkenni, langvinnur afmýlandi fjöltauga bólgusjúkdómur og fjölhreiðra hreyfitaugakvilli)

	Tíðni ekki þekkt:
	Heilablóðfall með náin tímaháð tengsl við innrennsli

	Augu

	Algengar:
	Tárubólga

	Sjaldgæfar:
	Glærubólga, bjúgur umhverfis augu, vogrís

	Mjög sjaldgæfar:
	Innri augnknattarbólga

	Tíðni ekki þekkt:
	Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf 

	Hjarta

	Algengar:
	Hraðtaktur, hjartsláttarónot

	Sjaldgæfar:
	Hjartabilun (nýtilkomin eða versnandi), hjartsláttaróregla, yfirlið, hægtaktur

	Mjög sjaldgæfar:
	Blámi, gollurshússvökvi

	Tíðni ekki þekkt:
	Blóðþurrð í hjarta/hjartadrep

	Æðar

	Algengar:
	Lágþrýstingur, háþrýstingur, flekkblæðingar, hitakóf, andlitsroði 

	Sjaldgæfar:
	Blóðþurrð í útlimum, segabláæðabólga, margúll

	Mjög sjaldgæfar:
	Blóðrásarbilun (circulatory failure), depilblæðingar, æðakrampi

	Öndunarfæri, brjósthol og miðmæti

	Mjög algengar:
	Sýking í efri öndunarvegi, skútabólga

	Algengar:
	Sýking í neðri öndunarvegi (t.d. berkjubólga, lungnabólga), mæði, blóðnasir

	Sjaldgæfar:
	Lungnabjúgur, berkjukrampi, brjósthimnubólga, vökvasöfnun í fleiðru

	Mjög sjaldgæfar:
	Millivefslungnabólga, (þ.m.t. mjög ágengur sjúkdómur, bandvefsmyndun í lungum og lungnabólga)

	Meltingarfæri

	Mjög algengar:
	Kviðverkir, ógleði

	Algengar:
	Maga- og þarmablæðingar, niðurgangur, meltingartruflanir, bakflæði, hægðatregða

	Sjaldgæfar:
	Gat í þörmum, þarmaþrengingar, sarpbólga, brisbólga varabólga (cheilitis)

	Lifur og gall

	Algengar:
	Óeðlileg lifrarstarfsemi, hækkun lifrartransamínasa

	Sjaldgæfar:
	Lifrarbólga, lifrarfrumuskemmdir, gallblöðrubólga

	Mjög sjaldgæfar:
	Sjálfsnæmislifrarbólga, gula

	Tíðni ekki þekkt:
	Lifrarbilun

	Húð og undirhúð

	Algengar:
	Nýtilkomin eða versnandi tilvik sóra m.a. sóri með graftarbólum (aðallega í lófum og á iljum), ofsakláði, útbrot, kláði, ofsviti, þurr húð, húðbólga vegna sveppasýkingar, exem, hárlos

	Sjaldgæfar:
	Húðblöðrur, flasa, rósroði, totuæxli í húð (skin papilloma), ofvöxtur í hornlagi húðþekju, mislitun á húð/dökknun húðar

	Mjög sjaldgæfar:
	Drep í húðþekju (toxic epidermal necrolysis), Stevens-Johnson heilkenni, regnbogaroðasótt (erythema multiforme), kýlasótt, línuleg IgA blöðruhúðbólga, bráð útbreidd graftarútþot (acute generalised exanthematous pustulosis (AGEP), húðskæningsviðbrögð.

	Tíðni ekki þekkt:
	Versnandi einkenni húð- og vöðvabólgu (dermatomyositis)

	Stoðkerfi og bandvefur

	Algengar:
	Liðverkir, vöðvaverkir, bakverkir

	Nýru og þvagfæri

	Algengar:
	Þvagfærasýking

	Sjaldgæfar:
	Nýrna- og skjóðubólga

	Æxlunarfæri og brjóst

	Sjaldgæfar:
	Leggangabólga

	Almennar aukaverkanir og aukaverkanir á íkomustað

	Mjög algengar:
	Innrennslistengd viðbrögð, verkur

	Algengar:
	Brjóstverkur, þreyta, hiti, viðbrögð á stungustað, kuldahrollur, bjúgur

	Sjaldgæfar:
	Sár gróa seint 

	Mjög sjaldgæfar:
	Hnúðaskemmd

	Rannsóknaniðurstöður

	Sjaldgæfar:
	Sjálfsmótefni til staðar, þyngdaraukning1

	Mjög sjaldgæfar:
	Afbrigðilegir komplementþættir

	Áverkar, eitranir og fylgikvillar aðgerðar
	

	Tíðni ekki þekkt:
	Fylgikvillar eftir aðgerð (þ.m.t. fylgikvillar með og án sýkinga)

	*	COVID‑19 sást við gjöf Remsima undir húð
**	þ.m.t. nautagripaberklar (dreifð BCG sýking), sjá kafla 4.4.
1	Í klínískum rannsóknum á öllum ábendingum hjá fullorðnum var miðgildi þyngdaraukningar, eftir 12 mánuði af samanburðartímabilinu, 3,50 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu. Miðgildi þyngdaraukningar fyrir ábendingar sem tengdust bólgusjúkdómum í ristli var 4,14 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu og miðgildi þyngdaraukningar fyrir ábendingar sem tengdust gigt var 3,40 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu.



Lýsing á völdum aukaverkunum

Altæk viðbrögð við inndælingu og staðbundin viðbrögð á stungustað hjá fullorðnum sjúklingum sem fengu Remsima lyfjaform til notkunar undir húð

Öryggi Remsima lyfjaforms til notkunar undir húð samhliða metotrexati var metið í I./III. stigs rannsókn á samhliða hópum hjá sjúklingum með virka iktsýki. Öryggisþýðið var 168 sjúklingar í hópnum sem fékk Remsima undir húð og 175 sjúklingar í hópnum sem fékk Remsima í bláæð. Frekari upplýsingar um rannsóknina er að finna í kafla 5.1.

Tíðni altækra viðbragða við inndælingu (t.d. útbrot, ofsakláði, andlitsroði og bjúgur) var 1,2 sjúklingar á hver 100 sjúklingaár hjá hópnum sem fékk Remsima undir húð (frá viku 6) og 2,1 sjúklingar á hver 100 sjúklingaár hjá hópnum sem fékk Remsima í bláæð sem skipti yfir í Remsima undir húð (frá viku 30). Öll altæk viðbrögð við inndælingu voru væg til miðlungs alvarleg. 

Tíðni staðbundinna viðbragða á stungustað (t.d. roði á stungustað, verkur, ofsakláði og þroti) var 17,6 sjúklingar á hver 100 sjúklingaár hjá hópnum sem fékk Remsima undir húð (frá viku 6) og 21,4 sjúklingar á hver 100 sjúklingaár hjá þeim sem skiptu yfir í Remsima undir húð (frá viku 30). Flest þessi viðbrögð voru væg til miðlungs alvarleg og gengu til baka af sjálfu sér án meðhöndlunar innan sólarhrings. 

Í samþættri greiningu, meðal annars I. stigs rannsókn sem gerð var á sjúklingum með virkan Crohns sjúkdóm og virka sáraristilbólgu, II. stigs rannsókn sem gerð var á sjúklingum með virkan Crohns sjúkdóm og III. stigs rannsókn sem gerð var á sjúklingum með virka sáraristilbólgu, samanstóð öryggishópurinn af 631 sjúklingi í hópnum sem fékk Remsima undir húð (297  sjúklingar með virkan Crohns sjúkdóm og 334 sjúklingar með virka sáraristilbólgu) og 245 sjúklingum í hópnum sem fékk lyfleysu (105 sjúklingar með virkan Crohns sjúkdóm og 140 sjúklingar með virka sáraristilbólgu). Sjá ítarlegri upplýsingar um rannsóknina í kafla 5.1.

Tíðni altækra aukaverkana við stungulyfi (t.d. ógleði og sundl) var 3,56 sjúklingar á hver 100 sjúklingaár í hópnum sem fékk Remsima undir húð.

Tíðni staðbundinna aukaverkana á stungustað (t.d. roði á stungustað, verkur, kláði, mar) var 8,68 sjúklingar á hver 100 sjúklingaár hjá hópnum sem fékk Remsima lyfjaform til notkunar undir húð. Flestar þessar aukaverkanir voru vægar til miðlungs alvarlegar og flestar löguðust sjálfkrafa án meðferðar innan nokkurra daga.

Eftir markaðssetningu lyfsins hafa komið fram tilfelli af bráðaofnæmislíkum viðbrögðum, þar með töldum barkakýlis-/kokbjúg og alvarlegum berkjukrampa og flogakasti sem tengist gjöf infliximabs í bláæð (sjá kafla 4.4). Greint hefur verið frá tímabundnum sjónmissi sem kom fram meðan á innrennsli stóð eða innan 2 klukkustunda eftir innrennsli infliximabs. Greint hefur verið frá tilvikum (sumum banvænum) blóðþurrðar í hjarta/hjartadreps og hjartsláttaróreglu, sumum á svipuðum tíma og innrennsli infliximabs; einnig hefur verið greint frá heilablóðfalli með náin tímaháð tengsl við innrennsli infliximabs.

Síðkomið ofnæmi

Í klínískum rannsóknum hafa síðkomin ofnæmisviðbrögð verið sjaldgæf og hafa komið fram eftir infliximab meðferðarhlé sem eru styttri en 1 ár. Í sóra rannsóknunum á infliximab lyfjagjöf í bláæð kom síðkomið ofnæmi fram snemma á meðferðartímabilinu. Einkenni voru m.a. vöðvaþrautir og/eða liðverkir með hita og/eða útbrotum. Sumir sjúklingar fengu kláða, bjúg í andlit, hendur eða varir, kyngingartregðu, ofsakláða, særindi í háls og höfuðverk.

Upplýsingar um tíðni síðkominna ofnæmisviðbragða eftir infliximab meðferðarhlé sem er lengra en 1 ár eru ófullnægjandi en takmarkaðar upplýsingar úr klínískum rannsóknum gefa til kynna aukna hættu á síðkomnu ofnæmi eftir því sem infliximab meðferðarhlé er lengra (sjá kafla 4.4). 

Í eins árs klínískri rannsókn á endurteknu innrennsli á infliximab lyfjagjöf í bláæð hjá sjúklingum með Crohns sjúkdóm (ACCENT I rannsókn), var tíðni sermissóttarlíkra verkana 2,4%.

Mótefnamyndun

Lyfjaform til notkunar í bláæð

Sjúklingar sem mynduðu mótefni gegn infliximabi voru líklegri (um það bil 2‑3 sinnum) til að fá innrennslistengd viðbrögð. Samtímis notkun ónæmisbælandi lyfja virtist lækka tíðni innrennslitengdra viðbragða.
Í klínískum rannsóknum þar sem notaður var einn og margir skammtar af infliximabi á bilinu frá 1 til 20 mg/kg, var vart við mótefni gegn infliximabi hjá 14% sjúklinga sem voru í einhvers konar ónæmisbælandi meðferð og hjá 24% sjúklinga sem voru ekki í ónæmisbælandi meðferð. Hjá sjúklingum með iktsýki sem fengu ráðlagðan skammt í áframhaldandi meðferð ásamt metotrexati, mynduðu 8% sjúklinga mótefni gegn infliximabi. Hjá sjúklingum með sóraliðagigt sem fengu 5 mg/kg með eða án metotrexats, mynduðu 15% sjúklinganna mótefni (mótefni kom fram hjá 4% sjúklinga sem fengu metotrexat og hjá 26% sjúklinga sem höfðu ekki fengið metotrexat í byrjun). Hjá sjúklingum með Crohns sjúkdóm sem fengu viðhaldsmeðferð komu fram mótefni gegn infliximabi hjá 3,3% sjúklinga sem fengu ónæmisbælandi lyf og hjá 13,3% sjúklinga sem fengu ekki ónæmisbælandi lyf. Tíðni mótefnamyndunar var 2‑3 sinnum hærri hjá sjúklingum í tímabundinni meðferð. Vegna aðferðafræðilegra annmarka, útilokar neikvætt mótefnapróf ekki að mótefni gegn infliximabi séu til staðar. Hjá sumum sjúklingum sem þróuðu háan títra af mótefni gegn infliximabi, kom fram vísbending um minnkaða verkun. Hjá sóra sjúklingum sem fengu meðferð með infliximabi sem viðhaldsmeðferð án þess að fá samtímis ónæmismótandi lyf, mynduðu um 28% mótefni gegn infliximabi (sjá kafla 4.4: „Altæk viðbrögð við inndælingu / staðbundin viðbrögð á stungustað / ofnæmi“).
Þar sem mælingar á mótefnamyndun eru sértækar eftir mæliaðferð, getur samanburður á tíðni mótefna gegn infliximabi sem greint er frá í þessum kafla við tíðni mótefna í öðrum rannsóknum verið villandi.

Lyfjaform til notkunar undir húð

Hjá sjúklingum sem hlutu viðhaldsmeðferð við iktsýki var tíðni mótefna gegn infliximabi ekki hærri hjá sjúklingum sem fengu infliximab gjöf undir húð en hjá þeim sem fengu infliximab gjöf í bláæð og mótefni gegn infliximabi höfðu engin marktæk áhrif á verkun (skilgreint samkvæmt mælikvarða sjúkdómsvirkni í 28 liðum [DAS28] og American College of Rheumatology (ACR) mælikvarðanum 20 [ACR20]) eða öryggisupplýsingar.

Hjá sjúklingum sem hlutu viðhaldsmeðferð við Crohns sjúkdómi og sáraristilbólgu var tíðni mótefna gegn infliximabi ekki hærri hjá sjúklingum sem fengu infliximab gjöf undir húð en hjá þeim sem fengu infliximab gjöf í bláæð. Hjá sjúklingum með Crohns sjúkdóm og sáraristilbólgu var fylgni á milli þess að svörun féll niður og mótefna gegn infliximabi en mótefni gegn infliximabi höfðu engin marktæk áhrif á öryggisupplýsingar.

Sýkingar

Berklar, bakteríusýkingar, m.a. blóðsýkingar og lungnabólga, ífarandi sveppa-, veiru- og aðrar tækifærissýkingar hafa komið fram hjá sjúklingum sem fá infliximab. Sumar þessara sýkinga hafa leitt til dauða. Algengustu tækifærissýkingarnar sem greint hefur verið frá þar sem dánartíðni er > 5% eru m.a lungnabólga af völdum Pneumocystis jiroveci, hvítsveppasýking, súrheysveiki (listeriosis) og ýrumygla (aspergillosis) (sjá kafla 4.4).

Í klínískum rannsóknum voru 36% sjúklinga, sem meðhöndlaðir voru með infliximabi, meðhöndlaðir við sýkingum miðað við 25% sjúklinga sem fengu lyfleysu.

Í klínískum rannsóknum á iktsýki var tíðni alvarlegra sýkinga, að meðtalinni lungnabólgu, hærri hjá sjúklingum á meðferð með infliximabi ásamt metotrexati, en hjá sjúklingum sem fengu metotrexat eitt sér sérstaklega í skömmtum sem nema 6 mg/kg af infliximabi eða meira (sjá kafla 4.4).

Í skýrslum um tilkynntar aukaverkanir eftir markaðssetningu lyfsins eru sýkingar algengasta alvarlega aukaverkunin. Sum tilfellin hafa leitt til dauða. Næstum 50% af tilkynntum dauðsföllum hafa tengst sýkingum. Tilkynnt hafa verið tilfelli berkla, stundum banvænna, þar á meðal dreifberkla og berkla með staðsetningu utan lungna (sjá kafla 4.4).

Illkynja sjúkdómar og eitilfrumumein (með fjölgun eitilfrumna)

Í klínískum rannsóknum á infliximabi þar sem 5.780 sjúklingar fengu meðferð, sem jafngildir 5.494 sjúklingaárum, komu fram 5 tilfelli eitilæxla og 26 önnur illkynja æxli sem ekki voru eitilæxli miðað við engin eitilæxli og 1 æxli sem ekki var eitilæxli sem fundust hjá 1.600 sjúklingum sem fengu lyfleysu sem jafngildir 941 sjúklingaárum.

Í langtíma klínískum eftirfylgnirannsóknum á öryggi infliximab í allt að 5 ár, sem jafngildir 6.234 sjúklingaárum (3.210 sjúklingar), var greint frá 5 tilvikum eitilæxla og 38 tilvikum æxla sem ekki voru eitilæxli.

Eftir markaðssetningu hefur einnig verið greint frá tilfellum illkynja sjúkdóma, þ.á m. eitilæxli (sjá kafla 4.4).

Í klínískri rannsókn hjá sjúklingum með miðlungs alvarlegan eða alvarlegan teppusjúkdóm í lungum sem annaðhvort reyktu eða höfðu reykt, voru 157 fullorðnir sjúklingar meðhöndlaðir með infliximabi í skömmtum sem voru svipaðir þeim sem notaðir eru við iktsýki og Crohns sjúkdómi. Níu af þessum sjúklingum mynduðu illkynja sjúkdóma, þar með talið 1 eitilæxli. Miðgildi fyrir eftirfylgnitímabilið var 0,8 ár (tíðni 5,7% [95% CI 2,65‑10,6%]). Ein tilkynning um illkynja sjúkdóm barst úr hópi 77 samanburðarsjúklinga (miðgildi eftirfylgnitímabils var 0,8 ár; tíðni 1,3% [95% CI 0,03‑7,0%]). Meirihluti illkynja sjúkdóma mynduðust í lungum eða höfði og hálsi.

Í afturskyggnri hóprannsókn á þýði kom fram aukin tíðni í leghálskrabbameins hjá konum með iktsýki sem fengu infliximab borið saman við þýði sem ekki höfðu fengið lífefnalyf eða almenning, þ.m.t. þær sem voru yfir 60 ára (sjá kafla 4.4).

Eftir markaðssetningu hefur einnig verið greint frá T-frumu eitilæxli í lifur og milta (hepatosplenic T-cell lymphoma) hjá sjúklingum sem fengið hafa infliximab, mikill meirihluti tilvika var hjá sjúklingum með Crohns sjúkdóm og sáraristilbólgu og flestir i þeirra voru unglingsstrákar eða ungir karlmenn (sjá kafla 4.4).

Hjartabilun

Í II. stigs rannsókn sem gerð var með því markmiði að meta infliximab m.t.t. hjartabilunar (CHF), kom fram hærri tíðni dauðsfalla vegna versnunar á hjartabilun hjá sjúklingum sem meðhöndlaðir voru með infliximabi, einkum hjá þeim sem fengu skammt sem var hærri en 10 mg/kg (þ.e.a.s. tvisvar sinnum samþykktur hámarksskammtur). Í þessari rannsókn voru 150 sjúklingar með hjartabilun af flokki NYHA III/IV (vinstri sleglaútkastsbrot ≤ 35%) meðhöndlaðir með 3 innrennslum af infliximabi 5 mg/kg, 10 mg/kg, eða lyfleysu í 6 vikur. Í viku 38, höfðu 9 af 101 sjúklingi meðhöndluðum með infliximab dáið (2 sjúklingar sem fengu 5 mg/kg og 7 sjúklingar sem fengu 10 mg/kg) miðað við eitt dauðsfall af 49 sjúklingum sem fengu lyfleysu.
Eftir markaðssetningu hafa borist tilkynningar um versnun á hjartabilun, með og án þekktra orsakaþátta, hjá sjúklingum sem taka infliximab. Einnig hafa borist tilkynningar um hjartabilun sem ekki var til staðar áður, þar á meðal hjartabilun hjá sjúklingum án þekkts fyrirliggjandi hjarta- og æðasjúkdóms. Nokkrir þessara sjúklinga hafa verið yngri en 50 ára.

Lifur og gall

Í klínískum rannsóknum hafa sést vægar eða miðlungs miklar hækkanir á ALAT og ASAT hjá sjúklingum sem fá infliximab án þess að það versni í alvarlegan lifrarskaða. ALAT hækkun ≥ 5 sinnum eðlileg efri mörk hefur sést (sjá töflu 2). Hækkanir á amínótransferasa sáust (ALAT oftar en ASAT) hjá stærri hluta þeirra sjúklinga sem fengu infliximab en hjá samanburðarhópi, bæði þegar infliximab var gefið sem einlyfjameðferð og þegar það var notað ásamt öðrum ónæmisbælandi lyfjum. Flest amínótransferasa frávikin voru skammvinn; þó upplifðu einhverjir sjúklingar langvinnari hækkanir. Almennt voru sjúklingar sem fengu hækkanir á ALAT og ASAT einkennalausir og frávikin minnkuðu eða gengu til baka hvort sem infliximab meðferð var haldið áfram eða ekki, eða breytingar gerðar á samhliða meðferð. Eftir að lyfið kom á markað, hefur verið tilkynnt um tilvik gulu og lifrarbólgu, sum með séreinkennum sjálfsnæmis lifrarbólgu, hjá sjúklingum sem fá infliximab (sjá kafla 4.4).

Tafla 2
Hlutfall sjúklinga með aukna ALAT virkni í klínískum rannsóknum við notkun infliximab í bláæð
	Sjúkdómur
	Fjöldi sjúklinga3
	Miðgildi eftirfylgni (vikur)4
	≥ 3 sinnum eðlileg efri mörk
	≥ 5 sinnum eðlileg efri mörk

	
	lyfleysa
	Infliximab
	lyfleysa
	Infliximab
	lyfleysa
	Infliximab
	lyfleysa
	Infliximab

	Iktsýki1
	375
	1.087
	58,1
	58,3
	3,2%
	3,9%
	0,8%
	0,9%

	Crohns sjúkdómur2

	324
	1.034
	53,7
	54,0
	2,2%
	4,9%
	0,0%
	1,5%

	Sáraristilbólga

	242
	482
	30,1
	30,8
	1,2%
	2,5%
	0,4%
	0,6%

	Hryggikt
	76
	275
	24,1
	101,9
	0,0%
	9,5%
	0,0%
	3,6%

	Sóraliðagigt

	98
	191
	18,1
	39,1
	0,0%
	6,8%
	0,0%
	2,1%

	Skellusóri
	281
	1.175
	16,1
	50,1
	0,4%
	7,7%
	0,0%
	3,4%


1	Lyfleysusjúklingar fengu metotrexat en infliximabsjúklingar fengu bæði infliximab og metotrexat.
2	Lyfleysusjúklingar í tveimur III. stigs rannsóknum á Crohns sjúkdómi, ACCENT I and ACCENT II fengu 5 mg/kg infliximab sem upphafsskammt og lyfleysu í viðhaldsfasa. Þeir sjúklingar sem valdir voru með slembivali í viðhaldshópinn með lyfleysu og skiptu síðan yfir í infliximab eru taldir með í infliximabhópnum í ALAT greiningunni. Í III. stigs b-rannsókn á Crohns sjúkdómi, SONIC, fengu lyfleysusjúklingar virkt samanburðarlyf, AZA 2,5 mg/kg/dag til viðbótar við infliximab lyfleysu innrennslisgjafir.
3	Fjöldi sjúklinga þar sem ALAT var metið.
4   Miðgildi eftirfylgni byggt á meðhöndluðum sjúklingum.

Kjarnamótefni (ANA)/And-tví-strengja DNA (dsDNA) mótefni

Um það bil helmingur sjúklinga, sem meðhöndlaðir voru með infliximabi í klínískum rannsóknum og voru ANA neikvæðir í byrjun mynduðu jákvætt ANA meðan á rannsókninni stóð samanborið við um það bil einn fimmta sjúklinga sem fengu lyfleysu. And-ds DNA mótefni fannst nýlega hjá 17% sjúklinga sem meðhöndlaðir voru með infliximabi samanborið við 0% sjúklinga sem meðhöndlaðir voru með lyfleysu. Við síðasta mat voru 57% sjúklinga sem meðhöndlaðir voru með infliximabi áfram and-dsDNA jákvæðir. Tilkynningar um rauða úlfa og einkenni lík rauðum úlfum eru enn sjaldgæfar (sjá kafla 4.4).

Aðrir sérstakir sjúklingahópar

Aldraðir

Í klínískum rannsóknum á iktsýki hjá sjúklingum sem fengu infliximab ásamt metotrexati var tíðni alvarlegra sýkinga hjá sjúklingum 65 ára og eldri hærri (11,3%) en hjá þeim sem voru yngri en 65 ára (4,6%). Hjá sjúklingum sem fengu metotrexat eitt sér var tíðni alvarlegra sýkinga 5,2% hjá sjúklingum 65 ára og eldri samanborið við 2,7% hjá sjúklingum yngri en 65 ára (sjá kafla 4.4).

Tilkynning aukaverkana sem grunur er um að tengist lyfinu

Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9	Ofskömmtun

Stakir skammtar í bláæð allt að 20 mg/kg hafa verið gefnir án eiturverkana og endurteknir skammtar af Remsima lyfjaformi til notkunar undir húð allt að 240 mg hafa verið gefnir án eiturverkana. Engin sérstök meðferð er við ofskömmtun Remsima. Við ofskömmtun skal meðhöndla einkenni sjúklings og veita stuðningsmeðferð eftir þörfum.


5.	LYFJAFRÆÐILEGAR UPPLÝSINGAR

5.1	Lyfhrif

Flokkun eftir verkun: Ónæmisbælandi lyf, TNF-alfa-tálmar (tumor necrosis factor alpha), ATC‑flokkur: L04AB02

Remsima er samheitalíftæknilyf. Ítarlegar upplýsingar eru birtar á vef Lyfjastofnunar Evrópu https://www.ema.europa.eu.

Verkunarháttur

Infliximab er manna-músa einstofna blendingsmótefni sem binst með mikilli sækni bæði við uppleysanlegt form TNFα og himnuform en ekki við lymphotoxin α (TNFß).

Lyfhrif

Infliximab blokkar virkni TNFα á ýmsum sviðum í in vitro lífgreiningum. Infliximab kom í veg fyrir sjúkdóm hjá erfðabreyttum músum, sem vegna síbirtingar á manna TNFα þróa með sér fjölliðagigt, og þegar lyfið er gefið eftir að sjúkdómur hefst, græðir það slitna liði. In vivo myndar infliximab fljótlega stöðugt samband við manna TNFα, ferli sem gerist samhliða tapi á líffræðilegri virkni TNFα.

Hækkaður styrkur á TNFα hefur fundist í liðum sjúklinga með iktsýki og tengist það aukinni virkni sjúkdómsins. Meðhöndlun iktsýki með infliximabi veldur minnkun íferðar bólgufrumna inn á bólgusvæði liðanna jafnframt minnkun virkra sameinda sem auka frumuviðloðun, efnaaðdrætti og vefjaniðurbrot. Eftir meðhöndlun með infliximabi sýndu sjúklingar minnkað magn interleukins (IL‑6) og C virks próteins (CRP) í sermi og aukning á blóðrauða kom í ljós hjá sjúklingum með iktsýki með minnkað magn blóðrauða miðað við upphafsgildi. Ekki kom fram frekari marktæk fækkun eitilfrumna í útæðablóði eða fjölgun svarana við in vitro mítósufrumuörvun borið saman við frumur ómeðhöndlaðra sjúklinga. Hjá sóra sjúklingum leiddi meðferð með infliximabi til minnkunar á bólgu í húðþekju og fjölþætting hyrnisfrumna (keratinocyte differentiation) í sóra skellum varð eðlileg. Skammtímameðferð með infliximab við sóraliðagigt dró úr fjölda T-frumna og blóðæðum í liðvökva og húð sóra sjúklinga.

Vefjafræðilegt mat á vefjasýni úr þörmum, sem var tekið fyrir gjöf infliximabs og 4 vikum eftir gjöf infliximabs, leiddi í ljós verulega minnkun á greinanlegu TNFα. Infliximab meðferð hjá sjúklingum með Crohns sjúkdóm tengdist einnig verulegri lækkun í sermi á C-virku próteini (CRP), sem er yfirleitt hækkað. Heildarfjöldi hvítra blóðkorna í blóði raskaðist lítið hjá sjúklingum sem meðhöndlaðir voru með infliximabi, þó að breytingar á eitilfrumum, einkjörnungum og daufkyrningum endurspegluðu tilfærslu til eðlilegra marka. Einkjörnungar í blóði (PBMC) hjá sjúklingum sem meðhöndlaðir voru með infliximab fjölguðu sér eðlilega við örvun miðað við ómeðhöndlaða sjúklinga og engin veruleg breyting varð á framleiðslu cytokína af völdum örvaðra PBMC, eftir meðhöndlun með infliximabi. Efnagreining á einkjörnungum sem fengust úr vefsýni úr þarmaslímhúð sýndi að meðferð með infliximabi fækkaði frumum sem gátu tjáð TNFα og interferon γ. Viðbótar vefjafræðilegar rannsóknir sýndu að meðferð með infliximabi minnkar íferð bólgufrumna inn á sýkt svæði þarmanna og bólgumerkigen á þessum stöðum. Rannsóknir á þarmaslímhúð með speglun hafa gefið vísbendingar um bata á slímhúð hjá sjúklingum sem fá infliximab.

Verkun og öryggi

Iktsýki hjá fullorðnum

Lyfjaform til notkunar í bláæð

Verkun infliximabs, lyfjaforms til notkunar í bláæð, var metin í tveimur fjölsetra, slembiúrtaks, tvíblindum klínískum grundvallarrannsóknum: ATTRACT og ASPIRE. Í báðum rannsóknunum var heimiluð samtímis notkun stöðugra skammta af fólínsýru, barksterum til inntöku (≤ 10 mg/dag) og/eða bólgueyðandi gigtarlyfja (NSAID).

Aðalendapunktar voru minnkun einkenna eins og þau eru metin eftir ACR mælikvarðanum (ACR20 fyrir ATTRACT, kennileita ACR-N í 54. viku fyrir ASPIRE), hindrun liðskemmda og bætt líkamleg færni. Minnkun einkenna var skilgreind sem að minnsta kosti 20% bati (ACR20), bæði á fjölda aumra og bólginna liða og 3 af eftirtöldum 5 viðmiðunum: (1) mat læknis á heilsufari sjúklings, (2) mat sjúklings á eigin heilsufari, (3) mat á hæfni/vanhæfni, (4) sjónrænt mat á verkjum eftir kvarða, (5) og sökk rauðra blóðkorna eða C-virkra próteina í blóði. Í ACR-N er notast við sama mælikvarða og í ACR20, sem fenginn er með því að taka minnstu framfarir í prósentum á liðbólgutölum, liðeymslatölum, og miðgildi hinna þáttanna 5 í ACR svöruninni. Vefrænar liðskemmdir (úráta og liðbilsþrenging) bæði í höndum og fótum voru mældar með breytingu frá upphafsgildum í van der Heijde útgáfu Sharp kvarða (0‑440). Spurningarlisti til að meta heilsufar „The Health Assesment Questionnaire” (HAQ; skali 0‑3) var notaður til að meta meðaltalsbreytingu allan tímann, á líkamlegri færni sjúklinga, miðað við upphafsgildi.

Í ATTRACT rannsókninni var svörun metin í viku 30, 54 og 102 í samanburðarrannsókn með lyfleysu hjá 428 sjúklingum með virka iktsýki þrátt fyrir meðferð með metotrexati. Um það bil 50% sjúklinganna voru í virkum flokki III. Sjúklingarnir fengu 3 mg/kg af lyfleysu eða 10 mg/kg af infliximabi í viku 0, 2 og 6 og síðan á 4 eða 8 vikna fresti þar á eftir. Allir sjúklingarnir fengu stöðuga metotrexat skammta (miðgildi 15 mg/viku) í 6 mánuði fyrir skráningu og urðu að vera áfram á stöðugum skömmtum alla rannsóknina.
Niðurstöður frá viku 54 (ACR20, heildarútkoma van der Heijde útgáfu Sharp kvarða og HAQ) eru sýndar í töflu 3. Meiri klínísk svörun (ACR50 og ACR70) sást í öllum infliximabhópunum í viku 30 og 54 miðað við metotrexat eitt sér.

Í öllum infliximab hópunum hægði á myndun vefrænna liðskemmda (úrátu og liðbilsþrengingu) eftir 54 vikna meðhöndlun (Tafla 3).

Áhrifin sem komu fram í viku 54 héldust í 102 vikur. Þar sem fjöldi sjúklinga hætti í rannsókninni, er ekki hægt að skilgreina umfang á þeim mismun sem er á milli verkun infliximabs hópsins og þess sem fékk metotrexat eitt sér.

Tafla 3
Áhrif á ACR20, vefrænar liðskemmdir og líkamleg færni í viku 54, ATTRACT
	
	infliximabb

	
	Samanb.a
	3 mg/kg
q 8 vikur
	3 mg/kg
q 4 vikur
	10 mg/kg
q 8 vikur 
	10 mg/kg
q 4 vikur
	Allir infliximabb

	Sjúklingar með ACR20 svörun /
sjúklingar metnir (%)
	15/88
(17%)
	36/86
(42%)
	41/86
(48%)
	51/87
(59%)
	48/81
(59%)
	176/340 (52%)

	Heildarstigd (van der Heijde útgáfa Sharp kvarða)

	Breyting frá upphafsgildum
(Meðaltal ± SDc)
	7,0 ± 10,3
	1,3 ± 6,0
	1,6 ± 8,5
	0,2 ± 3,6
	-0,7 ± 3,8
	0,6 ± 5,9

	Miðgildi
(Interquartile range)
	4,0
(0,5;9,7)
	0,5
(-1,5;3,0)
	0,1
(-2,5;3,0)
	0,5
(-1,5;2,0)
	-0,5
(-3,0;1,5)
	0,0
(-1,8;2,0)

	Sjúklingar sem hrakar ekki/sjúklingar metnir (%)c
	13/64
(20%)
	34/71
(48%)
	35/71
(49%)
	37/77
(48%)
	44/66
(67%)
	150/285 (53%)

	HAQ breyting frá upphafsgildum allan tímanne(sjúklingar metnir)
	87
	86
	85
	87
	81
	339

	Meðaltal ± SDc
	0,2 ± 0,3 
	0,4 ± 0,3 
	0,5 ± 0,4 
	0,5 ± 0,5 
	0,4 ± 0,4 
	0,4 ± 0,4

	a	Samanburðarhópur = Allir sjúklingar voru með virka iktsýki þrátt fyrir meðhöndlun með stöðugum metotrexat skömmtum í 6 mánuði fyrir skráningu í rannsóknina og urðu að vera áfram á stöðugum skömmtum alla rannsóknina. Heimiluð var samtímis notkun stöðugra skammta af barksterum til inntölu (≤ 10 mg/dag) og/eða bólgueyðandi gigtarlyfja (NSAID) og fólinsýruuppbót var gefin.
b	allir infliximab skammtarnir gefnir ásamt metotrexati og fólinsýru með sumum barksterum og/eða bólgueyðandi gigtarlyfjum (NSAID).
c	p < 0,001, fyrir hvern infliximabhóp á móti samanburðarhóp
d	hærri tölur gefa til kynna meiri liðskemmdir
e	HAQ Health Assessment Questionnaire; hærri tala gefur til kynna minni vanhæfni



Í ASPIRE rannsókninni var svörun metin eftir 54 vikur hjá 1.004 sjúklingum sem höfðu ekki fengið metotrexat áður með nýlega (sjúkdómur í ≤ 3 ár miðgildi 0,6 ár), virka iktsýki (miðgildistölur um bólgna og auma liði 19 og 31, hvor tala fyrir sig). Allir sjúklingar fengu metotrexat (hámarkað í 20 mg/viku í 8. viku) og annaðhvort lyfleysu, 3 mg/kg eða 6 mg/kg af infliximabi í 0., 2. og 6. viku og á 8 vikna fresti eftir það. Niðurstöður í viku 54 eru sýndar í töflu 4.

Eftir 54 meðferðarvikur ullu báðir skammtar infliximabs + metotrexats tölfræðilega marktækt meiri framförum á einkennum sjúkdómsins í samanburði við metotrexat eitt sér, mælt í hlutfalli sjúklinga sem fengu ACR20, 50 og 70 svörun.

Í ASPIRE fóru yfir 90% sjúklinganna í a.m.k. tvær matshæfar röntgenmyndatökur. Þess varð vart eftir 30 og 54 vikur að það dró úr framsækni vefskemmda hjá infliximab + metotrexat hópunum samanborið við hópinn sem fékk metotrexat eitt sér.

Tafla 4
Áhrif á ACRn, vefrænar liðskemmdir og líkamleg færni í viku 54, ASPIRE
	
	Infliximab + MTX

	
	Lyfleysa + MTX
	3 mg/kg
	6 mg/kg
	Saman

	Einstaklingar slemiraðaðir
	282
	359
	363
	722

	Hundraðshluti ACR framfara
	
	
	
	

	Meðaltal ± SDa
	24,8 ± 59,7
	37,3 ± 52,8
	42,0 ± 47,3
	39,6 ± 50,1

	Breytingar frá upphafi í heildarstigum van der Heijde útgáfu Sharp kvarðab
	
	
	
	

	Meðaltal ± SDa
	3,70 ± 9,61
	0,42 ± 5,82
	0,51 ± 5,55
	0,46 ± 5,68

	Miðgildi
	0,43
	0,00
	0,00
	0,00

	Framfarir frá upphafsgildum í HAQ að meðaltali frá 30 til 54. vikuc 
	
	
	
	

	Meðaltal ± SDd
	0,68 ± 0,63
	0,80 ± 0,65
	0,88 ± 0,65
	0,84 ± 0,65

	a	p < 0,001, fyrir hvern infliximabhópinn á móti samanburðarhópi.
b	hærri tala gefur til kynna meiri liðskemmdir.
c	HAQ = Health Assessment Questionnaire; hærri tala gefur til kynna minni vanhæfni.
d	p = 0,030 og < 0,001 fyrir 3 mg/kg og 6 mg/kg meðferðarhópa á móti lyfleysu + MTX.



Niðurstöður sem styðja skammtaaukningu við iktsýki eru fengnar úr ATTRACT, ASPIRE og START rannsókninni. START var slembuð, fjölsetra, tvíblind, þriggja-arma, samhliða rannsókn á öryggi. Í einum armi rannsóknarinnar (hópur 2, n = 329), var leyft að auka skammt hjá sjúklingum með ófullnægjandi svörun í þrepum, um 1,5 mg/kg úr 3 í 9 mg/kg. Hjá flestum þessara sjúklinga (67%) var ekki nauðsynlegt að auka skammtinn. Af þeim sjúklingum sem þurftu skammtaaukningu, sýndu 80% klíníska svörun og hjá flestum þeirra (64%) þurfti aðeins að auka skammtinn einu sinni um 1,5 mg/kg.

Lyfjaform til notkunar undir húð

Verkun infliximab undir húð hjá sjúklingum með iktsýki var metin í slembaðri, I./III. stigs lykilrannsókn á samhliða hópum sem samanstóð af tveimur hlutum: Fyrsta hluta til að ákvarða ákjósanlegan skammt infliximab undir húð og öðrum hluta til að sýna fram á að verkun meðferðar með infliximabi undir húð væri ekki lakari en meðferð með infliximabi í bláæð við tvíblindar aðstæður. 

Í öðrum hluta rannsóknarinnar, meðal þeirra 357 sjúklinga sem fengu 2 skammta af Remsima 3 mg/kg í bláæð í viku 0 og 2, var 167 sjúklingum slembað að fá Remsima 120 mg undir húð í viku 6 og á 2 vikna fresti allt að viku 54, meðan 176 sjúklingum var slembað að fá Remsima 3 mg/kg í bláæð í viku 6, 14 og 22 og skipta síðan yfir í Remsima 120 mg undir húð í viku 30 einu sinni á 2 vikna fresti allt að viku 54. Metotrexat var gefið samhliða. 

Aðalendapunktur rannsóknarinnar var meðferðarmunur breytingar frá upphafsgildi DAS28 (C virks próteins, CRP) í viku 22. Mat á meðferðarmun var 0,27 með samsvarandi lægri mörk tvíhliða 95% öryggisbils [CI] 0,02 (95% CI: 0,02; 0,52), sem var meira en fyrirfram skilgreind -0,6 mörk fyrir meðferð sem var ekki lakari, sem bendir til þess að Remsima lyfjaform til notkunar undir húð sé ekki lakara en Remsima lyfjaform til notkunar í bláæð.

Greining annarra endapunkta verkunar sýndi að verkun Remsima lyfjaforms til notkunar undir húð samanborið við Remsima lyfjaform til notkunar í bláæð hjá sjúklingum með iktsýki var almennt sambærileg að því er varðar sjúkdómsvirkni mældri samkvæmt DAS28 (CRP og ESR) og ACR svörun allt að viku 54. Meðaltal DAS28 (CRP) og DAS28 (ESR) mælikvarða lækkaði smám saman frá upphafsgildi á hverjum tímapunkti fram að viku 54 í hvorum meðferðarhópnum (sjá töflu 5 og töflu 6, talið í sömu röð). 
 
Tafla 5
Meðaltal (SD) raungilda DAS28 (CRP og ESR)
	Heimsókn
	DAS28 (CRP)
	DAS28 (ESR)

	
	Remsima i.v.
3 mg/kgb
(N=174)
	Remsima s.c.
120 mg
(N=165)
	Remsima i.v.
3 mg/kgb
(N=174)
	Remsima s.c.
120 mg
(N=165)

	Upphafsgildi
	5,9 (0,8)
	6,0 (0,8)
	6,6 (0,8)
	6,7 (0,8)

	Vika 6
	4,1 (1,2)
	4,0 (1,2)
	4,8 (1,3)
	4,6 (1,2)

	Vika 22
	3,5 (1,2)a
	3,3 (1,1)a
	4,1 (1,3)
	4,0 (1,1)

	Vika 54
	2,9 (1,2)b
	2,8 (1,1)
	3,4 (1,3)b
	3,4 (1,2)


a	Tvíhliða 95% CI fyrir mun á meðalbreytingu frá upphafsgildi fyrir DAS28 (CRP) í viku 22 var vel yfir fyrirfram skilgreindum -0,6 mörkum þess að vera ekki lakari meðferð
b	Remsima i.v. var skipt yfir í Remsima s.c. í viku 30

Tafla 6
Hlutfall sjúklinga sem náði klínískri svörun samkvæmt ACR viðmiði 
	
	ACR20
	ACR50
	ACR70

	Heimsókn
	Remsima i.v.
3 mg/kga
(N=174)
	Remsima s.c.
120 mg
(N=165)
	Remsima i.v.
3 mg/kga
(N=174)
	Remsima s.c.
120 mg
(N=165)
	Remsima i.v.
3 mg/kga
(N=174)
	Remsima s.c.
120 mg
(N=165)

	Vika 6
	103 (59,2%)
	107 (64,8%)
	45 (25,9%)
	47 (28,5%)
	18 (10,3%)
	19 (11,5%)

	Vika 22
	137 (78,7%)
	139 (84,2%)
	90 (51,7%)
	85 (51,5%)
	49 (28,2%)
	46 (27,9%)

	Vika 54
	125 (71,8%)a
	132 (80,0%)
	101 (58,0%)a
	108 (65,5%)
	68 (39,1%)a
	77 (46,7%)


a	Remsima i.v. var skipt yfir í Remsima s.c. í viku 30

Engar klínískar rannsóknir liggja fyrir með Remsima 120 mg gefið undir húð án infliximab hleðsluskammts í bláæð hjá sjúklingum með iktsýki. Hins vegar spáðu þýðislyfjahvörf og lyfhrifa-/lyfjahvarfalíkön og hermun sambærilegri infliximab útsetningu (AUC á 8 vikum) og verkun (DAS28 og ACR20 svörun) frá viku 6 og eftir það hjá sjúklingum með iktssýki sem fengu meðferð með Remsima 120 mg án infliximab hleðsluskammta í bláæð samanborið við Remsima 3 mg/kg í bláæð í viku 0, 2 og 6, og síðan á 8 vikna fresti.

Crohns sjúkdómur hjá fullorðnum

Lyfjaform til notkunar í bláæð

Upphafsmeðferð við miðlungs virkum eða mjög virkum Crohns sjúkdómi
Verkun meðferðar með stökum skammti af infliximabi, lyfjaformi til notkunar í bláæð, var metin hjá 108 sjúklingum með virkan Crohns sjúkdóm (Crohns sjúkdómsstuðull (CAID ≥ 220 ≤ 400), í slembiúrtaks, tvíblindri, lyfleysu, skammtaháðri rannsókn. Af þessum 108 sjúklingum, voru 27 meðhöndlaðir með ráðlögðum skammti af infliximabi 5 mg/kg. Allir sjúklingarnir höfðu sögu um ófullnægjandi árangur með hefðbundnum lyfjameðferðum. Heimilað var að nota samtímis stöðuga skammta úr hefðbundnum meðferðum og 92% sjúklinganna héldu áfram á þeirri meðferð.

Aðalendapunktur var hlutfall þeirra sjúklinga sem fengu klíníska svörun, skilgreind sem lækkun á CDAI um ≥ 70 stig frá upphafsgildum við mat eftir 4 vikur án aukinnar lyfjameðferðar við Crohns sjúkdómi eða skurðaðgerðar. Sjúklingum sem svöruðu í 4. viku var fylgt eftir að 12. viku. Auka endapunktar (secondary endpoints) voru m.a hlutfall þeirra sjúklinga sem voru í klínísku sjúkdómshléi í 4. viku (CDAI < 150) og klínísk svörun á tímabilinu.

Eftir fjórar vikur, eftir gjöf staks skammts, náðu 22/27 (81%) sjúklinga sem voru meðhöndlaðir með skammtinum 5 mg/kg infliximab, klínískri svörun miðað við 4/25 (16%) lyfleysusjúklinga (p < 0,001). Eftir fjórar vikur, náðu einnig 13/27 (48%) sjúklinga meðhöndlaðir með infliximabi, klínísku sjúkdómshléi (CDAI < 150) miðað við 1/25 (4%) sjúklinga sem fengu lyfleysu. Svörun fékkst innan tveggja vikna, með hámarkssvörun í 4. viku. Í síðustu athugun í 12. viku svöruðu ennþá 13/27 (48%) þeirra sjúklinga sem fengu infliximab.

Viðhaldsmeðferð við miðlungs virkum eða mjög virkum Crohns sjúkdómi hjá fullorðnum
Verkun endurtekinna innrennsla með infliximab lyfjagjöf í bláæð var rannsökuð í 1 árs klínískri rannsókn (ACCENT I).
Alls 573 sjúklingar með miðlungs alvarlegan/alvarlegan virkan Crohns sjúkdóm (CDAI ≥ 220 ≤ 400) fengu eitt innrennsli af skammtinum 5 mg/kg í viku 0. Hundrað sjötíu og átta sjúklingar af 580 skráðum sjúklingum (30,7%) voru skilgreindir með alvarlegan sjúkdóm (CDAI stig > 300 og samtímis meðferð með barksterum og/eða með ónæmisbælandi lyfjum) í samræmi við ábendinguna (sjá kafla 4.1). Í 2. viku voru allir sjúklingar metnir m.t.t. klínískrar svörunar og með slembiröðun raðað í einn af 3 eftirtöldum meðferðarhópum; lyfleysu viðhaldshóp, viðhaldshóp sem fékk skammtinn 5 mg/kg og viðhaldshóp sem fékk 10 mg/kg. Hóparnir 3 fengu allir endurtekið innrennsli í 2. og 6. viku og svo 8. hverja viku eftir það.

Af þeim 573 sjúklingum sem var slembiraðað, höfðu 335 (58%) náð klínískri svörun í 2. viku. Þessir sjúklingar voru skilgreindir sérstaklega (Sjúklingar sem sýndu svörun í 2. viku) og voru teknir með í frumgreininguna (sjá töflu 7). Meðal sjúklinga sem ekki höfðu svarað í 2. viku og voru skilgreindir sem slíkir höfðu 32% (26/81) í viðhaldsmeðferðarhópnum sem fékk lyfleysu og 42% (68/163) í infliximab hópnum náð klínískri svörun í 6. viku. Eftir það var enginn munur á hópunum hvað varðar fjölda sjúklinga með síðkomna svörun.

Samsettu aðalendapunktarnir voru hlutfall sjúklinga í klínísku sjúkdómshléi (CDAI < 150) í 30. viku og tímalengd fram að því að svörun féll niður, allt til loka 54. viku. Leyfilegt var að minnka skammta af barksterum smám saman eftir 6. viku.

Tafla 7
Hlutfall sjúklinga sem sýndi svörun og hlutfall sjúklinga sem fengu sjúkdómshlé, niðurstöður úr ACCENT I rannsókninni (sjúklingar sem sýndu svörun í 2. viku).
	
	ACCENT I (sjúklingar sem sýndu svörun í 2. viku)
% sjúklinga

	
	Lyfleysa Viðhaldsmeðferð
(n = 110)
	Infliximab Viðhaldsmeðferð
5 mg/kg
(n = 113)
(p gildi)
	Infliximab
Viðhaldsmeðferð 10 mg/kg
(n = 112)
(p gildi)

	Miðgildi tímalengdar þar til svörun féll niður, út 54. viku.
	19 vikur
	38 vikur
(0,002)
	> 54 vikur
(< 0,001)

	Vika 30
	
	
	

	Klínísk svöruna 
	27,3
	51,3
(< 0,001)
	59,1
(< 0,001)

	Klínískt sjúkdómshlé
	20,9
	38,9
(0,003)
	45,5
(< 0,001)

	Sjúkdómshlé án sterameðferðar
	10,7 (6/56)
	31,0 (18/58)
(0,008)
	36,8 (21/57)
(0,001)

	Vika 54
	
	
	

	Klínísk svöruna
	15,5
	38,1
(< 0,001)
	47,7
(< 0,001)

	Klínískt sjúkdómshlé
	13,6
	28.3
(0.007)
	38,4
(< 0.001)

	Áframhaldandi sjúkdómshlé án sterameðferðarb
	5,7 (3/53)
	17,9 (10/56)
(0,075)
	28,6 (16/56)
(0,002)

	a	Lækkun á CDAI ≥ 25% og ≥ 70 stig.
b	CDAI< 150 bæði í 30. viku og 54. viku og án barksterameðferðar í 3 mánuði fyrir 54. viku hjá sjúklingum sem vorufengu barkstera í upphafi



Frá 14. viku fengu sjúklingar sem höfðu svarað meðferð, en síðan misst aftur klíníska svörun, að skipta yfir á infliximab skammt sem var 5 mg/kg stærri en skammturinn sem þeir fengu upphaflega samkvæmt slembiröðun. Áttatíu og níu prósent (50/56) sjúklinga sem misstu klíníska svörun á 5 mg/kg viðhaldsmeðferð eftir 14. viku svöruðu meðferð með 10 mg/kg af infliximabi.

Lífsgæði jukust og fækkun varð á sjúkdómstengdum sjúkrahúsinnlögnum og barksteranotkun hjá hópunum sem voru á infliximab viðhaldsmeðferð, í samanburði við lyfleysu viðhaldsmeðferðarhópinn bæði í 30. og 54. viku.

Infliximab með eða án AZA var metið í tvíblindri, slembiraðaðri virkri samanburðarrannsókn (SONIC) hjá 508 fullorðnum sjúklingum með miðlungs virkan eða mjög virkan Crohns sjúkdóm (CDAI ≥ 220 ≤ 450) sem höfðu ekki fengið líffræðilega virk ónæmisbælandi lyf áður og höfðu haft sjúkdóminn í 2,3 ár að meðaltali. Í upphafi fengu 27,4% sjúklinga almenna barkstera, 14,2% sjúklinga fengu búdesóníð og 54,3% sjúklinga fengu 5‑ASA lyf. Sjúklingar fengu samkvæmt slembivali AZA einlyfjameðferð, infliximab einlyfjameðferð eða samsetta meðferð með infliximab og AZA. Gefnir voru 5 mg/kg skammtar af Infliximab í viku 0, 2, 6 og síðan í 8. hverri viku. Gefinn var 2,5 mg/kg skammtur af AZA á sólarhring.

Aðalendapunktur rannsóknarinnar var klínískt sjúkdómshlé án barkstera í viku 26, skilgreint sem sjúklingar í klínísku sjúkdómshléi (CDAI < 150) sem höfðu ekki tekið almenna barkstera til inntöku (prednison eða samsvarandi) eða búdesóníðskammt > 6 mg/dag í a.m.k. 3 vikur. Sjá niðurstöður í töflu 8. Hlutfall sjúklinga með slímhúðargræðslu í viku 26 var marktækt hærra hjá hópunum sem fengu samsetta meðferð með infliximabi og AZA (43,9%, p < 0,001) og infliximab einlyfjameðferð (30,1%, p = 0,023) borið saman við AZA einlyfjameðferðarhópinn (16,5%).

Tafla 8
Hlutfall sjúklinga sem náðu klínísku sjúkdómshléi án barkstera í viku 26, SONIC
	
	AZA
einlyfjameðferð
	Infliximab
einlyfjameðferð
	Infliximab + AZA
samsett meðferð

	Vika 26

	Allir slembiraðaðir sjúklingar
	30,0% (51/170)
	44,4% (75/169)
(p = 0,006)*
	56,8% (96/169)
(p < 0,001)*

	*	P-gildi er hver infliximab meðferðar hópur fyrir sig borinn saman við AZA einlyfjameðferð.



Tilhneiging til að ná klínísku sjúkdómshléi án barkstera var svipuð í viku 50. Enn fremur jukust lífsgæði með infliximabi metið samkvæmt IBDQ.

Upphafsmeðferð við virkum fistilmyndandi Crohns sjúkdómi
Verkun var metin í slembiúrtaks, tvíblindri, samanburðarrannsókn með lyfleysu, hjá 94 sjúklingum með fistilmyndandi Crohns sjúkdóm, með fistla sem voru a.m.k. 3 mánaða gamlir. Þrjátíu og einn þessara sjúklinga voru meðhöndlaðir með infliximab lyfjaformi til notkunar í bláæð 5 mg/kg. U.þ.b. 93% þessara sjúklinga höfðu áður verið í sýkla- eða ónæmisbælandi lyfjameðferð.

Samtímis notkun óbreyttra skammta úr hefðbundinni lyfjameðferð var leyfð og 83% sjúklinganna fengu að minnsta kosti eina af þessum meðferðum áfram. Sjúklingarnir fengu annaðhvort lyfleysu eða infliximab í viku 0, 2 og 6. Sjúklingunum var fylgt eftir í 26 vikur. Aðalendapunkturinn var hlutfall sjúklinga sem sýndu klíníska svörun, skilgreint sem ≥ 50% lækkun frá upphafsgildum á fjölda graftarfistla sem vilsaði úr við vægan þrýsting í að minnsta kosti tveimur skoðunum í röð (með fjögurra vikna millibili), án aukinnar lyfjameðferðar við Crohns sjúkdómi.eða skurðaðgerðar.

Sextíu og átta af hundraði sjúklinga (21/31) meðhöndlaðir með 5 mg/kg af infliximabi fengu klíníska svörun miðað við 26% (8/31) lyfleysu sjúklinga (p = 0,002). Miðgildi tíma þar til svörun kom fram hjá sjúklingum sem fengu infliximab var 2 vikur. Miðgildistímalengd svörunar var 12 vikur. Auk þess náðist að loka öllum fistlum hjá 55% sjúklinga sem voru meðhöndlaðir með infliximabi miðað við 13% sjúklinga sem fengu lyfleysu (p = 0,001).

Viðhaldsmeðferð við virkum fistilmyndandi Crohns sjúkdómi
Verkun endurtekinna innrennsla með infliximabi hjá sjúklingum með fistilmyndandi Crohns sjúkdóm var rannsökuð í eins árs klínískri rannsókn (ACCENT II). Samtals 306 sjúklingar fengu 3 skammta af 5 mg/kg infliximab lyfjagjöf í bláæð í viku 0, 2 og 6. Í upphafi voru 87% sjúklinganna með fistla umhverfis endaþarm, 14% voru með fistla í kviðarholi og 9% voru með endaþarms- og leggangafistla. Miðgildi CDAI stiga var 180. Í 14. viku voru 282 sjúklingar metnir m.t.t. klínískrar svörunar og þeim slembiraðað, og fengu þeir annaðhvort lyfleysu eða 5 mg/kg infliximab 8. hverja viku til loka 46. viku.

Þeir sem sýndu svörun í 14. viku (195/282) voru greindir m.t.t. aðalendapunktsins, sem var tíminn frá slembiröðun þar til svörunin féll niður (sjá töflu 9). Leyfilegt var að minnka barksteraskammta smám saman eftir 6. viku.

Tafla 9
Hlutfall þeirra sem svöruðu meðferð, niðurstöður úr ACCENT II (sjúklingar sem sýndu svörun í 14. viku)
	
	ACCENT II (Sjúklingar sem sýndu svörun í 14. viku)

	
	Lyfleysa
Viðhaldsmeðferð
(n = 99)
	Infliximab
Viðhaldsmeðferð
(5 mg/kg)
(n = 96)
	p-gildi

	Miðgildi tímalengdar þar til svörun féll niður, út 54. viku.
	14 vikur
	> 40 vikur
	< 0,001

	Vika 54
	
	
	

	Svörun við fistlum (%)a
	23,5
	46,2
	0,001

	Algjör svörun við fistlum (%)b
	19,4
	36,3
	0,009

	a	A ≥ 50% fækkun vilsandi fistla miðað við upphafsgildi á ≥ 4 vikna tímabili.
b	Engir vilsandi fistlar.



Sjúklingar sem svöruðu meðferð í upphafi og svörun féll síðan niður voru hæfir til að skipta yfir í virka endurmeðferð 8. hverja viku með byrjun í 22. viku með skammt sem var 5 mg/kg infliximab stærri en sá skammtur sem þeir fengu í upphafi samkvæmt slembivali. Á meðal sjúklinga sem voru í infliximab 5 mg/kg hópnum og skiptu yfir vegna skorts á svörun við fistlum eftir viku 22, svöruðu 57% (12/21) endurmeðferð með 10 mg/kg infliximab 8. hverja viku.

Enginn marktækur munur var á milli lyfleysuhópsins og infliximabhópsins á hlutfalli þeirra sjúklinga sem voru með varanlega lokun allra fistla til loka 54. viku, varðandi einkenni eins og endaþarmsverki, ígerð og þvagfærasýkingar eða fjölda nýmyndaðra fistla meðan á meðferð stóð.

Viðhaldsmeðferð með infliximab 8. hverja viku dró marktækt úr sjúkdómstengdum sjúkrahúsinnlögnum og skurðaðgerðum í samanburði við lyfleysu. Enn fremur dró úr notkun barkstera og lífsgæði jukust.

Lyfjaform til notkunar undir húð

Verkun infliximab undir húð hjá sjúklingum með virkan Crohns sjúkdóm og virka sáraristilbólgu var metin í opinni, slembiraðaðri I. stigs rannsókn á samhliða hópum sem samanstóð af tveim hlutum: 1. hluti var til að ákvarða besta skammtinn af infliximab undir húð og 2. hluti var til að sýna fram á að meðferð með infliximab undir húð væri ekki síðri með tilliti til lyfjahvarfa samanborið við infliximab meðferð í bláæð.

Í 1. hluta þessarar rannsóknar tóku 45 sjúklingar með virkan Crohns sjúkdóm þátt og fengu 2 skammta af Remsima 5 mg/kg í bláæð við viku 0 og 2 og í kjölfarið var 44 sjúklingum slembiraðað í fjóra einkennahópa sem fengu Remsima 5 mg/kg í bláæð (n=13) við viku 6 og á 8 vikna fresti að viku 54, Remsima 120 mg undir húð (n=11), Remsima 180 mg undir húð (n=12) eða Remsima 240 mg undir húð (n=8) við viku 6 og á 2 vikna fresti að viku 54. 

[bookmark: _Hlk45190044]Í 2. hluta þessarar rannsóknar, af þeim 136 sjúklingum (57 sjúklingar með virkan Crohns sjúkdóm og 79 sjúklingar með virka sáraristilbólgu) sem tóku þátt og áttu að fá 2 skammta af Remsima 5 mg/kg í bláæð við viku 0 og 2, var 66 sjúklingum (28 sjúklingar með virkan Crohns sjúkdóm og 38 sjúklingar með virka sáraristilbólgu) slembiraðað til að fá gjöf af Remsima 120/ 240 mg undir húð við viku 6 og á 2 vikna fresti að viku 54, á meðan að 65 sjúklingum (25 sjúklingar með virkan Crohns sjúkdóm og 40 sjúklingar með virka sáraristilbólgu) var slembiraðað til að fá gjöf af Remsima 5 mg/kg í bláæð við viku 6, 14 og 22 og var síðan skipt yfir í lyfjagjöf með Remsima 120/ 240 mg af lyfjaformi til notkunar undir húð við viku 30 einu sinni á 2 vikna fresti að viku 54. Skammturinn af Remsima, 120/240 mg lyfjaformi til notkunar undir húð, var ákvarðaður út frá líkamsþyngd sjúklings við viku 6 hjá þeim sem fengu Remsima lyfjaform til notkunar undir húð og við viku 30 hjá þeim sem skiptu yfir í Remsima lyfjaform til notkunar undir húð (Remsima 120 mg undir húð fyrir sjúklinga <80 kg; 240 mg fyrir sjúklinga ≥80 kg).

Hjá sjúklingum með virkan Crohns sjúkdóm var lýsandi árangur eftir Remsima 120 mg lyfjaform til notkunar undir húð almennt sambærilegur við Remsima 5 mg/kg lyfjaform til notkunar í bláæð hvað varðar klíníska verkun (CDAI-70 svörun skilgreind sem lækkun á CDAI um ≥70 stig og CDAI-100 svörun skilgreint sem ≥100 stig frá upphafsgildi), klínískt sjúkdómshlé (skilgreint sem tölugildi CDAI-stigafjölda <150 stig) og mat með holspeglun (svörun metin með holspeglun skilgreind sem lækkun um ≥50% af heildar einfölduðum virknistigafjölda fyrir Crohns sjúkdóm (Simplified Endoscopic Activity Score; SES-CD) frá grunngildi og holspeglunarsjúkdómshlé skilgreint sem tölugildi SES-CD stigafjölda ≤2 stig). 

Verkun meðferðar með infliximabi undir húð hjá sjúklingum með virkan Crohns sjúkdóm var einnig metin í slembiúrtaks, tvíblindri lyfleysustýrðri klínískri rannsókn hjá 343 fullorðnum sjúklingum með meðalalvarlegan eða alvarlegan Crohns sjúkdóm (CDAI 220 til 450 stig) með ófullnægjandi svörun við hefðbundinni meðferð (LIBERTY‑CD). Samtímis meðferðir með stöðugum skömmtum af amíónsalicýlötum, barksterum, sýklalyfjum og/eða ónæmistemprandi lyfjum voru leyfð. Skammtur barkstera var minnkaður smá saman eftir viku 10. Sjúklingum sem voru flokkaðir með CDAI‑100 svörun í viku 10 í kjölfar þriggja innrennslisgjafa í bláæð af infliximab 5 mg/kg í viku 0, 2 og 6 var slembiraðað til að fá inndælingu með annað hvort infliximab 120 mg undir húð eða lyfleysu á 2. vikna fresti eftir það frá viku 10 til og með viku 54.

Samsettu aðalendapunktarnir voru klínískt sjúkdómshlé (byggt á CDAI) og svörun metin með holspeglun í viku 54. Klínískt sjúkdómshlé var skilgreint sem tölugildi CDAI < 150 stig og svörun metin með holspeglun var skilgreind sem 50% lækkun á SES-CD stigafjölda frá grunngildi.
Lykilaukaendapunktar voru CDAI‑100 svörun og holspeglunarsjúkdómshlé í viku 54.

Í LIBERTY-CD rannsókninn náðu sjúklingar sem fengu meðferð með gjöf infliximabs undir húð í ráðlögðum skömmtum (120 mg á 2 vikna fresti) oftar klínísku sjúkdómshléi (byggt á CDAI), svörun metin með holspeglun, CDAI‑100 svörun og holspeglunarsjúkdómshlé samanborið við lyfleysu (tafla 10).

[bookmark: _Ref446441014][bookmark: _Ref393761756]Tafla 10
Klínískt sjúkdómshlé, svörun metin með holspeglun, CDAI‑100 svörun og holspeglunarsjúkdómshlé í LIBERTY‑CD rannsókninni
	Endapunktura
	Infliximab s.c. 120 mg
(N=231)
	Lyfleysa
(N=112)
	Meðferðar-munur og 95% CI

	Klínískt sjúkdómshlé (byggt á CDAI) í viku 54b
	62,3%
	32,1%
	32,1%
(20,9; 42,1)

	Svörun metin með holspeglun í viku 54c
	51,1%
	17,9%
	34,6%
(24,1; 43,5)

	CDAI-100 svörun í viku 54d
	65,8%
	38,4%
	28,9%
(17,7; 39,2)

	holspeglunarsjúkdómshlé í viku 54e
	34,6%
	10,7%
	24,9%
(15,4; 32,8)


[bookmark: _Hlk162256161]a	Sjúklingar þar sem svörun féll niður á milli viku 22 og 54 fengu að skipta yfir í 240 mg infliximab undir húð bæði í infliximab- og lyfleysuhópunum. Sjúklingar sem skiptu töldust ekki svara meðferðinni.
b	Skilgreint sem tölugildi CDAI < 150 stig.
c	Skilgreint sem 50% lækkun SES-CD stigafjölda frá grunngildi.
d	Skilgreint sem lækkun CDAI stigafjölda um 100 stig eða meira frá grunngildi.
e	Skilgreint sem tölugildi SES-CD stigafjölda um ≤ 4 og a.m.k. 2‑stiga lækkun frá grunngildi með engin undirgildi > 1.

Í LIBERTY-CD rannsókninni var aðlögun að infliximab 240 mg undir húð leyfð frá viku 22 hjá sjúklingum sem svöruðu í upphafi en hættu svo að sýna svörun bæði í hópnum sem fékk infliximab 120 mg undir húð og lyfleysuhópnum. Svörun sem féll niður var skilgreind sem hækkun CDAI um ≥ 100 stig frá stigafjölda CDAI í viku 10 með heildarstigafjölda ≥ 220. Meðal sjúklinga sem fengu svörun með infliximab í bláæð í viku 10, sem uppfylltu viðmið um að svörun féll niður í eða eftir viku 22 og fengu skammt til hækkunar í infliximab 240 mg undir húð, náði 21/34 (61,8%) aftur CDAI‑100 svörun í viku 54. Sjálfkrafa endurheimt svörunar, án skammtaaðlögunar, kom fram hjá 1/7 sjúklingum í hvorum hópnum (infliximab  120 mg undir húð og lyfleysa). Að meðtöldum opna framhaldshluta LIBERTY‑CD rannsóknarinnar, fengu samtals 73 sjúkingar infliximab 240 mg í viðhaldsmeðferð í að minnsta kosti 44 vikur án þess að fram kæmu fleiri öryggisupplýsingar samanborið við 120 mg skammtinn.

Í LIBERTY‑CD rannsókninni voru áhrif notkunar ónæmisbælandi lyfja (azatíóprín, 6‑merkaptópúrín og metótrexat) á verkun metin. Enginn marktækur munur var á milli sjúklinga hvort sem þeir fengu ónæmisbælandi lyf eða ekki hvað varðar aðal- og lykilaukaendapunkta verkunar.

Sáraristilbólga hjá fullorðnum

Lyfjaform til notkunar í bláæð

Öryggi og verkun infliximab lyfjaforms til notkunar í bláæð voru metin í tveimur (ACT 1 og ACT 2), slembiröðuðum, tvíblindum, lyfleysu, klínískum samanburðarrannsóknum með lyfleysu á fullorðnum sjúklingum með miðlungs virka eða mjög virka sáraristilbólgu (6 til 12 Mayo stig; undirstig í holspeglun ≥ 2) og ófullnægjandi svörun við hefðbundinni meðferð [barksterum, amínósalicýlötum og/eða ónæmistemprandi lyfjum (6‑MP, AZA) til inntöku]. Samtímis stöðugir skammtar af amíónsalicýlötum, barksterum og/eða ónæmistemprandi lyfjum til inntöku voru leyfðir. Í báðum rannsóknunum var sjúklingum gefið af handahófi ýmist lyfleysa, 5 mg/kg infliximab eða 10 mg/kg infliximab í viku 0, 2, 6, 14 og 22 og í ACT 1 í viku 30, 38 og 46. Leyft var að draga úr barkstera skömmtum eftir 8. viku.

Tafla 11
Áhrif á klíníska svörun, klínískt sjúkdómshlé og græðslu slímhúðar í 8. og 30. viku.
Sameinaðar upplýsingar úr ACT 1 og 2.
	
	Infliximab

	
	Lyfleysa
	5 mg/kg
	10 mg/kg
	Tekið saman

	Einstaklingum skipt af handahófi
	244
	242
	242
	484

	Hundraðshluti sjúklinga með klíníska svörun og varanlega klíníska svörun

	Klínísk svörun í 8. vikua
	33,2%
	66,9%
	65,3%
	66,1%

	Klínísk svörun í 30. vikua
	27,9%
	49,6%
	55,4%
	52,5%

	Varanleg svörun
(klínísk svörun bæði í 8. og 30. viku)a
	19,3%
	45,0%
	49,6%
	47,3%

	Hundraðshluti sjúklinga með klínískt sjúkdómshlé og varanlegt sjúkdómshlé

	Klínískt sjúkdómshlé í 8. vikua
	10,2%
	36,4%
	29,8%
	33,1%

	Klínískt sjúkdómshlé í 30. vikua
	13,1%
	29,8%
	36,4%
	33,1%

	Varanlegt sjúkdómshlé (sjúkdómshlé bæði í 8. og 30. viku)a
	5,3%
	19,0%
	24,4%
	21,7%

	Hundraðshluti sjúklinga með slímhúðargræðslu

	Slímhúðargræðsla í 8. vikua
	32,4%
	61,2%
	60,3%
	60,7%

	Slímhúðargræðsla í 30. vikua
	27,5%
	48,3%
	52,9%
	50,6%

	a	p < 0,001, fyrir hvorn infliximab meðferðarhóp miðað við lyfleysu.



Verkun infliximabs út 54. viku var metin í ACT 1 rannsókninni.
Eftir 54 vikur var um að ræða klíníska svörun hjá 44,9% sjúklinga í sameinaða infliximab meðferðarhópnum samanborið við 19,8% í hópnum á lyfleysumeðferð (p < 0,001). Klínískt sjúkdómshlé og slímhúðargræðsla komu fyrir hjá hærra hlutfalli sjúklinga í sameinaða infliximab meðferðarhópnum samanborið við lyfleysumeðferðarhópinn í 54 viku (34,6% á móti 16,5%, p < 0,001 og 46,1% á móti 18,2%, p < 0,001, fyrir hvort atriði um sig). Hlutfall sjúklinga með varanlega svörun og varanlegt sjúkdómshlé í 54. viku var hærra hjá sameinaða infliximab meðferðarhópnum, en hjá lyfleysumeðferðarhópnum (37,9% á móti 14,0%, p < 0,001, og 20,2% á móti 6,6%, p < 0,001, fyrir hvort atriði um sig).

Hærra hlutfall sjúklinga í sameinaða infliximab meðferðarhópnum gat hætt að nota barkstera og verið samt í klínísku sjúkdómshléi samanborið við lyfleysumeðferðarhópinn, bæði í 30. viku (22,3% á móti 7,2%, p < 0,001), sameinaðar niðurstöður úr ACT 1 og ACT 2) og í 54. viku (21,0% á móti 8,9%, p = 0,022, niðurstöður úr ACT 1).

Heildargreining á niðurstöðum úr ACT 1 og ACT 2 rannsóknunum og framhaldsrannsóknum þeirra, sem er greining frá upphafi og í 54 vikur, sýndi fækkun sjúkrahússinnlagna og skurðaðgerða sem tengdust sáraristilbólgu eftir infliximab meðferð. Marktækt færri sjúkrahússinnlagnir sem tengdust sáraristilbólgu voru hjá infliximab hópunum sem fengu 5 og 10 mg/kg en hjá lyfleysuhópnum (meðalfjöldi sjúkrahússinnlagna á hver 100 sjúklingaár: 21 og 19; p = 0,019 á móti 40, p = 0,007 í lyfleysuhópnum). Skurðaðgerðir sem tengdust sáraristilbólgu voru einnig færri hjá þeim sem fengu 5 og 10 mg/kg infliximab en hjá þeim sem fengu lyfleysu (meðalfjöldi skurðaðgerða á hver 100 sjúklingaár: 22 og 19, p = 0,145 á móti 34; p = 0,022).

Upplýsingar um hlutfall þátttakenda sem gengust undir ristilnám, á einhverjum tímapunkti á 54 vikna tímabili eftir fyrsta innrennsli rannsóknarlyfsins voru fengnar úr ACT 1 og ACT 2 rannsóknunum og framhaldsrannsóknum þeirra. Færri einstaklingar gengust undir ristilnám í hópnum sem fékk 5 mg/kg infliximab (28/242 eða 11,6% [ótilgreint]) og í hópnum sem fékk 10 mg/kg infliximab (18/242 eða 7,4% [p = 0,011]) heldur en í lyfleysuhópnum (36/244; 14,8%).

Lækkun á tíðni ristilnáms var einnig rannsökuð í annarri slembaðri, tvíblindri rannsókn (C0168Y06) á inniliggjandi sjúklingum (n = 45) með miðlungs virka eða mjög virka sáraristilbólgu sem svöruðu ekki meðferð með barksterum sem gefnir voru í bláæð og voru því í aukinni hættu á ristilnámi. Marktækt færri ristilnám voru framkvæmd á þriggja mánaða tímabili meðan á rannsókn á innrennslislyfinu stóð hjá sjúklingum sem fengu stakan skammt af infliximabi 5 mg/kg samanborið við sjúklinga sem fengu lyfleysu (29,2% á móti 66,7%, p = 0,017).

Samkvæmt ACT 1 og ACT 2 bætti infliximab lífsgæði, staðfest með tölfræðilega marktækum bata, bæði með mælingu, IBDQ (Inflammatory Bowel Disease Questionnaire), sem var sértæk fyrir sjúkdóminn og með betri frammistöðu í almennu 36‑atriða stuttkönnuninni SF‑36.

Lyfjaform til notkunar undir húð

[bookmark: _Hlk45192090]Verkun infliximab undir húð hjá sjúklingum með virka sáraristilbólgu var metin í 2. hluta af opinni, slembiraðaðri I. stigs rannsókn á samhliða hópum. Ítarlegri upplýsingar um rannsóknina eru í kafla 5.1 um Crohns sjúkdóm, lyfjaform til notkunar undir húð.

Hjá sjúklingum með virka sáraristilbólgu var lýsandi árangur eftir Remsima 120 mg lyfjagjöf undir húð almennt sambærilegur við Remsima 5 mg/kg lyfjagjöf í bláæð hvað varðar klíníska verkun (skilgreind sem lækkun frá upphafsgildi í heildarstigafjölda Mayo um að minnsta kosti 3 stig og að minnsta kosti 30% lækkun eða lækkun frá upphafsgildi í hlutastigafjölda Mayo um að minnsta kosti 2 stig, með meðfylgjandi lækkun frá upphafsgildi í undirstigi fyrir blæðingu í endaþarmi um að minnsta kosti 1 stig, eða tölugildi undirstigs fyrir blæðingu í endaþarmi 0 eða 1), klínískt sjúkdómshlé (skilgreint sem heildarstigafjöldi Mayo ≤2 stig þar sem engin einstök undirstig eru hærri en 1 stig, eða hlutastigafjöldi Mayo ≤1 stig) og bata slímhúðar (skilgreindur sem tölugildi undirstigs í holspeglun 0 eða 1 í Mayo stigakerfinu). 

Hryggikt hjá fullorðnum

Lyfjaform til notkunar í bláæð

Verkun og öryggi infliximabs, lyfjaforms til notkunar í bláæð, var metið í tveimur fjölsetra, tvíblindum, samanburðarrannsóknum með lyfleysu hjá sjúklingum með virka hryggikt (Bath Ankylosing Spondylitis Disease Activity Index [BASDAI] stig ≥ 4 og verkir í hrygg ≥ 4 á skalanum 1‑10).

Í fyrri rannsókninni (P01522), sem var með 3 mánaða tvíblindum fasa, fengu 70 sjúklingar annaðhvort 5 mg/kg af infliximabi eða lyfleysu í viku 0, 2 og 6 (35 sjúklingar í hvorum hópi). Hjá lyfleysusjúklingunum var í 12. viku skipt yfir í infliximab 5 mg/kg á 6 vikna fresti fram að viku 54. Að loknu fyrsta ári rannsóknarinnar héldu 53 sjúklingar áfram í opinni framhaldsrannsókn til og með viku 102.

Í seinni rannsókninni (ASSERT) fengu 279 sjúklingar samkvæmt slembivali annaðhvort lyfleysu (hópur 1, n = 78) eða 5 mg/kg infliximab (hópur 2, n = 201) í viku 0, 2 og 6 og síðan á 6 vikna fresti til 24. viku. Síðan héldu allir áfram með infliximab á 6 vikna fresti til 96. viku. Hópur 1 fékk 5 mg/kg af infliximabi. Frá og með lyfjagjöfinni í viku 36 fengu þeir sjúklingar í hópi 2 sem voru með BASDAI ≥ 3 í tveimur heimsóknum í röð, 7,5 mg/kg infliximab á 6 vikna fresti út 96. viku.

Í ASSERT dró úr einkennum sjúkdómsins þegar í viku 2. Í 24. viku var fjöldi þeirra sem náði ASAS 20 (Assessment in Ankylosing Spondylitis 20) 15/78 (19%) í lyfleysuhópnum og 123/201 (61%) í hópnum sem fékk 5 mg/kg infliximab (p < 0,001). 95 einstaklingar úr hópi 2 héldu áfram á 5 mg/kg á 6 vikna fresti. Eftir 102 vikur voru 80 einstaklingar enn á infliximab meðferð og á meðal þeirra voru 71 (89%) sem náði ASAS 20.

Í P01522 dró einnig úr einkennum sjúkdómsins þegar í viku 2. Í 12. viku var fjöldi þeirra sem náði BASDAI 50 3/35 (9%) í lyfleysuhópnum og 20/35 (57%) í 5 mg/kg hópnum (p < 0,01). 53 einstaklingar héldu áfram á 5 mg/kg á 6 vikna fresti. Eftir 102 vikur voru 49 einstaklingar enn á infliximab meðferð og á meðal þeirra voru 30 (61%) sem náðu BASDAI 50.

Í báðum rannsóknunum kom einnig fram marktækur bati á líkamlegri færni og lífsgæðum metið samkvæmt BASFI og líkamlegum þáttum samkvæmt SF‑36.

Sóraliðagigt hjá fullorðnum

Lyfjaform til notkunar í bláæð

Verkun og öryggi infliximabs, lyfjaforms til notkunar í bláæð, var metið í tveimur fjölsetra, tvíblindum samanburðarrannsóknum við lyfleysu hjá sjúklingum með virka sóraliðagigt.

Í fyrstu klínísku rannsókninni (IMPACT) var verkun og öryggi infliximabs rannsakað hjá 104 sjúklingum með virka fjölliða sóraliðagigt. Á 16 vikna tvíblinda tímabilinu fengu sjúklingar annaðhvort 5 mg/kg af infliximabi eða lyfleysu í upphafi, og á 2., 6. og 14. viku (52 sjúklingar í hvorum hópi). Frá og með 16. viku var skipt yfir í infliximab hjá lyfleysusjúklingum og allir sjúklingarnir fengu eftir það 5 mg/kg af infliximabi á 8 vikna fresti fram að 46. viku. Eftir fyrsta ár rannsóknarinnar, héldu 78 sjúklingar áfram í opinni framlengingu á rannsókninni að viku 98.

Í annarri rannsókninni (IMPACT 2) var verkun og öryggi infliximabs rannsakað hjá 200 sjúklingum með virka fjölliða sóraliðagigt (≥ 5 bólgin liðamót og ≥ 5 viðkvæm liðamót). Fjörutíu og sex prósent sjúklinganna héldu áfram á stöðugum skammti af metotrexati (≤ 25 mg/viku). Meðan á 24 vikna tvíblindu tímabili stóð, fengu sjúklingarnir annaðhvort 5 mg/kg af infliximabi eða lyfleysu, í viku 0, 2, 6, 14 og 22 (100 sjúklingar í hvorum hóp). Í viku 16 var 47 sjúklingum sem fengu lyfleysu og voru með < 10% bata miðað við upphafsgildi bæði varðandi bólgin liðamót og viðkvæm skipt yfir í meðferð með infliximabi (early escape). Í viku 24 var skipt yfir í infliximab meðferð hjá öllum sjúklingunum í lyfleysuhópnum. Skömmtun var haldið áfram hjá öllum sjúklingunum út viku 46.

Lykilniðurstöður verkunar fyrir IMPACT og IMPACT 2 eru sýndar í töflu 12:

Tafla 12
Verkun á ACR og PASI í IMPACT og IMPACT 2
	
	IMPACT
	IMPACT 2*

	
	Lyfleysa (vika 16)
	Infliximab (vika 16)
	Infliximab
(vika 98)
	Lyfleysa
(vika 24)
	Infliximab (vika 24)
	Infliximab
(vika 54)

	Sjúklingar slembaðir
	52
	52
	N/Aa
	100
	100
	100

	ACR svörun
(% sjúklinga)
	
	
	
	
	
	

	N
	52
	52
	78
	100
	100
	100

	ACR 20 svörun*
	5(10%)
	34 (65%)
	48 (62%)
	16 (16%)
	54 (54%)
	53 (53%)

	ACR 50 svörun*
	0(0%)
	24 (46%)
	35 (45%)
	4 (4%)
	41(41%)
	33 (33%)

	ACR 70 svörun*
	0(0%)
	15 (29%)
	27 (35%)
	2 (2%)
	27 (27%)
	20 (20%)

	PASI svörun
(% sjúklinga)b
	
	
	
	
	
	

	N
	
	
	
	87
	83
	82

	PASI 75 svörun**
	
	
	
	1 (1%)
	50 (60%)
	40 (48,8%)

	* 	ITT-greining, einstaklingar, þar sem niðurstöður vantaði voru flokkaðir eins og einstaklingar sem svöruðu ekki meðferðinni.
a	Niðurstöður úr viku 98 í IMPACT fela í sér samanlögð skipti yfir í lyfleysu (combined placebo crossover) og sjúklinga sem fengu infliximab og héldu áfram í opnu framlengdu rannsókninni.
b	Byggt á sjúklingum með PASI > 2,5 sem upphafsgildi fyrir IMPACT og sjúklingum með > 3% BSA sóra í upphafi í IMPACT 2.
**	PASI 75 svörun fyrir IMPACT ekki innifalið vegna lágs N; p < 0,001 fyrir infliximab á móti lyfleysu í viku 24 í IMPACT 2.



Í IMPACT og IMPACT 2, kom klínísk svörun í ljós strax í viku 2 og viðhélst út 98. viku í IMPACT og og í 54 vikur í IMPACT 2. Sýnt hefur verið fram á verkun með eða án samhliða notkunar metotrexats. Lækkun á viðmiðunargildum um útlimavirkni sem er einkennandi fyrir sóraliðagigt (svo sem fjöldi bólginna liða, fjöldi liða með verkjum/eymslum, fingurbólga og útlimakvilli sást hjá sjúklingum sem fengu infliximab.

Breytingar á röntgenmyndum voru metnar í IMPACT 2. Röntgenmynd af höndum og fótum við upphaf rannsóknar, í viku 24 og 54 var safnað saman hjá öllum sjúklingum í IMPACT 2. Infliximab meðferð dró úr framgangi skemmda í útlægum liðum í samanburði við lyfleysu, við aðalendapunkt viku 24, mælt sem breyting frá upphafi til heildar breytingar á vdH-S (van der Heijde-Sharp) stigi (meðaltal ± staðalfrávik var 0,82 ± 2,62 í lyfleysu hópnum samanborið við -0,70 ± 2,53 í infliximab hópnum; p < 0,001). Í infliximab hópnum, hélst meðaltal breytingar á heildar vdH-S stigi undir 0 við mælingar í 54. viku.

Sjúklingar á infliximab meðferð tóku marktækum framförum í líkamlegri færni eins og hún er metin með HAQ. Einnig var sýnt fram á marktæka hækkun á heilsutengdum lífsgæðum, metið út frá heildarstigum á líkamlegum og andlegum þáttum í spurningalistanum SF‑36 í IMPACT 2.

Sóri hjá fullorðnum

Lyfjaform til notkunar í bláæð

Verkun infliximabs, lyfjaforms til notkunar í bláæð var metin í tveimur fjölsetra, slembuðum, tvíblindum rannsóknum: SPIRIT og EXPRESS. Sjúklingar í báðum rannsóknum voru með skellusóra (yfirborðsflatarmál líkama [BSA] ≥ 10% og sórasvæðis og alvarleikastuðuls [PASI] skor ≥ 12). Aðalendapunkturinn í báðum rannsóknum var hlutfall sjúklinga sem náði ≥ 75% framförum á PASI í 10. viku miðað við upphafsgildi.

Í SPIRIT var metin verkun á upphafsmeðferð með infliximabi hjá 249 sjúklingum með skellusóra sem höfðu áður fengið PUVA eða almenna (systemic) meðferð. Sjúklingar fengu annaðhvort 3 eða 5 mg/kg af infliximab eða lyfleysu innrennsli í viku 0, 2 og 6. Sjúklingar með PGA (physician’s global assessment) skor ≥ 3 gátu fengið viðbótar innrennsli af sama skammti í 26. viku.
Í SPIRIT var hlutfall sjúklinga sem náðu PASI 75 í 10. viku 71,7% í hópnum sem fékk 3 mg/kg af infliximabi, 87,9% í hópnum sem fékk 5 mg/kg af infliximabi og 5,9% í lyfleysuhópnum (p < 0,001). Eftir 26 vikur, tuttugu vikum frá síðasta innleiðingarskammti, var 30% sjúklinga í hópnum sem fékk 5 mg/kg og 13,8% í hópnum sem fékk 3 mg/kg PASI 75 svarendur. Á milli 6. og 26. viku, komu einkenni sóra smám saman fram aftur með miðgildistíma að sjúkdómsbakslagi sem nam > 20 vikum. Engin snögg versnun kom fram.

Í EXPRESS var metin verkun upphafs- og viðhaldsmeðferðar með infliximabi hjá 378 sjúklingum með skellusóra. Sjúklingar fengu 5 mg/kg af infliximab eða lyfleysu innrennsli í viku 0, 2 og 6 sem fylgt var eftir með viðhaldsmeðferð á 8 vikna fresti út 22. viku í lyfleysuhópnum og út 46. viku í infliximabhópnum. Í 24. viku skipti lyfleysuhópurinn yfir á infliximab upphafsmeðferð (5 mg/kg) sem fylgt var eftir með infliximab viðhaldsmeðferð (5 mg/kg). Sóri í nöglum var metinn með Nail Psoriasis Severity Index (NAPSI).71,4% sjúklinga höfðu áður fengið meðferðir með PUVA, metotrexati, ciklósporíni eða acitretíni, jafnvel þótt þeir væru ekki endilega ónæmir fyrir meðferð. Helstu niðurstöður er að finna í töflu 13. Hjá einstaklingum sem fengu infliximab meðferð, var greinanleg marktæk PASI 50 svörun við fyrstu komu (2. vika) og PASI 75 svörun í annarri komu (6. vika). Verkun var svipuð í undirhópi sjúklinga sem höfðu áður fengið almenna (systemic) meðferð samanborið við allt rannsóknarþýðið.

Tafla 13
Samantekt á PASI svörun og PGA (physician’s global assessment) svörun og hlutfall sjúklinga með algjöran bata í nöglum í 10., 24. og 50. viku. EXPRESS.
	


	Lyfleysa → Infliximab
5 mg/kg (í 24. viku)
	Infliximab
5 mg/kg

	10. vika
	
	

	n
	77
	301

	≥ 90% framfarir
	1 (1,3%)
	172 (57,1%)a

	≥ 75% framfarir
	2 (2,6%)
	242 (80,4%)a

	≥ 50% framfarir
	6 (7,8%)
	274 (91,0%)

	PGA metið sem horfið (0) eða lágmarks (1)
	3 (3,9%)
	242 (82,9%)ab

	PGA metið sem horfið (0), lágmarks (1), eða vægt (2)
	14 (18,2%)
	275 (94,2%)ab

	24. vika
	
	

	n
	77
	276

	≥ 90% framfarir
	1 (1,3%)
	161 (58,3%)a

	≥ 75% framfarir
	3 (3,9%)
	227 (82,2%)a

	≥ 50% framfarir
	5 (6,5%)
	248 (89,9%)

	PGA metið sem horfið (0) eða lágmarks (1)
	2 (2,6%)
	203 (73,6%)a

	PGA metið sem horfið (0), lágmarks (1), eða vægt (2)
	15 (19,5%)
	246 (89,1%)a

	50. vika
	
	

	n 
	68
	281

	≥ 90% framfarir
	34 (50,0%)
	127 (45,2%)

	≥ 75% framfarir
	52 (76,5%)
	170 (60,5%)

	≥ 50% framfarir
	61 (89,7%)
	193 (68,7%)

	PGA metið sem horfið (0) eða lágmarks (1)
	46 (67,6%)
	149 (53,0%)

	PGA metið sem horfið (0), lágmarks (1), eða vægt (2)
	59 (86,8%)
	189 (67,3%)

	Algjör bati í nöglum c
	
	

	10. vika
	1/65 (1,5%)
	16/235 (6,8%)

	24. vika
	3/65 (4,6%)
	58/223 (26,0%)a

	50. vika
	27/64 (42,2%)
	92/226 (40,7%)

	a	p < 0,001, fyrir hvern infliximab meðferðarhóp miðað við samanburðarhóp.
b	n = 292.
c	Greining var byggð á sjúklingum með sóra í nöglum við upphaf (81,8% þátttakenda). Miðgildi NAPSI skorar við upphaf var 4,6 í infliximabhópnum og 4,3 í lyfleysuhópnum.



Sýnt var fram á marktækan bata miðað við upphafsgildi í DLQI (Dermatology Life Quality Index) (p < 0,001) og varðandi líkamlegt og andlegt ástand samkvæmt SF 36 (Health Survey) (p < 0,001 fyrir hvorn þátt).

Börn

Lyfjastofnun Evrópu hefur fallið frá kröfu um að lagðar verði fram niðurstöður úr rannsóknum á viðmiðunarlyfinu sem inniheldur infliximab hjá öllum undirhópum barna við iktsýki, liðagigt hjá börnum (juvenile idiopathic arthritis), sóraliðagigt, hryggikt, sóra og Crohns sjúkdómi (sjá upplýsingar í kafla 4.2 um notkun handa börnum).

5.2	Lyfjahvörf

Frásog og dreifing

Stök inndæling undir húð af 120, 180 og 240 mg af infliximabi gaf u.þ.b. skammtaháða hækkun á hámarksstyrk í sermi (Cmax) og flatarmáli undir blóðþéttniferli (AUC). Dreifingarrúmmál á lokastigi (meðaltal 7,3‑8,8 lítrar) var óháð skammti.

Eftir stakan skammt af 120, 180 og 240 mg af infliximab undir húð gefinn heilbrigðum einstaklingum, var meðaltal hámarksstyrks í sermi (Cmax) 10,0; 15,1 og 23,1 µg/ml, talið í sömu röð og allir skammtar infliximabs greindust í sermi í minnst 12 vikur eftir það.

Aðgengi infliximab undir húð, áætlað með þýðisgreiningu í lyfjahvarfalíkani, var 62% (95% CI: 60% - 64%). 

Eftir gjöf infliximab 120 mg undir húð á 2 vikna fresti (frá viku 6 eftir 2 skammta af infliximabi í bláæð í vikum 0 og 2) hjá sjúklingum með virka iktsýki sem fengu samtímis meðferð með MTX, var miðgildi (frávikshlutfall, CV%) lægstu þéttni (Ctrough) í viku 22 (við jafnvægi) 12,8 µg/ml (80,1%). 

Eftir gjöf infliximab 120 mg undir húð á 2 vikna fresti (frá viku 6 eftir 2 skammta af infliximabi í bláæð í vikum 0 og 2) hjá sjúklingum með virkan Crohns sjúkdóm og virka sáraristilbólgu, var miðgildi (frávikshlutfall, CV%) lægstu þéttni (Ctrough) í viku 22 (við jafnvægi) 20,1 µg/ml (48,9%). 

Byggt á lyfjahvarfaniðurstöðum úr klínískum rannsóknum á sjúklingum með virka iktsýki, virkan Crohns sjúkdóm og virka sáraristilbólgu og þýðisgreiningu í lyfjahvarfalíkani, verða gildi lægstu þéttni (Ctrough) við jafnvægi hærri eftir gjöf infliximabs, lyfjaforms til notkunar undir húð, 120 mg á 2 vikna fresti samanborið við gjöf infliximabs, lyfjaforms til notkunar í bláæð, 5 mg/kg á 8 vikna fresti.

Við meðferð með hleðsluskammti undir húð hjá sjúklingum með iktsýki var áætlað miðgildi AUC 17.400 μg·klst./ml frá viku 0 til 6, sem var u.þ.b. 1,8 sinnum lægra en áætlað miðgildi AUC við meðferð með infliximab hleðsluskömmtum í bláæð (32.100 μg·klst./ml). Hins vegar var áætlað miðgildi AUC frá viku 6 til 14 sambærilegt við bæði meðferð með hleðsluskömmtum undir húð og hleðsluskömmtum í bláæð (19.600 og 18.100 μg·klst./ml, talið í sömu röð).

Brotthvarf

Ekki er vitað hvernig brotthvarfi infliximabs er háttað. Ekki fannst óbreytt infliximab í þvagi. Enginn meiriháttar mismunur sem tengdist aldri eða líkamsþyngd kom fram á úthreinsun eða dreifingarrúmmáli lyfsins hjá sjúklingum með iktsýki.

Í rannsóknum á heilbrigðum einstaklingum var meðaltal (± staðalfrávik) úthreinsunar Remsima 120 mg undir húð 19,3 ± 6,9 ml/klst. 

Hjá sjúklingum með iktsýki var meðaltal (± staðalfrávik) úthreinsunar Remsima 120 mg undir húð 18,8 ± 8,3 ml/klst. við jafnvægi. Hjá sjúklingum með virkan Crohns sjúkdóm og virka sáraristilbólgu, var meðaltal (± staðalfrávik) greinilegrar úthreinsunar Remsima 120 mg undir húð við jafnvægi 16,1 ± 6,9 ml/klst.

Meðaltal endanlegs helmingunartíma var á bilinu 11,3 dagar til 13,7 dagar fyrir 120, 180 og 240 mg infliximab undir húð hjá heilbrigðum einstaklingum.

Sérstakir sjúklingahópar

Aldraðir

Lyfjahvörf infliximab gefið með inndælingu undir húð hafa ekki verið rannsökuð hjá öldruðum.

Börn

Gjöf Remsima undir húð er ekki ráðlögð hjá börnum og engin gögn liggja fyrir um notkun Remsima undir húð hjá börnum.

Skert lifrar- og nýrnastarfsemi

Engar rannsóknir hafa farið fram á infliximab hjá sjúklingum með lifrar- eða nýrnasjúkdóma.

5.3	Forklínískar upplýsingar

Infliximab krossverkar ekki við TNFα í öðrum tegundum en mönnum og simpönsum. Þess vegna eru venjulegar forklínískar upplýsingar fyrir infliximab takmarkaðar. Eitrunarrannsóknir sem gerðar voru á músum með því að nota samsvarandi mótefni sem blokkar sérhæft virkni TNFα hjá músum, sýndi ekki fram á eiturverkun á móðurdýr, fóstureitranir eða vansköpunarvaldandi áhrif. Í rannsókn á frjósemi og almennri æxlunarstarfsemi fækkaði ungafullum músum eftir gjöf sambærilegs mótefnis. Ekki er vitað hvort það var vegna áhrifa á karlkyns og/eða kvenkyns mýs. Í 6 mánaða eitrunarrannsóknum á músum með endurteknum skömmtum, þar sem notað var sama mótefnis hliðstæða gegn TNFα í músum, sáust kristalsútfellingar á augasteinshjúpnum hjá nokkrum karlkyns rottum. Engar sértækar augnrannsóknir hafa farið fram hjá sjúklingum til að komast að mikilvægi þessarar uppgötvunar fyrir menn.
Langtíma rannsóknir hafa ekki farið fram til að meta hugsanleg krabbameinsvaldandi áhrif infliximabs. Ekki kom fram nein aukning æxla við rannsóknir á músum sem skorti TNFα, þegar þær voru útsettar fyrir þekktum æxlismyndandi efnum og/eða æxlisörvandi efnum (promotors).

Gjöf Remsima undir húð hjá hvítum Nýja Sjálandskanínum þoldist vel við þann styrk sem nota átti handa mönnum.


6.	LYFJAGERÐARFRÆÐILEGAR UPPLÝSINGAR

6.1	Hjálparefni

Ediksýra
Natríumasetat þríhýdrat
Sorbítól (E420)
Pólýsorbat 80 (E433)
Vatn fyrir stungulyf

6.2	Ósamrýmanleiki

Ekki má blanda þessu lyfi saman við önnur lyf, því rannsóknir á samrýmanleika hafa ekki verið gerðar.

6.3	Geymsluþol

4 ár.

6.4	Sérstakar varúðarreglur við geymslu

Geymið í kæli (2°C - 8°C).

Má ekki frjósa. Geymið áfylltu sprautuna/áfyllta lyfjapennann í ytri öskju til varnar gegn ljósi.

Lyfið má geyma við stofuhita að hámarki 25°C í allt að 28 daga. Farga verður lyfinu ef það er ekki notað innan 28 daga.

6.5	Gerð íláts og innihald

Remsima 120 mg stungulyf, lausn í áfylltri sprautu
Remsima 120 mg stungulyf, lausn í einnota áfylltri sprautu (gler af gerð I) með stimpiltappa (flurotec-húðuð teygjanleg fjölliða) og nál með stífri nálarhlíf.

Pakkningar:
· 1 áfyllt sprauta (1 ml smitsæfð lausn) með 2 alkóhólvættum grisjum.
· 2 áfylltar sprautur (1 ml smitsæfð lausn) með 2 alkóhólvættum grisjum.
· 4 áfylltar sprautur (1 ml smitsæfð lausn) með 4 alkóhólvættum grisjum.
· 6 áfylltar sprautur (1 ml smitsæfð lausn) með 6 alkóhólvættum grisjum.

Remsima 120 mg stungulyf, lausn í áfylltri sprautu með sjálfvirkri nálarhlíf
Remsima 120 mg stungulyf, lausn í einnota áfylltri sprautu með sjálfvirkri nálarhlíf. Sprautan er úr gleri af gerð I með stimpiltappa (flurotec-húðuð teygjanleg fjölliða) og nál með stífri nálarhlíf.

Pakkningar:
· 1 áfyllt sprauta með sjálfvirkri nálarhlíf (1 ml smitsæfð lausn) með 2 alkóhólvættum grisjum.
· 2 áfylltar sprautur með sjálfvirkri nálarhlíf (1 ml smitsæfð lausn) með 2 alkóhólvættum grisjum.
· 4 áfylltar sprautur með sjálfvirkri nálarhlíf (1 ml smitsæfð lausn) með 4 alkóhólvættum grisjum.
· 6 áfylltar sprautur með sjálfvirkri nálarhlíf (1 ml smitsæfð lausn) með 6 alkóhólvættum grisjum.

Remsima 120 mg stungulyf, lausn í áfylltum lyfjapenna (29G áföst nál, ólífugræn stimpilstöng)
Remsima 120 mg stungulyf, lausn í einnota áfylltum lyfjapenna. Sprautan í lyfjapennanum er úr gleri af gerð 1 með stimpilstoppara (flurotec‑húðuð teygjanleg fjölliða) og 29G áföst nál nál með stífri nálarhlíf.

Pakkningar:
· 1 áfylltur lyfjapenni (1 ml smitsæfð lausn) með 2 alkóhólvættum grisjum.
· 2 áfylltir lyfjapennar (1 ml smitsæfð lausn) með 2 alkóhólvættum grisjum.
· 4 áfylltir lyfjapennar (1 ml smitsæfð lausn) með 4 alkóhólvættum grisjum. 
· 6 áfylltir lyfjapennar (1 ml smitsæfð lausn) með 6 alkóhólvættum grisjum. 

Ekki er víst að allar pakkningarstærðir séu markaðssettar.

Remsima 120 mg stungulyf, lausn í áfylltum lyfjapenna (27G áföst nál, fjólublá stimpilstöng)
Remsima 120 mg stungulyf, lausn í einnota áfylltum lyfjapenna. Sprautan í lyfjapennanum er úr gleri af gerð 1 með stimpilstoppara (flurotec‑húðuð teygjanleg fjölliða) og 27-gauge föst nál nál með stífri nálarhlíf.

Pakkningar 2 áfylltir lyfjapennar (1 ml smitsæfð lausn) með 2 alkóhólvættum grisjum.

Ekki er víst að allar pakkningarstærðir séu markaðssettar.

6.6	Sérstakar varúðarráðstafanir við förgun og önnur meðhöndlun

Remsima er lausn sem er tær til ópallýsandi, litlaus til ljósbrún. Ekki má nota lyfið er lausnin er skýjuð, mislit eða inniheldur sýnilegar agnir.

Eftir notkun skal setja áfylltu sprautuna / áfylltu sprautuna með sjálfvirkri nálarhlíf / áfyllta lyfjapennann í stunguhelt ílát og farga í samræmi við reglur á hverjum stað. Ekki má endurvinna stungubúnaðinn. Ávallt skal geyma lyfið þar sem börn hvorki ná til né sjá.

Farga skal öllum lyfjaleifum og/eða úrgangi í samræmi við gildandi reglur.


7.	MARKAÐSLEYFISHAFI

Celltrion Healthcare Hungary Kft.
1062 Budapest

9.	DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 22. nóvember 2019


10.	DAGSETNING ENDURSKOÐUNAR TEXTANS

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.
Upplýsingar á íslensku eru á http://www.serlyfjaskra.is


1.	HEITI LYFS

Remsima 40 mg/ml innrennslisþykkni, lausn.


2.	INNIHALDSLÝSING

Remsima 100 mg innrennslisþykkni, lausn
Hver ml inniheldur 40 mg af infliximabi*.
Hvert hettuglas inniheldur 100 mg af infliximabi*.

Remsima 350 mg innrennslisþykkni, lausn
Hver ml inniheldur 40 mg af infliximabi*.
Hvert hettuglas inniheldur 350 mg af infliximabi*.

* Infliximab er blendings manna‑músa IgGl einstofna mótefni sem er myndað í músa blendingsæxlisfrumum með DNA samrunaerfðatækni.


Hjálparefni með þekkta verkun

Lyfið inniheldur 45 mg af sorbítóli (E420) og 0,5 mg af pólýsorbati 80 (E433) í hverjum ml af innrennslisþykkni, lausn.

Sjá lista yfir öll hjálparefni í kafla 6.1.


3.	LYFJAFORM

Innrennslisþykkni, lausn (Sæft þykkni).

Tær eða ópallýsandi lausn, litlaus eða fölbrúnn vökvi með pH-gildið 5,0 ± 0,2 og osmólalstyrkinn 276–346 mOsmol/kg.


4.	KLÍNÍSKAR UPPLÝSINGAR

4.1	Ábendingar

Iktsýki

Ábendingar fyrir Remsima gefið samhliða metotrexati eru að draga úr einkennum og bæta jafnframt líkamlegt ástand hjá:
· fullorðnum sjúklingum með virkan sjúkdóm þegar svörun við öðrum gigtarlyfjum sem draga úr sjúkdómseinkennum (sjúkdómstemprandi gigtarlyfjum - DMARDs), þar með talið metotrexat, hefur ekki verið fullnægjandi.
· fullorðnum sjúklingum með alvarlegan, virkan og versnandi sjúkdóm sem hafa ekki áður verið meðhöndlaðir með metotrexati eða öðrum gigtarlyfjum (sjúkdómstemprandi gigtarlyfjum).
Hjá þessum hópi sjúklinga hefur verið sýnt fram á með röntgenmyndum að það hægist á framvindu liðskemmda (sjá kafla 5.1).

Crohns sjúkdómur hjá fullorðnum

Ábendingar fyrir Remsima eru:
· meðferð við miðlungs virkum eða mjög virkum Crohns sjúkdómi hjá fullorðnum sjúklingum sem hafa ekki svarað þrátt fyrir fullnægjandi barkstera- og/eða ónæmisbælandi lyfjameðferð; eða hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.
· meðferð við fistilmyndandi, virkum Crohns sjúkdómur hjá fullorðnum sjúklingum sem hafa ekki svarað þrátt fyrir fullnægjandi hefðbundna lyfjameðferð (þar með talið sýklalyf, afrennsli (drainage) og ónæmisbælandi lyfjameðferð).

Crohns sjúkdómur hjá börnum

Ábendingar fyrir Remsima eru meðferð við alvarlegum virkum Crohns sjúkdómi hjá börnum og unglingum 6 til 17 ára sem hafa ekki svarað hefðbundinni meðferð þar með talið með barksterum, ónæmismótandi lyfjameðferð og næringarmeðferð; eða hjá sjúklingum sem ekki þola eða eru með frábendingar fyrir þannig meðferðum. Infliximab hefur eingöngu verið rannsakað í samsettri meðferð með hefðbundinni ónæmisbælandi meðferð.

Sáraristilbólga

Remsima er ætlað til meðferðar við miðlungs virkri eða mjög virkri sáraristilbólgu (ulcerative colitis) hjá fullorðnum sjúklingum sem hafa ekki fengið nægilega góða svörun við hefðbundinni meðferð (að meðtöldum barksterum og 6‑merkaptópúríni (6‑MP) eða azatíópríni (AZA) og hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.

Sáraristilbólga hjá börnum

Remsima er ætlað til meðferðar við mjög virkri sáraristilbólgu (ulcerative colitis) hjá börnum og unglingum á aldrinum 6 til 17 ára sem hafa ekki fengið nægilega góða svörun við hefðbundinni meðferð að meðtöldum barksterum og 6‑merkaptópúríni (6‑MP) eða azatíópríni (AZA) og hjá sjúklingum sem ekki þola þá meðferð eða slík meðferð er ekki viðeigandi af læknisfræðilegum ástæðum.

Hryggikt

Ábending fyrir Remsima er meðferð við alvarlegri, virkri hryggikt hjá fullorðnum sjúklingum sem hafa ekki svarað hefðbundinni meðferð á fullnægjandi hátt.

Sóraliðagigt

Ábending fyrir Remsima er meðferð við virkri og framsækinni sóraliðagigt hjá fullorðnum sjúklingum, þegar ekki hefur fengist fullnægjandi svörun við fyrri sjúkdómstemprandi gigtarlyfjameðferð.
Remsima á að gefa:
· í samsettri meðferð með metotrexati
· eða eitt og sér hjá sjúklingum sem þola ekki metotrexat eða hjá sjúklingum sem eiga ekki að nota metotrexat vegna frábendinga.
Sýnt hefur verið fram á að infliximab eykur hreyfigetu sjúklinga með sóraliðagigt og dregur úr framgangi skemmda í útlægum liðum samkvæmt röntgenmyndum af sjúklingum sem hafa samhverfa fjölliðagigt sem er undirtegund af sjúkdómnum (sjá kafla 5.1).

Sóri

Ábending fyrir Remsima er meðferð við miðlungs miklum eða alvarlegum skellusóra hjá fullorðnum sjúklingum sem svara ekki, mega ekki fá eða þola ekki aðra meðferð sem tekur til alls líkamans, þar með talið ciklósporín, metotrexat og PUVA (sjá kafla 5.1).

4.2	Skammtar og lyfjagjöf

Remsima meðferð á að hefja og vera undir eftirliti sérhæfðs læknis sem hefur reynslu í greiningu og meðferð iktsýki, bólgusjúkdóma í ristli, hryggiktar, sóraliðagigtar og sóra. Remsima á að gefa í bláæð. Gjöf Remsima innrennslis á að vera í höndum hæfs heilbrigðisstarfsfólks sem er þjálfað í að taka eftir vandamálum í tengslum við innrennsli. Afhenda skal sjúklingum sem eru í meðferð með Remsima, fylgiseðil og áminningarkort sjúklings.

Meðan á meðferð með Remsima stendur, ætti að vanda sérstaklega skömmtun annarra lyfja sem notuð eru samtímis t.d. barkstera og ónæmisbælandi lyfja.

Það er mikilvægt að athuga merkingar lyfsins til að tryggja að rétt lyfjaform (í bláæð eða undir húð) sé gefið sjúklingi, eins og ávísað var. Remsima undir húð samsetningin er ekki ætluð til lyfjagjafar í bláæð og það má aðeins gefa hana með inndælingu undir húð.

Skammtar

Fullorðnir (≥ 18 ára)

Iktsýki
3 mg/kg gefið sem innrennsli í bláæð fylgt eftir með 3 mg/kg viðbótar innrennslisskammti, 2 og 6 vikum eftir fyrsta innrennslið, síðan 8. hverja viku þar á eftir.

Gefa verður Remsima með metotrexati.

Fyrirliggjandi upplýsingar benda til að klínísk svörun náist yfirleitt innan 12 vikna meðferðar. Ef svörun sjúklings er ófullnægjandi eða gengur til baka að þeim tíma liðnum, má hugsanlega auka skammtinn um u.þ.b. 1,5 mg/kg í þrepum að hámarki 7,5 mg/kg á 8 vikna fresti. Annar hugsanlegur kostur er að gefa 3 mg/kg á allt að fjögurra vikna fresti. Náist fullnægjandi svörun á sjúklingurinn að halda áfram á sömu skömmtum eða skammtatíðni. Endurskoða ætti vandlega hvort meðferð skuli haldið áfram hjá sjúklingum sem ekki sýna ávinning af meðferð fyrstu 12 vikur meðferðar eða eftir að skömmtum hefur verið breytt.

Miðlungs virkur eða mjög virkur Crohns sjúkdómur
5 mg/kg gefið sem innrennsli í æð og síðan 5 mg/kg í innrennsli 2 vikum eftir fyrstu gjöfina. Ef sjúklingur sýnir ekki svörun eftir 2 skammta, á ekki að gefa áframhaldandi meðferð með infliximabi. Fyrirliggjandi upplýsingar styðja ekki frekari meðferð með infliximabi hjá þeim sjúklingum sem svara ekki meðferð innan 6 vikna frá fyrsta innrennsli.

Hjá sjúklingum sem svara meðferðinni eru eftirfarandi valkostir á meðferðarúrræði:
· Viðhaldsmeðferð: Viðbótar innrennsli af 5 mg/kg 6 vikum eftir upphafsskammt, fylgt eftir með innrennsli 8. hverja viku eða
· Endurtekin gjöf: Innrennsli af 5 mg/kg ef einkenni sjúkdómsins taka sig upp (sjá „Endurtekin gjöf“ að neðan og kafla 4.4).

Þótt samanburðarniðurstöður vanti benda takmarkaðar upplýsingar til þess að sumir sjúklingar sem svöruðu 5 mg/kg í upphafi en hættu svo að sýna svörun við meðferðinni, geti aftur sýnt svörun ef skammturinn er aukinn (sjá kafla 5.1). Íhuga skal vandlega hvort halda eigi áfram meðferð hjá sjúklingum sem sýna engan árangur af meðferð eftir að skömmtum hefur verið breytt.

Fistilmyndandi, virkur Crohns sjúkdómur
5 mg/kg gefin með innrennsli í bláæð og síðan 5 mg/kg skammtur gefinn aftur sem innrennsli 2 og 6 vikum eftir fyrsta innrennsli. Ef sjúklingur svarar ekki meðferðinni eftir þessa 3 skammta, ætti ekki að gefa viðbótar meðferð með infliximabi.

Hjá sjúklingum sem svara meðferðinni eru eftirfarandi meðferðarúrræði:
· Viðhaldsskammtur:Viðbótar innrennsli af 5 mg/kg 8 hverja viku eða
· Endurtekin gjöf: Innrennsli af 5 mg/kg ef einkenni sjúkdómsins taka sig upp og síðan 5 mg/kg á átta vikna fresti (sjá „endurtekin gjöf“ að neðan og kafla 4.4).

Þótt samanburðarniðurstöður vanti benda takmarkaðar upplýsingar til þess að sumir sjúklingar sem svöruðu 5 mg/kg í upphafi en hættu svo að sýna svörun við meðferðinni, geti aftur sýnt svörun ef skammturinn er aukinn (sjá kafla 5.1). Vandlega skal íhuga hvort halda eigi áfram meðferð hjá sjúklingum sem sýna engan árangur af meðferð eftir að skömmtum hefur verið breytt.

Varðandi Crohns sjúkdóm er takmörkuð reynsla af endurtekinni gjöf ef einkenni sjúkdómsins taka sig upp og samanburðargögn vantar um hag/áhættu á þessum valkostum á áframhaldandi meðferð.

Sáraristilbólga
5 mg/kg gefin sem innrennsli í bláæð og fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennslið, síðan 8. hverja viku.

Fyrirliggjandi upplýsingar benda til þess að klínísk svörun náist yfirleitt innan 14 vikna frá upphafi meðferðar, þ.e. með þremur skömmtum. Taka á áframhaldandi meðferð til rækilegrar endurskoðunar hjá sjúklingum þar sem engar vísbendingar um meðferðarávinning koma fram innan þess tíma.

Hryggikt
5 mg/kg gefið sem innrennsli í bláæð fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennsli, síðan 6. til 8. hverja viku. Ef sjúklingur svarar ekki meðferðinni eftir 6 vikur (þ.e. eftir 2 skammta), skal ekki gefa viðbótarmeðferð með infliximabi.

Sóraliðagigt
5 mg/kg gefin sem innrennsli í bláæð og fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennsli, síðan 8. hverja viku.

Sóri
5 mg/kg gefin sem innrennsli í bláæð og fylgt eftir með viðbótar 5 mg/kg innrennslisskammti 2 og 6 vikum eftir fyrsta innrennsli, síðan 8. hverja viku. Ef sjúklingur sýnir enga svörun eftir 14 vikur (þ.e. eftir 4 skammta), skal ekki gefa viðbótarmeðferð með infliximabi.

Endurtekin gjöf við Crohns sjúkdómi og iktsýki
Ef einkenni sjúkdómsins taka sig upp að nýju, má gefa infliximab aftur innan 16 vikna frá síðasta innrennsli. Í klínískum rannsóknum hafa síðkomin ofnæmisviðbrögð verið sjaldgæf og hafa komið fram eftir styttra en 1 árs infliximab meðferðarhlé (sjá kafla 4.4 og 4.8). Öryggi og verkun við endurtekna gjöf eftir meira en 16 vikna infliximab meðferðarhlé hefur ekki verið staðfest. Þetta á bæði við um sjúklinga með Crohns sjúkdóm og iktsýki.

Endurtekin gjöf við sáraristilbólgu
Ekki hefur verið sýnt fram á öryggi og verkun endurtekinna meðferða annarra en 8. hverja viku (sjá kafla 4.4 og 4.8).

Endurtekin gjöf við hryggikt
Ekki hefur verið sýnt fram á öryggi og verkun endurtekinna meðferða annarra en 6. til 8. hverja viku (sjá kafla 4.4 og 4.8).

Endurtekin gjöf við sóraliðagigt
Ekki hefur verið sýnt fram á öryggi og verkun endurtekinna meðferða annarra en 8. hverja viku (sjá kafla 4.4 og 4.8).

Endurtekin gjöf við sóra
Takmörkuð reynsla af endurmeðferð með einum stökum skammti af infliximab við sóra eftir 20 vikna hlé bendir til minnkaðrar verkunar og hærri tíðni vægra eða miðlungs mikilla innrennslisviðbragða samanborið við byrjunarmeðferð (sjá kafla 5.1).

Takmörkuð reynsla á endurmeðferð, eftir að sjúkdómurinn blossar upp aftur og meðferð er hafin á ný með innleiðsluskömmtum, bendir til hærri tíðni innrennslistengdra viðbragða, m.a. alvarlegra, samanborið við viðhaldsmeðferð á átta vikna fresti (sjá kafla 4.8).

Endurtekin gjöf (allar ábendingar)
Ef truflun hefur orðið á viðhaldsmeðferð, þannig að nauðsynlegt er að hefja meðferð aftur, eru innleiðsluskammtar ekki ráðlagðir (sjá kafla 4.8). Í þeim tilvikum er ráðlagt að byrja með stakan skammt af Remsima sem fylgt er eftir með ráðlögðum viðhaldsskammti eins og lýst er hér að ofan.

Sérstakir sjúklingahópar

Aldraðir

Sértækar rannsóknir á infliximab hjá öldruðum hafa ekki farið fram. Í klínískum rannsóknum kom hvorki fram verulegur aldurstengdur munur á úthreinsun né dreifingu. Ekki er þörf á að breyta skömmtum (sjá kafla 5.2). Fyrir frekari upplýsingar um öryggi infliximab hjá öldruðum (sjá kafla 4.4 og 4.8).

Nýrna- og/eða lifrarskerðing

Infliximab hefur ekki verið rannsakað hjá þessum sjúklingahópum. Ekki er hægt að ráðleggja skammta (sjá kafla 5.2).

Börn

Crohns sjúkdómur (6 til 17 ára)
5 mg/kg gefið sem innrennsli í bláæð og síðan 5 mg/kg skammtur gefinn aftur sem innrennsli 2 og 6 vikum eftir fyrsta innrennsli, síðan á 8 vikna fresti. Fyrirliggjandi upplýsingar styðja ekki frekari meðferð með infliximabi hjá börnum og unglingum sem svara ekki meðferð innan 10 vikna frá fyrsta innrennsli (sjá kafla 5.1).

Hjá sumum sjúklingum getur þurft að hafa styttra á milli lyfjagjafa til að viðhalda klínískri svörun, en hjá öðrum getur nægt að hafa lengra á milli lyfjagjafa. Hjá sjúklingum þar sem tímalengd á milli lyfjagjafa hefur verið stytt niður í minna en 8 vikur getur verið aukin hætta á aukaverkunum. Íhuga skal vandlega hvort halda eigi áfram meðferð með styttra á milli lyfjagjafa hjá þeim sjúklingum sem sýna engar vísbendingar um viðbótarárangur af meðferð eftir að tíma milli lyfjagjafa hefur verið breytt.

Ekki hefur verið sýnt fram á öryggi og verkun infliximab hjá börnum yngri en 6 ára með Crohns sjúkdóm. Fyrirliggjandi upplýsingar um lyfjahvörf eru tilgreindar í kafla 5.2 en ekki er hægt að ráðleggja ákveðna skammta handa börnum yngri en 6 ára á grundvelli þeirra.

Sáraristilbólga (6 til 17 ára)
5 mg/kg gefið sem innrennsli í bláæð og síðan 5 mg/kg skammtur gefinn aftur sem innrennsli 2 og 6 vikum eftir fyrsta innrennsli, síðan á 8 vikna fresti. Fyrirliggjandi upplýsingar styðja ekki frekari meðferð með infliximabi hjá börnum og unglingum sem svara ekki meðferð innan 8 vikna frá fyrsta innrennsli (sjá kafla 5.1).

Ekki hefur verið sýnt fram á öryggi og verkun infliximabs hjá börnum yngri en 6 ára með sáraristilbólgu. Fyrirliggjandi upplýsingar um lyfjahvörf eru tilgreindar í kafla 5.2 en ekki er hægt að ráðleggja ákveðna skammta handa börnum yngri en 6 ára á grundvelli þeirra.

Sóri
Ekki hefur verið sýnt fram á öryggi og verkun infliximab hjá börnum og unglingum yngri en 18 ára við ábendingunni sóra. Fyrirliggjandi upplýsingar eru tilgreindar í kafla 5.2 en ekki er hægt að ráðleggja ákveðna skammta á grundvelli þeirra.

Liðagigt hjá börnum (juvenile idiopathic arthritis), sóraliðagigt og hryggikt
Ekki hefur verið sýnt fram á öryggi og verkun infliximab hjá börnum og unglingum yngri en 18 ára við ábendingunni liðagigt hjá börnum, sóraliðagigt og hryggikt. Fyrirliggjandi upplýsingar eru tilgreindar í kafla 5.2 en ekki er hægt að ráðleggja ákveðna skammta á grundvelli þeirra.

Barnaiktsýki (juvenile rheumatoid arthritis)
Ekki hefur verið sýnt fram á öryggi og verkun infliximab hjá börnum og unglingum yngri en 18 ára við ábendingunni barnaiktsýki. Fyrirliggjandi upplýsingar eru tilgreindar í kafla 4.8 og 5.2 en ekki er hægt að ráðleggja ákveðna skammta á grundvelli þeirra.

Lyfjagjöf

Infliximab á að gefa í bláæð á 2 klst. Fylgjast skal með öllum sjúklingum sem fá infliximab í að minnsta kosti 1‑2 klukkustundir eftir innrennslisgjöfina, vegna hættu á bráðum innrennslistengdum viðbrögðum. Tæki og lyf til bráðaaðgerða, s.s. adrenalín, andhistamín, barksterar og barkarenna, verða að vera tiltæk. Veita má sjúklingum lyfjaforgjöf með andhistamíni, hýdrókortisóni og/eða parasetamóli og hægja má á innrennslishraðanum til að draga úr hættu á innrennslistengdum viðbrögðum, einkum ef innrennslistengd viðbrögð hafa komið fyrir áður (sjá kafla 4.4).

Styttur innrennslistími fyrir ábendingar hjá fullorðnum

Hjá vandlega völdum fullorðnum sjúklingum sem hafa þolað að minnsta kosti 3 fyrstu 2‑klst. innrennslisgjafirnar af infliximab (innleiðslufasa) og eru á viðhaldsmeðferð, má íhuga að gefa síðari innrennslisgjafir á að lágmarki 1 klst. Ef innrennslisviðbrögð koma fram í tengslum við styttan innrennslistíma, má íhuga að gefa innrennslið hægar við síðari innrennslisgjafir, ef meðferð skal haldið áfram. Styttur innrennslistími skammta sem eru > 6 mg/kg hefur ekki verið rannsakaður (sjá kafla 4.8).

Sjá leiðbeiningar í kafla 6.6 um blöndun og gjöf lyfsins.

4.3	Frábendingar

Ofnæmi fyrir virka efninu, öðrum músapróteinum eða einhverju hjálparefnanna sem talin eru upp í kafla 6.1.

Sjúklingar með arfgengt frúktósaóþol. Áður en meðferð er hafin skal útiloka frúktósaóþol á aldursmiðuðum klínískum forsendum (sjá kafla 4.4).

Sjúklingar með berkla eða aðrar alvarlegar sýkingar svo sem blóðsýkingu, ígerð og tækifærissýkingar (sjá kafla 4.4).

Sjúklingar með miðlungs alvarlega til alvarlega hjartabilun (NYHA flokkur III/IV) (sjá kafla 4.4 og 4.8).

4.4	Sérstök varnaðarorð og varúðarreglur við notkun

Rekjanleiki

Til þess að bæta rekjanleika líffræðilegra lyfja skal heiti og lotunúmer lyfsins sem gefið er vera skráð með skýrum hætti.

Innrennslistengd viðbrögð og ofnæmi

Bráð innrennslistengd viðbrögð, þ. á m. ofnæmislost, og síðkomin ofnæmisviðbrögð hafa tengst gjöf infliximabs (sjá kafla 4.8).

Bráð innrennslistengd viðbrögð þar með talið bráðaofnæmi geta komið fram meðan á innrennsli stendur (innan sekúndna) eða innan nokkurra klukkustunda. Ef bráð innrennslistengd viðbrögð koma fram verður að stöðva innrennslið strax. Neyðarútbúnaður eins og adrenalín, andhistamín, barksterar og barkarenna verða að vera til staðar. Veita má sjúklingum lyfjaforgjöf með t.d. andhistamíni, hýdrókortisóni og/eða parasetamóli til að koma í veg fyrir vægar og skammvinnar aukaverkanir.

Mótefni gegn infliximabi geta myndast og hafa verið tengd við aukna tíðni innrennslistengdra viðbragða. Lítill hluti innrennslistengdu viðbragðanna voru alvarleg ofnæmisviðbrögð. Einnig hafa sést tengsl á milli myndunar mótefna gegn infliximabi og styttingar tímans sem svörun varði. Tengsl eru á milli samtímis gjafar ónæmismótandi lyfja og minni myndunar mótefna gegn infliximabi og lækkunar á tíðni innrennslistengdra viðbragða. Áhrif sem samtímis ónæmismótandi meðferð hafði var skilvirkari hjá sjúklingum sem voru í tímabundinni meðferð en hjá sjúklingum í viðhaldsmeðferð. Sjúklingar sem hætta á ónæmisbælandi lyfjameðferð fyrir eða meðan á meðferð með infliximabi stendur eru í meiri hættu að mynda þessi mótefni. Ekki er alltaf hægt að finna þessi mótefni í sermi. Ef til alvarlegra viðbragða kemur, ætti að grípa til meðferðar eftir einkennum og stöðva frekari gjöf infliximabs (sjá kafla 4.8).

Í klínískum rannsóknum hefur verið tilkynnt um síðkomin ofnæmisviðbrögð. Fyrirliggjandi upplýsingar benda til þess að hætta á síðkomnu ofnæmi aukist eftir því sem infliximab meðferðarhlé er lengra. Ráðleggja skal sjúklingum að leita sér læknishjálpar strax ef þeir verða fyrir síðkomnum aukaverkunum (sjá kafla 4.8). Ef meðferð er endurtekin eftir langan tíma, er nauðsynlegt að fylgjast vel með einkennum síðkomins ofnæmis.

Sýkingar

Fylgjast skal náið með sjúklingum m.t.t. sýkinga að berklum meðtöldum fyrir, á meðan og eftir meðferð með infliximabi. Þar sem brotthvarf infliximabs getur tekið allt að sex mánuði, ætti að fylgjast með sjúklingunum í þann tíma. Frekari meðferð með infliximabi má ekki fara fram ef sjúklingur fær alvarlega sýkingu eða blóðsýkingu.

Gæta skal varúðar þegar meðferð með infliximabi er íhuguð hjá sjúklingum með langvinna sýkingu eða sögu um endurteknar sýkingar, m.a. samhliða ónæmisbælandi meðferð. Upplýsa á sjúklinga um mögulega áhættuþætti sýkinga og þeir ættu að forðast þá eins og við á.

TNFα veldur bólgum og temprar ónæmissvörun frumnanna. Rannsóknargögn hafa sýnt að TNFα er nauðsynlegt til að halda innanfrumusýkingum í skefjum. Klínísk reynsla sýnir að varnir einstakra sjúklinga gegn sýkingum sem meðhöndlaðir eru með infliximabi skerðast.

Tekið skal fram að bæling á TNFα getur dulið einkenni sýkingar eins og hita. Það hefur úrslitaþýðingu að bera snemma kennsl á klínísk einkenni um ódæmigerðar (atypical) alvarlegar sýkingar og á klínísk einkenni um dæmigerðar mjög sjaldgæfar og óvenjulegar sýkingar svo að sem minnstar tafir verði á greiningu og meðferð.

Sjúklingar sem fá TNF-hemla eru næmari fyrir alvarlegum sýkingum.

Berklar, bakteríusýkingar, m.a. blóðsýking og lungnabólga, ífarandi sveppa-, veiru- og aðrar tækifærissýkingar hafa sést hjá sjúklingum meðhöndluðum með infliximabi. Sumar þessar sýkingar hafa leitt til dauða. Algengustu tækifærissýkingarnar sem greint hefur verið frá þar sem dánartíðni er > 5% eru m.a. lungnabólga af völdum Pneumocystis jiroveci, hvítsveppasýking, súrheysveiki (listeriosis) og ýrumygla (aspergillosis).

Fylgjast skal náið með sjúklingum sem fá nýja sýkingu meðan á meðferð með infliximabi stendur og gera þarf nákvæmt greiningarmat á þeim. Ef sjúklingur fær nýja alvarlega sýkingu eða blóðsýkingu skal hætta gjöf infliximabs og hefja viðeigandi sýkla- eða sveppalyfjameðferð þar til náðst hefur stjórn á sýkingunni.

Berklar

Greint hefur verið frá virkum berklum hjá sjúklingum sem fengu infliximab. Í flestum tilvikum var þó um berkla utan lungna að ræða, sem voru annaðhvort staðbundnir eða dreifðir.

Áður en meðferð með infliximabi hefst, verður að meta alla sjúklinga m.t.t. virkra og óvirkra („duldra“) berkla. Matið ætti að fela í sér nákvæma sjúkrasögu þar sem fram kemur hvort sjúklingur hefur haft berkla eða umgengist fólk með berkla og fyrri og/eða yfirstandandi ónæmisbælandi lyfjameðferð. Framkvæma ætti viðeigandi rannsókn hjá öllum sjúklingum (t.d. húðberklapróf, röntgenmynd af lungum og/eða IGRA (Interferon Gamma Release Assay)) (samkvæmt ráðleggingum á hverjum stað). Mælt er með að niðurstaða þessara prófa sé skráð á áminningarkort sjúklings. Þeir læknar sem ávísa lyfinu eru minntir á hættu á fölskum neikvæðum niðurstöðum berklahúðprófs sérstaklega hjá þeim sjúklingum sem eru alvarlega veikir eða ónæmisbældir.

Ef virkir berklar eru greindir á ekki að byrja meðferð með infliximabi (sjá kafla 4.3).

Ef grunur leikur á duldum (latent) berklum, skal leita álits læknis með sérþekkingu á berklameðferð. Í eftirtöldum tilvikum skal íhuga mjög vandlega ávinning/áhættu sjúklings af meðferð með infliximabi.

Ef óvirkir („duldir”) berklar eru greindir ætti að hefja meðferð við þeim, berklameðferð, áður en meðferð með infliximabi er hafin og í samræmi við ráðleggingar á hverjum stað.

Hjá sjúklingum sem hafa marga eða mikilvæga áhættuþætti berkla og neikvætt próf fyrir duldum berklum, skal íhuga berklameðferð áður en meðferð með infliximabi er hafin.

Notkun meðferðar gegn berklum skal einnig íhuga áður en meðferð með infliximabi er hafin hjá sjúklingum sem hafa sögu um dulda eða virka berkla þegar ekki er hægt að staðfesta að þeir hafi fengið fullnægjandi meðferð.

Greint hefur verið frá nokkrum tilvikum virkra berkla hjá sjúklingum á meðferð með infliximabi meðan á meðferð við duldum berklum stóð og eftir að henni lauk.

Ráðleggja skal öllum sjúklingum að leita ráða hjá lækni ef merki/einkenni sem minna á berkla koma í ljós (t.d. stöðugur hósti, rýrnun/þyngdartap, hitavella) meðan á meðferð með infliximabi stendur og eftir að henni lýkur.

Ífarandi sveppasýkingar

Hjá sjúklingum sem fá infliximab skal íhuga að um ífarandi sveppasýkingar gæti verið að ræða, svo sem ýrumyglu (aspergillosis), hvítsveppasýkingu, lungnabólgu af völdum Pneumocystis jiroveci, váfumyglu (histoplasmosis), þekjumyglu (coccidioidomycosis) eða sprotamyglu (blastomycosis), ef þeir verða alvarlega veikir og leita skal álits hjá lækni með sérfræðiþekkingu á greiningu og meðferð ífarandi sveppasýkinga strax á fyrstu stigum rannsókna á þessum sjúklingum.

Ífarandi sveppasýkingar geta komið fram sem dreifður frekar en staðbundinn sjúkdómur og mótefnavaka- og mótefnapróf geta reynst neikvæð hjá sumum sjúklingum með virka sýkingu. Íhuga skal viðeigandi sveppalyfjameðferð til reynslu meðan á greiningu stendur og taka skal tillit bæði til hættu á alvarlegri sveppasýkingu og áhættu sveppalyfjameðferðar.

Hjá sjúklingum sem hafa búið á eða ferðast til svæða þar sem ífarandi sveppasýkingar svo sem váfumygla (histoplasmosis), þekjumygla (coccidioidomycosis) eða sprotamygla (blastomycosis) eru landlægar, ætti að íhuga vandlega ávinning og áhættu meðferðar með infliximabi áður en meðferð með infliximabi er hafin.

Fistilmyndandi Crohns sjúkdómur
Sjúklingar með fistilmyndandi Crohns sjúkdóm með bráða graftarfistla mega ekki byrja á meðferð með infliximabi fyrr en uppspretta hugsanlegrar sýkingar, einkum ígerðar, hefur verið útilokuð (sjá kafla 4.3).

Endurvirkjun lifrarbólgu B (HBV)

Endurvirkjun lifrarbólgu B hefur komið fyrir hjá sjúklingum sem eru langvinnir berar veirunnar og nota TNF-hemla, þ.m.t. infliximab. Sum tilvik hafa verið banvæn.

Sjúklinga á að prófa fyrir lifrarbólgu B sýkingu áður en meðferð með infliximabi er hafin. Mælt er með að sjúklingar sem greinast með lifrarbólgu B sýkingu leiti ráða hjá lækni með sérfræðiþekkingu í meðferð á lifrarbólgu B. Fylgjast skal náið með HBV berum sem þurfa meðferð með infliximabi, hvað varðar einkenni virkrar HBV sýkingar, allan meðferðartímann og í nokkra mánuði eftir að meðferð lýkur. Ekki liggja fyrir nægilega miklar upplýsingar um meðferð sjúklinga sem eru HBV berar, með veirulyfjum samhliða meðferð með TNF-hemlum, til að hindra endurvirkjun HBV. Eigi endurvirkjun HBV sér stað skal hætta meðferð með infliximabi og hefja viðeigandi veirulyfjameðferð og stuðningsmeðferð eftir því sem við á.

Lifrar- og gallsjúkdómar

Tilvik gulu og lifrarbólgu án sýkingar, sum með einkennum sjálfsnæmis lifrarbólgu hafa komið fram eftir að infliximab var markaðssett. Einangruð tilvik lifrarbilunar sem leiddu til lifrarígræðslu eða dauða hafa komið fram. Sjúklinga með einkenni eða merki um truflanir á lifrarstarfsemi skal meta með tilliti til lifrarskaða. Ef gula og/eða ALAT hækkun ≥ 5 sinnum efri eðlileg mörk kemur fram, skal hætta notkun infliximab og gera ítarlega rannsókn á frávikinu.

Samhliða gjöf TNF-alfa-tálma og anakinra

Alvarlegar sýkingar og daufkyrningafæð sáust í klínískum rannsóknum við samtímis notkun anakinra og annars TNFα-hemla, etanercepts, án aukningar á klínískum ávinningi samanborið við etanercept eitt sér. Vegna eðlis aukaverkana sem sáust við samsetningu etanercepts og anakinra meðferða, geta svipuð eituráhrif einnig komið fram við samsetningu anakinra og annarra TNFα-hemla. Því er ekki mælt með samsetningu infliximabs og anakinra.

Samhliða gjöf TNF-alfa-tálma og abatacepts

Í klínískum rannsóknum hefur samhliða gjöf TNF-hemla og abatacepts verið tengd aukinni hættu á sýkingum, m.a. alvarlegum sýkingum, samanborið við TNF-hemla eina og sér, án klínísks ávinnings. Ekki er ráðlagt að gefa infliximab og abatacept saman.

Notkun samhliða öðrum lífefnalyfjum

Engar fullnægjandi upplýsingar liggja fyrir um notkun infliximabs samhliða öðrum lífefnalyfjum sem notuð eru til meðferðar við sömu sjúkdómum og infliximab. Samhliða notkun infliximabs með þessum lífefnalyfjum er ekki ráðlögð þar sem hugsanlega er aukin hætta á sýkingum og öðrum mögulegum lyfjafræðilegum milliverkunum.

Skipt á milli líffræðilegra sjúkdómstemprandi gigtarlyfja

Gæta skal varúðar og halda áfram að fylgjast með sjúklingunum þegar skipt er frá einu lífefnalyfi til annars, þar sem skörun á lífvirkni getur aukið ennfrekar hættu á aukaverkunum, þ.m.t. sýkingum.

Bólusetningar

Áður en meðferð með Remsima er hafin er ráðlagt að sjúklingar séu bólusettir í samræmi við núgildandi leiðbeiningar um bólusetningar, þegar það er hægt. Sjúklingar á meðferð með infliximab mega fá bólusetningar samhliða, nema þegar um lifandi bóluefni er að ræða (sjá kafla 4.5 og kafla 4.6).

Í undirhópi 90 fullorðinna sjúklinga með iktsýki úr ASPIRE rannsókninni var svipað hlutfall sjúklinga í hverjum meðferðarhóp (metotrexat ásamt: lyfleysu [n=17], 3 mg/kg [n=27] eða 6 mg/kg infliximab [n=46]) sem fékk samtals tvöfalda virka aukningu í títrum eftir fjölgilt pneumokokkabóluefni, sem gefur til kynna að infliximab hafi ekki áhrif á T-frumu-óháð vessabundið ónæmissvar. Hinsvegar benda rannsóknir í birtum vísindagreinum til þess að við ýmsar ábendingar (t.d. iktsýki, sóra, Crohns sjúkdóm) geti bólusetningar með bóluefni sem ekki er lifandi meðan á and-TNF meðferð stendur framkallað lægra ónæmissvar en hjá sjúklingum sem ekki fá and-TNF meðferð.

Lifandi bóluefni/sýkingavaldar ætlaðir til meðferðar (therapeutic infectious agents)

Takmarkaðar upplýsingar liggja fyrir um svörun við bólusetningu með lifandi bóluefnum eða smit vegna lifandi bóluefna hjá sjúklingum sem fá and-TNF meðferð. Notkun lifandi bóluefna getur leitt til klínískra sýkinga, þ.m.t. útbreiðslu sýkinga. Gjöf lifandi bóluefna samhliða infliximabi er ekki ráðlegt.

Ungbörn útsett í móðurkviði

Greint hefur verið frá banvænum tilvikum vegna dreifðrar Bacillus Calmette-Guérin (BCG) sýkingar í kjölfar BCG bólusetningar eftir fæðingu hjá ungbörnum sem útsett eru fyrir infliximabi í móðurkviði. Ráðlagt er að bíða í tólf mánuði eftir fæðingu uns lifandi bóluefni er gefið ungbörnum sem hafa verið útsett fyrir infliximabi í móðurkviði. Ef þéttni infliximabs er ógreinanleg í sermi hjá ungbarni eða gjöf infliximab var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr, ef skýrt er að viðkomandi ungbarn hafi klínískan ávinning af því (sjá kafla 4.6).

Ungbörn útsett með brjóstamjólk

Bólusetning brjóstmylkinga með lifandi bóluefni meðan móðirin fær infliximab er ekki ráðlögð nema sermisþéttni infliximab hjá ungbarni sé ekki greinanleg (sjá kafla 4.6).

Sýkingavaldar sem ætlaðir eru til meðferðar

Önnur notkun sýkingavalda sem ætlaðir eru til meðferðar svo sem veiktra baktería (t.d. BCG ídreypingarvökva fyrir þvagblöðru til meðferðar við krabbameini) getur leitt til klínískra sýkinga, þ.m.t. útbreiðslu sýkinga. Ráðlegt er að gefa ekki sýkingavalda ætlaða til meðferðar samhliða infliximab. 

Sjálfsnæmisferli

Hlutfallslegur skortur á TNFα sem verður vegna and-TNFα meðferðarinnar, getur sett af stað sjálfsnæmisferli. Ef sjúklingar fá einkenni sem minnir á heilkenni rauðra úlfa eftir meðferð með infliximabi og eru jákvæðir fyrir mótefnum gegn tví-strengja DNA, verður að stöðva frekari meðferð með infliximabi (sjá kafla 4.8).

Taugasjúkdómar

Notkun TNF-hemla, m.a. infliximab, hefur verið tengd tilvikum nýtilkominna eða versnandi klínískra einkenna og/eða niðurstöðum úr myndgreiningu um afmýlandi kvilla í miðtaugakerfi, þar með talið heila- og mænusigg og útlægan afmýlandi sjúkdóm, þar með talið Guillain-Barré heilkenni. Hjá sjúklingum sem eru með afmýlandi kvilla fyrir eða nýtilkominn, skal íhuga vandlega ávinning og áhættu af and-TNF meðferð áður en meðferðin með infliximabi hefst. Hugsanlega þarf að hætta meðferð með infliximabi ef þessar raskanir koma fram.

Illkynja sjúkdómar og eitilfrumumein

Í samanburðarhluta klínískra rannsókna á TNF-hemlum, hafa fleiri tilfelli illkynja breytinga fundist þar með talið eitilæxli meðal sjúklinga sem fá TNF-hemla en hjá sjúklingum í samanburðarhópi. Meðan á klínískum rannsóknum á öllum samþykktum ábendingum stóð var tíðni eitilæxla hjá sjúklingum sem fengu infliximab meðferð hærri en vænta má hjá almennu þýði, en tilvik eitilæxla voru mjög sjaldgæf. Eftir markaðssetningu var greint frá hvítblæði hjá sjúklingum sem fengu TNF- hemla. Aukin grunnáhætta er á eitilæxlum og hvítblæði hjá sjúklingum með iktsýki með langvarandi, mjög virkan bólgusjúkdóm sem gerir áhættumat flóknara.

Í klínískri rannsókn til að meta notkun infliximabs hjá sjúklingum með miðlungs alvarlegan eða alvarlegan langvinnan teppusjúkdóm í lungum (COPD), var tilkynnt um fleiri illkynja sjúkdóma meðal sjúklinga sem fengu infliximab meðferð samanborið við viðmiðunarsjúklinga. Allir sjúklingarnir voru með sögu um miklar reykingar. Gæta skal varúðar þegar íhuga á meðferð hjá sjúklingum í aukinni hættu á illkynja sjúkdómi af völdum mikilla reykinga.

Miðað við núverandi þekkingu er ekki hægt að útiloka hættu á myndun eitilæxla eða annarra illkynja sjúkdóma hjá sjúklingum sem eru meðhöndlaðir með TNF-hemli (sjá kafla 4.8). Gæta skal varúðar þegar gefa á sjúklingum sem hafa sögu um illkynja sjúkdóma TNF-blokkandi meðferð eða þegar íhuga á áframhaldandi meðferð hjá sjúklingum með illkynja sjúkdóma.

Einnig skal gæta varúðar hjá sjúklingum með sóra og sjúkrasögu um yfirgripsmikla ónæmisbælandi meðferð eða langvinna PUVA meðferð.

Greint hefur verið frá illkynja sjúkdómum, þar á meðal banvænum hjá börnum, unglingum og ungu fólki (allt að 22 ára) sem fengu TNF-hemla (upphafsmeðferð ≤ 18 ára) þar með talin meðferð með infliximabi eftir markaðssetningu. Um það bil helmingur tilvikanna voru eitilæxli. Hin tilvikin voru ýmsir illkynja sjúkdómar m.a. sjaldgæfir illkynja sjúkdómar sem vanalega tengjast ónæmisbælingu. Ekki er hægt að útiloka áhættu fyrir myndun illkynja sjúkdóma hjá sjúklingum sem fá TNF-hemla.

Eftir markaðssetningu hefur verið greint frá T-frumu eitilæxli í lifur og milta (hepatosplenic T-cell lymphoma (HSTCL)) hjá sjúklingum sem hafa verið meðhöndlaðir með TNF-hemlum, þar á meðal infliximab. Þessi sjaldgæfa tegund T-frumu eitilæxlis hefur mjög hraðan sjúkdómsgang og er yfirleitt banvæn. Nánast allir sjúklingar höfðu verið á meðferð með AZA eða 6-MP samhliða eða rétt áður en meðferð með TNF-hemli hófst. Mikill meirihluti infliximab tilfella átti sér stað hjá sjúklingum með Crohns sjúkdóm eða sáraristilbólgu og flestir þeirra voru unglingsstrákar eða ungir karlmenn. Íhuga ætti því vandlega mögulega áhættu tengda samsetningu AZA eða 6-MP og infliximabs. Ekki er hægt að útiloka hættu á myndun T-frumu eitilæxlis í lifur og milta hjá sjúklingum sem fá meðferð með infliximabi (sjá kafla 4.8).

Greint hefur verið frá sortuæxli og bjálkakrabbameini (Merkel cell carcinoma) hjá sjúklingum sem hafa fengið meðferð með TNF-hemlum, þ.m.t. infliximabi (sjá kafla 4.8). Ráðlagt er að framkvæma húðskoðun reglulega, einkum hjá sjúklingum sem eru með áhættuþætti fyrir húðkrabbameini.

Í afturskyggnri hóprannsókn á þýði þar sem gögn frá sænskum sjúkrakrám voru notuð kom fram aukin tíðni leghálskrabbameins hjá konum með iktsýki sem fengu infliximab borið saman við þýði sem ekki höfðu fengið lífefnalyf eða almenning, þ.m.t. þær sem voru yfir 60 ára. Reglubundin skimun ætti að vera haldið áfram hjá konum sem fá infliximab, þ.m.t. þeim sem eru yfir 60 ára.

Allir sjúklingar með sáraristilbólgu sem eru í aukinni hættu á misvexti (dysplasia) eða ristilkrabbameini (t.d. sjúklingar með langvinna sáraristilbólgu eða frumkomna, herslismyndandi gallrásabólgu (sclerosing cholangitis)) eða með fyrri sögu um misvöxt eða ristilkrabbamein eiga að gangast undir kembirannsókn á misvexti með reglulegu millibili fyrir meðferð og allan tímann meðan sjúkdómurinn varir. Þetta mat á að taka til ristilspeglunar og vefsýnatöku í samræmi við gildandi leiðbeiningar. Núverandi upplýsingar benda ekki til að infliximab meðferð hafi áhrif á hættu á að fram komi misvöxtur eða ristilkrabbamein.

Þar sem ekki hefur verið gengið úr skugga um hugsanlega aukna hættu á krabbameinsmyndun hjá sjúklingum með nýgreindan misvöxt sem fá infliximab, ætti læknirinn að íhuga gaumgæfilega áhættu og ávinning áframhaldandi meðferðar fyrir hvern sjúkling fyrir sig.

Hjartabilun

Nota verður infliximab með varúð hjá sjúklingum með væga hjartabilun (NYHA flokkur I/II). Meðan á meðferð stendur skal fylgjast náið með ástandi sjúklinga og hætta skal meðferð með infliximabi ef í ljós koma hjá sjúklingum ný einkenni hjartabilunar eða ef einkenni hjartabilunar versna (sjá kafla 4.3 og 4.8)

Áhrif á blóð

Greint hefur verið frá blóðfrumufæð, hvítfrumufæð, daufkyrningafæð og blóðflagnafæð hjá sjúklingum sem fengu TNF-hemla, þ.m.t. infliximab. Benda skal sjúklingum á að leita tafarlaust læknis við einkenni blóðsjúkdóma (t.d. viðvarandi hiti, mar, blæðing, fölvi). Ef mjög óeðlileg blóðgildi hafa verið staðfest þarf hugsanlega að hætta meðferð með infliximabi.

Annað

Takmörkuð reynsla liggur fyrir um öryggi meðferðar með infliximabi hjá sjúklingum sem hafa gengist undir skurðaðgerð, þ.m.t. liðskipti. Taka verður tillit til hins langa helmingunartíma infliximabs ef skurðaðgerð er fyrirhuguð. Fylgjast verður náið með sjúklingi sem þarf á skurðaðgerð að halda með tilliti til sýkinga og grípa skal til viðeigandi aðgerða.

Ef sjúklingur svarar ekki meðferð við Crohns sjúkdómi gæti það bent til fastra trefjaþrenginga (fixed fibrotic stricture) sem geta þarfnast skurðaðgerðar. Engar vísbendingar benda til að infliximab valdi versnun á né valdi trefjaþrengingum.

Sérstakir sjúklingahópar

Aldraðir

Tíðni alvarlegra sýkinga hjá sjúklingum sem fengu infliximab var hærri hjá þeim sem voru 65 ára og eldri en hjá þeim sem voru yngri en 65 ára. Sumar þeirra leiddu til dauða. Hafa skal sérstaklega í huga hættuna á sýkingu við meðferð hjá öldruðum (sjá kafla 4.8)

Börn

Sýkingar
Í klínískum rannsóknum hefur verið greint frá hærra hlutfalli sýkinga hjá börnum samanborið við hjá fullorðnum sjúklingum (sjá kafla 4.8).

Bólusetningar
Ef þess er kostur er ráðlagt að börn hafi fengið allar þær bólusetningar sem eru í samræmi við gildandi viðmiðunarreglur áður en meðferð með infliximabi hefst. Börn á meðferð með infliximab mega fá bólusetningar samhliða, að frátöldum lifandi bóluefnum (sjá kafla 4.5 og 4.6).

Illkynja sjúkdómar og eitilfrumumein
Greint hefur verið frá illkynja sjúkdómum, sumum banvænum, hjá börnum, unglingum og ungu fólki (allt að 22 ára) sem fengu TNF-hemla (upphafsmeðferð ≤ 18 ára) þar með talin meðferð með infliximabi, eftir markaðssetningu. Um það bil helmingur tilvikanna voru eitilæxli. Hin tilvikin voru ýmsir illkynja sjúkdómar m.a. mjög sjaldgæfir illkynja sjúkdómar sem vanalega tengjast ónæmisbælingu. Ekki er hægt að útiloka hættu á myndun illkynja sjúkdóma hjá börnum og unglingum sem fá TNF-hemla.

Eftir markaðssetningu hefur verið greint frá T‑frumu eitilæxli í lifur og milta (hepatosplenic T‑cell lymphoma (HSTCL)) hjá sjúklingum sem hafa verið meðhöndlaðir með TNF‑hemlum, þar á meðal infliximabi. Þessi sjaldgæfa tegund T‑frumu eitilæxlis hefur mjög hraðan sjúkdómsgang og er yfirleitt banvæn. Nánast allir sjúklingar höfðu verið á meðferð með AZA eða 6-MP samhliða eða rétt áður en meðferð með TNF-hemli hófst. Mikill meirihluti infliximab tilfella átti sér stað hjá sjúklingum með Crohns sjúkdóm eða sáraristilbólgu og flestir þeirra voru unglingsstrákar eða ungir karlmenn. Íhuga ætti því vandlega mögulega áhættu tengda samsetningu AZA eða 6‑MP og infliximabs. Ekki er hægt að útiloka hættu á myndun T‑frumu eitilæxlis í lifur og milta hjá sjúklingum sem fá meðferð með infliximabi (sjá kafla 4.8).

Hjálparefni með þekkta verkun

Sorbitól

Hver ml af lyfi inniheldur 45 mg af sorbítóli (E420). Sjúklingar með arfgengt frúktósaóþol mega ekki nota Remsima innrennslisþykkni, lausn. Sjúklingar með arfgengt frúktósaóþol þróa sjálfkrafa með sér  andúð á matvælum sem innihalda frúktósa og því geta fylgt einkenni (uppköst, raskanir í meltingarvegi, sinnuleysi, hægist á vexti og aukningu þyngdar). Því þarf að fá ítarlega sjúkrasögu m.t.t. einkenna arfgengs frúktósaóþols frá hverjum sjúklingi áður en hann fær Remsima innrennslisþykkni, lausn. Ef lyfið er fyrir slysni gefið sjúklingi sem grunur leikur á að sé með frúktósaóþol skal stöðva innrennsli tafarlaust, endurheimta eðlileg blóðsykursgildi og jafnvægi á líffærastarfsemi á gjörgæsludeild (sjá kafla 4.3).

Pólýsorbat 80

Lyfið inniheldur 1,3 mg af pólýsorbati 80 í hverju 100 mg hettuglasi, sem jafngildir 0,5 mg/ml, og 4,4 mg af pólýsorbati 80 í hverju 350 mg hettuglasi, sem jafngildir 0,5 mg/ml. Pólýsorböt gætu valdið ofnæmisviðbrögðum. Segðu lækninum frá því ef þú ert með eitthvert ofnæmi.

Natríum

Remsima inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust. Remsima er hinsvegar þynnt með natríumklóríð 9 mg/ml (0,9%) innrennslislausn. Hafa skal þetta í huga hjá sjúklingum á natríumskertu mataræði (sjá kafla 6.6).

4.5	Milliverkanir við önnur lyf og aðrar milliverkanir

Ekki hafa verið gerðar neinar rannsóknir á milliverkunum.

Rannsóknir hjá sjúklingum með iktsýki, sóraliðagigt og sjúklingum með Crohns sjúkdóm gefa til kynna að samtímis notkun metotrexats og annarra ónæmismótandi lyfja dragi úr myndun mótefna gegn infliximabi og auki styrk infliximabs í plasma. En niðurstöðurnar eru óljósar vegna takmarkana á aðferðinni við að greina infliximab og mótefni þess í sermi.

Barksterar virðast ekki hafa klínískt marktæk áhrif á lyfjahvörf infliximabs.

Samsett meðferð með infliximabi og öðrum lífefnalyfjum sem notuð eru til meðferðar við sömu sjúkdómum og infliximab, þ.m.t. anakinra og abatacept, er ekki ráðlögð (sjá kafla 4.4).

Mælt er gegn því að lifandi bóluefni séu gefin samtímis infliximabi. Það er einnig mælt gegn því að gefa ungbörnum sem hafa verið útsett fyrir infliximabi í móðurkviði lifandi bóluefni í 12 mánuði eftir fæðingu. Ef þéttni infliximabs er ógreinanleg í sermi hjá ungbarni eða gjöf infliximabs var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr ef, skýrt er að viðkomandi ungbarn hafi klínískan ávinning af því (sjá kafla 4.4).

Bólusetning brjóstmylkinga með lifandi bóluefni meðan móðirin fær infliximab er ekki ráðlögð nema sermisþéttni infliximab hjá ungbarni sé ekki greinanleg (sjá kafla 4.4 og 4.6).

Ekki skal gefa sýkingavalda sem ætlaðir eru til meðferðar samhliða infliximabi (sjá kafla 4.4).

4.6	Frjósemi, meðganga og brjóstagjöf

Konur á barneignaraldri

Konur á barneignaraldri eiga að hafa í huga notkun öruggrar getnaðarvarnar til að koma í veg fyrir þungun og halda notkuninni áfram að minnsta kosti í 6 mánuði eftir að infliximab meðferð lýkur.

Meðganga

Þær allnokkru upplýsingar, sem var safnað með framsýnum hætti frá þungunum þar sem infliximab hafði verið notað og leiddu til lifandi fæddra barna með þekktri útkomu, að meðtöldum u.þ.b. 1.100 þungunum með útsetningu fyrstu þrjá mánuðina, benda ekki til aukinnar tíðni vanskapana hjá nýburum. 

Byggt á áhorfsrannsókn frá Norður Evrópu kom aukin hætta (heildaráhætta, 95% CI; p-gildi) á keisaraskurði (1,50; 1,14-1,96; p = 0,0032), fyrirburafæðingu (1,48; 1,05-2,09; p = 0,024), léttburafæðing (SGA (small for gestational age)) (2,79; 1,54-5,04; p = 0,0007) og lítilli fæðingarþyngd (2,03;1,41-2,94; p = 0,0002) í ljós hjá konum sem fengu infliximab á meðgöngu (með eða án ónæmistemprandi lyfja/barkstera, 270 þunganir) miðað við konur sem fengu eingöngu ónæmistemprandi lyf og/eða barkstera (6.460 þunganir). Hvort þessar niðurstöður séu hugsanlega vegna útsetningar fyrir infliximabi og/eða alvarleika undirliggjandi sjúkdóms er enn ekki ljóst.

Vegna blokkunar lyfsins á TNFα gæti infliximab sem er gefið á meðgöngu haft áhrif á eðlilega ónæmissvörun nýburans. Í eiturverkanarannsókn á músum, þar sem notað var hliðstætt mótefni sem hemur sérhæft virkni TNFα í músum, komu ekki fram neinar vísbendingar um eiturverkanir á móður, fóstur eða vansköpun fósturs (sjá kafla 5.3).

Klínísk reynsla sem er fyrir hendi er takmörkuð. Infliximab á aðeins að nota á meðgöngu ef brýn nauðsyn krefur.

Infliximab fer yfir fylgju og hefur greinst í sermi hjá ungbörnum í allt að 12 mánuði eftir fæðingu. Eftir útsetningu fyrir infliximabi í móðurkviði geta ungbörn verið í aukinni hættu á að fá sýkingu þ.m.t. alvarlega dreifða sýkingu sem getur orðið banvæn. Ekki er ráðlagt að gefa börnum sem hafa verið útsett fyrir infliximabi í móðurkviði lifandi bóluefni (t.d. BCG bóluefni) í 12 mánuði eftir fæðingu (sjá kafla 4.4 og 4.5). Ef þéttni infliximabs er ógreinanleg í sermi hjá ungbarni eða gjöf infliximabs var takmörkuð við fyrsta þriðjung meðgöngu gæti gjöf lifandi bóluefnis komið til greina fyrr ef skýrt er að viðkomandi ungbarn hafi klínískan ávinning af því. Einnig hefur verið greint frá tilvikum kyrningaþurrðar (sjá kafla 4.8).

Brjóstagjöf

Takmarkaðar upplýsingar í birtum vísindagreinum benda til að infliximab hafi greinst í litlu magni í brjóstamjólk í styrk sem er allt að 5% af sermisþéttni hjá móður. Infliximab hefur einnig greinst í sermi ungbarns eftir útsetningu með brjóstamjólk. Þó gert sé ráð fyrir að altæk útsetning hjá brjóstmylkingum sé lág þar sem infliximab er að mestu niðurbrotið í meltingarvegi, er ekki ráðlagt að bólusetja brjóstmylkinga mæðra sem fá infliximab með lifandi bóluefni nema sermisþéttni infliximab hjá ungbarni sé ekki greinanleg. Íhuga má notkun infliximabs meðan barn er á brjósti.

Frjósemi

Ónógar forklínískar upplýsingar eru fyrir hendi til þess að hægt sé að draga ályktanir um áhrif infliximabs á frjósemi og æxlun (sjá kafla 5.3).

4.7	Áhrif á hæfni til aksturs og notkunar véla

Remsima getur haft lítil áhrif á hæfni til aksturs og notkunar véla. Sundl getur komið fram eftir gjöf infliximabs (sjá kafla 4.8).

4.8	Aukaverkanir

Samantekt á öryggi

Algengasta aukaverkunin sem greint var frá í klínískum rannsóknum var sýking í efri öndunarvegi sem kom fram hjá 25,3% sjúklinga sem meðhöndlaðir voru með infliximabi samanborið við 16,5% hjá samanburðarhópi. Alvarlegustu aukaverkanirnar sem tengdust notkun TNF-hemla sem greint var frá hjá infliximab voru m.a. endurvirkjun HBV, hjartabilun, alvarlegar sýkingar (m.a. sýklasótt, tækifærissýkingar og berklar), sermissótt (síðkomin ofnæmisviðbrögð), áhrif á blóð, rauðir úlfar/heilkenni sem líkist rauðum úlfum, afmýlandi sjúkdómar, lifrar- og gallsjúkdómar, eitilæxli, T‑frumu eitilæxli í lifur og milta, hvítblæði, bjálkakrabbamein, sortuæxli, illkynja sjúkdómar hjá börnum, sarklíki/viðbrögð sem líkjast sarklíki, ígerð í görnum eða ígerð við endaþarm (Crohns sjúkdómur) og alvarleg innrennslisviðbrögð (sjá kafla 4.4).

Tafla yfir aukaverkanir

Í töflu 1 eru þær aukaverkanir taldar upp sem eru byggjast á klínískum rannsóknum ásamt aukaverkunum sem greint var frá eftir markaðssetningu, þar sem sumar reyndust banvænar. Aukaverkunum er raðað upp eftir líffærakerfum og tíðni: mjög algengar (≥ 1/10); algengar (≥ 1/100, < 1/10); sjaldgæfar (≥ 1/1.000,< 1/100); mjög sjaldgæfar ≥ 1/10.000, < 1/1.000); koma örsjaldan fyrir (< 1/10.000), tíðni ekki þekkt (ekki hægt að áætla tíðni út frá fyrirliggjandi gögnum). Innan tíðniflokka eru alvarlegustu aukaverkanirnar taldar upp fyrst.

Tafla 1
Aukaverkanir í klínískum rannsóknum og frá reynslu eftir markaðssetningu
	Sýkingar af völdum sýkla og sníkjudýra 

	Mjög algengar:
	Veirusýkingar (t.d. inflúensa, herpesveirusýkingar, COVID‑19*)

	Algengar: 
	Bakteríusýkingar (t.d. sýklasótt, húðbeðsbólga, ígerð)

	Sjaldgæfar:
	Berklar, sveppasýkingar (t.d. hvítsveppasýking, sveppasýking í nöglum)

	Mjög sjaldgæfar:
	Heilahimnubólga, tækifærissýkingar (t.d. ífarandi sveppasýkingar lungnabólga af völdum Pneumocystis jiroveci, váfumygla, ýrumygla, þekjumygla, sætumygla, sprotamygla, bakteríusýkingar ódæmigerðar mykóbakteríusýkingar, súrheysveiki (listeriosis), salmónellusýking og veirusýkingar cytomegaloveirusýkingar), sníklasýkingar, endurvirkjun lifrarbólgu B

	Ekki þekkt
	Gegnumbrotssýking af völdum bóluefna (eftir útsetningu fyrir infliximabi í móðurkviði)**.

	Æxli góðkynja, illkynja og ótilgreind (einnig blöðrur og separ)

	Mjög sjaldgæfar:
	Eitilæxli, eitilæxli sem ekki er af Hodgkins gerð, Hodgkins sjúkdómur, hvítblæði, sortuæxli, leghálskrabbamein.

	Tíðni ekki þekkt:
	T‑frumu eitilæxli í lifur og milta (hepatosplenic T‑cell lymphoma) (einkum hjá unglingum og yngri fullorðnum körlum með Crohns sjúkdóm og sáraristilbólgu), bjálkakrabbamein (Merkel cell carcinoma), Kaposi-sarkmein

	Blóð og eitlar

	Algengar:
	Daufkyrningafæð, hvítfrumnafæð, blóðleysi, eitlastækkanir.

	Sjaldgæfar:
	Blóðflagnafæð, eitilfrumnafæð, eitilfrumnafjölgun í blóði 

	Mjög sjaldgæfar:
	Kyrningaþurrð (þ.m.t. ungbörn sem eru útsett fyrir infliximabi í móðurkviði), blóðflagnafæðarpurpuri með segamyndun, blóðfrumnafæð, blóðlýsublóðleysi, blóðflagnafæðarpurpuri af óþekktum orsökum

	Ónæmiskerfi

	Algengar:
	Ofnæmiseinkenni í öndunarfærum

	Sjaldgæfar:
	Bráðaofnæmisviðbrögð, heilkenni sem líkist rauðum úlfum, sermissótt eða sermissóttarlík viðbrögð

	Mjög sjaldgæfar:
	Bráðaofnæmislost, æðabólga, viðbrögð sem líkjast sarklíki

	Efnaskipti og næring

	Sjaldgæfar:
	Blóðfituröskun

	Geðræn vandamál

	Algengar:
	Þunglyndi, svefnleysi

	Sjaldgæfar:
	Minnisleysi, æsingur, ringlun, svefnhöfgi, taugaveiklun

	Mjög sjaldgæfar:
	Sinnuleysi (apathy)

	Taugakerfi

	Mjög algengar:
	Höfuðverkur

	Algengar:
	Svimi, sundl, minnkað snertiskyn, náladofi

	Sjaldgæfar:
	Flog, taugakvilli

	Mjög sjaldgæfar:
	Þverrofsmænubólga (transverse myelitis), afmýlandi sjúkdómar í miðtaugakerfi (sjúkdómur sem líkist MS-sjúkdómi og sjóntaugarbólga), útlægir afmýlandi sjúkdómar (t.d. Guillain-Barré heilkenni, langvinnur afmýlandi fjöltauga bólgusjúkdómur og fjölhreiðra hreyfitaugakvilli)

	Tíðni ekki þekkt:
	Heilablóðfall með náin tímaháð tengsl við innrennsli

	Augu

	Algengar:
	Tárubólga

	Sjaldgæfar:
	Glærubólga, bjúgur umhverfis augu, vogrís

	Mjög sjaldgæfar:
	Innri augnknattarbólga

	Tíðni ekki þekkt:
	Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf 

	Hjarta

	Algengar:
	Hraðtaktur, hjartsláttarónot

	Sjaldgæfar:
	Hjartabilun (nýtilkomin eða versnandi), hjartsláttaróregla, yfirlið, hægtaktur

	Mjög sjaldgæfar:
	Blámi, gollurshússvökvi

	Tíðni ekki þekkt:
	Blóðþurrð í hjarta/hjartadrep

	Æðar

	Algengar:
	Lágþrýstingur, háþrýstingur, flekkblæðingar, hitakóf, andlitsroði 

	Sjaldgæfar:
	Blóðþurrð í útlimum, segabláæðabólga, margúll

	Mjög sjaldgæfar:
	Blóðrásarbilun (circulatory failure), depilblæðingar, æðakrampi

	Öndunarfæri, brjósthol og miðmæti

	Mjög algengar:
	Sýking í efri öndunarvegi, skútabólga

	Algengar:
	Sýking í neðri öndunarvegi (t.d. berkjubólga, lungnabólga), mæði, blóðnasir

	Sjaldgæfar:
	Lungnabjúgur, berkjukrampi, brjósthimnubólga, vökvasöfnun í fleiðru

	Mjög sjaldgæfar:
	Millivefslungnabólga, (þ.m.t. mjög ágengur sjúkdómur, bandvefsmyndun í lungum og lungnabólga)

	Meltingarfæri

	Mjög algengar:
	Kviðverkir, ógleði

	Algengar:
	Maga- og þarmablæðingar, niðurgangur, meltingartruflanir, bakflæði, hægðatregða

	Sjaldgæfar:
	Gat í þörmum, þarmaþrengingar, sarpbólga, brisbólga varabólga (cheilitis)

	Lifur og gall

	Algengar:
	Óeðlileg lifrarstarfsemi, hækkun lifrartransamínasa

	Sjaldgæfar:
	Lifrarbólga, lifrarfrumuskemmdir, gallblöðrubólga

	Mjög sjaldgæfar:
	Sjálfsnæmislifrarbólga, gula

	Tíðni ekki þekkt:
	Lifrarbilun

	Húð og undirhúð

	Algengar:
	Nýtilkomin eða versnandi tilvik sóra m.a. sóri með graftarbólum (aðallega í lófum og á iljum), ofsakláði, útbrot, kláði, ofsviti, þurr húð, húðbólga vegna sveppasýkingar, exem, hárlos

	Sjaldgæfar:
	Húðblöðrur, flasa, rósroði, totuæxli í húð (skin papilloma), ofvöxtur í hornlagi húðþekju, mislitun á húð/dökknun húðar

	Mjög sjaldgæfar:
	Drep í húðþekju (toxic epidermal necrolysis), Stevens-Johnson heilkenni, regnbogaroðasótt (erythema multiforme), kýlasótt, línuleg IgA blöðruhúðbólga, bráð útbreidd graftarútþot (acute generalised exanthematous pustulosis (AGEP), húðskæningsviðbrögð.

	Tíðni ekki þekkt:
	Versnandi einkenni húð- og vöðvabólgu (dermatomyositis)

	Stoðkerfi og bandvefur

	Algengar:
	Liðverkir, vöðvaverkir, bakverkir

	Nýru og þvagfæri

	Algengar:
	Þvagfærasýking

	Sjaldgæfar:
	Nýrna- og skjóðubólga

	Æxlunarfæri og brjóst

	Sjaldgæfar:
	Leggangabólga

	Almennar aukaverkanir og aukaverkanir á íkomustað

	Mjög algengar:
	Innrennslistengd viðbrögð, verkur

	Algengar:
	Brjóstverkur, þreyta, hiti, viðbrögð á stungustað, kuldahrollur, bjúgur

	Sjaldgæfar:
	Sár gróa seint 

	Mjög sjaldgæfar:
	Hnúðaskemmd

	Rannsóknaniðurstöður

	Sjaldgæfar:
	Sjálfsmótefni til staðar, þyngdaraukning1

	Mjög sjaldgæfar:
	Afbrigðilegir komplementþættir

	*	COVID‑19 sást við gjöf Remsima undir húð
**	þ.m.t. nautagripaberklar (dreifð BCG sýking), sjá kafla 4.4.
1	Í klínískum rannsóknum á öllum ábendingum hjá fullorðnum var miðgildi þyngdaraukningar, eftir 12 mánuði af samanburðartímabilinu, 3,50 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu. Miðgildi þyngdaraukningar fyrir ábendingar sem tengdust bólgusjúkdómum í ristli var 4,14 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu og miðgildi þyngdaraukningar fyrir ábendingar sem tengdust gigt var 3,40 kg hjá einstaklingum sem fengu meðferð með infliximabi samanborið við 3,00 kg hjá þeim sem fengu lyfleysu.



Lýsing á völdum aukaverkunum

Innrennslistengd viðbrögð

Innrennslistengd viðbrögð voru skilgreind í klínískum rannsóknum sem hvers konar aukaverkun sem kom fram meðan á innrennslinu stendur eða innan 1 klukkustundar eftir innrennsli. Í III. stigs klínískri rannsókn komu innrennslistengd viðbrögð fram hjá 18% sjúklinga sem meðhöndlaðir voru með infliximabi meðan á innrennsli stóð, miðað við 5% sjúklinga sem fengu lyfleysu. Í heildina komu innrennslistengd viðbrögð fram hjá fleiri sjúklingum sem fengu infliximab einlyfjameðferð en sjúklingum sem fengu infliximab ásamt ónæmistemprandi lyfi. Um 3% sjúklinga hættu meðferðinni vegna innrennslistengdra viðbragða og allir sjúklingar náðu sér með eða án lyfjameðferðar. Af þeim sjúklingum sem fengu infliximab og fengu innrennslistengd viðbrögð meðan á innleiðslufasa stóð, til og með 6. viku, fengu 27% innrennslistengd viðbrögð meðan á viðhaldsfasa stóð, frá 7. viku til og með 54. viku. Af þeim sjúklingum sem fengu ekki innrennslistengd viðbrögð meðan á innleiðslufasa stóð, fengu 9% innrennslisviðbrögð meðan á viðhaldsfasa stóð.

Í klínískri rannsókn hjá sjúklingum með iktsýki (ASPIRE), áttu 3 fyrstu innrennslisgjafirnar að vera gefnar á 2 klst. Stytta mátti síðari innrennsli í minnst 40 mínútur hjá sjúklingum sem fengu ekki alvarleg innrennslisviðbrögð. Í þessari rannsókn fengu 66% sjúklinganna (686 af 1.040) að minnsta kosti einu sinni innrennsli á skemmri tíma, sem stóð yfir í 90 mínútur eða skemur og 44% sjúklinganna (454 af 1.040) fengu að minnsta kosti einu sinni innrennsli á 60 mínútum eða skemmri tíma. Af þeim sjúklingum sem voru í infliximab meðferðarhópnum og fengu að minnsta kosti einu sinni innrennsli á skemmri tíma, fengu 15% sjúklinganna viðbrögð sem tengdust innrennslinu og 0,4% sjúklinganna fengu alvarleg viðbrögð sem tengdust innrennslinu.

Í klínískri rannsókn hjá sjúklingum með Crohns sjúkdóm (SONIC) komu fram tilfelli af innrennslistengdum viðbrögðum hjá 16,6% (27/163) sjúklinga sem fengu infliximab einlyfjameðferð, hjá 5% (9/179) sjúklinga sem fengu infliximab ásamt AZA og hjá 5,6% (9/161) sjúklinga sem fengu AZA einlyfjameðferð. Ein alvarleg innrennslisviðbrögð (< 1%) komu fram hjá sjúklingi á infliximab einlyfjameðferð.

Eftir markaðssetningu lyfsins hafa komið fram tilfelli af bráðaofnæmislíkum viðbrögðum, þar með töldum barkakýlis-/kokbjúg og alvarlegum berkjukrampa og flogakasti sem tengist gjöf infliximabs (sjá kafla 4.4). Greint hefur verið frá tímabundnum sjónmissi sem kom fram meðan á innrennsli stóð eða innan 2 klukkustunda eftir innrennsli infliximabs. Greint hefur verið frá tilvikum (sumum banvænum) blóðþurrðar í hjarta/hjartadreps og hjartsláttaróreglu, sumum á svipuðum tíma og innrennsli infliximabs; einnig hefur verið greint frá heilablóðfalli með náin tímaháð tengsl við innrennsli infliximabs.

Innrennslistengd viðbrögð eftir endurtekna gjöf infliximabs

Klínísk rannsókn hjá sjúklingum með meðalalvarlegan eða alvarlegan sóra var gerð til að meta verkun og öryggi langtíma viðhaldsmeðferðar miðað við endurmeðferð með innleiðsluskömmtum infliximabs (að hámarki fjögur innrennsli í viku 0, 2, 6 og 14) eftir að sjúkdómurinn blossaði upp aftur. Engin ónæmisbælandi meðferð var gefin samhliða. 4% sjúklinga (8/219) sem fengu endurmeðferð fengu alvarleg innrennslistengd viðbrögð og < 1% (1/222) þeirra sem fengu viðhaldsmeðferð. Flest alvarlegu innrennslistengdu viðbrögðin komu fram meðan á öðru innrennsli stóð, í 2. viku. 35‑231 dagur var á milli síðasta viðhaldsskammts og fyrsta innleiðsluskammts. Einkennin voru m.a., þó ekki eingöngu, andnauð, ofsakláði, andlitsbjúgur og lágþrýstingur. Í öllum tilvikum var infliximab meðferð hætt og/eða önnur meðferð hafin og einkennin gengu algjörlega til baka.

Síðkomið ofnæmi

Í klínískum rannsóknum hafa síðkomin ofnæmisviðbrögð verið sjaldgæf og hafa komið fram eftir infliximab meðferðarhlé sem eru styttri en 1 ár. Í sóra rannsóknunum kom síðkomið ofnæmi fram snemma á meðferðartímabilinu. Einkenni voru m.a. vöðvaþrautir og/eða liðverkir með hita og/eða útbrotum. Sumir sjúklingar fengu kláða, bjúg í andlit, hendur eða varir, kyngingartregðu, ofsakláða, særindi í háls og höfuðverk.

Upplýsingar um tíðni síðkominna ofnæmisviðbragða eftir infliximab meðferðarhlé sem er lengra en 1 ár eru ófullnægjandi en takmarkaðar upplýsingar úr klínískum rannsóknum gefa til kynna aukna hættu á síðkomnu ofnæmi eftir því sem infliximab meðferðarhlé er lengra (sjá kafla 4.4).

Í eins árs klínískri rannsókn á endurteknu innrennsli hjá sjúklingum með Crohns sjúkdóm (ACCENT I rannsókn), var tíðni sermissóttarlíkra verkana 2,4%.

Mótefnamyndun

Sjúklingar sem mynduðu mótefni gegn infliximabi voru líklegri (um það bil 2‑3 sinnum) til að fá innrennslistengd viðbrögð. Samtímis notkun ónæmisbælandi lyfja virtist lækka tíðni innrennslitengdra viðbragða.
Í klínískum rannsóknum þar sem notaður var einn og margir skammtar af infliximabi á bilinu frá 1 til 20 mg/kg, var vart við mótefni gegn infliximabi hjá 14% sjúklinga sem voru í einhvers konar ónæmisbælandi meðferð og hjá 24% sjúklinga sem voru ekki í ónæmisbælandi meðferð. Hjá sjúklingum með iktsýki sem fengu ráðlagðan skammt í áframhaldandi meðferð ásamt metotrexati, mynduðu 8% sjúklinga mótefni gegn infliximabi. Hjá sjúklingum með sóraliðagigt sem fengu 5 mg/kg með eða án metotrexats, mynduðu 15% sjúklinganna mótefni (mótefni kom fram hjá 4% sjúklinga sem fengu metotrexat og hjá 26% sjúklinga sem höfðu ekki fengið metotrexat í byrjun). Hjá sjúklingum með Crohns sjúkdóm sem fengu viðhaldsmeðferð komu fram mótefni gegn infliximabi hjá 3,3% sjúklinga sem fengu ónæmisbælandi lyf og hjá 13,3% sjúklinga sem fengu ekki ónæmisbælandi lyf. Tíðni mótefnamyndunar var 2‑3 sinnum hærri hjá sjúklingum í tímabundinni meðferð. Vegna aðferðafræðilegra annmarka, útilokar neikvætt mótefnapróf ekki að mótefni gegn infliximabi séu til staðar. Hjá sumum sjúklingum sem þróuðu háan títra af mótefni gegn infliximabi, kom fram vísbending um minnkaða verkun. Hjá sóra sjúklingum sem fengu meðferð með infliximabi sem viðhaldsmeðferð án þess að fá samtímis ónæmismótandi lyf, mynduðu um 28% mótefni gegn infliximabi (sjá kafla 4.4: „Innrennslistengd viðbrögð og ofnæmi“).

Sýkingar

Berklar, bakteríusýkingar, m.a. blóðsýkingar og lungnabólga, ífarandi sveppa-, veiru- og aðrar tækifærissýkingar hafa komið fram hjá sjúklingum sem fá infliximab. Sumar þessara sýkinga hafa leitt til dauða. Algengustu tækifærissýkingarnar sem greint hefur verið frá þar sem dánartíðni er > 5% eru m.a lungnabólga af völdum Pneumocystis jiroveci, hvítsveppasýking, súrheysveiki (listeriosis) og ýrumygla (aspergillosis) (sjá kafla 4.4).

Í klínískum rannsóknum voru 36% sjúklinga, sem meðhöndlaðir voru með infliximabi, meðhöndlaðir við sýkingum miðað við 25% sjúklinga sem fengu lyfleysu.

Í klínískum rannsóknum á iktsýki var tíðni alvarlegra sýkinga, að meðtalinni lungnabólgu, hærri hjá sjúklingum á meðferð með infliximabi ásamt metotrexati, en hjá sjúklingum sem fengu metotrexat eitt sér sérstaklega í skömmtum sem nema 6 mg/kg af infliximabi eða meira (sjá kafla 4.4).

Í skýrslum um tilkynntar aukaverkanir eftir markaðssetningu lyfsins eru sýkingar algengasta alvarlega aukaverkunin. Sum tilfellin hafa leitt til dauða. Næstum 50% af tilkynntum dauðsföllum hafa tengst sýkingum. Tilkynnt hafa verið tilfelli berkla, stundum banvænna, þar á meðal dreifberkla og berkla með staðsetningu utan lungna (sjá kafla 4.4).

Illkynja sjúkdómar og eitilfrumumein (með fjölgun eitilfrumna)

Í klínískum rannsóknum á infliximabi þar sem 5.780 sjúklingar fengu meðferð, sem jafngildir 5.494 sjúklingaárum, komu fram 5 tilfelli eitilæxla og 26 önnur illkynja æxli sem ekki voru eitilæxli miðað við engin eitilæxli og 1 æxli sem ekki var eitilæxli sem fundust hjá 1.600 sjúklingum sem fengu lyfleysu sem jafngildir 941 sjúklingaárum.

Í langtíma klínískum eftirfylgnirannsóknum á öryggi infliximab í allt að 5 ár, sem jafngildir 6.234 sjúklingaárum (3.210 sjúklingar), var greint frá 5 tilvikum eitilæxla og 38 tilvikum æxla sem ekki voru eitilæxli.

Eftir markaðssetningu hefur einnig verið greint frá tilfellum illkynja sjúkdóma, þ.á m. eitilæxli (sjá kafla 4.4).

Í klínískri rannsókn hjá sjúklingum með miðlungs alvarlegan eða alvarlegan teppusjúkdóm í lungum sem annaðhvort reyktu eða höfðu reykt, voru 157 fullorðnir sjúklingar meðhöndlaðir með infliximabi í skömmtum sem voru svipaðir þeim sem notaðir eru við iktsýki og Crohns sjúkdómi. Níu af þessum sjúklingum mynduðu illkynja sjúkdóma, þar með talið 1 eitilæxli. Miðgildi fyrir eftirfylgnitímabilið var 0,8 ár (tíðni 5,7% [95% CI 2,65‑10,6%]). Ein tilkynning um illkynja sjúkdóm barst úr hópi 77 samanburðarsjúklinga (miðgildi eftirfylgnitímabils var 0,8 ár; tíðni 1,3% [95% CI 0,03‑7,0%]). Meirihluti illkynja sjúkdóma mynduðust í lungum eða höfði og hálsi.

Í afturskyggnri hóprannsókn á þýði kom fram aukin tíðni í leghálskrabbameins hjá konum með iktsýki sem fengu infliximab borið saman við þýði sem ekki höfðu fengið lífefnalyf eða almenning, þ.m.t. þær sem voru yfir 60 ára (sjá kafla 4.4).

Eftir markaðssetningu hefur einnig verið greint frá T-frumu eitilæxli í lifur og milta (hepatosplenic T-cell lymphoma) hjá sjúklingum sem fengið hafa infliximab, mikill meirihluti tilvika var hjá sjúklingum með Crohns sjúkdóm og sáraristilbólgu og flestir i þeirra voru unglingsstrákar eða ungir karlmenn (sjá kafla 4.4).

Hjartabilun

Í II. stigs rannsókn sem gerð var með því markmiði að meta infliximab m.t.t. hjartabilunar (CHF), kom fram hærri tíðni dauðsfalla vegna versnunar á hjartabilun hjá sjúklingum sem meðhöndlaðir voru með infliximabi, einkum hjá þeim sem fengu skammt sem var hærri en 10 mg/kg (þ.e.a.s. tvisvar sinnum samþykktur hámarksskammtur). Í þessari rannsókn voru 150 sjúklingar með hjartabilun af flokki NYHA III/IV (vinstri sleglaútkastsbrot ≤ 35%) meðhöndlaðir með 3 innrennslum af infliximabi 5 mg/kg, 10 mg/kg, eða lyfleysu í 6 vikur. Í viku 38, höfðu 9 af 101 sjúklingi meðhöndluðum með infliximab dáið (2 sjúklingar sem fengu 5 mg/kg og 7 sjúklingar sem fengu 10 mg/kg) miðað við eitt dauðsfall af 49 sjúklingum sem fengu lyfleysu.
Eftir markaðssetningu hafa borist tilkynningar um versnun á hjartabilun, með og án þekktra orsakaþátta, hjá sjúklingum sem taka infliximab. Einnig hafa borist tilkynningar um hjartabilun sem ekki var til staðar áður, þar á meðal hjartabilun hjá sjúklingum án þekkts fyrirliggjandi hjarta- og æðasjúkdóms. Nokkrir þessara sjúklinga hafa verið yngri en 50 ára.

Lifur og gall

Í klínískum rannsóknum hafa sést vægar eða miðlungs miklar hækkanir á ALAT og ASAT hjá sjúklingum sem fá infliximab án þess að það versni í alvarlegan lifrarskaða. ALAT hækkun ≥ 5 sinnum eðlileg efri mörk hefur sést (sjá töflu 2). Hækkanir á amínótransferasa sáust (ALAT oftar en ASAT) hjá stærri hluta þeirra sjúklinga sem fengu infliximab en hjá samanburðarhópi, bæði þegar infliximab var gefið sem einlyfjameðferð og þegar það var notað ásamt öðrum ónæmisbælandi lyfjum. Flest amínótransferasa frávikin voru skammvinn; þó upplifðu einhverjir sjúklingar langvinnari hækkanir. Almennt voru sjúklingar sem fengu hækkanir á ALAT og ASAT einkennalausir og frávikin minnkuðu eða gengu til baka hvort sem infliximab meðferð var haldið áfram eða ekki, eða breytingar gerðar á samhliða meðferð. Eftir að lyfið kom á markað, hefur verið tilkynnt um tilvik gulu og lifrarbólgu, sum með séreinkennum sjálfsnæmis lifrarbólgu, hjá sjúklingum sem fá infliximab (sjá kafla 4.4).

Tafla 2
Hlutfall sjúklinga með aukna ALAT virkni í klínískum rannsóknum
	Sjúkdómur
	Fjöldi sjúklinga3
	Miðgildi eftirfylgni (vikur)4
	≥ 3 sinnum eðlileg efri mörk
	≥ 5 sinnum eðlileg efri mörk

	
	lyfleysa
	Infliximab
	lyfleysa
	Infliximab
	lyfleysa
	Infliximab
	lyfleysa
	Infliximab

	Iktsýki1
	375
	1.087
	58,1
	58,3
	3,2%
	3,9%
	0,8%
	0,9%

	Crohns sjúkdómur2
	324
	1.034
	53,7
	54,0
	2,2%
	4,9%
	0,0%
	1,5%

	Crohns sjúkdómur hjá börnum
	N/A
	139
	N/A
	53,0
	N/A
	4,4%
	N/A
	1,5%

	Sáraristilbólga
	242
	482
	30,1
	30,8
	1,2%
	2,5%
	0,4%
	0,6%

	Sáraristilbólga hjá börnum
	N/A
	60
	N/A
	49,4
	N/A
	6,7%
	N/A
	1,7%

	Hryggikt
	76
	275
	24,1
	101,9
	0,0%
	9,5%
	0,0%
	3,6%

	Sóraliðagigt
	98
	191
	18,1
	39,1
	0,0%
	6,8%
	0,0%
	2,1%

	Skellusóri
	281
	1.175
	16,1
	50,1
	0,4%
	7,7%
	0,0%
	3,4%


1	Lyfleysusjúklingar fengu metotrexat en infliximabsjúklingar fengu bæði infliximab og metotrexat.
2	Lyfleysusjúklingar í tveimur III. stigs rannsóknum á Crohns sjúkdómi, ACCENT I and ACCENT II fengu 5 mg/kg infliximab sem upphafsskammt og lyfleysu í viðhaldsfasa. Þeir sjúklingar sem valdir voru með slembivali í viðhaldshópinn með lyfleysu og skiptu síðan yfir í infliximab eru taldir með í infliximabhópnum í ALAT greiningunni. Í III. stigs b-rannsókn á Crohns sjúkdómi, SONIC, fengu lyfleysusjúklingar virkt samanburðarlyf, AZA 2,5 mg/kg/dag til viðbótar við infliximab lyfleysu innrennslisgjafir.
3	Fjöldi sjúklinga þar sem ALAT var metið.
4	Miðgildi eftirfylgni byggt á meðhöndluðum sjúklingum.

Kjarnamótefni (ANA)/And-tví-strengja DNA (dsDNA) mótefni

Um það bil helmingur sjúklinga, sem meðhöndlaðir voru með infliximabi í klínískum rannsóknum og voru ANA neikvæðir í byrjun mynduðu jákvætt ANA meðan á rannsókninni stóð samanborið við um það bil einn fimmta sjúklinga sem fengu lyfleysu. And-ds DNA mótefni fannst nýlega hjá 17% sjúklinga sem meðhöndlaðir voru með infliximabi samanborið við 0% sjúklinga sem meðhöndlaðir voru með lyfleysu. Við síðasta mat voru 57% sjúklinga sem meðhöndlaðir voru með infliximabi áfram and-dsDNA jákvæðir. Tilkynningar um rauða úlfa og einkenni lík rauðum úlfum eru enn sjaldgæfar (sjá kafla 4.4).

Börn

Sjúklingar með barnaiktsýki (juvenile rheumatoid arthritis)

Infliximab var rannsakað í klínískri rannsókn hjá 120 sjúklingum sem voru með virka barnaiktsýki (aldursbil: 4‑17 ára) þrátt fyrir metotrexat meðferð. Sjúklingarnir fengu 3 eða 6 mg/kg af infliximabi samkvæmt 3‑skammta upphafsmeðferðaráætlun (viku 0, 2, 6 eða viku 14, 16, 20 í áðurnefndri röð) og í kjölfarið viðhaldsmeðferð á 8 vikna fresti, ásamt metotrexati.

Viðbrögð tengd innrennsli
Viðbrögð tengd innrennsli komu fram hjá 35% sjúklinga með barnaiktsýki sem fengu 3 mg/kg í samanburði við 17,5% sjúklinganna sem fengu 6 mg/kg. Í 3 mg/kg- infliximab hópnum fengu 4 af 60 sjúklingum alvarleg viðbrögð tengd innrennsli og hjá 3 sjúklingum var greint frá hugsanlegu bráðaofnæmi (2 tilvikanna voru meðal alvarlegu viðbragðanna sem tengdust innrennsli). Í 6 mg/kg hópnum fengu 2 af 57 sjúklingum alvarleg viðbrögð sem tengdust innrennsli, einn þeirra var hugsanlega með bráðaofnæmi (sjá kafla 4.4).

Mótefnamyndun
38% sjúklinganna sem fengu 3 mg/kg mynduðu mótefni gegn infliximabi í samanburði við 12% sjúklinga sem fengu 6 mg/kg. Mótefnatíter var greinilega hærri hjá þeim sem fengu 3 mg/kg í samanburði við þá sem voru í 6 mg/kg hópnum.

Sýkingar
Sýkingar komu fram hjá 68% (41/60) barnanna sem fengu 3 mg/kg í 52 vikur, 65% (37/57) barnanna sem fengu infliximab 6 mg/kg í 38 vikur og 47% (28/60) barnanna sem fengu lyfleysu í 14 vikur (sjá kafla 4.4).

Börn með Crohns sjúkdóm

Í REACH rannsókninni (sjá kafla 5.1) var oftar greint frá eftirfarandi aukaverkunum hjá börnum með Crohns sjúkdóm en hjá fullorðnum með Crohns sjúkdóm: blóðleysi (10,7%), blóði í hægðum (9,7%), hvítfrumnafæð (8,7%), húðroða (8,7%), veirusýkingu (7,8%), daufkyrningafæð (6,8%), bakteríusýkingu (5,8%) og ofnæmisviðbrögðum í öndunarvegi (5,8%). Einnig hefur verið greint frá beinbroti (6,8%) þó hefur ekki verið sýnt fram á orsakasamband. Aðrar hugsanlegar aukaverkanir koma fram hér að neðan.

Viðbrögð tengd innrennsli
Í REACH rannsókninni fengu 17,5% sjúklinga sem valdir höfðu verið með slembivali, 1 eða fleiri viðbrögð sem tengdust innrennsli. Engar þeirra reyndust alvarlegar og 2 sjúklingar í REACH fengu bráðaofnæmi sem ekki var alvarlegt.

Mótefnamyndun
3 börn (2,9%) mynduðu mótefni gegn infliximabi.

Sýkingar
Í REACH rannsókninni var greint frá sýkingum hjá 56,3% sjúklinga sem valdir höfðu verið með slembivali og höfðu fengið infliximab. Oftar var greint frá sýkingum hjá þeim sem fengu innrennsli á 8 vikna fresti (73,6%) en þeim sem fengu innrennsli á 12 vikna fresti (38%), en greint var frá alvarlegum sýkingum hjá 3 af þeim sem fengu viðhaldsmeðferð á 8 vikna fresti og hjá 4 af þeim sem fengu viðhaldsmeðferð á 12 vikna fresti. Algengasta sýkingin sem greint var frá var sýking í efri öndunarvegi og kokbólga, algengasta alvarlega sýkingin sem greint var frá var ígerð. Greint var frá þremur tilvikum lungnabólgu (1 alvarlegt) og tveimur tilvikum af ristli (herpes zoster) (hvorugt alvarlegt).

Sáraristilbólga hjá börnum

Í heildina var greint frá svipuðum aukaverkunum í rannsókn á sáraristilbólgu hjá börnum (C0168T72) og í rannsóknum á sáraristilbólgu hjá fullorðnum (ACT 1 and ACT 2). Í rannsókn C0168T72 voru algengustu aukaverkanirnar sýking í efri öndunarvegi, kokbólga, kviðverkur, hiti og höfuðverkur. Algengasta aukaverkunin var versnun sáraristilbólgu, en tíðni hennar var hærri hjá sjúklingum sem fengu meðferð á 12 vikna fresti en hjá þeim sem fengu meðferð á 8 vikna fresti.

Aukaverkanir tengdar innrennsli
Í heild fengu 8 (13,3%) af 60 sjúklingum sem fengu meðferð, eina eða fleiri innrennslistengdar aukaverkanir, þar af 4 af 22 sjúklingum (18,2%) sem fengu viðhaldsmeðferð á 8 vikna fresti og 3 af 23 sjúklingum (13,0%) sem fengu viðhaldsmeðferð á 12 vikna fresti. Ekki var greint frá neinum alvarlegum innrennslistengdum aukaverkunum. Allar innrennslistengdar aukaverkanir voru vægar eða miðlungsmiklar.

Mótefnamyndun
Mótefni gegn infliximabi greindust hjá 4 sjúklingum (7,7%) í 54. viku.

Sýkingar
Greint var frá sýkingum hjá 31 (51,7%) af 60 sjúklingum sem fengu meðferð í rannsókn C0168T72 og 22 (36,7%) þurftu meðferð með sýklalyfjum til inntöku eða innrennslis. Hlutfall sjúklinga með sýkingar í rannsókn C0168T72 var svipað og í rannsókn á Crohns sjúkdómi (REACH) en hærra en hlutfallið í rannsóknum á sáraristilbólgu hjá fullorðnum (ACT 1 and ACT 2). Alls var tíðni sýkinga í rannsókn C0168T72 13/22 (59%) í hópnum sem fékk viðhaldsmeðferð á 8 vikna fresti og 14/23 (60,9%) í hópnum sem fékk viðhaldsmeðferð á 12 vikna fresti. Algengustu öndunarfærasýkingar sem greint var frá voru sýking í efri öndunarvegi (7/60 [12%]) og kokbólga (5/60 [8%]). Greint var frá alvarlegum sýkingum hjá 12% (7/60) allra sjúklinga sem fengu meðferð.

Í þessari rannsókn voru fleiri sjúklingar í 12 til 17 ára hópnum (45/60 [75,0%]) en í 6 til 11 ára hópnum (15/60 [25,0%]). Enda þótt of fáir sjúklingar séu í hvorum undirhóp til að hægt sé að draga óyggjandi ályktanir varðandi áhrif aldurs á öryggi, var hlutfall sjúklinga sem fengu alvarlegar aukaverkanir og hættu meðferð vegna alvarlegra aukaverkana hærra hjá yngri aldurshópnum en hjá eldri aldurshópnum. Enda þótt hlutfall sjúklinga með sýkingar hafi verið hærra hjá yngri aldurshópnum var hlutfall sjúklinga með alvarlegar sýkingar svipað hjá báðum aldurshópum. Í heildina var hlutfall aukaverkana og innrennslistengdra aukaverkana svipað í báðum aldurshópunum, 6 til 11 ára og 12 til 17 ára.

Reynsla eftir markaðssetningu

Alvarlegar aukaverkanir infliximabs hjá börnum eftir markaðssetningu lyfsins eru T-frumu eitilæxli í lifur og milta (hepatosplenic T-cell lymphoma), tímabundin breyting á lifrarensímum, einkenni sem líkjast rauðum úlfum og jákvætt sjálfsmótefni (sjá kafla 4.4 og 4.8).

Aðrir sérstakir sjúklingahópar

Aldraðir

Í klínískum rannsóknum á iktsýki hjá sjúklingum sem fengu infliximab ásamt metotrexati var tíðni alvarlegra sýkinga hjá sjúklingum 65 ára og eldri hærri (11,3%) en hjá þeim sem voru yngri en 65 ára (4,6%). Hjá sjúklingum sem fengu metotrexat eitt sér var tíðni alvarlegra sýkinga 5,2% hjá sjúklingum 65 ára og eldri samanborið við 2,7% hjá sjúklingum yngri en 65 ára (sjá kafla 4.4).

Tilkynning aukaverkana sem grunur er um að tengist lyfinu

Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9	Ofskömmtun

Engar upplýsingar liggja fyrir um ofskömmtun. Stakir skammtar allt að 20 mg/kg hafa verið gefnir án eiturverkana.


5.	LYFJAFRÆÐILEGAR UPPLÝSINGAR

5.1	Lyfhrif

Flokkun eftir verkun: Ónæmisbælandi lyf, TNF-alfa-tálmar (tumor necrosis factor alpha), ATC‑flokkur: L04AB02

Remsima er samheitalíftæknilyf. Ítarlegar upplýsingar eru birtar á vef Lyfjastofnunar Evrópu https://www.ema.europa.eu.

Verkunarháttur

Infliximab er manna-músa einstofna blendingsmótefni sem binst með mikilli sækni bæði við uppleysanlegt form TNFα og himnuform en ekki við lymphotoxin α (TNFß).

Lyfhrif

Infliximab blokkar virkni TNFα á ýmsum sviðum í in vitro lífgreiningum. Infliximab kom í veg fyrir sjúkdóm hjá erfðabreyttum músum, sem vegna síbirtingar á manna TNFα þróa með sér fjölliðagigt, og þegar lyfið er gefið eftir að sjúkdómur hefst, græðir það slitna liði. In vivo myndar infliximab fljótlega stöðugt samband við manna TNFα, ferli sem gerist samhliða tapi á líffræðilegri virkni TNFα.

Hækkaður styrkur á TNFα hefur fundist í liðum sjúklinga með iktsýki og tengist það aukinni virkni sjúkdómsins. Meðhöndlun iktsýki með infliximabi veldur minnkun íferðar bólgufrumna inn á bólgusvæði liðanna jafnframt minnkun virkra sameinda sem auka frumuviðloðun, efnaaðdrætti og vefjaniðurbrot. Eftir meðhöndlun með infliximabi sýndu sjúklingar minnkað magn interleukins (IL‑6) og C virks próteins (CRP) í sermi og aukning á blóðrauða kom í ljós hjá sjúklingum með iktsýki með minnkað magn blóðrauða miðað við upphafsgildi. Ekki kom fram frekari marktæk fækkun eitilfrumna í útæðablóði eða fjölgun svarana við in vitro mítósufrumuörvun borið saman við frumur ómeðhöndlaðra sjúklinga. Hjá sóra sjúklingum leiddi meðferð með infliximabi til minnkunar á bólgu í húðþekju og fjölþætting hyrnisfrumna (keratinocyte differentiation) í sóra skellum varð eðlileg. Skammtímameðferð með infliximab við sóraliðagigt dró úr fjölda T-frumna og blóðæðum í liðvökva og húð sóra sjúklinga.

Vefjafræðilegt mat á vefjasýni úr þörmum, sem var tekið fyrir gjöf infliximabs og 4 vikum eftir gjöf infliximabs, leiddi í ljós verulega minnkun á greinanlegu TNFα. Infliximab meðferð hjá sjúklingum með Crohns sjúkdóm tengdist einnig verulegri lækkun í sermi á C-virku próteini (CRP), sem er yfirleitt hækkað. Heildarfjöldi hvítra blóðkorna í blóði raskaðist lítið hjá sjúklingum sem meðhöndlaðir voru með infliximabi, þó að breytingar á eitilfrumum, einkjörnungum og daufkyrningum endurspegluðu tilfærslu til eðlilegra marka. Einkjörnungar í blóði (PBMC) hjá sjúklingum sem meðhöndlaðir voru með infliximab fjölguðu sér eðlilega við örvun miðað við ómeðhöndlaða sjúklinga og engin veruleg breyting varð á framleiðslu cytokína af völdum örvaðra PBMC, eftir meðhöndlun með infliximabi. Efnagreining á einkjörnungum sem fengust úr vefsýni úr þarmaslímhúð sýndi að meðferð með infliximabi fækkaði frumum sem gátu tjáð TNFα og interferon γ. Viðbótar vefjafræðilegar rannsóknir sýndu að meðferð með infliximabi minnkar íferð bólgufrumna inn á sýkt svæði þarmanna og bólgumerkigen á þessum stöðum. Rannsóknir á þarmaslímhúð með speglun hafa gefið vísbendingar um bata á slímhúð hjá sjúklingum sem fá infliximab.

Verkun og öryggi

Iktsýki hjá fullorðnum

Verkun infliximabs var metin í tveimur fjölsetra, slembiúrtaks, tvíblindum klínískum grundvallarrannsóknum: ATTRACT og ASPIRE. Í báðum rannsóknunum var heimiluð samtímis notkun stöðugra skammta af fólínsýru, barksterum til inntöku (≤ 10 mg/dag) og/eða bólgueyðandi gigtarlyfja (NSAID).

Aðalendapunktar voru minnkun einkenna eins og þau eru metin eftir „American College of Rheumatology” mælikvarðanum (ACR20 fyrir ATTRACT, kennileita ACR-N í 54. viku fyrir ASPIRE), hindrun liðskemmda og bætt líkamleg færni. Minnkun einkenna var skilgreind sem að minnsta kosti 20% bati (ACR20), bæði á fjölda aumra og bólginna liða og 3 af eftirtöldum 5 viðmiðunum: (1) mat læknis á heilsufari sjúklings, (2) mat sjúklings á eigin heilsufari, (3) mat á hæfni/vanhæfni, (4) sjónrænt mat á verkjum eftir kvarða, (5) og sökk rauðra blóðkorna eða C-virkra próteina í blóði. Í ACR-N er notast við sama mælikvarða og í ACR20, sem fenginn er með því að taka minnstu framfarir í prósentum á liðbólgutölum, liðeymslatölum, og miðgildi hinna þáttanna 5 í ACR svöruninni. Vefrænar liðskemmdir (úráta og liðbilsþrenging) bæði í höndum og fótum voru mældar með breytingu frá upphafsgildum í van der Heijde útgáfu Sharp kvarða (0‑440). Spurningarlisti til að meta heilsufar „The Health Assesment Questionnaire” (HAQ; skali 0‑3) var notaður til að meta meðaltalsbreytingu allan tímann, á líkamlegri færni sjúklinga, miðað við upphafsgildi.

Í ATTRACT rannsókninni var svörun metin í viku 30, 54 og 102 í samanburðarrannsókn með lyfleysu hjá 428 sjúklingum með virka iktsýki þrátt fyrir meðferð með metotrexati. Um það bil 50% sjúklinganna voru í virkum flokki III. Sjúklingarnir fengu 3 mg/kg af lyfleysu eða 10 mg/kg af infliximabi í viku 0, 2 og 6 og síðan á 4 eða 8 vikna fresti þar á eftir. Allir sjúklingarnir fengu stöðuga metotrexat skammta (miðgildi 15 mg/viku) í 6 mánuði fyrir skráningu og urðu að vera áfram á stöðugum skömmtum alla rannsóknina.
Niðurstöður frá viku 54 (ACR20, heildarútkoma van der Heijde útgáfu Sharp kvarða og HAQ) eru sýndar í töflu 3. Meiri klínísk svörun (ACR50 og ACR70) sást í öllum infliximabhópunum í viku 30 og 54 miðað við metotrexat eitt sér.

Í öllum infliximab hópunum hægði á myndun vefrænna liðskemmda (úrátu og liðbilsþrengingu) eftir 54 vikna meðhöndlun (Tafla 3).

Áhrifin sem komu fram í viku 54 héldust í 102 vikur. Þar sem fjöldi sjúklinga hætti í rannsókninni, er ekki hægt að skilgreina umfang á þeim mismun sem er á milli verkun infliximabs hópsins og þess sem fékk metotrexat eitt sér.

Tafla 3
Áhrif á ACR20, vefrænar liðskemmdir og líkamleg færni í viku 54, ATTRACT
	
	infliximabb

	
	Samanb.a
	3 mg/kg
q 8 vikur
	3 mg/kg
q 4 vikur
	10 mg/kg
q 8 vikur
	10 mg/kg
q 4 vikur
	Allir infliximabb

	Sjúklingar með ACR20 svörun /
sjúklingar metnir (%)
	15/88
(17%)
	36/86
(42%)
	41/86
(48%)
	51/87
(59%)
	48/81
(59%)
	176/340 (52%)

	Heildarstigd (van der Heijde útgáfa Sharp kvarða)

	Breyting frá upphafsgildum
(Meðaltal ± SDc)
	7,0 ± 10,3
	1,3 ± 6,0
	1,6 ± 8,5
	0,2 ± 3,6
	-0,7 ± 3,8
	0,6 ± 5,9

	Miðgildi
(Interquartile range)
	4,0
(0,5;9,7)
	0,5
(-1,5;3,0)
	0,1
(-2,5;3,0)
	0,5
(-1,5;2,0)
	-0,5
(-3,0;1,5)
	0,0
(-1,8;2,0)

	Sjúklingar sem hrakar ekki/sjúklingar metnir (%)c
	13/64
(20%)
	34/71
(48%)
	35/71
(49%)
	37/77
(48%)
	44/66
(67%)
	150/285 (53%)

	HAQ breyting frá upphafsgildum allan tímanne(sjúklingar metnir)
	87
	86
	85
	87
	81
	339

	Meðaltal ± SDc
	0,2 ± 0,3 
	0,4 ± 0,3 
	0,5 ± 0,4 
	0,5 ± 0,5 
	0,4 ± 0,4 
	0,4 ± 0,4

	a	Samanburðarhópur = Allir sjúklingar voru með virka iktsýki þrátt fyrir meðhöndlun með stöðugum metotrexat skömmtum í 6 mánuði fyrir skráningu í rannsóknina og urðu að vera áfram á stöðugum skömmtum alla rannsóknina. Heimiluð var samtímis notkun stöðugra skammta af barksterum til inntölu (≤ 10 mg/dag) og/eða bólgueyðandi gigtarlyfja (NSAID) og fólinsýruuppbót var gefin.
b	allir infliximab skammtarnir gefnir ásamt metotrexati og fólinsýru með sumum barksterum og/eða bólgueyðandi gigtarlyfjum (NSAID).
c	p < 0,001, fyrir hvern infliximabhóp á móti samanburðarhóp
d	hærri tölur gefa til kynna meiri liðskemmdir
e	HAQ Health Assessment Questionnaire; hærri tala gefur til kynna minni vanhæfni



Í ASPIRE rannsókninni var svörun metin eftir 54 vikur hjá 1.004 sjúklingum sem höfðu ekki fengið metotrexat áður með nýlega (sjúkdómur í ≤ 3 ár miðgildi 0,6 ár), virka iktsýki (miðgildistölur um bólgna og auma liði 19 og 31, hvor tala fyrir sig). Allir sjúklingar fengu metotrexat (hámarkað í 20 mg/viku í 8. viku) og annaðhvort lyfleysu, 3 mg/kg eða 6 mg/kg af infliximabi í 0., 2. og 6. viku og á 8 vikna fresti eftir það. Niðurstöður í viku 54 eru sýndar í töflu 4.

Eftir 54 meðferðarvikur ullu báðir skammtar infliximabs + metotrexats tölfræðilega marktækt meiri framförum á einkennum sjúkdómsins í samanburði við metotrexat eitt sér, mælt í hlutfalli sjúklinga sem fengu ACR20, 50 og 70 svörun.

Í ASPIRE fóru yfir 90% sjúklinganna í a.m.k. tvær matshæfar röntgenmyndatökur. Þess varð vart eftir 30 og 54 vikur að það dró úr framsækni vefskemmda hjá infliximab + metotrexat hópunum samanborið við hópinn sem fékk metotrexat eitt sér.

Tafla 4
Áhrif á ACRn, vefrænar liðskemmdir og líkamleg færni í viku 54, ASPIRE
	
	Infliximab + MTX

	
	Lyfleysa + MTX
	3 mg/kg
	6 mg/kg
	Saman

	Einstaklingar slemiraðaðir
	282
	359
	363
	722

	Hundraðshluti ACR framfara

	Meðaltal ± SDa
	24,8 ± 59,7
	37,3 ± 52,8
	42,0 ± 47,3
	39,6 ± 50,1

	Breytingar frá upphafi í heildarstigum van der Heijde útgáfu Sharp kvarðab

	Meðaltal ± SDa
	3,70 ± 9,61
	0,42 ± 5,82
	0,51 ± 5,55
	0,46 ± 5,68

	Miðgildi
	0,43
	0,00
	0,00
	0,00

	Framfarir frá upphafsgildum í HAQ að meðaltali frá 30 til 54. vikuc 

	Meðaltal ± SDd
	0,68 ± 0,63
	0,80 ± 0,65
	0,88 ± 0,65
	0,84 ± 0,65

	a	p < 0,001, fyrir hvern infliximabhópinn á móti samanburðarhópi.
b	hærri tala gefur til kynna meiri liðskemmdir.
c	HAQ = Health Assessment Questionnaire; hærri tala gefur til kynna minni vanhæfni.
d	p = 0,030 og < 0,001 fyrir 3 mg/kg og 6 mg/kg meðferðarhópa á móti lyfleysu + MTX.



Niðurstöður sem styðja skammtaaukningu við iktsýki eru fengnar úr ATTRACT, ASPIRE og START rannsókninni. START var slembuð, fjölsetra, tvíblind, þriggja-arma, samhliða rannsókn á öryggi. Í einum armi rannsóknarinnar (hópur 2, n = 329), var leyft að auka skammt hjá sjúklingum með ófullnægjandi svörun í þrepum, um 1,5 mg/kg úr 3 í 9 mg/kg. Hjá flestum þessara sjúklinga (67%) var ekki nauðsynlegt að auka skammtinn. Af þeim sjúklingum sem þurftu skammtaaukningu, sýndu 80% klíníska svörun og hjá flestum þeirra (64%) þurfti aðeins að auka skammtinn einu sinni um 1,5 mg/kg.

Crohns sjúkdómur hjá fullorðnum

Upphafsmeðferð við miðlungs virkum eða mjög virkum Crohns sjúkdómi
Verkun meðferðar með stökum skammti af infliximabi var metin hjá 108 sjúklingum með virkan Crohns sjúkdóm (Crohns sjúkdómsstuðull (CAID ≥ 220 ≤ 400), í slembiúrtaks, tvíblindri, lyfleysu, skammtaháðri rannsókn. Af þessum 108 sjúklingum, voru 27 meðhöndlaðir með ráðlögðum skammti af infliximabi 5 mg/kg. Allir sjúklingarnir höfðu sögu um ófullnægjandi árangur með hefðbundnum lyfjameðferðum. Heimilað var að nota samtímis stöðuga skammta úr hefðbundnum meðferðum og 92% sjúklinganna héldu áfram á þeirri meðferð.

Aðalendapunktur var hlutfall þeirra sjúklinga sem fengu klíníska svörun, skilgreind sem lækkun á CDAI um ≥ 70 stig frá upphafsgildum við mat eftir 4 vikur án aukinnar lyfjameðferðar við Crohns sjúkdómi eða skurðaðgerðar. Sjúklingum sem svöruðu í 4. viku var fylgt eftir að 12. viku. Auka endapunktar (secondary endpoints) voru m.a hlutfall þeirra sjúklinga sem voru í klínísku sjúkdómshléi í 4. viku (CDAI < 150) og klínísk svörun á tímabilinu.

Eftir fjórar vikur, eftir gjöf staks skammts, náðu 22/27 (81%) sjúklinga sem voru meðhöndlaðir með skammtinum 5 mg/kg infliximab, klínískri svörun miðað við 4/25 (16%) lyfleysusjúklinga (p < 0,001). Eftir fjórar vikur, náðu einnig 13/27 (48%) sjúklinga meðhöndlaðir með infliximabi, klínísku sjúkdómshléi (CDAI < 150) miðað við 1/25 (4%) sjúklinga sem fengu lyfleysu. Svörun fékkst innan tveggja vikna, með hámarkssvörun í 4. viku. Í síðustu athugun í 12. viku svöruðu ennþá 13/27 (48%) þeirra sjúklinga sem fengu infliximab.

Viðhaldsmeðferð við miðlungs virkum eða mjög virkum Crohns sjúkdómi hjá fullorðnum
Verkun endurtekinna innrennsla með infliximabi var rannsökuð í 1 árs klínískri rannsókn (ACCENT I).
Alls 573 sjúklingar með miðlungs alvarlegan/alvarlegan virkan Crohns sjúkdóm (CDAI ≥ 220 ≤ 400) fengu eitt innrennsli af skammtinum 5 mg/kg í viku 0. Hundrað sjötíu og átta sjúklingar af 580 skráðum sjúklingum (30,7%) voru skilgreindir með alvarlegan sjúkdóm (CDAI stig > 300 og samtímis meðferð með barksterum og/eða með ónæmisbælandi lyfjum) í samræmi við ábendinguna (sjá kafla 4.1). Í 2. viku voru allir sjúklingar metnir m.t.t. klínískrar svörunar og með slembiröðun raðað í einn af 3 eftirtöldum meðferðarhópum; lyfleysu viðhaldshóp, viðhaldshóp sem fékk skammtinn 5 mg/kg og viðhaldshóp sem fékk 10 mg/kg. Hóparnir 3 fengu allir endurtekið innrennsli í 2. og 6. viku og svo 8. hverja viku eftir það.

Af þeim 573 sjúklingum sem var slembiraðað, höfðu 335 (58%) náð klínískri svörun í 2. viku. Þessir sjúklingar voru skilgreindir sérstaklega (Sjúklingar sem sýndu svörun í 2. viku) og voru teknir með í frumgreininguna (sjá töflu 5). Meðal sjúklinga sem ekki höfðu svarað í 2. viku og voru skilgreindir sem slíkir höfðu 32% (26/81) í viðhaldsmeðferðarhópnum sem fékk lyfleysu og 42% (68/163) í infliximab hópnum náð klínískri svörun í 6. viku. Eftir það var enginn munur á hópunum hvað varðar fjölda sjúklinga með síðkomna svörun.

Samsettu aðalendapunktarnir voru hlutfall sjúklinga í klínísku sjúkdómshléi (CDAI < 150) í 30. viku og tímalengd fram að því að svörun féll niður, allt til loka 54. viku. Leyfilegt var að minnka skammta af barksterum smám saman eftir 6. viku.

Tafla 5
Hlutfall sjúklinga sem sýndi svörun og hlutfall sjúklinga sem fengu sjúkdómshlé, niðurstöður úr ACCENT I rannsókninni (sjúklingar sem sýndu svörun í 2. viku).
	
	ACCENT I (sjúklingar sem sýndu svörun í 2. viku)
% sjúklinga

	
	Lyfleysa Viðhaldsmeðferð
(n = 110)
	Infliximab Viðhaldsmeðferð
5 mg/kg
(n = 113)
(p gildi)
	Infliximab
Viðhaldsmeðferð 10 mg/kg
(n = 112)
(p gildi)

	Miðgildi tímalengdar þar til svörun féll niður, út 54. viku.
	19 vikur
	38 vikur
(0,002)
	> 54 vikur
(< 0,001)

	Vika 30
	
	
	

	Klínísk svöruna 
	27,3
	51,3
(< 0,001)
	59,1
(< 0,001)

	Klínískt sjúkdómshlé
	20,9
	38,9
(0,003)
	45,5
(< 0,001)

	Sjúkdómshlé án sterameðferðar
	10,7 (6/56)
	31,0 (18/58)
(0,008)
	36,8 (21/57)
(0,001)

	Vika 54
	
	
	

	Klínísk svöruna
	15,5
	38,1
(< 0,001)
	47,7
(< 0,001)

	Klínískt sjúkdómshlé
	13,6
	28.3
(0.007)
	38,4
(< 0.001)

	Áframhaldandi sjúkdómshlé án sterameðferðarb
	5,7 (3/53)
	17,9 (10/56)
(0,075)
	28,6 (16/56)
(0,002)

	a	Lækkun á CDAI ≥ 25% og ≥ 70 stig.
b	CDAI< 150 bæði í 30. viku og 54. viku og án barksterameðferðar í 3 mánuði fyrir 54. viku hjá sjúklingum sem voru 



Frá 14. viku fengu sjúklingar sem höfðu svarað meðferð, en síðan misst aftur klíníska svörun, að skipta yfir á infliximab skammt sem var 5 mg/kg stærri en skammturinn sem þeir fengu upphaflega samkvæmt slembiröðun. Áttatíu og níu prósent (50/56) sjúklinga sem misstu klíníska svörun á 5 mg/kg viðhaldsmeðferð eftir 14. viku svöruðu meðferð með 10 mg/kg af infliximabi.

Lífsgæði jukust og fækkun varð á sjúkdómstengdum sjúkrahúsinnlögnum og barksteranotkun hjá hópunum sem voru á infliximab viðhaldsmeðferð, í samanburði við lyfleysu viðhaldsmeðferðarhópinn bæði í 30. og 54. viku.

Infliximab með eða án AZA var metið í tvíblindri, slembiraðaðri virkri samanburðarrannsókn (SONIC) hjá 508 fullorðnum sjúklingum með miðlungs virkan eða mjög virkan Crohns sjúkdóm (CDAI ≥ 220 ≤ 450) sem höfðu ekki fengið líffræðilega virk ónæmisbælandi lyf áður og höfðu haft sjúkdóminn í 2,3 ár að meðaltali. Í upphafi fengu 27,4% sjúklinga almenna barkstera, 14,2% sjúklinga fengu búdesóníð og 54,3% sjúklinga fengu 5‑ASA lyf. Sjúklingar fengu samkvæmt slembivali AZA einlyfjameðferð, infliximab einlyfjameðferð eða samsetta meðferð með infliximab og AZA. Gefnir voru 5 mg/kg skammtar af Infliximab í viku 0, 2, 6 og síðan í 8. hverri viku. Gefinn var 2,5 mg/kg skammtur af AZA á sólarhring.

Aðalendapunktur rannsóknarinnar var klínískt sjúkdómshlé án barkstera í viku 26, skilgreint sem sjúklingar í klínísku sjúkdómshléi (CDAI < 150) sem höfðu ekki tekið almenna barkstera til inntöku (prednison eða samsvarandi) eða búdesóníðskammt > 6 mg/dag í a.m.k. 3 vikur. Sjá niðurstöður í töflu 6. Hlutfall sjúklinga með slímhúðargræðslu í viku 26 var marktækt hærra hjá hópunum sem fengu samsetta meðferð með infliximabi og AZA (43,9%, p < 0,001) og infliximab einlyfjameðferð (30,1%, p = 0,023) borið saman við AZA einlyfjameðferðarhópinn (16,5%).

Tafla 6
Hlutfall sjúklinga sem náðu klínísku sjúkdómshléi án barkstera í viku 26, SONIC
	
	AZA
einlyfjameðferð
	Infliximab
einlyfjameðferð
	Infliximab + AZA
samsett meðferð

	Vika 26

	Allir slembiraðaðir sjúklingar
	30,0% (51/170)
	44,4% (75/169)
(p = 0,006)*
	56,8% (96/169)
(p < 0,001)*

	*	P-gildi er hver infliximab meðferðar hópur fyrir sig borinn saman við AZA einlyfjameðferð.



Tilhneiging til að ná klínísku sjúkdómshléi án barkstera var svipuð í viku 50. Enn fremur jukust lífsgæði með infliximabi metið samkvæmt IBDQ.

Upphafsmeðferð við virkum fistilmyndandi Crohns sjúkdómi
Verkun var metin í slembiúrtaks, tvíblindri, samanburðarrannsókn með lyfleysu, hjá 94 sjúklingum með fistilmyndandi Crohns sjúkdóm, með fistla sem voru a.m.k. 3 mánaða gamlir. Þrjátíu og einn þessara sjúklinga voru meðhöndlaðir með infliximabi 5 mg/kg. U.þ.b. 93% þessara sjúklinga höfðu áður verið í sýkla- eða ónæmisbælandi lyfjameðferð.

Samtímis notkun óbreyttra skammta úr hefðbundinni lyfjameðferð var leyfð og 83% sjúklinganna fengu að minnsta kosti eina af þessum meðferðum áfram. Sjúklingarnir fengu annaðhvort lyfleysu eða infliximab í viku 0, 2 og 6. Sjúklingunum var fylgt eftir í 26 vikur. Aðalendapunkturinn var hlutfall sjúklinga sem sýndu klíníska svörun, skilgreint sem ≥ 50% lækkun frá upphafsgildum á fjölda graftarfistla sem vilsaði úr við vægan þrýsting í að minnsta kosti tveimur skoðunum í röð (með fjögurra vikna millibili), án aukinnar lyfjameðferðar við Crohns sjúkdómi.eða skurðaðgerðar.

Sextíu og átta af hundraði sjúklinga (21/31) meðhöndlaðir með 5 mg/kg af infliximabi fengu klíníska svörun miðað við 26% (8/31) lyfleysu sjúklinga (p = 0,002). Miðgildi tíma þar til svörun kom fram hjá sjúklingum sem fengu infliximab var 2 vikur. Miðgildistímalengd svörunar var 12 vikur. Auk þess náðist að loka öllum fistlum hjá 55% sjúklinga sem voru meðhöndlaðir með infliximabi miðað við 13% sjúklinga sem fengu lyfleysu (p = 0,001).

Viðhaldsmeðferð við virkum fistilmyndandi Crohns sjúkdómi
Verkun endurtekinna innrennsla með infliximabi hjá sjúklingum með fistilmyndandi Crohns sjúkdóm var rannsökuð í eins árs klínískri rannsókn (ACCENT II). Samtals 306 sjúklingar fengu 3 skammta af 5 mg/kg infliximab í viku 0, 2 og 6. Í upphafi voru 87% sjúklinganna með fistla umhverfis endaþarm, 14% voru með fistla í kviðarholi og 9% voru með endaþarms- og leggangafistla. Miðgildi CDAI stiga var 180. Í 14. viku voru 282 sjúklingar metnir m.t.t. klínískrar svörunar og þeim slembiraðað, og fengu þeir annaðhvort lyfleysu eða 5 mg/kg infliximab 8. hverja viku til loka 46. viku.

Þeir sem sýndu svörun í 14. viku (195/282) voru greindir m.t.t. aðalendapunktsins, sem var tíminn frá slembiröðun þar til svörunin féll niður (sjá töflu 7). Leyfilegt var að minnka barksteraskammta smám saman eftir 6. viku.

Tafla 7
Hlutfall þeirra sem svöruðu meðferð, niðurstöður úr ACCENT II (sjúklingar sem sýndu svörun í 14. viku)
	
	ACCENT II (Sjúklingar sem sýndu svörun í 14. viku)

	
	Lyfleysa
Viðhaldsmeðferð
(n = 99)
	Infliximab
Viðhaldsmeðferð
(5 mg/kg)
(n = 96)
	p-gildi

	Miðgildi tímalengdar þar til svörun féll niður, út 54. viku.
	14 vikur
	> 40 vikur
	< 0,001

	Vika 54
	
	
	

	Svörun við fistlum (%)a
	23,5
	46,2
	0,001

	Algjör svörun við fistlum (%)b
	19,4
	36,3
	0,009

	a	A ≥ 50% fækkun vilsandi fistla miðað við upphafsgildi á ≥ 4 vikna tímabili.
b	Engir vilsandi fistlar.



Sjúklingar sem svöruðu meðferð í upphafi og svörun féll síðan niður voru hæfir til að skipta yfir í virka endurmeðferð 8. hverja viku með byrjun í 22. viku með skammt sem var 5 mg/kg infliximab stærri en sá skammtur sem þeir fengu í upphafi samkvæmt slembivali. Á meðal sjúklinga sem voru í infliximab 5 mg/kg hópnum og skiptu yfir vegna skorts á svörun við fistlum eftir viku 22, svöruðu 57% (12/21) endurmeðferð með 10 mg/kg infliximab 8. hverja viku.

Enginn marktækur munur var á milli lyfleysuhópsins og infliximabhópsins á hlutfalli þeirra sjúklinga sem voru með varanlega lokun allra fistla til loka 54. viku, varðandi einkenni eins og endaþarmsverki, ígerð og þvagfærasýkingar eða fjölda nýmyndaðra fistla meðan á meðferð stóð.

Viðhaldsmeðferð með infliximab 8. hverja viku dró marktækt úr sjúkdómstengdum sjúkrahúsinnlögnum og skurðaðgerðum í samanburði við lyfleysu. Enn fremur dró úr notkun barkstera og lífsgæði jukust.

Sáraristilbólga hjá fullorðnum

Öryggi og verkun infliximabs voru metin í tveimur (ACT 1 og ACT 2), slembiröðuðum, tvíblindum, lyfleysu, klínískum samanburðarrannsóknum með lyfleysu á fullorðnum sjúklingum með miðlungs virka eða mjög virka sáraristilbólgu (6 til 12 Mayo stig; undirstig í holspeglun ≥ 2) og ófullnægjandi svörun við hefðbundinni meðferð [barksterum, amínósalicýlötum og/eða ónæmistemprandi lyfjum (6‑MP, AZA) til inntöku]. Samtímis stöðugir skammtar af amíónsalicýlötum, barksterum og/eða ónæmistemprandi lyfjum til inntöku voru leyfðir. Í báðum rannsóknunum var sjúklingum gefið af handahófi ýmist lyfleysa, 5 mg/kg infliximab eða 10 mg/kg infliximab í viku 0, 2, 6, 14 og 22 og í ACT 1 í viku 30, 38 og 46. Leyft var að draga úr barkstera skömmtum eftir 8. viku.

Tafla 8
Áhrif á klíníska svörun, klínískt sjúkdómshlé og græðslu slímhúðar í 8. og 30. viku.
Sameinaðar upplýsingar úr ACT 1 og 2.
	
	Infliximab

	
	Lyfleysa
	5 mg/kg
	10 mg/kg
	Tekið saman

	Einstaklingum skipt af handahófi
	244
	242
	242
	484

	Hundraðshluti sjúklinga með klíníska svörun og varanlega klíníska svörun

	Klínísk svörun í 8. vikua
	33,2%
	66,9%
	65,3%
	66,1%

	Klínísk svörun í 30. vikua
	27,9%
	49,6%
	55,4%
	52,5%

	Varanleg svörun
(klínísk svörun bæði í 8. og 30. viku)a
	19,3%
	45,0%
	49,6%
	47,3%

	Hundraðshluti sjúklinga með klínískt sjúkdómshlé og varanlegt sjúkdómshlé

	Klínískt sjúkdómshlé í 8. vikua
	10,2%
	36,4%
	29,8%
	33,1%

	Klínískt sjúkdómshlé í 30. vikua
	13,1%
	29,8%
	36,4%
	33,1%

	Varanlegt sjúkdómshlé (sjúkdómshlé bæði í 8. og 30. viku)a
	5,3%
	19,0%
	24,4%
	21,7%

	Hundraðshluti sjúklinga með slímhúðargræðslu

	Slímhúðargræðsla í 8. vikua
	32,4%
	61,2%
	60,3%
	60,7%

	Slímhúðargræðsla í 30. vikua
	27,5%
	48,3%
	52,9%
	50,6%

	a	p < 0,001, fyrir hvorn infliximab meðferðarhóp miðað við lyfleysu.



Verkun infliximabs út 54. viku var metin í ACT 1 rannsókninni.
Eftir 54 vikur var um að ræða klíníska svörun hjá 44,9% sjúklinga í sameinaða infliximab meðferðarhópnum samanborið við 19,8% í hópnum á lyfleysumeðferð (p < 0,001). Klínískt sjúkdómshlé og slímhúðargræðsla komu fyrir hjá hærra hlutfalli sjúklinga í sameinaða infliximab meðferðarhópnum samanborið við lyfleysumeðferðarhópinn í 54 viku (34,6% á móti 16,5%, p < 0,001 og 46,1% á móti 18,2%, p < 0,001, fyrir hvort atriði um sig). Hlutfall sjúklinga með varanlega svörun og varanlegt sjúkdómshlé í 54. viku var hærra hjá sameinaða infliximab meðferðarhópnum, en hjá lyfleysumeðferðarhópnum (37,9% á móti 14,0%, p < 0,001, og 20,2% á móti 6,6%, p < 0,001, fyrir hvort atriði um sig).

Hærra hlutfall sjúklinga í sameinaða infliximab meðferðarhópnum gat hætt að nota barkstera og verið samt í klínísku sjúkdómshléi samanborið við lyfleysumeðferðarhópinn, bæði í 30. viku (22,3% á móti 7,2%, p < 0,001), sameinaðar niðurstöður úr ACT 1 og ACT 2) og í 54. viku (21,0% á móti 8,9%, p = 0,022, niðurstöður úr ACT 1).

Heildargreining á niðurstöðum úr ACT 1 og ACT 2 rannsóknunum og framhaldsrannsóknum þeirra, sem er greining frá upphafi og í 54 vikur, sýndi fækkun sjúkrahússinnlagna og skurðaðgerða sem tengdust sáraristilbólgu eftir infliximab meðferð. Marktækt færri sjúkrahússinnlagnir sem tengdust sáraristilbólgu voru hjá infliximab hópunum sem fengu 5 og 10 mg/kg en hjá lyfleysuhópnum (meðalfjöldi sjúkrahússinnlagna á hver 100 sjúklingaár: 21 og 19; p = 0,019 á móti 40, p = 0,007 í lyfleysuhópnum). Skurðaðgerðir sem tengdust sáraristilbólgu voru einnig færri hjá þeim sem fengu 5 og 10 mg/kg infliximab en hjá þeim sem fengu lyfleysu (meðalfjöldi skurðaðgerða á hver 100 sjúklingaár: 22 og 19, p = 0,145 á móti 34; p = 0,022).

Upplýsingar um hlutfall þátttakenda sem gengust undir ristilnám, á einhverjum tímapunkti á 54 vikna tímabili eftir fyrsta innrennsli rannsóknarlyfsins voru fengnar úr ACT 1 og ACT 2 rannsóknunum og framhaldsrannsóknum þeirra. Færri einstaklingar gengust undir ristilnám í hópnum sem fékk 5 mg/kg infliximab (28/242 eða 11,6% [ótilgreint]) og í hópnum sem fékk 10 mg/kg infliximab (18/242 eða 7,4% [p = 0,011]) heldur en í lyfleysuhópnum (36/244; 14,8%).

Lækkun á tíðni ristilnáms var einnig rannsökuð í annarri slembaðri, tvíblindri rannsókn (C0168Y06) á inniliggjandi sjúklingum (n = 45) með miðlungs virka eða mjög virka sáraristilbólgu sem svöruðu ekki meðferð með barksterum sem gefnir voru í bláæð og voru því í aukinni hættu á ristilnámi. Marktækt færri ristilnám voru framkvæmd á þriggja mánaða tímabili meðan á rannsókn á innrennslislyfinu stóð hjá sjúklingum sem fengu stakan skammt af infliximabi 5 mg/kg samanborið við sjúklinga sem fengu lyfleysu (29,2% á móti 66,7%, p = 0,017).

Samkvæmt ACT 1 og ACT 2 bætti infliximab lífsgæði, staðfest með tölfræðilega marktækum bata, bæði með mælingu, IBDQ (Inflammatory Bowel Disease Questionnaire), sem var sértæk fyrir sjúkdóminn og með betri frammistöðu í almennu 36‑atriða stuttkönnuninni SF‑36.

Hryggikt hjá fullorðnum

Verkun og öryggi infliximabs var metið í tveimur fjölsetra, tvíblindum, samanburðarrannsóknum með lyfleysu hjá sjúklingum með virka hryggikt (Bath Ankylosing Spondylitis Disease Activity Index [BASDAI] stig ≥ 4 og verkir í hrygg ≥ 4 á skalanum 1‑10).

Í fyrri rannsókninni (P01522), sem var með 3 mánaða tvíblindum fasa, fengu 70 sjúklingar annaðhvort 5 mg/kg af infliximabi eða lyfleysu í viku 0, 2 og 6 (35 sjúklingar í hvorum hópi). Hjá lyfleysusjúklingunum var í 12. viku skipt yfir í infliximab 5 mg/kg á 6 vikna fresti fram að viku 54. Að loknu fyrsta ári rannsóknarinnar héldu 53 sjúklingar áfram í opinni framhaldsrannsókn til og með viku 102.

Í seinni rannsókninni (ASSERT) fengu 279 sjúklingar samkvæmt slembivali annaðhvort lyfleysu (hópur 1, n = 78) eða 5 mg/kg infliximab (hópur 2, n = 201) í viku 0, 2 og 6 og síðan á 6 vikna fresti til 24. viku. Síðan héldu allir áfram með infliximab á 6 vikna fresti til 96. viku. Hópur 1 fékk 5 mg/kg af infliximabi. Frá og með lyfjagjöfinni í viku 36 fengu þeir sjúklingar í hópi 2 sem voru með BASDAI ≥ 3 í tveimur heimsóknum í röð, 7,5 mg/kg infliximab á 6 vikna fresti út 96. viku.

Í ASSERT dró úr einkennum sjúkdómsins þegar í viku 2. Í 24. viku var fjöldi þeirra sem náði ASAS 20 (Assessment in Ankylosing Spondylitis 20) 15/78 (19%) í lyfleysuhópnum og 123/201 (61%) í hópnum sem fékk 5 mg/kg infliximab (p < 0,001). 95 einstaklingar úr hópi 2 héldu áfram á 5 mg/kg á 6 vikna fresti. Eftir 102 vikur voru 80 einstaklingar enn á infliximab meðferð og á meðal þeirra voru 71 (89%) sem náði ASAS 20.

Í P01522 dró einnig úr einkennum sjúkdómsins þegar í viku 2. Í 12. viku var fjöldi þeirra sem náði BASDAI 50 3/35 (9%) í lyfleysuhópnum og 20/35 (57%) í 5 mg/kg hópnum (p < 0,01). 53 einstaklingar héldu áfram á 5 mg/kg á 6 vikna fresti. Eftir 102 vikur voru 49 einstaklingar enn á infliximab meðferð og á meðal þeirra voru 30 (61%) sem náðu BASDAI 50.

Í báðum rannsóknunum kom einnig fram marktækur bati á líkamlegri færni og lífsgæðum metið samkvæmt BASFI og líkamlegum þáttum samkvæmt SF‑36.

Sóraliðagigt hjá fullorðnum

Verkun og öryggi var metið í tveimur fjölsetra, tvíblindum samanburðarrannsóknum við lyfleysu hjá sjúklingum með virka sóraliðagigt.

Í fyrstu klínísku rannsókninni (IMPACT) var verkun og öryggi infliximabs rannsakað hjá 104 sjúklingum með virka fjölliða sóraliðagigt. Á 16 vikna tvíblinda tímabilinu fengu sjúklingar annaðhvort 5 mg/kg af infliximabi eða lyfleysu í upphafi, og á 2., 6. og 14. viku (52 sjúklingar í hvorum hópi). Frá og með 16. viku var skipt yfir í infliximab hjá lyfleysusjúklingum og allir sjúklingarnir fengu eftir það 5 mg/kg af infliximabi á 8 vikna fresti fram að 46. viku. Eftir fyrsta ár rannsóknarinnar, héldu 78 sjúklingar áfram í opinni framlengingu á rannsókninni að viku 98.

Í annarri rannsókninni (IMPACT 2) var verkun og öryggi infliximabs rannsakað hjá 200 sjúklingum með virka fjölliða sóraliðagigt (≥ 5 bólgin liðamót og ≥ 5 viðkvæm liðamót). Fjörutíu og sex prósent sjúklinganna héldu áfram á stöðugum skammti af metotrexati (≤ 25 mg/viku). Meðan á 24 vikna tvíblindu tímabili stóð, fengu sjúklingarnir annaðhvort 5 mg/kg af infliximabi eða lyfleysu, í viku 0, 2, 6, 14 og 22 (100 sjúklingar í hvorum hóp). Í viku 16 var 47 sjúklingum sem fengu lyfleysu og voru með < 10% bata miðað við upphafsgildi bæði varðandi bólgin liðamót og viðkvæm skipt yfir í meðferð með infliximabi (early escape). Í viku 24 var skipt yfir í infliximab meðferð hjá öllum sjúklingunum í lyfleysuhópnum. Skömmtun var haldið áfram hjá öllum sjúklingunum út viku 46.

Lykilniðurstöður verkunar fyrir IMPACT og IMPACT 2 eru sýndar í töflu 9:

Tafla 9
Verkun á ACR og PASI í IMPACT og IMPACT 2
	
	IMPACT
	IMPACT 2*

	
	Lyfleysa (vika 16)
	Infliximab (vika 16)
	Infliximab
(vika 98)
	Lyfleysa
(vika 24)
	Infliximab (vika 24)
	Infliximab
(vika 54)

	Sjúklingar slembaðir
	52
	52
	N/Aa
	100
	100
	100

	ACR svörun
(% sjúklinga)
	
	
	
	
	
	

	N
	52
	52
	78
	100
	100
	100

	ACR 20 svörun*
	5(10%)
	34 (65%)
	48 (62%)
	16 (16%)
	54 (54%)
	53 (53%)

	ACR 50 svörun*
	0(0%)
	24 (46%)
	35 (45%)
	4 (4%)
	41(41%)
	33 (33%)

	ACR 70 svörun*
	0(0%)
	15 (29%)
	27 (35%)
	2 (2%)
	27 (27%)
	20 (20%)

	PASI svörun
(% sjúklinga)b
	
	
	
	
	
	

	N
	
	
	
	87
	83
	82

	PASI 75 svörun**
	
	
	
	1 (1%)
	50 (60%)
	40 (48,8%)

	* 	ITT-greining, einstaklingar, þar sem niðurstöður vantaði voru flokkaðir eins og einstaklingar sem svöruðu ekki meðferðinni.
a	Niðurstöður úr viku 98 í IMPACT fela í sér samanlögð skipti yfir í lyfleysu (combined placebo crossover) og sjúklinga sem fengu infliximab og héldu áfram í opnu framlengdu rannsókninni.
b	Byggt á sjúklingum með PASI > 2,5 sem upphafsgildi fyrir IMPACT og sjúklingum með > 3% BSA sóra í upphafi í IMPACT 2.
**	PASI 75 svörun fyrir IMPACT ekki innifalið vegna lágs N; p < 0,001 fyrir infliximab á móti lyfleysu í viku 24 í IMPACT 2.



Í IMPACT og IMPACT 2, kom klínísk svörun í ljós strax í viku 2 og viðhélst út 98. viku í IMPACT og og í 54 vikur í IMPACT 2. Sýnt hefur verið fram á verkun með eða án samhliða notkunar metotrexats. Lækkun á viðmiðunargildum um útlimavirkni sem er einkennandi fyrir sóraliðagigt (svo sem fjöldi bólginna liða, fjöldi liða með verkjum/eymslum, fingurbólga og útlimakvilli sást hjá sjúklingum sem fengu infliximab.

Breytingar á röntgenmyndum voru metnar í IMPACT 2. Röntgenmynd af höndum og fótum við upphaf rannsóknar, í viku 24 og 54 var safnað saman hjá öllum sjúklingum í IMPACT 2. Infliximab meðferð dró úr framgangi skemmda í útlægum liðum í samanburði við lyfleysu, við aðalendapunkt viku 24, mælt sem breyting frá upphafi til heildar breytingar á vdH-S (van der Heijde-Sharp) stigi (meðaltal ± staðalfrávik var 0,82 ± 2,62 í lyfleysu hópnum samanborið við -0,70 ± 2,53 í infliximab hópnum; p < 0,001). Í infliximab hópnum, hélst meðaltal breytingar á heildar vdH-S stigi undir 0 við mælingar í 54. viku.

Sjúklingar á infliximab meðferð tóku marktækum framförum í líkamlegri færni eins og hún er metin með HAQ. Einnig var sýnt fram á marktæka hækkun á heilsutengdum lífsgæðum, metið út frá heildarstigum á líkamlegum og andlegum þáttum í spurningalistanum SF‑36 í IMPACT 2.

Sóri hjá fullorðnum

Verkun infliximabs var metin í tveimur fjölsetra, slembuðum, tvíblindum rannsóknum: SPIRIT og EXPRESS. Sjúklingar í báðum rannsóknum voru með skellusóra (yfirborðsflatarmál líkama [BSA] ≥ 10% og sórasvæðis og alvarleikastuðuls [PASI] skor ≥ 12). Aðalendapunkturinn í báðum rannsóknum var hlutfall sjúklinga sem náði ≥ 75% framförum á PASI í 10. viku miðað við upphafsgildi.

Í SPIRIT var metin verkun á upphafsmeðferð með infliximabi hjá 249 sjúklingum með skellusóra sem höfðu áður fengið PUVA eða almenna (systemic) meðferð. Sjúklingar fengu annaðhvort 3 eða 5 mg/kg af infliximab eða lyfleysu innrennsli í viku 0, 2 og 6. Sjúklingar með PGA (physician’s global assessment) skor ≥ 3 gátu fengið viðbótar innrennsli af sama skammti í 26. viku.
Í SPIRIT var hlutfall sjúklinga sem náðu PASI 75 í 10. viku 71,7% í hópnum sem fékk 3 mg/kg af infliximabi, 87,9% í hópnum sem fékk 5 mg/kg af infliximabi og 5,9% í lyfleysuhópnum (p < 0,001). Eftir 26 vikur, tuttugu vikum frá síðasta innleiðingarskammti, var 30% sjúklinga í hópnum sem fékk 5 mg/kg og 13,8% í hópnum sem fékk 3 mg/kg PASI 75 svarendur. Á milli 6. og 26. viku, komu einkenni sóra smám saman fram aftur með miðgildistíma að sjúkdómsbakslagi sem nam > 20 vikum. Engin snögg versnun kom fram.

Í EXPRESS var metin verkun upphafs- og viðhaldsmeðferðar með infliximabi hjá 378 sjúklingum með skellusóra. Sjúklingar fengu 5 mg/kg af infliximab eða lyfleysu innrennsli í viku 0, 2 og 6 sem fylgt var eftir með viðhaldsmeðferð á 8 vikna fresti út 22. viku í lyfleysuhópnum og út 46. viku í infliximabhópnum. Í 24. viku skipti lyfleysuhópurinn yfir á infliximab upphafsmeðferð (5 mg/kg) sem fylgt var eftir með infliximab viðhaldsmeðferð (5 mg/kg). Sóri í nöglum var metinn með Nail Psoriasis Severity Index (NAPSI).71,4% sjúklinga höfðu áður fengið meðferðir með PUVA, metotrexati, ciklósporíni eða acitretíni, jafnvel þótt þeir væru ekki endilega ónæmir fyrir meðferð. Helstu niðurstöður er að finna í töflu 10. Hjá einstaklingum sem fengu infliximab meðferð, var greinanleg marktæk PASI 50 svörun við fyrstu komu (2. vika) og PASI 75 svörun í annarri komu (6. vika). Verkun var svipuð í undirhópi sjúklinga sem höfðu áður fengið almenna (systemic) meðferð samanborið við allt rannsóknarþýðið.

Tafla 10
Samantekt á PASI svörun og PGA (physician’s global assessment) svörun og hlutfall sjúklinga með algjöran bata í nöglum í 10., 24. og 50. viku. EXPRESS.
	
	Lyfleysa → Infliximab
5 mg/kg (í 24. viku)
	Infliximab
5 mg/kg

	10. vika
	
	

	n
	77
	301

	≥ 90% framfarir
	1 (1,3%)
	172 (57,1%)a

	≥ 75% framfarir
	2 (2,6%)
	242 (80,4%)a

	≥ 50% framfarir
	6 (7,8%)
	274 (91,0%)

	PGA metið sem horfið (0) eða lágmarks (1)
	3 (3,9%)
	242 (82,9%)ab

	PGA metið sem horfið (0), lágmarks (1), eða vægt (2)
	14 (18,2%)
	275 (94,2%)ab

	24. vika
	
	

	n
	77
	276

	≥ 90% framfarir
	1 (1,3%)
	161 (58,3%)a

	≥ 75% framfarir
	3 (3,9%)
	227 (82,2%)a

	≥ 50% framfarir
	5 (6,5%)
	248 (89,9%)

	PGA metið sem horfið (0) eða lágmarks (1)
	2 (2,6%)
	203 (73,6%)a

	PGA metið sem horfið (0), lágmarks (1), eða vægt (2)
	15 (19,5%)
	246 (89,1%)a

	50. vika
	
	

	n 
	68
	281

	≥ 90% framfarir
	34 (50,0%)
	127 (45,2%)

	≥ 75% framfarir
	52 (76,5%)
	170 (60,5%)

	≥ 50% framfarir
	61 (89,7%)
	193 (68,7%)

	PGA metið sem horfið (0) eða lágmarks (1)
	46 (67,6%)
	149 (53,0%)

	PGA metið sem horfið (0), lágmarks (1), eða vægt (2)
	59 (86,8%)
	189 (67,3%)

	Algjör bati í nöglum c
	
	

	10. vika
	1/65 (1,5%)
	16/235 (6,8%)

	24. vika
	3/65 (4,6%)
	58/223 (26,0%)a

	50. vika
	27/64 (42,2%)
	92/226 (40,7%)

	a	p < 0,001, fyrir hvern infliximab meðferðarhóp miðað við samanburðarhóp.
b	n = 292.
c	Greining var byggð á sjúklingum með sóra í nöglum við upphaf (81,8% þátttakenda). Miðgildi NAPSI skorar við upphaf var 4,6 í infliximabhópnum og 4,3 í lyfleysuhópnum.



Sýnt var fram á marktækan bata miðað við upphafsgildi í DLQI (Dermatology Life Quality Index) (p < 0,001) og varðandi líkamlegt og andlegt ástand samkvæmt SF 36 (Health Survey) (p < 0,001 fyrir hvorn þátt).

Börn

Crohns sjúkdómur hjá börnum (6‑17 ára)

112 sjúklingar (6‑17 ára; miðgildi 13,0 ára) í REACH rannsókninni með miðlungs alvarlegan eða alvarlegan virkan Crohns sjúkdóm (miðgildi CDAI hjá börnum var 40) og með ófullnægjandi svörun við hefðbundinni meðferð fengu infliximab 5 mg/kg í viku 0, 2, og 6. Þess var krafist að sjúklingarnir væru á stöðugum skammti af 6‑MP, AZA eða MTX (35% voru einnig á barksterum við upphaf rannsóknarinnar). Sjúklingar sem sýndu klíníska svörun í viku 10 samkvæmt rannsóknaraðilanum voru valdir með slembivali og fengu 5 mg/kg af infliximabi sem viðhaldsmeðferð annaðhvort á 8 eða 12 vikna fresti. Ef áframhaldandi svörun fékkst ekki meðan á viðhaldsmeðferðinni stóð mátti auka skammtinn (10 mg/kg) og/eða hafa styttra á milli lyfjagjafa (8 vikna fresti). Hjá 32 börnum, sem unnt var að meta var skammturinn aukinn (9 börn sem fengu viðhaldsmeðferð á 8 vikna fresti og 23 sem fengu viðhaldsmeðferð á 12 vikna fresti). Tuttugu og fjórir (75%) þessara sjúklinga sýndu aftur klíníska svörun eftir að skammturinn hafði verið aukinn.
Hlutfall þeirra sem sýndu klíníska svörun í viku 10 var 88,4% (99/112). Hlutfall þeirra sem sýndu klínískt sjúkdómshlé í viku 10 var 58,9% (66/112).
Í viku 30 var hlutfall sjúklinga sem sýndu klínískt sjúkdómshlé hærra hjá þeim sem fengu viðhaldsmeðferð á 8 vikna fresti (59,6%, 31/52) en hjá þeim sem fengu viðhaldsmeðferð á 12 vikna fresti (35,3%, 18/51; p = 0,013). Í viku 54 voru tölurnar 55,8% (29/52) hjá þeim sem fengu viðhaldsmeðferð á 8 vikna fresti og 23,5% (12/51) hjá þeim sem fengu viðhaldsmeðferð á 12 vikna fresti (p < 0,001).
Upplýsingar um fistla voru fengnar úr PCDAI skori. Hjá þeim 22 sem voru með fistla við upphaf rannsóknarinnar sýndu 63,6% (14/22) algjöra svörun við fistlum í viku 10; 59,1% (13/22) í viku 30 og 68,2% (15/22) í viku 54 í sameinuðum hópum þeirra sem fengu viðhaldsmeðferð á 8 vikna og 12 vikna fresti.

Auk þess komu fram tölfræðilega og klínískt marktækt bætt lífsgæði og aukin hæð, sem og marktækt minni notkun barkstera miðað við það sem sást við upphaf rannsóknarinnar.

Sáraristilbólga hjá börnum (6 til 17 ára)

Öryggi og verkun infliximabs var metin í fjölsetra, slembaðri, opinni, klínískri rannsókn með samhliða hópum (rannsókn C0168T72) sem tók til 60 sjúklinga á aldrinum 6 til 17 ára (miðgildi aldurs 14,5 ára) með miðlungsvirka til mjög virka sáraristilbólgu (6 til 12 Mayo stig; undirstig í holspeglun ≥ 2) og ófullnægjandi svörun við hefðbundinni meðferð. Í upphafi fengu 53% sjúklinga ónæmismótandi lyfjameðferð (6‑MP, AZA og/eða MTX) og 62% sjúklinga fengu barkstera. Heimilað var að hætta meðferð með ónæmismótandi lyfjum og barksterum eftir viku 0.

Allir sjúklingar fengu byrjunarmeðferð með 5 mg/kg af infliximabi í viku 0, 2 og 6. Sjúklingar sem svöruðu ekki meðferð með infliximabi í 8. viku (n = 15) fengu ekki frekari meðferð með lyfinu en var fylgt eftir með tilliti til öryggis. Í 8. viku var 45 sjúklingum slembiraðað og fengu þeir 5 mg/kg af infliximabi til viðhaldsmeðferðar. annaðhvort á 8 eða 12 vikna fresti.

Hlutfall sjúklinga sem sýndu klíníska svörun í 8. viku var 73,3% (44/60). Klínísk svörun í 8. viku var svipuð hjá þeim sem fengu samhliða meðferð með ónæmismótandi lyfjum í upphafi og þeim sem fengu ekki samhliða meðferð með ónæmismótandi lyfjum í upphafi. Í viku 8 náðu 33,3% (17/51) sjúklinga klínísku sjúkdómshléi samkvæmt staðli fyrir sáraristilbólgu hjá börnum (Paediatric Ulcerative Colitis Activity Index (PUCAI)).

Hlutfall sjúklinga í klínísku sjúkdómshléi í 54. viku samkvæmt PUCAI stigum var 38% (8/21) hjá hópnum sem sem fékk viðhaldsmeðferð á 8 vikna fresti og 18% (4/22) hjá hópnum sem fékk viðhaldsmeðferð á 12 vikna fresti. Hjá sjúklingum sem fengu barkstera í upphafi og fengu ekki barkstera í 54. viku var hlutfall sjúklinga í klínísku sjúkdómshléi 38,5% (5/13) hjá hópnum sem fékk viðhaldsmeðferð á 8 vikna fresti og 0% (0/13) hjá hópnum sem fékk viðhaldsmeðferð á 12. vikna fresti.

Í þessari rannsókn voru fleiri sjúklingar í 12 til 17 ára hópnum (45/60) en í 6 til 11 ára hópnum (15/60). Enda þótt of fáir sjúklingar séu í hvorum undirhóp til að hægt sé að draga óyggjandi ályktanir varðandi áhrif aldurs, var hlutfall sjúklinga sem fengu stærri skammta eða hættu meðferð vegna ófullnægjandi verkunar hærra hjá yngri aldurshópnum.

Aðrar ábendingar handa börnum

Lyfjastofnun Evrópu hefur fallið frá kröfu um að lagðar verði fram niðurstöður úr rannsóknum á viðmiðunarlyfinu sem inniheldur infliximab hjá öllum undirhópum barna við iktsýki, liðagigt hjá börnum (juvenile idiopathic arthritis), sóraliðagigt, hryggikt, sóra og Crohns sjúkdómi (sjá upplýsingar í kafla 4.2 um notkun handa börnum).

5.2	Lyfjahvörf

Eitt innrennsli í æð af 1, 3, 5, 10 eða 20 mg/kg af infliximabi gaf skammtaháða hækkun á hámarksstyrk í sermi (Cmax) og flatarmáli undir blóðþéttniferli (AUC). Dreifingarrúmmál við jafnvægi (miðgildi Vd 3,0‑4,1 lítrar) var óháð skammti og sýndi að infliximab dreifist aðallega um æðakerfið. Engin tímaháð lyfjahvörf sáust. Ekki er vitað hvernig brotthvarfi infliximabs er háttað. Ekki fannst óbreytt infliximab í þvagi. Enginn meiriháttar mismunur sem tengdist aldri eða líkamsþyngd kom fram á úthreinsun eða dreifingarrúmmáli lyfsins hjá sjúklingum með iktsýki. Lyfjahvörf infliximabs hafa ekki verið rannsökuð hjá eldri sjúklingum. Engar rannsóknir hafa farið fram hjá sjúklingum með nýrna– eða lifrarsjúkdóma.

Eftir staka skammta 3, 5 eða 10 mg/kg, var miðgildi Cmax 77, 118 og 277 míkrógrömm/ml. Miðgildi helmingunartíma þessara skammta var á bilinu 8 til 9,5 dagar. Hjá flestum sjúklinganna var infliximab mælanlegt í sermi í að minnsta kosti 8 vikur eftir einn ráðlagðan stakan 5 mg/kg skammt við Crohns sjúkdómi og eftir viðhaldsskammtinn við iktsýki 3 mg/kg gefinn 8. hverja viku.

Endurtekin meðferð með infliximabi (5 mg/kg í viku 0, 2 og 6 við fistilmyndandi Crohns sjúkdómi, 3 eða 10 mg/kg fjórðu eða 8. hverja viku við iktsýki) hafði í för með sér svolitla uppsöfnun infliximabs í sermi eftir annan skammtinn. Ekki sást frekari uppsöfnun sem var klínískt mikilvæg. Hjá flestum sjúklinganna með fistilmyndandi Crohns sjúkdóm var hægt að finna infliximab í sermi í 12 vikur (á bilinu 4‑28 vikur).

Börn

Þýðisgreiningar á lyfjahvörfum, þar sem notaðar voru niðurstöður mælinga hjá sjúklingum á aldrinum 2 mánaða til 17 ára með sáraristilbólgu (n = 60), Crohns sjúkdóm (n = 112), barnaiktsýki (n = 117) og Kawasaki sjúkdóm (n = 16), bentu til þess að útsetning fyrir infliximabi væri ekki í línulegu samhengi við líkamsþyngd. Eftir gjöf infliximabs 5 mg/kg á 8 vikna fresti var áætlað miðgildi útsetningar fyrir infliximabi við jafnvægi (flatarmál undir blóðþéttniferli við jafnvægi, AUCss) hjá 6 ára til 17 ára börnum u.þ.b. 20% lægra en áætlað miðgildi útsetningar við jafnvægi hjá fullorðnum. Miðgildi AUCss hjá 2 ára til yngri en 6 ára börnum var áætlað u.þ.b. 40% lægra en hjá fullorðnum, enda þótt áætlað sé út frá takmörkuðum fjölda sjúklinga.

5.3	Forklínískar upplýsingar

Infliximab krossverkar ekki við TNFα í öðrum tegundum en mönnum og simpönsum. Þess vegna eru venjulegar forklínískar upplýsingar fyrir infliximab takmarkaðar. Eitrunarrannsóknir sem gerðar voru á músum með því að nota samsvarandi mótefni sem blokkar sérhæft virkni TNFα hjá músum, sýndi ekki fram á eiturverkun á móðurdýr, fóstureitranir eða vansköpunarvaldandi áhrif. Í rannsókn á frjósemi og almennri æxlunarstarfsemi fækkaði ungafullum músum eftir gjöf sambærilegs mótefnis. Ekki er vitað hvort það var vegna áhrifa á karlkyns og/eða kvenkyns mýs. Í 6 mánaða eitrunarrannsóknum á músum með endurteknum skömmtum, þar sem notað var sama mótefnis hliðstæða gegn TNFα í músum, sáust kristalsútfellingar á augasteinshjúpnum hjá nokkrum karlkyns rottum. Engar sértækar augnrannsóknir hafa farið fram hjá sjúklingum til að komast að mikilvægi þessarar uppgötvunar fyrir menn.

Langtíma rannsóknir hafa ekki farið fram til að meta hugsanleg krabbameinsvaldandi áhrif infliximabs. Ekki kom fram nein aukning æxla við rannsóknir á músum sem skorti TNFα, þegar þær voru útsettar fyrir þekktum æxlismyndandi efnum og/eða æxlisörvandi efnum (promotors).


6.	LYFJAGERÐARFRÆÐILEGAR UPPLÝSINGAR

6.1	Hjálparefni

Ediksýra
Natríumasetat þríhýdrat
Sorbitól (E420)
Pólýsorbat 80 (E433)
Vatn fyrir stungulyf

6.2	Ósamrýmanleiki

Ekki má blanda þessu lyfi saman við önnur lyf, því rannsóknir á samrýmanleika hafa ekki verið gerðar.

6.3	Geymsluþol

Fyrir þynningu: 4 ár við 2°C – 8°C.

Remsima má geyma við hitastig sem er að hámarki 30°C í eitt tímabil sem varir allt að 15 daga en ekki umfram upprunalega fyrningardagsetningu. Nýja fyrningardagsetningu skal rita á öskjuna. Eftir að Remsima hefur verið tekið úr kæli má ekki setja það aftur í kæli.

Eftir þynningu:

Sýnt hefur verið fram á að efna- og eðlisfræðilegur notkunarstöðugleiki þynntrar lausnar sé allt að 60 dagar við 2°C-8°C og í 24 klukkustundir til viðbótar við 30°C eftir að hún er tekin úr kæli. Frá örverufræðilegu sjónarmiði skal gefa innrennslislausnina strax, geymslutími og ástand fyrir notkun er á ábyrgð notandans og myndi venjulega ekki vera lengri en 24 klukkustundir við 2°C – 8°C, nema blöndun/þynning hafi farið fram við stýrðar og gildaðar aðstæður við smitgát.

6.4	Sérstakar varúðarreglur við geymslu

Geymið í kæli (2°C – 8°C).

Geymsluskilyrði við allt að 30°C fyrir þynningu lyfsins, sjá kafla 6.3.

Geymsluskilyrði eftir þynningu lyfsins, sjá kafla 6.3.

6.5	Gerð íláts og innihald

Tegund I hettuglas úr gleri með (bútýl) gúmmítappa og álinnsigli sem rífa má af.

Remsima fæst í pakkningum með 1, 2, 3, 4, 5 hettuglösum. 

Ekki er víst að allar pakkningarstærðir séu markaðssettar.

6.6	Sérstakar varúðarráðstafanir við förgun og önnur meðhöndlun

1.	Reikna þarf út skammtinn og fjölda Remsima hettuglasa. Hvert Remsima hettuglas inniheldur annaðhvort 100 mg eða 350 mg af infliximabi. Reikna þarf út heildarrúmmál af Remsima þykkni sem þarf til.

2.	Þynna skal það rúmmál af Remsima þykkni sem á þarf að halda í 250 ml með 9 mg/ml (0,9%) natríumklóríð innrennslislyfi, lausn. Ekki þynna Remsima þykkni með öðru þynningarefni. Framkvæma má þynninguna með því að fjarlægja það rúmmál af 9 mg/ml (0,9%) natríumklóríð innrennslislyfi, lausn úr 250 ml glerflöskunni eða pokanum sem samsvarar því rúmmáli af Remsima þykkni sem þarf. Svo skal bæta því rúmmáli af Remsima þykkni sem þarf hægt út í 250 ml flöskuna eða pokann og blanda varlega. Fyrir meira rúmmál en 250 ml skal nota annaðhvort stærri innrennslispoka (t.d. 500 ml eða 1.000 ml) eða marga 250 ml innrennslispoka til að tryggja að styrkur innrennslislausnarinnar verði ekki hærri en 4 mg/ml. Ef innrennslislausnin er geymd í kæli eftir þynningu þarf að leyfa henni að ná jafnvægi við stofuhita (allt að 30°C) í 3 klst. áður en skref 3 (innrennsli) er hafið.

3.	Innrennslið skal gefa á tíma sem er ekki styttri en ráðlagður innrennslistími (sjá kafla 4.2). Eingöngu skal nota innrennslissett með dauðhreinsaðri síu sem bindur prótein lítið (gatastærð 1,2 míkrómetri eða minni). Þar sem ekkert rotvarnarefni er til staðar verður að byrja gjöf lyfsins eins fljótt og unnt er og innan þriggja klukkustunda frá þynningu. Ef það er ekki notað strax er geymslutími og ástand fyrir notkun á ábyrgð notandans og myndi venjulega ekki vera lengri en 24 klukkustundir við 2°C – 8°C, nema þynning hafi farið fram við stýrðar og gildaðar aðstæður við smitgát, (sjá kafla 6.3 hér fyrir ofan). Afgangslausn skal ekki geyma til endurnota.

4.	Skoða skal Remsima með tilliti til agna eða mislitunar áður en það eru gefið. Ekki má nota lausnina ef ógagnsæjar agnir, mislitun eða aðrar agnir sjást.

5.	Farga skal öllum lyfjaleifum og/eða úrgangi í samræmi við gildandi reglur.


7.	MARKAÐSLEYFISHAFI

Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland


8.	MARKAÐSLEYFISNÚMER

EU/1/13/853/018
EU/1/13/853/019
EU/1/13/853/020
EU/1/13/853/021
EU/1/13/853/022
EU/1/13/853/023
EU/1/13/853/024
EU/1/13/853/025
EU/1/13/853/026
EU/1/13/853/027


9.	DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 17. nóvember 2025

10.	DAGSETNING ENDURSKOÐUNAR TEXTANS

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.
Upplýsingar á íslensku eru á http://www.serlyfjaskra.is

A.	FRAMLEIÐENDUR LÍFFRÆÐILEGRA VIRKRA EFNA OG FRAMLEIÐENDUR SEM ERU ÁBYRGIR FYRIR LOKASAMÞYKKT

B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

C.	AÐRAR FORSENDUR OG SKILYRÐI MARKAÐSLEYFIS

D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

A.	FRAMLEIÐENDUR LÍFFRÆÐILEGRA VIRKRA EFNA OG FRAMLEIÐENDUR SEM ERU ÁBYRGIR FYRIR LOKASAMÞYKKT

Heiti og heimilisfang framleiðenda líffræðilegra virkra efna

CELLTRION, Inc.
23, Academy-ro,
Yeonsu-gu, Incheon, 22014
Suður-Kórea

CELLTRION, Inc. (Plant III, CLT3) 
20, Academy-ro 51 beon-gil, 
Yeonsu-gu, Incheon, 22014
Suður-Kórea

Lonza Biologics Tuas Pte Ltd 
35 Tuas South Avenue 6, 
Singapore 637377, Singapúr

Heiti og heimilisfang framleiðenda sem eru ábyrgir fyrir lokasamþykkt

Nuvisan GmbH
Wegenerstraße 13, 
89231 Neu Ulm, 
Þýskaland

Nuvisan France SARL
2400, Route des Colles, 
06410, Biot, 
Frakkland

Kymos, SL
Ronda De Can Fatjó, 
7B. 08290 Cerdanyola del Vallès, 
Barcelona,
Spánn

Midas Pharma GmbH
Rheinstraße 49
55218 Ingelheim am Rhein
Þýskaland

Heiti og heimilisfang framleiðanda sem er ábyrgur fyrir lokasamþykkt viðkomandi lotu skal koma fram í prentuðum fylgiseðli.


B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

Ávísun lyfsins er háð sérstökum takmörkunum (sjá viðauka I: Samantekt á eiginleikum lyfs, 4.2).


C.	AÐRAR FORSENDUR OG SKILYRÐI MARKAÐSLEYFIS

· Samantektir um öryggi lyfsins (PSURs)

Skilyrði um hvernig leggja skal fram samantektir um öryggi lyfsins koma fram í lista yfir viðmiðunardagsetningar Evrópusambandsins (EURD lista) sem gerð er krafa um í grein 107c(7) í tilskipun 2001/83/EB og öllum síðari uppfærslum sem birtar eru í evrópsku lyfjavefgáttinni.


D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

· Áætlun um áhættustjórnun

Markaðsleyfishafi skal sinna lyfjagátaraðgerðum sem krafist er, sem og öðrum ráðstöfunum eins og fram kemur í áætlun um áhættustjórnun í kafla 1.8.2 í markaðsleyfinu og öllum uppfærslum á áætlun um áhættustjórnun sem ákveðnar verða.

Leggja fram uppfærða áætlun um áhættustjórnun: 
· Að beiðni Lyfjastofnunar Evrópu.
· Þegar áhættustjórnunarkerfinu er breytt, sérstaklega ef það gerist í kjölfar þess að nýjar upplýsingar berast sem geta leitt til mikilvægra breytinga í hlutfalli ávinnings/áhættu eða vegna þess að mikilvægur áfangi (tengdur lyfjagát eða lágmörkun áhættu) næst.

· Viðbótaraðgerðir til að lágmarka áhættu

Fræðsluefnið samanstendur af áminningarkorti sjúklings sem sjúklingurinn heldur. Kortið miðar að því að bæði þjóna sem áminning um að skrá dagsetningar og niðurstöður tiltekinna prófana og auðvelda sjúklingi að deila sérstökum upplýsingum með heilbrigðisstarfsmönnum sem meðhöndla sjúklinginn um áframhaldandi meðferð með lyfinu. 

Áminningarkort sjúklingsins skal innihalda eftirfarandi lykilatriði: 

· Áminning til sjúklinga um að sýna áminningarkortið öllum læknum sem meðhöndla sjúklinginn, þ.m.t við neyðartilfelli og skilaboð til læknisins að sjúklingurinn noti Remsima. 

· Yfirlýsing um að skrá eigi vörumerkið og lotunúmerið. 

· Ákvæði um að skrá tegund, dagsetningu og niðurstöðu berklaprófa. 

· Að meðferð með Remsima getur aukið hættuna á alvarlegum sýkingum/blóðsýkingum, tækifærissýkingum, berklum, endurvakningu lifrarbólgu B og BCG gegnumbrotssýkingum hjá ungbörnum sem eru útsett fyrir infliximabi í móðurkviði eða með brjóstamjólk; og hvenær á að leita til læknis.

· Að Remsima 100 mg og 350 mg innrennslisþykkni, lausn, inniheldur sorbítól og ef sjúklingurinn er með arfgengt frúktósaóþol á ekki að nota þetta lyfjaform í bláæð.

· Samskiptaupplýsingar læknisins sem ávísar lyfinu.

ÁLETRANIR OG FYLGISEÐILL

























A. ÁLETRANIR


UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA


1.	HEITI LYFS

Remsima 100 mg stofn fyrir innrennslisþykkni, lausn
infliximab


2.	VIRK(T) EFNI

Eitt hettuglas inniheldur 100 mg af infliximab.
Eftir blöndun inniheldur einn ml 10 mg af infliximab.


3.	HJÁLPAREFNI

Hjálparefni: súkrósi, pólýsorbat 80, natríumdíhýdrógenfosfat mónóhýdrat, dínatríumfosfat díhýdrat.


4.	LYFJAFORM OG INNIHALD

Stofn fyrir innrennslisþykkni, lausn 

1 hettuglas
2 hettuglös
3 hettuglös
4 hettuglös
5 hettuglös


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.

Til notkunar í bláæð 

Blandið og þynnið fyrir notkun.


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

Fyrnist
Fyrnist, ef lyfið er ekki geymt í kæli ___________________


9.	SÉRSTÖK GEYMSLUSKILYRÐI

Geymið í kæli.
Má geyma við stofuhita (allt að 25 °C) einu sinni í allt að 6 mánuði, en ekki lengur en fyrningardagsetning segir til um.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland


12.	MARKAÐSLEYFISNÚMER

EU/1/13/853/001 1 hettuglas
EU/1/13/853/002 2 hettuglös
EU/1/13/853/003 3 hettuglös
EU/1/13/853/004 4 hettuglös
EU/1/13/853/005 5 hettuglös


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

Remsima 100 mg


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

PC
SN
NN
NN


LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

MIÐI Á HETTUGLAS


1.	HEITI LYFS OG ÍKOMULEIÐ(IR)

Remsima 100 mg stofn fyrir innrennslisþykkni, lausn
Infliximab
infliximab.
i.v.


2.	AÐFERÐ VIÐ LYFJAGJÖF

Til notkunar í bláæð eftir að lyfið hefur verið leyst upp og þynnt


3.	FYRNINGARDAGSETNING

EXP


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

100 mg


6.	ANNAÐ



UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA FYRIR ÁFYLLTAR SPRAUTUR MEÐ SJÁLFVIRKRI NÁLARHLÍF


1.	HEITI LYFS

Remsima 120 mg stungulyf, lausn í áfylltri sprautu 
infliximab


2.	VIRK(T) EFNI

Hver 1 ml stakskammta áfyllt sprauta inniheldur 120 mg infliximab.


3.	HJÁLPAREFNI

Hjálparefni: ediksýra, natríumasetat þríhýdrat, sorbítól, pólýsorbat 80, vatn fyrir stungulyf


4.	LYFJAFORM OG INNIHALD

Stungulyf, lausn

1 áfyllt sprauta með 2 alkóhólvættum grisjum
1 áfyllt sprauta með nálarhlíf með 2 alkóhólvættum grisjum
2 áfylltar sprautur með 2 alkóhólvættum grisjum
2 áfylltar sprautur með nálarhlíf með 2 alkóhólvættum grisjum
4 áfylltar sprautur með 4 alkóhólvættum grisjum
4 áfylltar sprautur með nálarhlíf með 4 alkóhólvættum grisjum
6 áfylltar sprautur með 6 alkóhólvættum grisjum
6 áfylltar sprautur með nálarhlíf með 6 alkóhólvættum grisjum


5.	AÐFERÐ VIÐ LYFJAGJÖF OG ÍKOMULEIÐ(IR)

Til notkunar undir húð 

Lesið fylgiseðilinn fyrir notkun.


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

Fyrnist


9.	SÉRSTÖK GEYMSLUSKILYRÐI

Geymið í kæli. Má ekki frjósa. Geymið áfylltu sprautuna í ytri öskjunni til varnar gegn ljósi.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

CELLTRION Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland


12.	MARKAÐSLEYFISNÚMER 

EU/1/13/853/006 1 áfyllt sprauta
EU/1/13/853/009 1 áfyllt sprauta með sjálfvirkri nálarhlíf
EU/1/13/853/007 2 áfylltar sprautur
EU/1/13/853/010 2 áfylltar sprautur með sjálfvirkri nálarhlíf
EU/1/13/853/008 4 áfylltar sprautur
EU/1/13/853/011 4 áfylltar sprautur með sjálfvirkri nálarhlíf
EU/1/13/853/015 6 áfylltar sprautur
EU/1/13/853/016 6 áfylltar sprautur með sjálfvirkri nálarhlíf


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

Remsima 120 mg


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

MIÐI Á ÁFYLLTA SPRAUTU MEÐ SJÁLFVIRKRI NÁLARHLÍF


1.	HEITI LYFSINS OG ÍKOMULEIÐ(IR)

Remsima 120 mg stungulyf
infliximab
s.c.


2.	AÐFERÐ VIÐ LYFJAGJÖF


3.	FYRNINGARDAGSETNING

EXP


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

120 mg


6.	ANNAÐ



UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA FYRIR ÁFYLLTAN LYFJAPENNA


1.	HEITI LYFS

Remsima 120 mg stungulyf, lausn í áfylltum lyfjapenna
infliximab


2.	VIRK(T) EFNI

Hver 1 ml stakskammta áfylltur lyfjapenni inniheldur 120 mg infliximab. 


3.	HJÁLPAREFNI

Hjálparefni: ediksýra, natríumasetat þríhýdrat, sorbítól, pólýsorbat 80, vatn fyrir stungulyf


4.	LYFJAFORM OG INNIHALD

Stungulyf, lausn

1 áfylltur lyfjapenni (Nálarstærð 29G) með 2 alkóhólvættum grisjum
2 áfylltir lyfjapennar (Nálarstærð 29G) með 2 alkóhólvættum grisjum
4 áfylltir lyfjapennar (Nálarstærð 29G) með 4 alkóhólvættum grisjum
6 áfylltir lyfjapennar (Nálarstærð 29G) með 6 alkóhólvættum grisjum


5.	AÐFERÐ VIÐ LYFJAGJÖF OG ÍKOMULEIÐ(IR)

Til notkunar undir húð 

Lesið fylgiseðilinn fyrir notkun.


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

Fyrnist


9.	SÉRSTÖK GEYMSLUSKILYRÐI

Geymið í kæli. Má ekki frjósa. Geymið áfyllta lyfjapennann í ytri öskjunni til varnar gegn ljósi.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

CELLTRION Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland


12.	MARKAÐSLEYFISNÚMER 

EU/1/13/853/012 1 áfylltur lyfjapenni
EU/1/13/853/013 2 áfylltir lyfjapennar
EU/1/13/853/014 4 áfylltir lyfjapennar
EU/1/13/853/017 6 áfylltir lyfjapennar


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

Remsima 120 mg


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

MIÐI Á ÁFYLLTAN LYFJAPENNA 


1.	HEITI LYFSINS OG ÍKOMULEIÐ(IR)

Remsima 120 mg stungulyf
infliximab
Til notkunar undir húð


2.	AÐFERÐ VIÐ LYFJAGJÖF


3.	FYRNINGARDAGSETNING

EXP


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

120 mg


6.	ANNAÐ

Nálarstærð 29G


UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA FYRIR ÁFYLLTAN LYFJAPENNA


1.	HEITI LYFS

Remsima 120 mg stungulyf, lausn í áfylltum lyfjapenna
infliximab


2.	VIRK(T) EFNI

Hver 1 ml stakskammta áfylltur lyfjapenni inniheldur 120 mg infliximab. 


3.	HJÁLPAREFNI

Hjálparefni: ediksýra, natríumasetat þríhýdrat, sorbítól, pólýsorbat 80, vatn fyrir stungulyf


4.	LYFJAFORM OG INNIHALD

Stungulyf, lausn

2 áfylltir lyfjapennar (Nálarstærð 27G) með 2 alkóhólvættum grisjum


5.	AÐFERÐ VIÐ LYFJAGJÖF OG ÍKOMULEIÐ(IR)

Til notkunar undir húð 

Lesið fylgiseðilinn fyrir notkun.


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

Fyrnist


9.	SÉRSTÖK GEYMSLUSKILYRÐI

Geymið í kæli. Má ekki frjósa. Geymið áfyllta lyfjapennann í ytri öskjunni til varnar gegn ljósi.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

CELLTRION Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland


12.	MARKAÐSLEYFISNÚMER 

EU/1/13/853/028 2 áfylltir lyfjapennar


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

Remsima 120 mg


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

MIÐI Á ÁFYLLTAN LYFJAPENNA 


1.	HEITI LYFSINS OG ÍKOMULEIÐ(IR)

Remsima 120 mg stungulyf
infliximab
Til notkunar undir húð


2.	AÐFERÐ VIÐ LYFJAGJÖF


3.	FYRNINGARDAGSETNING

EXP


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

120 mg


6.	ANNAÐ

Nálarstærð 27G



UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA


1.	HEITI LYFS

Remsima 40 mg/ml innrennslisþykkni, lausn
infliximab


2.	VIRK(T) EFNI

Eitt hettuglas inniheldur 100 mg af infliximabi (40 mg/ml).


3.	HJÁLPAREFNI

Hjálparefni: ediksýra, natríumasetat þríhýdrat, sorbitól, pólýsorbat 80, vatn fyrir stungulyf.


4.	LYFJAFORM OG INNIHALD

Innrennslisþykkni, lausn 

1 hettuglas
2 hettuglös
3 hettuglös
4 hettuglös
5 hettuglös


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.
Sjá frekari upplýsingar í fylgiseðli

Til notkunar í bláæð eftir þynningu 


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF

Sjúklingar með arfgengt frúktósaóþol mega ekki fá lyfið vegna sorbitólinnihalds. Sjá frekari upplýsingar í fylgiseðli.


8.	FYRNINGARDAGSETNING

Fyrnist


9.	SÉRSTÖK GEYMSLUSKILYRÐI

Geymið í kæli.
Má geyma við stofuhita (allt að 30°C) einu sinni í allt að 15 daga, en ekki lengur en fyrningardagsetning segir til um.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland


12.	MARKAÐSLEYFISNÚMER

EU/1/13/853/018 1 hettuglas
EU/1/13/853/019 2 hettuglös
EU/1/13/853/020 3 hettuglös
EU/1/13/853/021 4 hettuglös
EU/1/13/853/022 5 hettuglös


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

MIÐI Á HETTUGLAS


1.	HEITI LYFS OG ÍKOMULEIÐ(IR)

Remsima 40 mg/ml innrennslisþykkni, lausn
infliximab
i.v.


2.	AÐFERÐ VIÐ LYFJAGJÖF

Til notkunar í bláæð eftir þynningu


3.	FYRNINGARDAGSETNING

Fyrnist


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

40 mg/ml
100 mg/2,5 ml


6.	ANNAÐ


UPPLÝSINGAR SEM EIGA AÐ KOMA FRAM Á YTRI UMBÚÐUM

YTRI ASKJA


1.	HEITI LYFS

Remsima 40 mg/ml innrennslisþykkni, lausn
infliximab


2.	VIRK(T) EFNI

Eitt hettuglas inniheldur 350 mg af infliximabi (40 mg/ml).


3.	HJÁLPAREFNI

Hjálparefni: ediksýra, natríumasetat þríhýdrat, sorbitól, pólýsorbat 80, vatn fyrir stungulyf


4.	LYFJAFORM OG INNIHALD

Innrennslisþykkni, lausn 

1 hettuglas
2 hettuglös
3 hettuglös
4 hettuglös
5 hettuglös


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.
Sjá frekari upplýsingar í fylgiseðli

Til notkunar í bláæð eftir þynningu 


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF

Sjúklingar með arfgengt frúktósaóþol mega ekki fá lyfið vegna sorbitólinnihalds. Sjá frekari upplýsingar í fylgiseðli.


8.	FYRNINGARDAGSETNING

Fyrnist


9.	SÉRSTÖK GEYMSLUSKILYRÐI

Geymið í kæli.
Má geyma við stofuhita (allt að 30°C) einu sinni í allt að 15 daga, en ekki lengur en fyrningardagsetning segir til um.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjalandi


12.	MARKAÐSLEYFISNÚMER

EU/1/13/853/023 1 hettuglas
EU/1/13/853/024 2 hettuglös
EU/1/13/853/025 3 hettuglös
EU/1/13/853/026 4 hettuglös
EU/1/13/853/027 5 hettuglös


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

PC
SN
NN
NN


LÁGMARKS UPPLÝSINGAR SEM SKULU KOMA FRAM Á INNRI UMBÚÐUM LÍTILLA EININGA

MIÐI Á HETTUGLAS


1.	HEITI LYFS OG ÍKOMULEIÐ(IR)

Remsima 40 mg/ml innrennslisþykkni, lausn
infliximab
i.v.


2.	AÐFERÐ VIÐ LYFJAGJÖF

Til notkunar í bláæð eftir þynningu


3.	FYRNINGARDAGSETNING

Fyrnist


4.	LOTUNÚMER

Lot


5.	INNIHALD TILGREINT SEM ÞYNGD, RÚMMÁL EÐA FJÖLDI EININGA

40 mg/ml
350 mg/8,75 ml


6.	ANNAÐ



	Remsima
Infliximab

Áminningarkort sjúklings

Kortið skal sýna öllum þeim læknum sem koma að meðferðinni.

Þetta áminningarkort inniheldur mikilvægar öryggisupplýsingar sem þú þarft að hafa í huga áður en þú færð lyfið Remsima og meðan á meðferð stendur.

Nafn sjúklings:
Nafn læknis:
Símanúmer læknis:

Þegar þú byrjar á nýju korti skaltu geyma þetta kort til hliðsjónar í 4 mánuði eftir síðasta skammtinn af Remsima.

Þú skalt lesa fylgiseðil Remsima vandlega áður en þú byrjar að nota lyfið.

Dagsetning þegar Remsima meðferð hófst:

Núverandi lyfjagjöf:

Það er mikilvægt að þú og læknirinn þinn skrái sérheiti og lotunúmer lyfsins sem þér er gefið.

Sérlyfjaheiti:
Lotunúmer:

Þú skalt biðja lækninn um að skrá niður tegund og dagsetningu síðustu berklarannsóknar hér fyrir neðan:
Próf: 	Próf:
Dagsetning: 	Dagsetning:
Niðurstaða:	Niðurstaða:

Þú skalt einnig hafa lista meðferðis yfir öll önnur lyf sem þú notar í hvert skipti sem þú leitar til heilbrigðisstarfsfólks.

Listi yfir ofnæmi:

Listi yfir önnur lyf:


	Sýkingar

Áður en meðferð með Remsima hefst
· Segðu lækninum frá því ef þú ert með sýkingu, jafnvel þótt hún sé aðeins smávægileg.
· Það er mjög mikilvægt að þú segir lækninum frá því ef þú hefur einhvern tímann fengið berkla eða ef þú hefur verið í náinni snertingu við einhvern sem hefur haft berkla. Læknirinn mun rannsaka hvort þú hafir berkla. Þú skalt biðja lækninn um að skrá tegund og dagsetningu síðustu berklarannsóknar á kortið.
· Segðu lækninum frá því ef þú ert með lifrarbólgu B eða ef þú veist eða þig grunar að þú getir borið lifrarbólgu B veiruna í þér.

Meðan á meðferð með Remsima stendur
· Segðu lækninum samstundis frá því ef þú hefur einkenni sýkingar. Einkennin geta verið hiti, þreyta, (þrálátur) hósti, mæði, þyngdartap, nætursviti, niðurgangur, sár, tannkvillar, sviðatilfinning við þvaglát eða flensulík einkenni.

Meðganga, brjóstagjöf og bólusetningar

· Ef þú fékkst Remsima á meðgöngu eða hefur barn á brjósti er mikilvægt að þú upplýsir lækni barnsins um það áður en barnið fær einhverjar bólusetningar. Barnið á ekki að fá bólusetningu með lifandi bóluefnum svo sem BCG (notað til að koma í veg fyrri berkla) í 12 mánuði frá fæðingu eða á meðan þú hefur barnið á brjósti, nema læknir barnsins ráðleggi annað.

Arfgengt frúktósaóþol
· Remsima 100 mg og 350 mg innrennslisþykkni, lausn, inniheldur sorbitól. Ef þú ert með arfgengt frúktósaóþol máttu ekki fá þetta lyfjaform sem gefið er í bláæð.
· Láttu lækninn vita ef þú ert með arfgengt frúktósaóþol. Önnur lyfjaform infliximabs til notkunar í bláæð eru þá fáanleg.

Hafðu kortið meðferðis í 4 mánuði eftir að þú fékkst síðast Remsima skammt, eða við þungun í 12 mánuði eftir fæðingu barnsins. Aukaverkanir geta komið fram löngu eftir að þú færð síðasta skammtinn af Remsima.




























B. FYLGISEÐILL


Fylgiseðill: Upplýsingar fyrir notanda lyfsins

Remsima 100 mg stofn fyrir innrennslisþykkni, lausn
infliximab


Lesið allan fylgiseðilinn vandlega áður en byrjað er að taka lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Læknirinn mun einnig afhenda þér áminningarkort sem inniheldur mikilvægar upplýsingar sem þú þarft að vita áður en og á meðan meðferð með Remsima stendur.
· Þegar byrjað er á nýju korti skal geyma þetta kort til hliðsjónar í 4 mánuði eftir síðasta skammtinn af Remsima.
· Leitið til læknisins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar

1.	Upplýsingar um Remsima og við hverju það er notað
2.	Áður en byrjað er að nota Remsima
3.	Hvernig gefa á Remsima
4.	Hugsanlegar aukaverkanir
5.	Hvernig geyma á Remsima
6.	Pakkningar og aðrar upplýsingar


1.	Upplýsingar um Remsima og við hverju það er notað

Remsima inniheldur virka efnið infliximab. Infliximab er einstofna mótefni - próteintegund sem binst tilteknu markefni í líkamanum sem kallast TNF (tumour necrosis factor) alpha.

Remsima tilheyrir flokki lyfja sem kallast TNF-hemlar. Það er notað hjá fullorðnum gegn eftirfarandi bólgusjúkdómum:
· Iktsýki
· Sóraliðagigt
· Hryggikt
· Sóra

Remsima er einnig notað hjá fullorðnum og börnum 6 ára og eldri við:
· Crohns sjúkdómi
· Sáraristilbólgu

Remsima verkar með því að bindast sértækt TNF alfa og hamla virkni þess. TNF alpha tekur þátt í bólguferli líkamans þannig að með því að hamla það getur dregið úr bólgu í líkamanum.

Iktsýki
Iktsýki er bólgusjúkdómur í liðum. Ef þú ert með virka iktsýki, munt þú fyrst fá önnur lyf. Ef þessi lyf virka ekki nægilega vel mun þér verða gefið Remsima samtímis lyfi sem kallast metotrexat til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Sóraliðagigt
Sóraliðagigt er bólgusjúkdómur í liðum og yfirleitt fylgir henni sóri. Ef þú ert með virka sóraliðagigt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Hryggikt
Hryggikt er bólgusjúkdómur í hryggnum. Ef þú ert með hryggikt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að
· draga úr einkennum sjúkdómsins,
· bæta líkamlega færni þína.

Sóri
Sóri er bólgusjúkdómur í húð. Ef þú ert með miðlungs alvarlegan eða alvarlegan skellusóra, munt þú fyrst fá önnur lyf eða aðra meðferð, t.d. ljósameðferð. Ef þessi lyf eða meðferðir virka ekki nægilega vel, mun þér verða gefið Remsima til að draga úr einkennum sjúkdómsins.

Sáraristilbólga
Sáraristilbólga er bólgusjúkdómur í þörmum. Ef þú ert með sáraristilbólgu, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til meðferðar á sjúkdómnum.

Crohns sjúkdómur
Crohns sjúkdómur er bólgusjúkdómur í þörmum. Ef þú ert með Crohns sjúkdóm, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· meðhöndla virkan Crohns sjúkdóm,
· draga úr fjölda óeðlilegra opnana í gegnum húð frá þörmum (fistlar) sem ekki hefur tekist að 
lækna með öðrum lyfjum eða skurðaðgerð.


2.	Áður en byrjað er að nota Remsima

Ekki má nota Remsima ef 
· um er að ræða ofnæmi fyrir infliximabi eða einhverju öðru innihaldsefni lyfsins (talin upp í kafla 6)
· þú ert með ofnæmi fyrir músapróteini.
· þú ert með berkla eða aðra alvarlega sýkingu eins og lungnabólgu eða blóðsýkingu (alvarleg bakteríusýking í blóðinu)
· þú ert með miðlungs alvarlega eða alvarlega hjartabilun.

Þú mátt ekki nota Remsima ef eitthvað af ofangreindu á við um þig. Ef þú ert í vafa skaltu ráðfæra þig við lækninn áður en þér er gefið Remsima.

Varnaðarorð og varúðarreglur
Leitið ráða hjá lækninum áður en þér er gefið Remsima eða meðan á meðferð stendur ef þú hefur:

Fengið meðferð með lyfi sem inniheldur infliximab áður

· Segðu lækninum frá því ef þú hefur áður fengið meðferð með lyfjum sem innihalda infliximab og ert að hefja meðferð með Remsima á ný.
· Ef lengra en 16 vikna hlé hefur verið gert á meðferð með infliximab er meiri hætta á ofnæmisviðbrögðum þegar meðferð hefst aftur.


Sýkingar

· Segðu lækninum frá því áður en þér er gefið Remsima ef þú ert með sýkingu, jafnvel þótt hún sé smávægileg.
· Segðu lækninum frá því áður en þér er gefið Remsima ef þú hefur einhvern tímann búið á eða ferðast til svæða þar sem sýkingar sem kallast váfumygla (histoplasmosis), þekjumygla (coccidioidomycosis) eða sprotamygla (blastomycosis) eru algengar. Þessar sýkingar eru af völdum ákveðinna tegunda af sveppum sem geta sýkt lungun eða aðra líkamshluta.
· Þú ert í meiri hættu á að fá sýkingar meðan á meðferð með Remsima stendur. Ef þú ert 65 ára eða eldri ertu í meiri hættu.
· Þessar sýkingar geta verið alvarlegar, þar á meðal berklar, sýkingar af völdum veira, sveppa, baktería, eða annarra lífvera í umhverfinu og blóðsýking sem getur verið lífshættuleg.
Segðu lækninum samstundis frá því ef þú færð einkenni sýkingar meðan á meðferð með Remsima stendur. Einkennin geta verið hiti, hósti, flensulík einkenni, vanlíðan, rauð eða heit húð, sár eða tannvandamál. Læknirinn gæti ráðlagt að Remsima meðferð verði stöðvuð tímabundið.

Berkla

· Það er mjög mikilvægt að þú segir lækninum frá því ef þú hefur einhvern tímann fengið berkla eða verið í návist við einhvern sem hefur haft berkla.
· Læknirinn mun rannsaka hvort þú hafir berkla. Greint hefur verið frá berklatilfellum hjá sjúklingum sem fá meðferð með infliximabi og jafnvel hjá sjúklingum sem þegar hafa fengið lyfjameðferð við berklum. Læknirinn mun skrá rannsóknirnar á áminningarkortið þitt.
· Ef læknirinn telur þig vera í hættu á að fá berkla getur verið að þú fáir lyf gegn berklum áður en þér er gefið Remsima.
Segðu lækninum samstundis frá því ef þú færð einkenni berkla meðan á meðferð með Remsima stendur. Einkennin geta verið þrálátur hósti, þyngdartap, þreyta, hiti, nætursviti.

Lifrarbólgu B veira

· Segðu lækninum frá því áður en þér er gefið Remsima ef þú ert með eða hefur fengið lifrarbólgu B veirusýkingu áður.
· Segðu lækninum frá því ef þú telur þig vera í hættu á að smitast af lifrarbólgu B veiru.
· Læknirinn á að rannsaka hvort þú sért með lifrarbólgu B smit.
· Meðferð með TNF-hemlum eins og Remsima getur valdið endurvirkjun lifrarbólgu B veirunnar hjá sjúklingum sem bera hana í sér og getur verið lífshættuleg í sumum tilvikum.
· Ef þú færð endurvirkjun lifrarbólgu B getur verið að læknirinn þurfi að stöðva meðferðina og að hann þurfi að gefa þér lyf eins og virka meðferð gegn veirusýkingum ásamt stuðningsmeðferð.

Hjartasjúkdóma

· Segðu lækninum frá því ef þú ert með hjartasjúkdóm, t.d. væga hjartabilun
· Læknirinn mun fylgjast náið með hjartanu þínu.
Segðu lækninum samstundis frá því ef þú færð ný einkenni eða versnun einkenna hjartabilunar meðan á meðferð með Remsima stendur. Einkennin geta verið mæði eða bjúgur á fótum.

Krabbamein og eitilæxli

· Segðu lækninum frá því áður en þér er gefið Remsima ef þú ert með eða hefur fengið eitilæxli (tegund krabbameins í blóði) eða annað krabbamein.
· Sjúklingar með alvarlega iktsýki, sem hafa haft sjúkdóminn í langan tíma, geta verið í meiri hættu á að fá eitilæxli.
· Börn og fullorðnir sem nota Remsima geta verið í aukinni hættu á að fá eitilæxli eða annað krabbamein.
· Sumir sjúklingar sem hafa fengið TNF-hemla, þar með talið infliximab, hafa fengið sjaldgæfa tegund af T-frumu eitilæxli í lifur og milta (hepatosplenic T-cell lymphoma). Af þessum sjúklingum voru flestir unglingsstrákar eða ungir karlmenn og voru flestir þeirra annaðhvort með Crohns sjúkdóm eða sáraristilbólgu. Þessi tegund krabbameins leiddi yfirleitt til dauða. Nánast allir þessir sjúklingar höfðu einnig fengið lyf sem innihalda azatíóprín eða merkaptópúrín til viðbótar TNF‑hemlum. 
· Sumir sjúklingar sem hafa fengið meðferð með infliximab hafa fengið ákveðnar tegundir af húðkrabbameini. Látið lækninn vita ef einhverjar breytingar verða á húðinni eða ef óeðlilegur vöxtur verður í húð meðan á meðferð stendur eða eftir meðferð.
· Sumar konur með iktsýki sem hafa fengið meðferð með infliximabi hafa fengið leghálskrabbamein. Læknirinn getur ráðlagt konum sem fá Remsima, þ. á m. þeim sem eru eldri en 60 ára, að fara reglulega í skimun fyrir leghálskrabbameini.

Lungnasjúkdóma eða reykir mikið

· Segðu lækninum frá því áður en þér er gefið Remsima ef þú ert með lungnasjúkdóm sem kallast langvinn lungnateppa eða ef þú reykir mikið.
· Sjúklingar með langvinna lungnateppu og sjúklingar sem reykja mikið geta verið í aukinni hættu á að fá krabbamein meðan á Remsima meðferð stendur.

Taugasjúkdóma

· Segðu lækninum áður en þér er gefið Remsima frá því ef þú ert með eða hefur áður haft sjúkdóm sem hefur áhrif á taugakerfið. T.d. mænusigg, heilkenni bráðrar fjöltaugabólgu (Guillian-Barré heilkenni), ef þú færð flog eða hefur verið greind/ur með sjóntaugarbólgu.
Segðu lækninum strax frá því ef þú færð einkenni taugasjúkdóms meðan á meðferð með Remsima stendur. Einkenni geta verið breytingar á sjón, máttleysi í handleggjum eða fótleggjum, doði eða tilfinningaleysi einhvers staðar í líkamanum.

Óeðlileg op á húðinni

· Segðu lækninum frá því ef þú ert með óeðlileg op á húðinni (fistla) áður en þér er gefið Remsima.

Bólusetningar

· Segðu lækninum frá því ef þú hefur nýlega verið bólusett/ur eða ef fyrirhugað er að bólusetja þig á næstunni.
· Þú átt að fá ráðlagðar bólusetningar áður en meðferð með Remsima er hafin. Þú mátt fá sumar bólusetningar meðan á meðferð með Remsima stendur en þú mátt ekki fá lifandi bóluefni (bóluefni sem innihalda lifandi en veiklaðan sýkingavald) meðan þú notar Remsima því það getur valdið sýkingum.
· Ef þú fékkst Remsima meðan þú varst þunguð, getur barnið þitt líka verið í meiri hættu á að fá sýkingu ef það fær lifandi bóluefni fyrsta árið eftir fæðingu. Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima svo hægt sé að ákveða hvenær barnið eigi að fá bóluefni, þ. á m. lifandi bóluefni svo sem BCG bóluefnið (notað til að koma í veg fyrir berkla).
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Sjá frekari upplýsingar í kaflanum um meðgöngu, brjóstagjöf og frjósemi.

Sýkingavaldar ætlaðir til meðferðar

· Segðu lækninum frá því ef þú hefur nýlega fengið meðferð með sýkingavaldi sem ætlaður er til meðferðar eða ef fyrirhugað er að þú fáir meðferð með sýkingavaldi ætluðum til meðferðar á næstunni (svo sem BCG ídreypingarvökva fyrir þvagblöðru til meðferðar við krabbameini).

Aðgerðir eða tannaðgerðir

· Segðu lækninum frá því ef þú ert á leiðinni í aðgerð eða aðgerð á tönnum.
· Segðu skurðlækninum eða tannlækninum að þú sért í meðferð með Remsima og sýndu þeim áminningarkortið.

Lifrarsjúkdómar

· Dæmi eru um að sjúklingar sem fá Remsima hafi fengið alvarlega lifrarsjúkdóma. 
· Segðu lækninum frá ef þú færð einkenni lifrarsjúkdóma meðan á meðferð með Remsima stendur. Einkennin geta verið að húð og augu gulna, þvag verður dökkbrúnt, þú færð verk eða þrota ofarlega til hægri á kvið, liðverki, húðútbrot eða hita.

Lág blóðgildi

· Dæmi eru um að hjá sjúklingum sem fá Remsima framleiði líkaminn ekki nægjanlegt magn af blóðfrumum sem hjálpa til við að vinna á sýkingum eða stöðva blæðingu.
· Segðu lækninum samstundis frá ef þú færð einkenni lágra blóðgilda meðan á meðferð með Remsima stendur. Einkennin geta verið þrálátur hiti, blæðing eða marblettir, litlir rauðir eða purpurarauðir blettir af völdum blæðinga undir húð eða fölvi.

Ónæmiskerfi

· Sumir sjúklingar sem fá Remsima hafa fengið einkenni sjúkdóms í ónæmiskerfi sem kallast rauðir úlfar.
· Segðu lækninum samstundis frá ef þú færð einkenni rauðra úlfa meðan á meðferð með Remsima stendur. Einkennin geta verið liðverkir eða útbrot á kinnum eða handleggjum sem eru viðkvæmir fyrir sólarljósi.

Börn og unglingar
Upplýsingarnar hér fyrir ofan eiga einnig við um börn og unglinga. Til viðbótar:

· Dæmi eru um að börn og unglingar sem hafa fengið TNF-hemla eins og infliximab hafi fengið krabbamein, m.a. sjaldgæfar tegundir, sem stundum hefur leitt til dauða.
· Fleiri börn sem fengu infliximab fengu sýkingar borið saman við fullorðna.
· Börn eiga að hafa fengið ráðlagðar bólusetningar áður en meðferð með Remsima hefst. Börn mega fá sum bóluefni meðan á meðferð með Remsima stendur en þau eiga ekki að fá lifandi bóluefni á meðan Remsima er notað.

Remsima skal eingöngu gefa börnum ef þau eru í meðferð við Crohns sjúkdómi eða sáraristilbólgu. Börnin verða að vera 6 ára eða eldri.

Ef þú ert ekki viss um hvort eitthvað af ofangreindu á við um þig skaltu ræða við lækninn áður en þér er gefið Remsima.

Notkun annarra lyfja samhliða Remsima
Sjúklingar með bólgusjúkdóma eru yfirleitt nú þegar að taka lyf við sjúkdómnum. Þessi lyf geta valdið aukaverkunum. Læknirinn mun ráðleggja þér hvaða lyf þú átt að halda áfram að taka á meðan þú notar Remsima.

Látið lækninn vita ef þú notar eða hefur nýlega notað önnur lyf, þ.m.t. öll önnur lyf sem notuð eru til meðferðar við Crohns sjúkdómi, sáraristilbólgu, iktsýki, hryggikt, sóraliðagigt eða sóra eða lyf sem fengin eru án lyfseðils, eins og vítamín og náttúrulyf.

Þú skalt sérstaklega láta lækninn vita ef þú tekur einhver eftirtalinna lyfja:
· Lyf sem hafa áhrif á ónæmiskerfið
· Kineret (sem inniheldur anakinra). Remsima og Kineret skal ekki nota samtímis
· Orencia (sem inniheldur abatacept). Remsima og Orencia skal ekki nota samtímis.

Meðan á meðferð með Remsima stendur má ekki bólusetja þig með lifandi bóluefnum. Ef þú fékkst Remsima á meðgöngu eða ef þú færð Remsima meðan á brjóstagjöf stendur skaltu upplýsa lækni barnsins og aðra heilbrigðisstarfsmenn sem annast barnið þitt um að þú hafir fengið Remsima áður en barnið fær einhverja bólusetningu.

Ef þú ert ekki viss um hvort eitthvað af ofantöldu á við um þig skaltu ræða við lækninn áður en þér er gefið Remsima.

Meðganga, brjóstagjöf og frjósemi
· Við meðgöngu, brjóstagjöf, grun um þungun eða ef þungun er fyrirhuguð skal leita ráða hjá lækninum áður en lyfið er notað. Remsima á aðeins að nota á meðgöngu eða meðan á brjóstagjöf stendur ef læknirinn telur að það sé nauðsynlegt fyrir þig.
· Þú skalt forðast að verða þunguð meðan á meðferð með Remsima stendur og í 6 mánuði eftir að meðferð lýkur. Þú skalt ræða notkun getnaðarvarna á þessu tímabili við lækninn.
· Ef þú fékkst Remsima meðan þú varst þunguð, getur barnið þitt verið í meiri hættu á að fá sýkingu. 
· Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima áður en barnið þitt fær einhverja bólusetningu. Ef þú fékkst Remsima á meðgöngu getur BCG bóluefni (notað til að koma í veg fyrir berkla) sem barn þitt fær innan 12 mánaða eftir fæðingu orsakað sýkingar með alvarlegum fylgikvillum, þ.á m dauða. Ekki má að gefa barninu lifandi bóluefni svo sem BCG bóluefnið í 12 mánuði frá fæðingu nema læknir barnsins ráðleggi annað. Sjá kaflann um bólusetningu fyrir frekari upplýsingar.
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Ekki skal gefa barninu lifandi bóluefni meðan það er á brjósti nema læknir barnsins ráðleggi annað.
· Greint hefur verið frá alvarlegri fækkun hvítra blóðkorna hjá ungbörnum kvenna sem hafa fengið infliximab á meðgöngu. Hafðu tafarlaust samband við lækni barnsins ef barnið þitt fær síendurtekin hitaköst eða sýkingar.

Akstur og notkun véla
Ekki er talið líklegt að Remsima hafi áhrif á hæfni til aksturs eða notkun tækja og véla. Ef þú finnur fyrir þreytu, sundli eða þér líður illa eftir að hafa fengið Remsima, ættir þú hvorki að aka né stjórna tækjum og vélum.

Remsima inniheldur natríum
Lyfið inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust. 
Hins vegar, áður en þér er gefið Remsima er því blandað með lausn sem inniheldur natríum. Talaðu við lækninn er þú ert á saltskertu mataræði.

Remsima inniheldur pólýsorbat 80
Lyfið inniheldur 0,5 mg af pólýsorbati 80 í hverju hettuglasi. Pólýsorböt gætu valdið ofnæmisviðbrögðum. Segðu lækninum frá því ef þú eða barnið eruð með eitthvert ofnæmi.


3.	Hvernig gefa á Remsima

Iktsýki
Venjulegur skammtur er 3 mg fyrir hvert kg líkamsþyngdar.

Sóraliðagigt, hryggikt, sóri, sáraristilbólga og Crohns sjúkdómur
Venjulegur skammtur er 5 mg fyrir hvert kg líkamsþyngdar.

Hvernig Remsima er gefið
· Læknir eða hjúkrunarfræðingur mun gefa þér Remsima.
· Læknirinn eða hjúkrunarfræðingurinn mun blanda innrennslislyfið
· Lyfið er gefið með innrennsli (dreypi) (á 2 klukkustundum) í bláæð, venjulega í handlegginn. Eftir þriðju meðferðina gæti læknirinn ákveðið að gefa þér Remsima skammtinn á einni klukkustund.
· Fylgst verður með þér á meðan þér er gefið Remsima og einnig í 1‑2 klukkustundir eftir það.

Hversu mikið Remsima er gefið
· Læknirinn mun ákveða skammtastærð og hve oft þú átt að fá Remsima. Það ræðst af sjúkdómnum, þyngd og hve vel þú svarar meðferð með Remsima.
· Taflan hér fyrir neðan sýnir hve oft lyfið er venjulega gefið eftir fyrsta skammt.

	2. skammtur
	2 vikum eftir 1. skammt 

	3. skammtur
	6 vikum eftir 1. skammt

	Áframhaldandi skömmtun
	Á 6-8 vikna fresti, fer eftir sjúkdómnum



Notkun handa börnum og unglingum
Handa börnum (6 ára eða eldri) sem fá meðferð við Crohns sjúkdómi eða sáraristilbólgu er ráðlagður skammtur sá sami og handa fullorðnum.

Ef þér er gefið of mikið Remsima
Þar sem lyfið er gefið af lækni eða hjúkrunarfræðingi er ólíklegt að þér sé gefið of mikið.
Engar aukaverkanir eru þekktar eftir of stóran skammt af Remsima.

Ef þú gleymir eða missir af Remsima gjöf
Ef þú gleymir eða missir af Remsima gjöf skaltu panta annan tíma um leið og þú getur.

Leitið til læknisins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum. Flestar aukaverkanirnar eru vægar eða miðlungs alvarlegar. Hins vegar geta sumir sjúklingar fengið alvarlegar aukaverkanir sem þarfnast meðhöndlunar. Aukaverkanir geta einnig komið fram eftir að meðferð með Remsima er hætt.

Láttu lækninn strax vita ef þú verður var/vör við eftirfarandi:
· Ofnæmiseinkenni eins og bjúgur í andliti, vörum, munni eða hálsi sem getur valdið því að erfitt er að kyngja eða anda, húðútbrot, ofsakláði, bjúgur á höndum, fótum eða ökklum. Sum þessara einkenna geta verið alvarleg eða lífshættuleg. Ofnæmisviðbrögð geta komið fram innan við 2 klukkustundum frá lyfjagjöf eða síðar. Fleiri einkenni ofnæmisviðbragða geta komið fram allt að 12 dögum frá lyfjagjöf m.a. vöðvaverkir, hiti, verkir í liðum eða kjálka, óþægindi í hálsi eða höfuðverkur.
· Einkenni hjartasjúkdóms svo sem óþægindi fyrir brjósti, verkur í handlegg, verkur í maga, mæði, kvíði, vægur svimi, svimi, yfirlið, svitamyndun, ógleði, uppköst, flökt eða sláttur í brjósti, hraður eða hægur hjartsláttur og bjúgur á fótum.
· Einkenni sýkingar (þ.m.t. berklar) svo sem hiti, þreytutilfinning, hósti sem getur verið þrálátur, mæði, flensulík einkenni, þyngdartap, nætursviti, niðurgangur, sár, uppsafnaður gröftur í meltingarvegi eða í kringum endaþarm (ígerð), tannsjúkdómar eða sviðatilfinning við þvaglát.
· Möguleg ummerki krabbameins þ.m.t. en ekki takmarkað við þrota í eitlum, þyngdartap, hita, óvenjulega hnúta í húð, breytingar á fæðingarblettum eða húðlit eða óvenjulegar blæðingar úr leggöngum.
· Einkenni lungnasjúkdóms svo sem hósti, öndunarerfiðleikar eða þyngsli fyrir brjósti.
· Einkenni taugasjúkdóms (þ.m.t. augnkvillar) svo sem einkenni heilablóðfalls (skyndilegur doði eða máttleysi í andliti, handlegg eða fótlegg, einkum öðrum megin í líkamanum; skyndileg ringlun, erfiðleikar við að tala eða skilja, erfiðleikar við að sjá með öðru eða báðum augum, erfiðleikar með gang, sundl, jafnvægisleysi eða samhæfingarleysi eða slæmur höfuðverkur), flog, náladofi/doði einhvers staðar í líkamanum, máttleysi í höndum eða fótum, sjóntruflanir eins og tvísýni eða önnur sjónvandamál.
· Einkenni lifrarsjúkdóms (þ.m.t. lifrarbólgu B sýking þegar þú hefur áður fengið lifrarbólgu B) eins og gulnun húðar eða augna, dökkbrúnt þvag, verkur eða þroti í efri hluta kviðar, liðverkir, húðútbrot eða hiti.
· Einkenni ónæmissjúkdóms sem kallast rauðir úlfar eins og liðverkir eða útbrot á vöngum eða handleggjum sem eru viðkvæm fyrir sólarljósi (rauðir úlfar) eða hósti, mæði, hiti eða húðútbrot (sarklíki).
· Einkenni lágra blóðgilda eins og þrálátur hiti, blæðing, marblettir, litlir rauðir eða purpurarauðir blettir undir húð eða fölvi.
· Einkenni alvarlegra húðvandamála eins og rauðleitir blettir sem líkjast skotskífu eða hringlaga flekkir oft með blöðrum fyrir miðju á bolnum, stór svæði með húðflögnun, sár í munni, hálsi, nefi, kynfærum og augum eða litlir graftarfylltir hnúðar sem geta breiðst út um allan líkamann. Hiti getur fylgt þessum viðbrögðum í húð.

Hafðu strax samband við lækninn ef þú finnur fyrir einhverju af ofantöldu.

Eftirfarandi aukaverkanir hafa komið fram við notkun Remsima:

Mjög algengar: kunna að koma fyrir hjá fleiri en 1 af hverjum 10 einstaklingum
· Kviðverkur, ógleði
· Veirusýkingar t.d. herpes eða flensa
· Sýkingar í efri öndunarvegi svo sem skútabólga
· Höfuðverkur
· Aukaverkanir tengdar innrennslisgjöf
· Verkur.

Algengar: kunna að koma fyrir hjá allt að 1 af hverjum 10 einstaklingum
· Breytingar á starfsemi lifrar, aukning lifrarensíma (kemur fram í blóðprufum)
· Sýkingar í lungum eða brjósti t.d. berkjubólga eða lungnabólga
· Erfiðleikar eða sársauki við öndun, brjóstverkur
· Blæðingar í maga eða þörmum, niðurgangur, meltingartruflanir, brjóstsviði, hægðatregða
· Ofsakláði, kláðaútbrot eða húðþurrkur
· Jafnvægistruflanir eða sundl
· Hiti, aukin svitamyndun
· Blóðrásarkvillar, t.d. lágur eða hár blóðþrýstingur
· Marblettir, hitakóf eða blóðnasir, heit og rjóð húð
· Þreyta eða slappleiki
· [bookmark: OLE_LINK14][bookmark: OLE_LINK13]Bakteríusýkingar t.d. blóðsýking, ígerð eða sýking í húð (húðnetjubólga)
· Sveppasýking í húð
· Blóðsjúkdómar, t.d. blóðleysi eða of fá hvít blóðkorn
· Eitlastækkanir
· Þunglyndi, erfiðleikar með svefn
· Augnkvillar þ.á.m. roði í augum og sýkingar
· Hraður hjartsláttur eða hjartsláttarónot
· Liðverkir, vöðvaverkir eða bakverkir
· Sýkingar í þvagfærum
· Sóri, húðvandamál t.d. exem og hárlos
· Einkenni á stungustað, t.d. verkur, bólga, roði eða kláði
· Kuldahrollur, vökvasöfnun undir húð sem orsakar þrota
· Dofi eða náladofi.

Sjaldgæfar: kunna að koma fyrir hjá allt að 1 af hverjum 100 einstaklingum
· Minnkað blóðflæði, þroti í æðum
· Uppsöfnun á blóði utan við æðar (margúll) eða mar
· Húðvandamál t.d. blöðrur, vörtur, óeðlilegur húðlitur eða mislitun húðar, þroti á vörum, þykknun húðar eða rauð, hreistrótt og flagnandi húð
· Alvarleg ofnæmisviðbrögð (t.d. bráðaofnæmi), ónæmissjúkdómur sem kallast rauðir úlfar, ofnæmisviðbrögð við framandi próteinum
· Sár gróa hægar
· Lifrar- eða gallblöðrubólga, lifrarskemmdir
· Gleymska, skapstyggð, ringlun, taugaóstyrkur
· Augnvandamál, þ.á m. þokusýn eða sjónskerðing, þrútin augu, vogrís
· Nýtilkomin eða versnandi hjartabilun, hægur hjartsláttur
· Yfirlið
· Krampar, taugavandamál
· Gat á þörmum eða þarmastífla, kviðverkir eða krampar
· Brisbólga
· Sveppasýkingar, t.d. hvítsveppasýking eða sveppasýking í nöglum
· Lungnavandamál (t.d. bjúgur)
· Vökvasöfnun umhverfis lungu (í fleiðruholi)
· Þrenging í loftvegum lungna sem veldur öndunarerfiðleikum
· Bólga í himnu innan í lungum sem veldur stingandi verkjum sem versna við öndun (fleiðrubólga)
· Berklar
· Sýkingar í nýrum
· Fækkun blóðflagna, offjölgun hvítra blóðkorna
· Leggangasýkingar
· Niðurstöður úr blóðrannsóknum sem sýna mótefni gegn eigin líkama
· Breyting á magni kólesteróls og fitu í blóði.
· Þyngdaraukning (hjá flestum sjúklingum var þyngdaraukningin lítil).

Mjög sjaldgæfar: kunna að koma fyrir hjá allt að 1 af hverjum 1.000 einstaklingum
· Krabbamein í blóði (eitilæxli)
· Blóðið flytur ekki nægjanlegt súrefni um líkamann, blóðrásarkvillar t.d. þrenging æða
· Heilahimnubólga
· Sýkingar vegna veiklaðs ónæmiskerfis
· Lifrarbólga B ef þú hefur áður verið með lifrarbólgu B
· Bólga í lifur af völdum ónæmiskerfis (sjálfsnæmislifrarbólga)
· Lifrarsjúkdómur sem veldur gulnun húðar og augna (gula)
· Óeðlilegur þroti eða vöxtur í vefjum
· Alvarleg ofnæmisviðbrögð sem geta leitt til meðvitundarleysis og gætu verið lífshættuleg (bráðaofnæmislost)
· Bólga í smáum æðum (æðabólga)
· Ónæmissjúkdómar sem geta haft áhrif á lungu, húð og eitla (t.d. sarklíki)
· Uppsöfnun ónæmisfrumna af völdum ónæmissvars (hnúðótt útbrot)
· Sinnu- og geðbrigðaleysi
· Alvarleg húðvandamál svo sem drep í húðþekju, Stevens-Johnson heilkenni og bráð útbreidd graftarútþot 
· Önnur húðvandamál eins og regnbogaroðasótt, blöðrur og húðflögnum eða graftarkýli (kýlasótt)
· Alvarlegir taugasjúkdómar, t.d. þverrofsmænubólga, sjúkdómur sem líkist mænusiggi, sjóntaugarbólga, heilkenni bráðrar fjöltaugabólgu (Guillian-Barré heilkenni)
· Bólga í auga sem getur valdið sjónbreytingum þ.m.t. blindu
· Vökvasöfnun í gollurshúsi
· Alvarlegir lungnasjúkdómar (t.d. millivefslungnasjúkdómur)
· Sortuæxli (tegund húðkrabbameins)
· Leghálskrabbamein
· Lág blóðgildi, þ.á m. veruleg fækkun hvítra blóðkorna
· Litlir rauðir eða purpurarauðir blettir af völdum blæðinga undir húð
· Óeðlileg blóðgildi próteins sem kallast magnaþáttur og er hluti ónæmiskerfisins
· Húðskæningsviðbrögð (rauð-purpuralituð húðútbrot með kláða og/eða grá-hvítar þráðlaga línur í slímhimnum).

Tíðni ekki þekkt:ekki hægt að áætla tíðni út frá fyrirliggjandi gögnum 
· Krabbamein hjá börnum og fullorðnum
· Sjaldgæft blóðkrabbamein sem leggst aðallega á unglingsdrengi eða unga karlmenn (T‑frumu eitilæxli í lifur og milta)
· Lifrarbilun
· Bjálkakrabbamein (tegund húðkrabbameins (Merkel cell carcinoma))
· Kaposi-sarkmein, mjög sjaldgæft krabbamein tengt sýkingu af völdum manna-herpesveiru 8. Kaposi-sarkmein kemur oftast fram sem fjólubláar húðskemmdir.
· Versnun sjúkdóms sem kallast húð- og vöðvabólga (dermatomyositis) (kemur fram sem húðútbrot ásamt vöðvamáttleysi)
· Hjartaáfall
· Heilablóðfall
· Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf
· Sýking vegna lifandi bóluefnis (af völdum veiklaðs ónæmiskerfis).
· Fylgikvillar eftir aðgerð (þ.m.t. fylgikvillar með og án sýkinga).

Aðrar aukaverkanir sem geta komið fyrir hjá börnum og unglingum
Aðrar aukaverkanir komu fyrir hjá börnum sem fengu infliximab við Crohns sjúkdómi borið saman við fullorðna sem fengu infliximab við Crohns sjúkdómi. Aukaverkanir, sem komu oftar fyrir hjá börnum, voru: of fá rauð blóðkorn í blóði (blóðleysi), blóð í hægðum, of lág heildargildi hvítra blóðfrumna í blóði (hvítkornafæð), roði eða andlitsroði, veirusýkingar, lág gildi hvítra blóðfrumna sem vinna gegn sýkingum (daufkyrningafæð), beinbrot, bakteríusýking og ofnæmisviðbrögð í öndunarvegi.

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Remsima

Yfirleitt mun heilbrigðisstarfsfólk geyma Remsima. Ef þú þarft leiðbeiningar um geymslu eru þær eftirfarandi:
· Geymið lyfið þar sem börn hvorki ná til né sjá.
· Ekki skal nota lyfið eftir fyrningardagsetningu sem tilgreind er á umbúðunum og öskjunni á eftir „Fyrnist“. Fyrningardagsetning er síðasti dagur mánaðarins sem þar kemur fram.
· Geymið í kæli (2°C ‑ 8°C).
· Lyfið má einnig geyma í upprunalegu öskjunni utan kælis við hitastig sem er að hámarki 25 °C í eitt tímabil sem varir í allt að 6 mánuði en ekki umfram upprunalega fyrningardagsetningu. Eftir þetta má ekki setja lyfið aftur í kæli. Skrifa á nýja fyrningardagsetningu á öskjuna þ.m.t. dag/mánuð/ár. Fargið lyfinu ef það hefur ekki verið notað fyrir nýju fyrningardagsetninguna eða fyrningardagsetninguna sem prentuð er á öskjuna, en miðað skal við fyrri fyrningardagsetninguna.
· Ráðlagt er að nota blandaða Remsima lausn eins fljótt og auðið er (innan 3 klukkustunda). Ef lausnin er blönduð við smitgát, má hins vegar geyma hana í kæli við 2°C ‑ 8°C í allt að 60 daga og í 24 klukkustundir til viðbótar við 25°C eftir að hún er tekin úr kælinum.
· Ekki skal nota lyfið ef lausnin er mislit eða inniheldur agnir.


6. Pakkningar og aðrar upplýsingar

Remsima inniheldur
· Virka innihaldsefnið er infliximab. Hvert hettuglas inniheldur 100 mg af infliximabi. Eftir blöndun inniheldur hver ml 10 mg af infliximabi.
· Önnur innihaldsefni eru súkrósi pólýsorbat 80 (E433), natríumdíhýdrógenfosfat mónóhýdrat og dínatríumfosfat díhýdrat.

Lýsing á útliti Remsima og pakkningastærðir
Remsima er í glerhettuglasi sem inniheldur stofn fyrir innrennslisþykkni, lausn. Stofninn er hvítur.
Remsima er í pakkningum með 1, 2, 3, 4 og 5 hettuglösum. Ekki er víst að allar pakkningastærðir séu markaðssettar. 

Markaðsleyfishafi
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland

Framleiðandi

Nuvisan GmbH
Wegenerstraße 13, 
89231 Neu Ulm, 
Þýskaland

Nuvisan France SARL
2400, Route des Colles, 
06410, Biot, 
Frakkland

Kymos, SL
Ronda De Can Fatjó, 
7B. 08290 Cerdanyola del Vallès, 
Barcelona,
Spánn

Midas Pharma GmbH
Rheinstraße 49
55218 Ingelheim am Rhein
Þýskaland


Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	België/Belgique/Belgien
Celltrion Healthcare Belgium BVBA
Tél/Tel: + 32 1528 7418

	Lietuva
Celltrion Healthcare Hungary Kft.
Tel: + 36 1 231 0493


	България
Celltrion Healthcare Hungary Kft.
Teл.: + 36 1 231 0493

	Luxembourg/Luxemburg
Celltrion Healthcare Belgium BVBA
Tél/Tel: + 32 1528 7418


	Česká republika
Celltrion Healthcare Hungary Kft.
Tel: + 36 1 231 0493

	Magyarország
Celltrion Healthcare Hungary Kft. 
Tel: +36 1 231 0493

	Danmark
Orion Pharma A/S
Tlf.: + 45 86 14 00 00
	Malta
Mint Health Ltd.
Tel: + 356 2093 9800
info@mint.com.mt


	Deutschland
Celltrion Healthcare Deutschland GmbH
Tel: + 49 30 346494150
infoDE@celltrionhc.com

	Nederland
Celltrion Healthcare Netherlands B.V.
Tel: +31 20 888 7300

	Eesti
Orion Pharma Eesti OÜ
Tel: + 372 6 644 550 
	Norge
Orion Pharma AS
Tlf: + 47 40 00 42 10


	Ελλάδα
ΒΙΑΝΕΞ Α.Ε. 
Τηλ: +30 210 8009111 – 120
	Österreich
Astro-Pharma GmbH
Tel.: +43 1 97 99 860
office@astropharma.at


	España
Kern Pharma, S.L.
Tel: + 34 93 700 25 25
	Polska
Celltrion Healthcare Hungary Kft. 
Tel.: + 36 1 231 0493 


	France
Celltrion Healthcare France SAS
Tel: +33 (0)1 71 25 27 00
	Portugal
Celltrion Portugal, Unipessoal Lda. 
Tel: + 351 21 936 8542

	Hrvatska
OKTAL PHARMA d.o.o. 
Tel: + 385 1 6595 777
oktal-pharma@oktal-pharma.hr

	România
Celltrion Healthcare Hungary Kft.
Tel: + 36 1 231 0493 


	Ireland
Celltrion Healthcare Ireland Limited
Tel: +353 1 223 4026

	Slovenija
OPH Oktal Pharma d.o.o.
Tel: + 386 1 519 29 22
info@oktal-pharma.si


	Ísland
Vistor hf.
Sími: +354 535 7000
	Slovenská republika
Celltrion Healthcare Hungary Kft. 
Tel: + 36 1 231 0493


	Italia
Celltrion Healthcare Italy S.r.l.
Via Luigi Galvani, 24 - 20124 Milano (MI)
Tel: +39 0247 927040

	Suomi/Finland
Orion Pharma
Puh/Tel: + 358 10 4261 


	Κύπρος
C.A. Papaellinas Ltd
Τηλ: + 357 22741741

	Sverige
Orion Pharma AB
Tel: + 46 8 623 64 40

	Latvija
Celltrion Healthcare Hungary Kft.
Tel: + 36 1 231 0493

	



Þessi fylgiseðill var síðast uppfærður 

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.


---------------------------------------------------------------------------------------------------------------------------

Eftirfarandi upplýsingar eru einungis ætlaðar heilbrigðisstarfsmönnum 

Afhenda skal sjúklingum sem eru í meðferð með Remsima áminningarkort sjúklings.

Meðhöndlun lyfsins – geymsluskilyrði

Geymið við 2°C – 8°C.

Remsima má geyma við hitastig sem er að hámarki 25°C í eitt tímabil sem varir allt að 6 mánuði en ekki umfram upprunalega fyrningardagsetningu. Nýja fyrningardagsetningu skal rita á öskjuna. Eftir að Remsima hefur verið tekið úr kæli má ekki setja það aftur í kæli.

Meðhöndlun lyfsins – blöndun, þynning og gjöf

Til þess að bæta rekjanleika lífefnalyfja, skal skrá greinilega heiti og lotunúmer lyfsins sem gefið er.

1.	Reikna þarf út skammtinn og fjölda Remsima hettuglasa. Hvert Remsima hettuglas inniheldur 100 mg af infliximabi. Reikna þarf út heildarrúmmál af Remsima lausn sem þarf til.

2.	Að viðhafðri smitgát skal blanda 10 ml af vatni fyrir stungulyf í hvert Remsima hettuglas með sprautu sem er með 21 gauge (0,8 mm) eða minni nál. Hettuna þarf að fjarlægja af hettuglasinu og þurrka þarf stútinn með þurrku vættri í 70% alkóhóli. Sprautunálinni skal stinga í miðju gúmmítappa hettuglassins og beina skal vatninu meðfram hliðum þess. Hettuglasinu skal hringsnúa varlega til að koma örlítilli hreyfingu á lausnina til að duftið leysist upp. Forðast skal langvarandi og kraftmikinn hristing. EKKI MÁ HRISTA HETTUGLASIÐ. Froða getur myndast í lausninni við blöndun. Lausnin skal standa í 5 mínútur eftir blöndun. Lausnin á að vera litlaus eða ljósgul og ópallýsandi. Lausnin getur innihaldið hálfgegnsæjar agnir þar sem infliximab er prótein. Ekki má nota lausnina ef til staðar eru ógegnsæjar agnir, mislitun eða aðrar framandi agnir.

3.	Þynna skal uppleysta Remsima skammtinn sem á þarf að halda skal þynna í 250 ml með 9 mg/ml (0,9%) natríumklóríð innrennslislyfi, lausn. Ekki þynna blandað Remsima með öðru þynningarefni. Þetta má gera með því að fjarlægja samsvarandi rúmmál af 9 mg/ml (0,9%) natríumklóríð innrennslislyfi, lausn og rúmmál hins uppleysta Remsima skammts úr 250 ml flöskunni eða pokanum. Uppleysta Remsima skammtinum sem á þarf að halda skal svo bæta hægt út í 250 ml flöskuna eða pokann og blanda varlega. Þegar rúmmál er meira en 250 ml, notið annaðhvort stærri innrennslispoka (t.d. 500 ml, 1.000 ml) eða marga 250 ml innrennslispoka til að tryggja að styrkur innrennslislausnarinnar verði ekki hærri en 4 mg/ml. Ef innrennslislausnin er geymd í kæli eftir blöndun og þynningu þarf að leyfa henni að ná jafnvægi við stofuhita að 25°C í 3 klst. áður en skref 4 (innrennsli) er hafið. Geymsla lengur en 24 klst. við 2°C-8°C á aðeins við um Remsima í pokanum.

4.	Innrennslið skal gefa á tíma sem er ekki styttri en ráðlagður innrennslistími (sjá kafla 3). Eingöngu skal nota innrennslissett með dauðhreinsaðri síu sem bindur prótein lítið (gatastærð 1,2 míkrómetri eða minni). Þar sem ekkert rotvarnarefni er til staðar verður að byrja gjöf lyfsins eins fljótt og unnt er og innan þriggja klukkustunda frá blöndun. Ef það er ekki notað strax er geymslutími og ástand fyrir notkun á ábyrgð notandans og myndi venjulega ekki vera lengri en 24 klukkustundir við 2°C – 8°C, nema blöndun/þynning hafi farið fram við stýrðar og gildaðar aðstæður við smitgát. Afgangslausn skal ekki geyma til endurnota.

5.	Skoða skal Remsima með tilliti til agna eða mislitunar áður en það eru gefið. Ekki má nota lausnina ef ógagnsæjar agnir, mislitun eða aðrar agnir sjást.

6.	Farga skal öllum lyfjaleifum og/eða úrgangi í samræmi við gildandi reglur.


Fylgiseðill: Upplýsingar fyrir notanda lyfsins

Remsima 120 mg stungulyf, lausn í áfylltri sprautu
infliximab


Lesið allan fylgiseðilinn vandlega áður en byrjað er að taka lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Læknirinn mun einnig afhenda þér áminningarkort sem inniheldur mikilvægar upplýsingar sem þú þarft að vita áður en og á meðan meðferð með Remsima stendur.
· Þegar byrjað er á nýju korti skal geyma þetta kort til hliðsjónar í 4 mánuði eftir síðasta skammtinn af Remsima.
· Leitið til læknisins, lyfjafræðings eða hjúkrunarfræðingsins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar

1.	Upplýsingar um Remsima og við hverju það er notað
2.	Áður en byrjað er að nota Remsima
3.	 Hvernig gefa á Remsima
4.	Hugsanlegar aukaverkanir
5.	Hvernig geyma á Remsima
6.	Pakkningar og aðrar upplýsingar
7.	Leiðbeiningar um notkun


1.	Upplýsingar um Remsima og við hverju það er notað

Remsima inniheldur virka efnið infliximab. Infliximab er einstofna mótefni - próteintegund sem binst tilteknu markefni í líkamanum sem kallast TNF (tumour necrosis factor) alpha.

Remsima tilheyrir flokki lyfja sem kallast TNF-hemlar. Það er notað hjá fullorðnum gegn eftirfarandi bólgusjúkdómum:
· Iktsýki
· Sóraliðagigt
· Hryggikt
· Sóra
· Crohns sjúkdómi
· Sáraristilbólgu.

Remsima verkar með því að bindast sértækt TNF alfa og hamla virkni þess. TNF alpha tekur þátt í bólguferli líkamans þannig að með því að hamla það getur dregið úr bólgu í líkamanum.

Iktsýki
Iktsýki er bólgusjúkdómur í liðum. Ef þú ert með virka iktsýki, munt þú fyrst fá önnur lyf. Ef þessi lyf virka ekki nægilega vel mun þér verða gefið Remsima samtímis lyfi sem kallast metotrexat til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Sóraliðagigt
Sóraliðagigt er bólgusjúkdómur í liðum og yfirleitt fylgir henni sóri. Ef þú ert með virka sóraliðagigt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Hryggikt
Hryggikt er bólgusjúkdómur í hryggnum. Ef þú ert með hryggikt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að
· draga úr einkennum sjúkdómsins,
· bæta líkamlega færni þína.

Sóri
Sóri er bólgusjúkdómur í húð. Ef þú ert með miðlungs alvarlegan eða alvarlegan skellusóra, munt þú fyrst fá önnur lyf eða aðra meðferð, t.d. ljósameðferð. Ef þessi lyf eða meðferðir virka ekki nægilega vel, mun þér verða gefið Remsima til að draga úr einkennum sjúkdómsins.

Sáraristilbólga
Sáraristilbólga er bólgusjúkdómur í þörmum. Ef þú ert með sáraristilbólgu, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til meðferðar á sjúkdómnum.

Crohns sjúkdómur
Crohns sjúkdómur er bólgusjúkdómur í þörmum. Ef þú ert með Crohns sjúkdóm, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· meðhöndla virkan Crohns sjúkdóm,
· draga úr fjölda óeðlilegra opnana í gegnum húð frá þörmum (fistlar) sem ekki hefur tekist að 
lækna með öðrum lyfjum eða skurðaðgerð.


2.	Áður en byrjað er að nota Remsima

Ekki má nota Remsima ef 
· um er að ræða ofnæmi fyrir infliximabi eða einhverju öðru innihaldsefni lyfsins (talin upp í kafla 6)
· þú ert með ofnæmi fyrir músapróteini.
· þú ert með berkla eða aðra alvarlega sýkingu eins og lungnabólgu eða blóðsýkingu (alvarleg bakteríusýking í blóðinu)
· þú ert með miðlungs alvarlega eða alvarlega hjartabilun.

Þú mátt ekki nota Remsima ef eitthvað af ofangreindu á við um þig. Ef þú ert í vafa skaltu ráðfæra þig við lækninn áður en þér er gefið Remsima.

Varnaðarorð og varúðarreglur
Leitið ráða hjá lækninum áður en þér er gefið Remsima eða meðan á meðferð stendur ef þú hefur:

Fengið meðferð með lyfi sem inniheldur infliximab áður

· Segðu lækninum frá því ef þú hefur áður fengið meðferð með lyfjum sem innihalda infliximab og ert að hefja meðferð með Remsima á ný.
· Ef lengra en 16 vikna hlé hefur verið gert á meðferð með infliximab er meiri hætta á ofnæmisviðbrögðum þegar meðferð hefst aftur.

Staðbundin viðbrögð á stungustað

· Sumir sjúklingar sem fá infliximab inndælingu undir húð hafa fengið staðbundin viðbrögð á stungustað. Merki um staðbundin viðbrögð á stungustað geta meðal annars verið roði, verkur, kláði, bólga, hersli, mar, blæðing, kuldatilfinning, náladofi, erting, útbrot, sár, ofsakláði, blöðrur og hrúður á húð á stungustað.
· Flestar þessar aukaverkanir eru vægar til miðlungs alvarlegar og ganga til baka að mestu af sjálfu sér innan sólarhrings.

Sýkingar

· Segðu lækninum frá því áður en þér er gefið Remsima ef þú ert með sýkingu, jafnvel þótt hún sé smávægileg.
· Segðu lækninum frá því áður en þér er gefið Remsima ef þú hefur einhvern tímann búið á eða ferðast til svæða þar sem sýkingar sem kallast váfumygla (histoplasmosis), þekjumygla (coccidioidomycosis) eða sprotamygla (blastomycosis) eru algengar. Þessar sýkingar eru af völdum ákveðinna tegunda af sveppum sem geta sýkt lungun eða aðra líkamshluta.
· Þú ert í meiri hættu á að fá sýkingar meðan á meðferð með Remsima stendur. Ef þú ert 65 ára eða eldri ertu í meiri hættu.
· Þessar sýkingar geta verið alvarlegar, þar á meðal berklar, sýkingar af völdum veira, sveppa, baktería, eða annarra lífvera í umhverfinu og blóðsýking sem getur verið lífshættuleg.
Segðu lækninum samstundis frá því ef þú færð einkenni sýkingar meðan á meðferð með Remsima stendur. Einkennin geta verið hiti, hósti, flensulík einkenni, vanlíðan, rauð eða heit húð, sár eða tannvandamál. Læknirinn gæti ráðlagt að Remsima meðferð verði stöðvuð tímabundið.

Berkla

· Það er mjög mikilvægt að þú segir lækninum frá því ef þú hefur einhvern tímann fengið berkla eða verið í návist við einhvern sem hefur haft berkla.
· Læknirinn mun rannsaka hvort þú hafir berkla. Greint hefur verið frá berklatilfellum hjá sjúklingum sem fá meðferð með infliximabi og jafnvel hjá sjúklingum sem þegar hafa fengið lyfjameðferð við berklum. Læknirinn mun skrá rannsóknirnar á áminningarkortið þitt.
· Ef læknirinn telur þig vera í hættu á að fá berkla getur verið að þú fáir lyf gegn berklum áður en þér er gefið Remsima.
Segðu lækninum samstundis frá því ef þú færð einkenni berkla meðan á meðferð með Remsima stendur. Einkennin geta verið þrálátur hósti, þyngdartap, þreyta, hiti, nætursviti.

Lifrarbólgu B veiru

· Segðu lækninum frá því áður en þú notar Remsima ef þú ert með eða hefur fengið lifrarbólgu B veirusýkingu áður.
· Segðu lækninum frá því ef þú telur þig vera í hættu á að smitast af lifrarbólgu B veiru.
· Læknirinn á að rannsaka hvort þú sért með lifrarbólgu B smit.
· Meðferð með TNF-hemlum eins og Remsima getur valdið endurvirkjun lifrarbólgu B veirunnar hjá sjúklingum sem bera hana í sér og getur verið lífshættuleg í sumum tilvikum.
· Ef þú færð endurvirkjun lifrarbólgu B getur verið að læknirinn þurfi að stöðva meðferðina og að hann þurfi að gefa þér lyf eins og virka meðferð gegn veirusýkingum ásamt stuðningsmeðferð.

Hjartasjúkdóma

· Segðu lækninum frá því ef þú ert með hjartasjúkdóm, t.d. væga hjartabilun
· Læknirinn mun fylgjast náið með hjartanu þínu.
Segðu lækninum samstundis frá því ef þú færð ný einkenni eða versnun einkenna hjartabilunar meðan á meðferð með Remsima stendur. Einkennin geta verið mæði eða bjúgur á fótum.

Krabbamein og eitilæxli

· Segðu lækninum frá því áður en þér er gefið Remsima ef þú ert með eða hefur fengið eitilæxli (tegund krabbameins í blóði) eða annað krabbamein.
· Sjúklingar með alvarlega iktsýki, sem hafa haft sjúkdóminn í langan tíma, geta verið í meiri hættu á að fá eitilæxli.
· Sjúklingar sem nota Remsima geta verið í aukinni hættu á að fá eitilæxli eða annað krabbamein.
· Sumir sjúklingar sem hafa fengið TNF-hemla, þar með talið infliximab, hafa fengið sjaldgæfa tegund af T-frumu eitilæxli í lifur og milta (hepatosplenic T‑cell lymphoma). Af þessum sjúklingum voru flestir unglingsstrákar eða ungir karlmenn og voru flestir þeirra annaðhvort með Crohns sjúkdóm eða sáraristilbólgu. Þessi tegund krabbameins leiddi yfirleitt til dauða. Nánast allir þessir sjúklingar höfðu einnig fengið lyf sem innihalda azatíóprín eða merkaptópúrín til viðbótar TNF‑hemlum. 
· Sumir sjúklingar sem hafa fengið meðferð með infliximab hafa fengið ákveðnar tegundir af húðkrabbameini. Látið lækninn vita ef einhverjar breytingar verða á húðinni eða ef óeðlilegur vöxtur verður í húð meðan á meðferð stendur eða eftir meðferð.
· Sumar konur með iktsýki sem hafa fengið meðferð með infliximabi hafa fengið leghálskrabbamein. Læknirinn getur ráðlagt konum sem fá Remsima, þ. á m. þeim sem eru eldri en 60 ára, að fara reglulega í skimun fyrir leghálskrabbameini.

Lungnasjúkdóma eða reykir mikið

· Segðu lækninum frá því áður en þér er gefið Remsima ef þú ert með lungnasjúkdóm sem kallast langvinn lungnateppa eða ef þú reykir mikið.
· Sjúklingar með langvinna lungnateppu og sjúklingar sem reykja mikið geta verið í aukinni hættu á að fá krabbamein meðan á Remsima meðferð stendur.

Taugasjúkdóma

· Segðu lækninum áður en þér er gefið Remsima frá því ef þú ert með eða hefur áður haft sjúkdóm sem hefur áhrif á taugakerfið. T.d. mænusigg, heilkenni bráðrar fjöltaugabólgu (Guillian-Barré heilkenni), ef þú færð flog eða hefur verið greind/ur með sjóntaugarbólgu.
Segðu lækninum strax frá því ef þú færð einkenni taugasjúkdóms meðan á meðferð með Remsima stendur. Einkenni geta verið breytingar á sjón, máttleysi í handleggjum eða fótleggjum, doði eða tilfinningaleysi einhvers staðar í líkamanum.

Óeðlileg op á húðinni

· Segðu lækninum frá því ef þú ert með óeðlileg op á húðinni (fistla) áður en þér er gefið Remsima.

Bólusetningar

· Segðu lækninum frá því ef þú hefur nýlega verið bólusett/ur eða ef fyrirhugað er að bólusetja þig á næstunni.
· Þú átt að fá ráðlagðar bólusetningar áður en meðferð með Remsima er hafin. Þú mátt fá sumar bólusetningar meðan á meðferð með Remsima stendur en þú mátt ekki fá lifandi bóluefni (bóluefni sem innihalda lifandi en veiklaðan sýkingavald) meðan þú notar Remsima því það getur valdið sýkingum.
· Ef þú fékkst Remsima meðan þú varst þunguð, getur barnið þitt líka verið í meiri hættu á að fá sýkingu ef það fær lifandi bóluefni fyrsta árið eftir fæðingu. Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima svo hægt sé að ákveða hvenær barnið eigi að fá bóluefni, þ. á m. lifandi bóluefni svo sem BCG bóluefnið (notað til að koma í veg fyrir berkla).
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Sjá frekari upplýsingar í kaflanum um meðgöngu, brjóstagjöf og frjósemi.

Sýkingavaldar ætlaðir til meðferðar

· Segðu lækninum frá því ef þú hefur nýlega fengið meðferð með sýkingavaldi sem ætlaður er til meðferðar eða ef fyrirhugað er að þú fáir meðferð með sýkingavaldi ætluðum til meðferðar á næstunni (svo sem BCG ídreypingarvökva fyrir þvagblöðru til meðferðar við krabbameini).

Aðgerðir eða tannaðgerðir

· Segðu lækninum frá því ef þú ert á leiðinni í aðgerð eða aðgerð á tönnum.
· Segðu skurðlækninum eða tannlækninum að þú sért í meðferð með Remsima og sýndu þeim áminningarkortið.

Lifrarsjúkdómar

· Dæmi eru um að sjúklingar sem fá Remsima hafi fengið alvarlega lifrarsjúkdóma. 
· Segðu lækninum frá ef þú færð einkenni lifrarsjúkdóma meðan á meðferð með Remsima stendur. Einkennin geta verið að húð og augu gulna, þvag verður dökkbrúnt, þú færð verk eða þrota ofarlega til hægri á kvið, liðverki, húðútbrot eða hita.

Lág blóðgildi

· Dæmi eru um að hjá sjúklingum sem fá Remsima framleiði líkaminn ekki nægjanlegt magn af blóðfrumum sem hjálpa til við að vinna á sýkingum eða stöðva blæðingu.
· Segðu lækninum samstundis frá ef þú færð einkenni lágra blóðgilda meðan á meðferð með Remsima stendur. Einkennin geta verið þrálátur hiti, blæðing eða marblettir, litlir rauðir eða purpurarauðir blettir af völdum blæðinga undir húð eða fölvi.

Ónæmiskerfi

· Sumir sjúklingar sem fá Remsima hafa fengið einkenni sjúkdóms í ónæmiskerfi sem kallast rauðir úlfar.
· Segðu lækninum samstundis frá ef þú færð einkenni rauðra úlfa meðan á meðferð með Remsima stendur. Einkennin geta verið liðverkir eða útbrot á kinnum eða handleggjum sem eru viðkvæmir fyrir sólarljósi.

Börn og unglingar
Þetta lyf má ekki gefa börnum og unglingum yngri en 18 ára vegna þess að engin gögn liggja fyrir sem sýna öryggi og verkun lyfsins hjá þessum aldurshópi.

Notkun annarra lyfja samhliða Remsima
Sjúklingar með bólgusjúkdóma eru yfirleitt nú þegar að taka lyf við sjúkdómnum. Þessi lyf geta valdið aukaverkunum. Læknirinn mun ráðleggja þér hvaða lyf þú átt að halda áfram að taka á meðan þú notar Remsima.

Látið lækninn vita ef þú notar, eða hefur nýlega notað önnur lyf, þ.m.t. öll önnur lyf sem notuð eru til meðferðar við Crohns sjúkdómi, sáraristilbólgu, iktsýki, hryggikt, sóraliðagigt eða sóra eða lyf sem fengin eru án lyfseðils, eins og vítamín og náttúrulyf.

Þú skalt sérstaklega láta lækninn vita ef þú tekur einhver eftirtalinna lyfja:
· Lyf sem hafa áhrif á ónæmiskerfið
· Kineret (sem inniheldur anakinra). Remsima og Kineret skal ekki nota samtímis
· Orencia (sem inniheldur abatacept). Remsima og Orencia skal ekki nota samtímis.
Meðan á meðferð með Remsima stendur má ekki bólusetja þig með lifandi bóluefnum. Ef þú fékkst Remsima á meðgöngu eða ef þú færð Remsima meðan á brjóstagjöf stendur skaltu upplýsa lækni barnsins og aðra heilbrigðisstarfsmenn sem annast barnið þitt um að þú hafir fengið Remsima áður en barnið fær einhverja bólusetningu.

Ef þú ert ekki viss um hvort eitthvað af ofantöldu á við um þig skaltu ræða við lækninn, lyfjafræðing eða hjúkrunarfræðinginn áður en þér er gefið Remsima.

Meðganga, brjóstagjöf og frjósemi
· Við meðgöngu, brjóstagjöf, grun um þungun eða ef þungun er fyrirhuguð skal leita ráða hjá lækninum áður en lyfið er notað. Remsima á aðeins að nota á meðgöngu eða meðan á brjóstagjöf stendur ef læknirinn telur að það sé nauðsynlegt fyrir þig.
· Þú skalt forðast að verða þunguð meðan á meðferð með Remsima stendur og í 6 mánuði eftir að meðferð lýkur. Þú skalt ræða notkun getnaðarvarna á þessu tímabili við lækninn.
· Ef þú fékkst Remsima meðan þú varst þunguð, getur barnið þitt verið í meiri hættu á að fá sýkingu. 
· Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima áður en barnið þitt fær einhverja bólusetningu. Ef þú fékkst Remsima á meðgöngu getur BCG bóluefni (notað til að koma í veg fyrir berkla) sem barn þitt fær innan 12 mánaða eftir fæðingu orsakað sýkingar með alvarlegum fylgikvillum, þ.á m dauða. Ekki má að gefa barninu lifandi bóluefni svo sem BCG bóluefnið í 12 mánuði frá fæðingu nema læknir barnsins ráðleggi annað. Sjá kaflann um bólusetningu fyrir frekari upplýsingar. 
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Ekki á að gefa barninu lifandi bóluefni meðan það er á brjósti, nema læknir barnsins ráðleggi annað.
· Greint hefur verið frá alvarlegri fækkun hvítra blóðkorna hjá ungbörnum kvenna sem hafa fengið infliximab á meðgöngu. Hafðu tafarlaust samband við lækni barnsins ef barnið þitt fær síendurtekin hitaköst eða sýkingar.

Akstur og notkun véla
Ekki er talið líklegt að Remsima hafi áhrif á hæfni til aksturs eða notkun tækja og véla. Ef þú finnur fyrir þreytu, sundli eða þér líður illa eftir að hafa fengið Remsima, ættir þú hvorki að aka né stjórna tækjum og vélum.

Remsima inniheldur natríum og sorbítól
Lyfið inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust og 45 mg af sorbítóli í hverjum 120 mg skammti.

Remsima inniheldur pólýsorbat 80
Lyfið inniheldur 0,5 mg af pólýsorbati 80 í hverri áfylltri sprautu sem jafngildir 0,5 mg/ml. Pólýsorböt gætu valdið ofnæmisviðbrögðum. Segðu lækninum frá því ef þú ert með eitthvert ofnæmi.


3.	Hvernig gefa á Remsima

Notið lyfið alltaf eins og læknirinn hefur sagt til um. Ef ekki er ljóst hvernig nota á lyfið skal leita upplýsinga hjá lækninum.

Iktsýki
Læknirinn byrjar meðferðina með eða án tveggja infliximab innrennslisskammta í bláæð sem nema 3 mg á hvert kg líkamsþyngdar (gefnum í bláæð, yfirleitt í handlegg, á 2 klst.). Ef gefnir eru infliximab innrennslisskammtar í bláæð til að hefja meðferðina eru þeir gefnir með 2 vikna millibili með innrennsli í bláæð. Þegar 4 vikur eru liðnar frá síðasta innrennsli í bláæð verður þér gefið Remsima með inndælingu undir húð. Ef Remsima skammtar til inndælingar undir húð eru gefnir til að hefja meðferðina skal gefa Remsima 120 mg inndælingu undir húð fylgt eftir með viðbótar inndælingu undir húð, 1, 2, 3 og 4 vikum eftir fyrstu inndælinguna, síðan 2. hverja viku þar á eftir.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.

Sóraliðagigt, hryggikt og sóri
Læknirinn byrjar meðferðina með tveimur infliximab innrennslum í bláæð með skammti sem nemur 5 mg á hvert kg líkamsþyngdar (gefin í bláæð, yfirleitt í handlegg, á 2 klst.). Þau eru gefin með 2 vikna millibili með innrennsli í bláæð. Þegar 4 vikur eru liðnar frá seinna innrennslinu í bláæð verður þér gefið Remsima með inndælingu undir húð.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.
	
Crohns sjúkdómur og sáraristilbólga
Læknirinn byrjar meðferðina með tveimur eða þremur infliximab innrennslum í bláæð með skammti sem nemur 5 mg á hvert kg líkamsþyngdar (gefin í bláæð, yfirleitt í handlegg, á 2 klst.). Þau eru gefin með 2 vikna millibili með innrennsli í bláæð og gefa má viðbótarinnrennsli í bláæð 4 vikum eftir seinna innrennslið. Þegar 4 vikur eru liðnar frá seinna innrennslinu í bláæð verður þér gefið Remsima með inndælingu undir húð.

Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.

Hvernig Remsima er gefið
· Remsima 120 mg stungulyf, lausn er aðeins gefið með inndælingu undir húð. Mikilvægt er að athuga merkimiða lyfja til að tryggja að rétt lyfjaform sé gefin eins og því var ávísað.
· Hjá sjúklingum með iktsýki, læknirinn mun hefja Remsima meðferðina með eða án infliximab innrennslisskammta í bláæð. Hjá sjúklingum með  sóraliðagigt, hryggikt eða sóra verða gefnir tveir infliximab innrennslisskammtar í bláæð til að hefja Remsima meðferðina. Hjá sjúklingum með Crohns sjúkdóm eða sáraristilbólgu verða gefnir tveir eða þrír infliximab innrennslisskammtar í bláæð til að hefja Remsima meðferðina.
· Hjá sjúklingum með iktsýki, ef Remsima meðferð er hafin án þess að gefa tvo infliximab innrennslisskammta í bláæð, er sýnt í töflunni hér fyrir neðan hve oft þú munt yfirleitt fá Remsima 120 mg undir húð eftir fyrsta skammtinn.

· Læknirinn eða hjúkrunarfræðingur mun gefa þér infliximab innrennsli í bláæð með 2 vikna millibili og viðbótarinnrennsli í bláæð 4 vikum eftir seinna innrennslið hjá sjúklingum með Crohns sjúkdóm og sáraristilbólgu samkvæmt mati læknisins til að hefja Remsima meðferðina. Fyrsta Remsima inndælingin undir húð verður gefin 4 vikum eftir síðasta innrennslið í bláæð og síðan Remsima inndælingar undir húð á tveggja vikna fresti.
· Fyrstu Remsima inndælingarnar undir húð verða gefnar undir eftirliti læknisins.
· Eftir að þú hefur fengið viðeigandi þjálfun og ef þú treystir þér til þess, getur verið að læknirinn leyfi þér að sprauta þig sjálf(ur) með síðari Remsima skömmtum heima.
· Talaðu við lækninn ef þú hefur spurningar um hvernig eigi að sprauta sig sjálf(ur). Nánari upplýsingar er að finna í “Notendaleiðbeiningar“ aftast í þessum fylgiseðli.

Ef notaður er stærri skammtur af Remsima en mælt er fyrir um
Ef þú notar meira af Remsima en þú ættir (annaðhvort með því að sprauta of miklu í eitt skipti eða nota það of oft) skaltu tala strax við lækni, lyfjafræðing eða hjúkrunarfræðing. Taktu alltaf með þér ytri umbúðir lyfsins, jafnvel þótt þær séu tómar. 

Ef gleymist að nota Remsima

Ef skammtur hefur gleymst í allt að 7 daga
Ef þú gleymir skammti af Remsima í allt að 7 daga, eftir upphaflegan áætlaðan skammt, skalt þú taka skammtinn sem gleymdist strax. Taktu næsta skammt á næstu upphaflega áætluðu dagsetningu og halda síðan áfram með upphaflegu skammtaáætlunina.

Ef skammtur hefur gleymst í 8 daga eða meira
Ef þú gleymir skammti af Remsima í 8 daga eða lengur, eftir upphaflegan skammt, skaltu ekki taka skammtinn sem gleymdist. Taktu næsta skammt á næstu upphaflega áætluðu dagsetningu og halda síðan áfram með upphaflegu skammtaáætlunina.

Ef þú ert ekki viss um hvenær eigi að sprauta Remsima skaltu hafa samband við lækninn.

Leitið til læknisins, lyfjafræðings eða hjúkrunarfræðingsins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum. Flestar aukaverkanirnar eru vægar eða miðlungs alvarlegar. Hins vegar geta sumir sjúklingar fengið alvarlegar aukaverkanir sem þarfnast meðhöndlunar. Aukaverkanir geta einnig komið fram eftir að meðferð með Remsima er hætt.

Láttu lækninn strax vita ef þú verður var/vör við eftirfarandi:
· Ofnæmiseinkenni eins og bjúgur í andliti, vörum, munni eða hálsi sem getur valdið því að erfitt er að kyngja eða anda, húðútbrot, ofsakláði, bjúgur á höndum, fótum eða ökklum. Sum þessara einkenna geta verið alvarleg eða lífshættuleg. Ofnæmisviðbrögð geta komið fram innan við 2 klukkustundum frá lyfjagjöf eða síðar. Fleiri einkenni ofnæmisviðbragða geta komið fram allt að 12 dögum frá lyfjagjöf m.a. vöðvaverkir, hiti, verkir í liðum eða kjálka, óþægindi í hálsi eða höfuðverkur.
· Merki um staðbundin viðbrögð á stungustað svo sem roði, verkur, kláði, bólga, hersli, mar, blæðing, kuldatilfinning, náladofi, erting, útbrot sár, ofsakláði, blöðrur og hrúður.
· Einkenni hjartasjúkdóms svo sem óþægindi fyrir brjósti, verkur í handlegg, verkur í maga, mæði, kvíði, vægur svimi, svimi, yfirlið, svitamyndun, ógleði, uppköst, flökt eða sláttur í brjósti, hraður eða hægur hjartsláttur og bjúgur á fótum.
· Einkenni sýkingar (þ.m.t. berklar) svo sem hiti, þreytutilfinning, hósti sem getur verið þrálátur, mæði, flensulík einkenni, þyngdartap, nætursviti, niðurgangur, sár, uppsafnaður gröftur í meltingarvegi eða í kringum endaþarm (ígerð),tannsjúkdómar eða sviðatilfinning við þvaglát.
· Möguleg ummerki krabbameins þ.m.t. en ekki takmarkað við þrota í eitlum, þyngdartap, hita, óvenjulega hnúta í húð, breytingar á fæðingarblettum eða húðlit eða óvenjulegar blæðingar úr leggöngum.
· Einkenni lungnasjúkdóms svo sem hósti, öndunarerfiðleikar eða þyngsli fyrir brjósti.
· Einkenni taugasjúkdóms (þ.m.t. augnkvillar) svo sem einkenni heilablóðfalls (skyndilegur doði eða máttleysi í andliti, handlegg eða fótlegg, einkum öðrum megin í líkamanum; skyndileg ringlun, erfiðleikar við að tala eða skilja, erfiðleikar við að sjá með öðru eða báðum augum, erfiðleikar með gang, sundl, jafnvægisleysi eða samhæfingarleysi eða slæmur höfuðverkur), flog, náladofi/doði einhvers staðar í líkamanum, máttleysi í höndum eða fótum, sjóntruflanir eins og tvísýni eða önnur sjónvandamál.
· Einkenni lifrarsjúkdóms (þ.m.t. lifrarbólgu B sýking þegar þú hefur áður fengið lifrarbólgu B) eins og gulnun húðar eða augna, dökkbrúnt þvag verkur eða þroti í efri hluta kviðar, liðverkir, húðútbrot eða hiti.
· Einkenni ónæmissjúkdóms sem kallast rauðir úlfar eins og liðverkir eða útbrot á vöngum eða handleggjum sem eru viðkvæm fyrir sólarljósi (rauðir úlfar) eða hósti, mæði, hiti eða húðútbrot (sarklíki).
· Einkenni lágra blóðgilda eins og þrálátur hiti, blæðing, marblettir, litlir rauðir eða purpurarauðir blettir undir húð eða fölvi.
· Einkenni alvarlegra húðvandamála eins og rauðleitir blettir sem líkjast skotskífu eða hringlaga flekkir oft með blöðrum fyrir miðju á bolnum, stór svæði með húðflögnun, sár í munni, hálsi, nefi, kynfærum og augum eða litlir graftarfylltir hnúðar sem geta breiðst út um allan líkamann. Hiti getur fylgt þessum viðbrögðum í húð.

Hafðu strax samband við lækninn ef þú finnur fyrir einhverju af ofantöldu.

Eftirfarandi aukaverkanir hafa komið fram við notkun Remsima:

Mjög algengar: kunna að koma fyrir hjá fleiri en 1 af hverjum 10 einstaklingum
· Kviðverkur, ógleði
· Veirusýkingar t.d. herpes eða flensa
· Sýkingar í efri öndunarvegi svo sem skútabólga
· Höfuðverkur
· Aukaverkanir tengdar inndælingu
· Verkur.

Algengar: kunna að koma fyrir hjá allt að 1 af hverjum 10 einstaklingum
· Breytingar á starfsemi lifrar, aukning lifrarensíma (kemur fram í blóðprufum)
· Sýkingar í lungum eða brjósti t.d. berkjubólga eða lungnabólga
· Erfiðleikar eða sársauki við öndun, brjóstverkur
· Blæðingar í maga eða þörmum, niðurgangur, meltingartruflanir, brjóstsviði, hægðatregða
· Ofsakláði, kláðaútbrot eða húðþurrkur
· Jafnvægistruflanir eða sundl
· Hiti, aukin svitamyndun
· Blóðrásarkvillar, t.d. lágur eða hár blóðþrýstingur
· Marblettir, hitakóf eða blóðnasir, heit og rjóð húð
· Þreyta eða slappleiki
· Bakteríusýkingar t.d. blóðsýking, ígerð eða sýking í húð (húðnetjubólga)
· Sveppasýking í húð
· Blóðsjúkdómar, t.d. blóðleysi eða of fá hvít blóðkorn
· Eitlastækkanir
· Þunglyndi, erfiðleikar með svefn
· Augnkvillar þ.á.m. roði í augum og sýkingar
· Hraður hjartsláttur eða hjartsláttarónot
· Liðverkir, vöðvaverkir eða bakverkir
· Sýkingar í þvagfærum
· Sóri, húðvandamál t.d. exem og hárlos
· Einkenni á stungustað, t.d. verkur, bólga, roði eða kláði
· Kuldahrollur, vökvasöfnun undir húð sem orsakar þrota
· Dofi eða náladofi.

Sjaldgæfar: kunna að koma fyrir hjá allt að 1 af hverjum 100 einstaklingum
· Minnkað blóðflæði, þroti í æðum
· Uppsöfnun á blóði utan við æðar (margúll) eða mar
· Húðvandamál t.d. blöðrur, vörtur, óeðlilegur húðlitur eða mislitun húðar, þroti á vörum, þykknun húðar eða rauð, hreistrótt og flagnandi húð
· Alvarleg ofnæmisviðbrögð (t.d. bráðaofnæmi), ónæmissjúkdómur sem kallast rauðir úlfar, ofnæmisviðbrögð við framandi próteinum
· Sár gróa hægar
· Lifrar- eða gallblöðrubólga, lifrarskemmdir
· Gleymska, skapstyggð, ringlun, taugaóstyrkur
· Augnvandamál, þ.á m. þokusýn eða sjónskerðing, þrútin augu, vogrís
· Nýtilkomin eða versnandi hjartabilun, hægur hjartsláttur
· Yfirlið
· Krampar, taugavandamál
· Gat á þörmum eða þarmastífla, kviðverkir eða krampar
· Brisbólga
· Sveppasýkingar, t.d. hvítsveppasýking eða sveppasýking í nöglum
· Lungnavandamál (t.d. bjúgur)
· Vökvasöfnun umhverfis lungu (í fleiðruholi)
· Þrenging í loftvegum lungna sem veldur öndunarerfiðleikum
· Bólga í himnu innan í lungum sem veldur stingandi verkjum sem versna við öndun (fleiðrubólga)
· Berklar
· Sýkingar í nýrum
· Fækkun blóðflagna, offjölgun hvítra blóðkorna
· Leggangasýkingar
· Niðurstöður úr blóðrannsóknum sem sýna mótefni gegn eigin líkama
· Breyting á magni kólesteróls og fitu í blóði.
· Þyngdaraukning (hjá flestum sjúklingum var þyngdaraukningin lítil).

Mjög sjaldgæfar: kunna að koma fyrir hjá allt að 1 af hverjum 1.000 einstaklingum
· Krabbamein í blóði (eitilæxli)
· Blóðið flytur ekki nægjanlegt súrefni um líkamann, blóðrásarkvillar t.d. þrenging æða
· Heilahimnubólga
· Sýkingar vegna veiklaðs ónæmiskerfis
· Lifrarbólga B ef þú hefur áður verið með lifrarbólgu B
· Bólga í lifur af völdum ónæmiskerfis (sjálfsnæmislifrarbólga)
· Lifrarsjúkdómur sem veldur gulnun húðar og augna (gula)
· Óeðlilegur þroti eða vöxtur í vefjum
· Alvarleg ofnæmisviðbrögð sem geta leitt til meðvitundarleysis og gætu verið lífshættuleg (bráðaofnæmislost)
· Bólga í smáum æðum (æðabólga)
· Ónæmissjúkdómar sem geta haft áhrif á lungu, húð og eitla (t.d. sarklíki)
· Uppsöfnun ónæmisfrumna af völdum ónæmissvars (hnúðótt útbrot)
· Sinnu- og geðbrigðaleysi
· Alvarleg húðvandamál svo sem drep í húðþekju, Stevens-Johnson heilkenni og bráð útbreidd graftarútþot 
· Önnur húðvandamál eins og regnbogaroðasótt, blöðrur og húðflögnum eða graftarkýli (kýlasótt)
· Alvarlegir taugasjúkdómar, t.d. þverrofsmænubólga, sjúkdómur sem líkist mænusiggi, sjóntaugarbólga, heilkenni bráðrar fjöltaugabólgu (Guillian-Barré heilkenni)
· Bólga í auga sem getur valdið sjónbreytingum þ.m.t. blindu
· Vökvasöfnun í gollurshúsi
· Alvarlegir lungnasjúkdómar (t.d. millivefslungnasjúkdómur)
· Sortuæxli (tegund húðkrabbameins)
· Leghálskrabbamein
· Lág blóðgildi, þ.á m. veruleg fækkun hvítra blóðkorna.
· Litlir rauðir eða purpurarauðir blettir af völdum blæðinga undir húð
· Óeðlileg blóðgildi próteins sem kallast magnaþáttur og er hluti ónæmiskerfisins
· Húðskæningsviðbrögð (rauð-purpuralituð húðútbrot með kláða og/eða grá-hvítar þráðlaga línur í slímhimnum).

Tíðni ekki þekkt: ekki hægt að áætla tíðni út frá fyrirliggjandi gögnum 
· Krabbamein
· Sjaldgæft blóðkrabbamein sem leggst aðallega á unga karlmenn (T‑frumu eitilæxli í lifur og milta)
· Lifrarbilun
· Bjálkakrabbamein (tegund húðkrabbameins (Merkel cell carcinoma))
· Kaposi-sarkmein, mjög sjaldgæft krabbamein tengt sýkingu af völdum manna-herpesveiru 8. Kaposi-sarkmein kemur oftast fram sem fjólubláar húðskemmdir.
· Versnun sjúkdóms sem kallast húð- og vöðvabólga (dermatomyositis) (kemur fram sem húðútbrot ásamt vöðvamáttleysi)
· Hjartaáfall
· Heilablóðfall
· Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf
· Sýking vegna lifandi bóluefnis (af völdum veiklaðs ónæmiskerfis).
· Fylgikvillar eftir aðgerð (þ.m.t. fylgikvillar með og án sýkinga).

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Remsima

· Geymið lyfið þar sem börn hvorki ná til né sjá.
· Ekki skal nota lyfið eftir fyrningardagsetningu sem tilgreind er á umbúðunum og öskjunni á 
eftir „Fyrnist“. Fyrningardagsetning er síðasti dagur mánaðarins sem þar kemur fram.
· Geymið í kæli (2°C - 8°C). Má ekki frjósa. Geymið áfylltu sprautuna í ytri öskju til varnar gegn ljósi.
· Lyfið má einnig geyma í upprunalegu öskjunni utan kælis við hitastig sem er að hámarki 25 °C í eitt tímabil sem varir í allt að 28 daga en ekki umfram upprunalega fyrningardagsetningu. Eftir þetta má ekki setja lyfið aftur í kæli. Skrifa á nýja fyrningardagsetningu á öskjuna þ.m.t. dag/mánuð/ár. Fargið lyfinu ef það hefur ekki verið notað fyrir nýju fyrningardagsetninguna eða fyrningardagsetninguna sem prentuð er á öskjuna, en miðað skal við fyrri fyrningardagsetninguna.
· Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.


6.	Pakkningar og aðrar upplýsingar

Remsima inniheldur
· Virka innihaldsefnið er infliximab. Hver 1 ml stakskammta áfyllt sprauta inniheldur 120 mg af infliximabi.
· Önnur innihaldsefni eru ediksýra, natríumasetat þríhýdrat, sorbítól (E420), pólýsorbat 80 (E433) og vatn fyrir stungulyf.

Lýsing á útliti Remsima og pakkningastærðir
Remsima er tær til ópallýsandi, litlaus til ljósbrún laus sem fáanleg er í einnota áfylltri sprautu.

Hver pakkning inniheldur 1 áfyllta sprautu með 2 alkóhólvættum grisjum, 2 áfylltar sprautur með 2 alkóhólvættum grisjum, 4 áfylltar sprautur með 4 alkóhólvættum grisjum eða 6 áfylltar sprautur með 6 alkóhólvættum grisjum. 

Hver pakkning inniheldur 1 áfyllta sprautu með sjálfvirkri nálarhlíf með 2 alkóhólvættum grisjum, 2 áfylltar sprautur með sjálfvirkri nálarhlíf með 2 alkóhólvættum grisjum, 4 áfylltar sprautur með sjálfvirkri nálarhlíf með 4 alkóhólvættum grisjum eða 6 áfylltar sprautur með sjálfvirkri nálarhlíf með 6 alkóhólvættum grisjum.

Ekki er víst að allar pakkningastærðir séu markaðssettar. 

Markaðsleyfishafi
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland

Framleiðandi

Nuvisan GmbH
Wegenerstraße 13, 
89231 Neu Ulm, 
Þýskaland

Nuvisan France SARL
2400, Route des Colles, 
06410, Biot, 
Frakkland

Kymos, SL
Ronda De Can Fatjó, 
7B. 08290 Cerdanyola del Vallès, 
Barcelona,
Spánn

Midas Pharma GmbH
Rheinstraße 49
55218 Ingelheim am Rhein
Þýskaland


Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	België/Belgique/Belgien
Celltrion Healthcare Belgium BVBA 
Tél/Tel: + 32 1528 7418
BEinfo@celltrionhc.com
	Lietuva
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Vengrija


	България
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Унгария

	Luxembourg/Luxemburg
Celltrion Healthcare Belgium BVBA
Tél/Tel: + 32 1528 7418
BEinfo@celltrionhc.com

	Česká republika
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Maďarsko

	Magyarország
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Magyarország


	Danmark
Celltrion Healthcare Denmark ApS 
Tel: +45 3535 2989
Contact_dk@celltrionhc.com

	Malta
Mint Health Ltd.
Tel: +356 2093 9800
info@mint.com.mt


	Deutschland
Celltrion Healthcare Deutschland GmbH
Tel: + 49 30 346494150
infoDE@celltrionhc.com
	Nederland
Celltrion Healthcare Netherlands B.V.
Tel: + 31 20 888 7300
NLinfo@celltrionhc.com


	Eesti
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Ungari

	Norge
Celltrion Healthcare Norway AS
Contact_no@celltrionhc.com


	Ελλάδα
ΒΙΑΝΕΞ Α.Ε.
Τηλ: +30 210 8009111 – 120

	Österreich
Astro-Pharma GmbH
Tel: +43 1 97 99 860
office@astropharma.at


	España
Kern Pharma, S.L.
Tel: +34 93 700 25 25

	Polska
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Węgry


	France
Celltrion Healthcare France SAS
Tél: + 33 (0)1 71 25 27 00
	Portugal
Celltrion Portugal, Unipessoal Lda. 
Tel: + 351 21 936 8542

	
Hrvatska
OKTAL PHARMA d.o.o.
Tel: +385 1 6595 777
oktal-pharma@oktal-pharma.hr

	România
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungaria


	Ireland
Celltrion Healthcare Ireland Limited
Tel: +353 1 223 4026
	Slovenija
OKTAL PHARMA d.o.o.
Tel: +386 1 519 29 22
info@oktal-pharma.si


	Ísland
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland

	Slovenská republika
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Maďarsko


	Italia
Celltrion Healthcare Italy S.r.l.
Via Luigi Galvani, 24 - 20124 Milano (MI)
Tel: +39 0247 927040
	Suomi/Finland
Celltrion Healthcare Finland Oy.
Puh/Tel: +358 29 170 7755
contact_fi@celltrionhc.com


	Κύπρος
C.A. Papaellinas Ltd
Τηλ: + 357 22741741

	Sverige
Celltrion Sweden AB
Tel: +46 8 80 11 77
contact_se@celltrionhc.com

	Latvija
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungārija

	



Þessi fylgiseðill var síðast uppfærður 

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.

Þessi fylgiseðill er birtur á vef Lyfjastofnunar Evrópu á tungumálum allra ríkja Evrópska efnahagssvæðisins.


7.	Leiðbeiningar um notkun

Lesið þessar leiðbeiningar vandlega áður en Remsima sprautan er notuð. Ráðfærðu þig við heilbrigðisstarfsmann ef þú hefur spurningar um notkun Remsima sprautunnar.

Mikilvægar upplýsingar
· Notaðu sprautuna AÐEINS ef heilbrigðisstarfsmaður hefur þjálfað þig í réttum undirbúningi og hvernig gefa skuli inndælingu.
· Spurðu heilbrigðisstarfsmann hversu oft þú þurfir að gefa inndælingu.
· Skiptu um stungustað við hverja inndælingu. Hver nýr stungustaður skal vera a.m.k. 3 cm frá síðasta stungustað.
· Ekki nota sprautuna ef hún hefur dottið eða ef á henni eru sýnilegar skemmdir. Verið getur að skemmd sprauta virki ekki sem skyldi.
· Ekki má nota sprautuna aftur.
· Ekki má nokkurn tíma hrista sprautuna.

Upplýsingar um Remsima sprautuna

Sprautuhlutar (sjá mynd A):
 [image: ]
Mynd A

· Ekki má fjarlægja lokið fyrr en komið er að inndælingu. Þegar búið er að fjarlægja lokið má ekki setja lokið aftur á sprautuna.

Undirbúningur fyrir inndælingu

1. Taktu saman búnaðinn fyrir inndælinguna.
a. Undirbúðu hreinan, sléttan flöt eins og borð á vel upplýstu svæði.
b. Taktu sprautuna úr öskjunni sem geymd er í kælinum með því að halda um miðjan bol sprautunnar.
c. Gættu þess að vera með eftirfarandi búnað:
· Sprauta
· Alkóhólvættir klútar
· Bómullarhnoðri eða grisja*
· Plástur*
· Ílát fyrir oddhvassa hluti*
*Fylgir ekki með í öskjunni.

2. Skoðaðu sprautuna.
	Ekki má nota sprautuna ef:
· Á henni er sprunga eða hún er skemmd.
· Fyrningardagsetningin er liðin.



3. Skoðaðu lyfið (sjá mynd B).
	Vökvinn á að vera tær og litlaus til ljósbrúnn.
Ekki skal nota sprautuna ef vökvinn er skýjaður, mislitur eða ef hann inniheldur agnir. 
Athugið: Það geta verið loftbólur í vökvanum. Það er eðlilegt.
	[image: ]		 Mynd B



4. Bíddu í 30 mínútur.
	a. Láttu sprautuna liggja við stofuhita í 30 mínútur til að leyfa henni að hitna. 
Ekki má hita sprautuna með hitagjafa eins og heitu vatni eða í örbylgjuofni.
				



5. Veldu stungustað (sjá mynd C).
	a. Veldu stungustað. Þú gætur dælt í:
· Framanvert læri.
· Kvið nema 5 cm kringum naflann.
· Ytri framhandlegg (AÐEINS umönnunaraðilar).
Ekki má sprauta í húð sem er innan við 5 cm frá nafla eða sem er aum, skemmd, marin eða með öri.
Athugið: Skiptu um stungustað í hvert sinn sem þú dælir lyfinu inn. Hver nýr stungustaður skal vera minnst 3 cm frá síðasta stungustað.

	 [image: ]
Mynd C



6. Þvoðu þér um hendur.
a. Þvoðu þér um hendur með sápu og vatni og þurrkaðu þær vandlega.

7. Hreinsaðu stungustaðinn.
a. Hreinsaðu stungustaðinn með alkóhólvættum klút.
b. Láttu húðina þorna áður en þú dælir lyfinu inn.
Ekki blása á eða snerta stungustaðinn áður en inndælingin er gefin.

Gefðu inndælinguna

8. Fjarlægðu lokið (sjá mynd D).
	a. Togaðu lokið beint af og settu það til hliðar.
Ekki má snerta nálina. Það gæti valdið stungumeiðslum.
Athugið: Það er eðlilegt sjá nokkra dropa af vökva koma út úr nálinni þegar lokið er fjarlægt.
	[image: ]
Mynd D



9. Stingdu sprautunni í stungustaðinn (sjá mynd E).
	a. Haltu um bol sprautunnar með annarri hendi milli þumals og vísifingurs.
b. Notaðu hina höndina til að klípa varlega hreinsaða húðfellingu.
c. Stingdu nálinni alveg í húðfellinguna með snöggri hreyfingu við 45 gráðu horn.

	[image: ]
Mynd E



10. Sprautaðu lyfinu (sjá mynd F).
	a. Þegar nálin er komin inn skaltu sleppa húðfellingunni.
b. Þrýstu stimplinum hægt niður eins langt og hann kemst þar til sprautan er tóm.

	[image: ]
			   Mynd F



11. Fjarlægðu nálina úr stungustaðnum (sjá mynd G).
	a. Fjarlægðu nálina úr húðinni við sama horn og henni var stungið inn.
b. Þrýstu varlega bómullarhnoðra eða grisju yfir stungustaðinn og haltu í 10 sekúndur.
c. Settu plástur á, ef þarf.
Ekki má nudda stungustaðinn.
	[image: ]   
 Mynd G



Eftir inndælinguna

12. Fargaðu sprautunni (sjá mynd H).
	a. Settu sprautuna í viðurkennt ílát til að farga oddhvössum hlutum strax eftir notkun.
b. Ef þú ert ekki með ílát til að farga oddhvössum hlutum er hægt að nota ílát sem er:
· úr þykku plasti,
· hægt að loka með þéttu loki sem er stunguþolið þar sem oddhvassir hlutir standa ekki út,
· upprétt og stöðugt meðan það er notað,
· lekahelt og
· merkt þannig að varað sé við því að hættulegur úrgangur sé í ílátinu.
c. Þegar ílátið til að farga oddhvössum hlutum er næstum fullt skal farga því í samræmi við gildandi reglur.
Ekki má setja lokið aftur á sprautuna.
Athugið: Geymið sprautuna og ílátið til að farga oddhvössum hlutum þar sem börn hvorki ná til né sjá.
	[image: ]
Mynd H






Lestu þessar leiðbeiningar vandlega áður en Remsima sprautan er notuð. Ráðfærðu þig við heilbrigðisstarfsmann ef þú ert með spurningar um notkun Remsima sprautunnar.

Mikilvægar upplýsingar
· Notaðu sprautuna AÐEINS ef heilbrigðisstarfsmaður hefur þjálfað þig í réttum undirbúningi og hvernig gefa skuli inndælingu.
· Spurðu heilbrigðisstarfsmann hversu oft þú þurfir að gefa inndælingu.
· Skiptu um stungustað við hverja inndælingu. Hver nýr stungustaður skal vera a.m.k. 3 cm frá síðasta stungustað.
· Ekki nota sprautuna ef hún hefur dottið eða ef á henni eru sýnilegar skemmdir. Verið getur að skemmd sprauta virki ekki sem skyldi.
· Ekki má nota sprautuna aftur.
· Ekki má nokkurn tíma hrista sprautuna.

Upplýsingar um Remsima sprautuna

Sprautuhlutar (sjá mynd A):
 [image: ]
Mynd A

· Ekki má fjarlægja lokið fyrr en komið er að inndælingu. Þegar búið er að fjarlægja loki má ekki setja lokið aftur á sprautuna.

Undirbúningur fyrir inndælingu

1. Taktu saman búnaðinn fyrir inndælinguna.
a. Undirbúðu hreinan, sléttan flöt eins og borð á vel upplýstu svæði.
b. Taktu sprautuna úr öskjunni sem geymd er í kælinum með því að halda um miðjan sprautubolinn. 
c. Gættu þess að vera með eftirfarandi búnað:
· Sprauta
· Alkóhólvættir klútar
· Bómullarhnoðri eða grisja*
· Plástur*
· Ílát fyrir oddhvassa hluti*
*Fylgir ekki með í öskjunni.

2. Skoðaðu sprautuna.
	Ekki má nota sprautuna ef:
· Á henni er sprunga eða hún er skemmd.
· Fyrningardagsetningin er liðin.



3. Skoðaðu lyfið (sjá mynd B).
	Vökvinn á að vera tær og litlaus til ljósbrúnn.
Ekki skal nota sprautuna ef vökvinn er skýjaður, mislitur eða ef hann inniheldur agnir.
Athugið: Það geta verið loftbólur í vökvanum. Það er eðlilegt.
	[image: ]
Mynd B



4. Bíddu í 30 mínútur.
	a. Láttu sprautuna liggja við stofuhita í 30 mínútur til að leyfa henni að hitna.
Ekki má hita sprautuna með hitagjafa eins og heitu vatni eða í örbylgjuofni.




5. Veldu stungustað (sjá mynd C).
	a. Veldu stungustað. Þú gætur dælt í:
· Framanvert læri.
· Kvið nema 5 cm kringum naflann.
· Ytri framhandlegg (AÐEINS umönnunaraðilar).
Ekki má sprauta í húð sem er innan við 5 cm frá nafla eða sem er aum, skemmd, marin eða með öri.
Athugið: Skiptu um stungustað í hvert sinn sem þú dælir lyfinu inn. Hver nýr stungustaður skal vera minnst 3 cm frá síðasta stungustað.
	 [image: ]
Mynd C



6. Þvoðu þér um hendur.
	a. Þvoðu þér um hendur með sápu og vatni og þurrkaðu þær vandlega.



7. Hreinsaðu stungustaðinn.
	a. Hreinsaðu stungustaðinn með alkóhólvættum klút. 
b. Láttu húðina þorna áður en þú dælir lyfinu inn.
Ekki blása á eða snerta stungustaðinn áður en inndælingin er gefin.



Gefðu inndælinguna

8. Fjarlægðu lokið (sjá mynd D).
	a. Togaðu lokið beint af og settu það til hliðar.
Ekki má snerta nálina. Það gæti valdið stungumeiðslum.
Athugið: Það er eðlilegt sjá nokkra dropa af vökva koma út úr nálinni þegar lokið er fjarlægt.
	[image: ]
Mynd D



9. Stingdu sprautunni í stungustaðinn (sjá mynd E).
	a. Haltu um bol sprautunnar með annarri hendi milli þumals og vísifingurs.
b. Notaðu hina höndina til að klípa varlega hreinsaða húðfellingu.
c. Stingdu nálinni alveg í húðfellinguna með snöggri hreyfingu við 45 gráðu horn.
	[image: ]
Mynd E

10. Sprautaðu lyfinu (sjá mynd F).
	a. Þegar nálin er komin inn skaltu sleppa húðfellingunni.
b. Þrýstu stimplinum hægt niður eins langt og hann kemst þar til sprautan er tóm.
	[image: ]
Mynd F



11. Fjarlægðu nálina úr stungustaðnum (sjá mynd G).
	a. Þegar sprautan er tóm skaltu lyfta þumlinum hægt af stimplinum þar til sjálfvirka nálarhlífin hylur nálina alveg.
b. Þrýstu varlega bómullarhnoðra eða grisju yfir stungustaðinn og haltu í 10 sekúndur.
c. Settu plástur á, ef þarf.
Ekki má nudda stungustaðinn.
	[image: ] 
Mynd G




Eftir inndælinguna

12. Fargaðu sprautunni (sjá mynd H).
	a. Settu sprautuna í viðurkennt ílát til að farga oddhvössum hlutum strax eftir notkun.
b. Ef þú ert ekki með ílát til að farga oddhvössum hlutum er hægt að nota ílát sem er:
· úr þykku plasti,
· hægt að loka með þéttu loki sem er stunguþolið þar sem oddhvassir hlutir standa ekki út,
· upprétt og stöðugt meðan það er notað,
· lekahelt og
· merkt þannig að varað sé við því að hættulegur úrgangur sé í ílátinu.
c. Þegar ílátið til að farga oddhvössum hlutum er næstum fullt skal farga því í samræmi við gildandi reglur.
Ekki má setja lokið aftur á sprautuna.
Athugið: Geymið sprautuna og ílátið til að farga oddhvössum hlutum þar sem börn hvorki ná til né sjá.

	[image: ]
Mynd H





Fylgiseðill: Upplýsingar fyrir notanda lyfsins

Remsima 120 mg stungulyf, lausn í áfylltum lyfjapenna
infliximab


Lesið allan fylgiseðilinn vandlega áður en byrjað er að taka lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Læknirinn mun einnig afhenda þér áminningarkort sem inniheldur mikilvægar upplýsingar sem þú þarft að vita áður en og á meðan meðferð með Remsima stendur.
· Þegar byrjað er á nýju korti skal geyma þetta kort til hliðsjónar í 4 mánuði eftir síðasta skammtinn af Remsima.
· Leitið til læknisins, lyfjafræðings eða hjúkrunarfræðingsins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar

1.	Upplýsingar um Remsima og við hverju það er notað
2.	Áður en byrjað er að nota Remsima
3.	 Hvernig gefa á Remsima
4.	Hugsanlegar aukaverkanir
5.	Hvernig geyma á Remsima
6.	Pakkningar og aðrar upplýsingar
7.	Leiðbeiningar um notkun


1.	Upplýsingar um Remsima og við hverju það er notað

Remsima inniheldur virka efnið infliximab. Infliximab er einstofna mótefni - próteintegund sem binst tilteknu markefni í líkamanum sem kallast TNF (tumour necrosis factor) alpha.

Remsima tilheyrir flokki lyfja sem kallast TNF-hemlar. Það er notað hjá fullorðnum gegn eftirfarandi bólgusjúkdómum:
· Iktsýki
· Sóraliðagigt
· Hryggikt
· Sóra
· Crohns sjúkdómi
· Sáraristilbólgu.

Remsima verkar með því að bindast sértækt TNF alfa og hamla virkni þess. TNF alpha tekur þátt í bólguferli líkamans þannig að með því að hamla það getur dregið úr bólgu í líkamanum.

Iktsýki
Iktsýki er bólgusjúkdómur í liðum. Ef þú ert með virka iktsýki, munt þú fyrst fá önnur lyf. Ef þessi lyf virka ekki nægilega vel mun þér verða gefið Remsima samtímis lyfi sem kallast metotrexat til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Sóraliðagigt
Sóraliðagigt er bólgusjúkdómur í liðum og yfirleitt fylgir henni sóri. Ef þú ert með virka sóraliðagigt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Hryggikt
Hryggikt er bólgusjúkdómur í hryggnum. Ef þú ert með hryggikt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að
· draga úr einkennum sjúkdómsins,
· bæta líkamlega færni þína.

Sóri
Sóri er bólgusjúkdómur í húð. Ef þú ert með miðlungs alvarlegan eða alvarlegan skellusóra, munt þú fyrst fá önnur lyf eða aðra meðferð, t.d. ljósameðferð. Ef þessi lyf eða meðferðir virka ekki nægilega vel, mun þér verða gefið Remsima til að draga úr einkennum sjúkdómsins.

Sáraristilbólga
Sáraristilbólga er bólgusjúkdómur í þörmum. Ef þú ert með sáraristilbólgu, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til meðferðar á sjúkdómnum.

Crohns sjúkdómur
Crohns sjúkdómur er bólgusjúkdómur í þörmum. Ef þú ert með Crohns sjúkdóm, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· meðhöndla virkan Crohns sjúkdóm,
· draga úr fjölda óeðlilegra opnana í gegnum húð frá þörmum (fistlar) sem ekki hefur tekist að 
lækna með öðrum lyfjum eða skurðaðgerð.


2.	Áður en byrjað er að nota Remsima

Ekki má nota Remsima ef 
· um er að ræða ofnæmi fyrir infliximabi eða einhverju öðru innihaldsefni lyfsins (talin upp í kafla 6)
· þú ert með ofnæmi fyrir músapróteini.
· þú ert með berkla eða aðra alvarlega sýkingu eins og lungnabólgu eða blóðsýkingu (alvarleg bakteríusýking í blóðinu)
· þú ert með miðlungs alvarlega eða alvarlega hjartabilun.

Þú mátt ekki nota Remsima ef eitthvað af ofangreindu á við um þig. Ef þú ert í vafa skaltu ráðfæra þig við lækninn áður en þér er gefið Remsima.

Varnaðarorð og varúðarreglur
Leitið ráða hjá lækninum áður en þér er gefið Remsima eða meðan á meðferð stendur ef þú hefur:

Fengið meðferð með lyfi sem inniheldur infliximab áður

· Segðu lækninum frá því ef þú hefur áður fengið meðferð með lyfjum sem innihalda infliximab og ert að hefja meðferð með Remsima á ný.
· Ef lengra en 16 vikna hlé hefur verið gert á meðferð með infliximab er meiri hætta á ofnæmisviðbrögðum þegar meðferð hefst aftur.

Staðbundin viðbrögð á stungustað

· Sumir sjúklingar sem fá infliximab inndælingu undir húð hafa fengið staðbundin viðbrögð á stungustað. Merki um staðbundin viðbrögð á stungustað geta meðal annars verið roði, verkur, kláði, bólga, hersli, mar, blæðing, kuldatilfinning, náladofi, erting, útbrot sár, ofsakláði, blöðrur og hrúður á húð á stungustað.
· Flestar þessar aukaverkanir eru vægar til miðlungs alvarlegar og ganga til baka að mestu af sjálfu sér innan sólarhrings.

Sýkinga

· Segðu lækninum frá því áður en þér er gefið Remsima ef þú ert með sýkingu, jafnvel þótt hún sé smávægileg.
· Segðu lækninum frá því áður en þér er gefið Remsima ef þú hefur einhvern tímann búið á eða ferðast til svæða þar sem sýkingar sem kallast váfumygla (histoplasmosis), þekjumygla (coccidioidomycosis) eða sprotamygla (blastomycosis) eru algengar. Þessar sýkingar eru af völdum ákveðinna tegunda af sveppum sem geta sýkt lungun eða aðra líkamshluta.
· Þú ert í meiri hættu á að fá sýkingar meðan á meðferð með Remsima stendur. Ef þú ert 65 ára eða eldri ertu í meiri hættu.
· Þessar sýkingar geta verið alvarlegar, þar á meðal berklar, sýkingar af völdum veira, sveppa, baktería, eða annarra lífvera í umhverfinu og blóðsýking sem getur verið lífshættuleg.
Segðu lækninum samstundis frá því ef þú færð einkenni sýkingar meðan á meðferð með Remsima stendur. Einkennin geta verið hiti, hósti, flensulík einkenni, vanlíðan, rauð eða heit húð, sár eða tannvandamál. Læknirinn gæti ráðlagt að Remsima meðferð verði stöðvuð tímabundið.

Berkla

· Það er mjög mikilvægt að þú segir lækninum frá því ef þú hefur einhvern tímann fengið berkla eða verið í návist við einhvern sem hefur haft berkla.
· Læknirinn mun rannsaka hvort þú hafir berkla. Greint hefur verið frá berklatilfellum hjá sjúklingum sem fá meðferð með infliximabi og jafnvel hjá sjúklingum sem þegar hafa fengið lyfjameðferð við berklum. Læknirinn mun skrá rannsóknirnar á áminningarkortið þitt.
· Ef læknirinn telur þig vera í hættu á að fá berkla getur verið að þú fáir lyf gegn berklum áður en þér er gefið Remsima.
Segðu lækninum samstundis frá því ef þú færð einkenni berkla meðan á meðferð með Remsima stendur. Einkennin geta verið þrálátur hósti, þyngdartap, þreyta, hiti, nætursviti.

Lifrarbólgu B veira

· Segðu lækninum frá því áður en þú notar Remsima ef þú ert með eða hefur fengið lifrarbólgu B veirusýkingu áður.
· Segðu lækninum frá því ef þú telur þig vera í hættu á að smitast af lifrarbólgu B veiru.
· Læknirinn á að rannsaka hvort þú sért með lifrarbólgu B smit.
· Meðferð með TNF-hemlum eins og Remsima getur valdið endurvirkjun lifrarbólgu B veirunnar hjá sjúklingum sem bera hana í sér og getur verið lífshættuleg í sumum tilvikum.
· Ef þú færð endurvirkjun lifrarbólgu B getur verið að læknirinn þurfi að stöðva meðferðina og að hann þurfi að gefa þér lyf eins og virka meðferð gegn veirusýkingum ásamt stuðningsmeðferð.

Hjartasjúkdóma

· Segðu lækninum frá því ef þú ert með hjartasjúkdóm, t.d. væga hjartabilun
· Læknirinn mun fylgjast náið með hjartanu þínu.
Segðu lækninum samstundis frá því ef þú færð ný einkenni eða versnun einkenna hjartabilunar meðan á meðferð með Remsima stendur. Einkennin geta verið mæði eða bjúgur á fótum.

Krabbamein og eitilæxli

· Segðu lækninum frá því áður en þér er gefið Remsima ef þú ert með eða hefur fengið eitilæxli (tegund krabbameins í blóði) eða annað krabbamein.
· Sjúklingar með alvarlega iktsýki, sem hafa haft sjúkdóminn í langan tíma, geta verið í meiri hættu á að fá eitilæxli.
· Sjúklingar sem nota Remsima geta verið í aukinni hættu á að fá eitilæxli eða annað krabbamein.
· Sumir sjúklingar sem hafa fengið TNF-hemla, þar með talið infliximab, hafa fengið sjaldgæfa tegund af T-frumu eitilæxli í lifur og milta (hepatosplenic T‑cell lymphoma). Af þessum sjúklingum voru flestir unglingsstrákar eða ungir karlmenn og voru flestir þeirra annaðhvort með Crohns sjúkdóm eða sáraristilbólgu. Þessi tegund krabbameins leiddi yfirleitt til dauða. Nánast allir þessir sjúklingar höfðu einnig fengið lyf sem innihalda azatíóprín eða merkaptópúrín til viðbótar TNF‑hemlum. 
· Sumir sjúklingar sem hafa fengið meðferð með infliximab hafa fengið ákveðnar tegundir af húðkrabbameini. Látið lækninn vita ef einhverjar breytingar verða á húðinni eða ef óeðlilegur vöxtur verður í húð meðan á meðferð stendur eða eftir meðferð.
· Sumar konur með iktsýki sem hafa fengið meðferð með infliximabi hafa fengið leghálskrabbamein. Læknirinn getur ráðlagt konum sem fá Remsima, þ. á m. þeim sem eru eldri en 60 ára, að fara reglulega í skimun fyrir leghálskrabbameini.

Lungnasjúkdóma eða reykir mikið

· Segðu lækninum frá því áður en þér er gefið Remsima ef þú ert með lungnasjúkdóm sem kallast langvinn lungnateppa eða ef þú reykir mikið.
· Sjúklingar með langvinna lungnateppu og sjúklingar sem reykja mikið geta verið í aukinni hættu á að fá krabbamein meðan á Remsima meðferð stendur.

Taugasjúkdóma

· Segðu lækninum áður en þér er gefið Remsima frá því ef þú ert með eða hefur áður haft sjúkdóm sem hefur áhrif á taugakerfið. T.d. mænusigg, heilkenni bráðrar fjöltaugabólgu (Guillian-Barré heilkenni), ef þú færð flog eða hefur verið greind/ur með sjóntaugarbólgu.
Segðu lækninum strax frá því ef þú færð einkenni taugasjúkdóms meðan á meðferð með Remsima stendur. Einkenni geta verið breytingar á sjón, máttleysi í handleggjum eða fótleggjum, doði eða tilfinningaleysi einhvers staðar í líkamanum.

Óeðlileg op á húðinni

· Segðu lækninum frá því ef þú ert með óeðlileg op á húðinni (fistla) áður en þér er gefið Remsima.

Bólusetningar

· Segðu lækninum frá því ef þú hefur nýlega verið bólusett/ur eða ef fyrirhugað er að bólusetja þig á næstunni.
· Þú átt að fá ráðlagðar bólusetningar áður en meðferð með Remsima er hafin. Þú mátt fá sumar bólusetningar meðan á meðferð með Remsima stendur en þú mátt ekki fá lifandi bóluefni (bóluefni sem innihalda lifandi en veiklaðan sýkingavald) meðan þú notar Remsima því það getur valdið sýkingum.
· Ef þú fékkst Remsima meðan þú varst þunguð, getur barnið þitt líka verið í meiri hættu á að fá sýkingu ef það fær lifandi bóluefni fyrsta árið eftir fæðingu. Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima svo hægt sé að ákveða hvenær barnið eigi að fá bóluefni, þ. á m. lifandi bóluefni svo sem BCG bóluefnið (notað til að koma í veg fyrir berkla). 
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Sjá frekari upplýsingar í kaflanum um meðgöngu, brjóstagjöf og frjósemi.

Sýkingavaldar ætlaðir til meðferðar

· Segðu lækninum frá því ef þú hefur nýlega fengið meðferð með sýkingavaldi sem ætlaður er til meðferðar eða ef fyrirhugað er að þú fáir meðferð með sýkingavaldi ætluðum til meðferðar á næstunni (svo sem BCG ídreypingarvökva fyrir þvagblöðru til meðferðar við krabbameini).

Aðgerðir eða tannaðgerðir

· Segðu lækninum frá því ef þú ert á leiðinni í aðgerð eða aðgerð á tönnum.
· Segðu skurðlækninum eða tannlækninum að þú sért í meðferð með Remsima og sýndu þeim áminningarkortið.

Lifrarsjúkdómar

· Dæmi eru um að sjúklingar sem fá Remsima hafi fengið alvarlega lifrarsjúkdóma. 
· Segðu lækninum frá ef þú færð einkenni lifrarsjúkdóma meðan á meðferð með Remsima stendur. Einkennin geta verið að húð og augu gulna, þvag verður dökkbrúnt, þú færð verk eða þrota ofarlega til hægri á kvið, liðverki, húðútbrot eða hita.

Lág blóðgildi

· Dæmi eru um að hjá sjúklingum sem fá Remsima framleiði líkaminn ekki nægjanlegt magn af blóðfrumum sem hjálpa til við að vinna á sýkingum eða stöðva blæðingu.
· Segðu lækninum samstundis frá ef þú færð einkenni lágra blóðgilda meðan á meðferð með Remsima stendur. Einkennin geta verið þrálátur hiti, blæðing eða marblettir, litlir rauðir eða purpurarauðir blettir af völdum blæðinga undir húð eða fölvi.

Ónæmiskerfi

· Sumir sjúklingar sem fá Remsima hafa fengið einkenni sjúkdóms í ónæmiskerfi sem kallast rauðir úlfar.
· Segðu lækninum samstundis frá ef þú færð einkenni rauðra úlfa meðan á meðferð með Remsima stendur. Einkennin geta verið liðverkir eða útbrot á kinnum eða handleggjum sem eru viðkvæmir fyrir sólarljósi.

Börn og unglingar
Þetta lyf má ekki gefa börnum og unglingum yngri en 18 ára vegna þess að engin gögn liggja fyrir sem 
sýna öryggi og verkun lyfsins hjá þessum aldurshópi.

Notkun annarra lyfja samhliða Remsima
Sjúklingar með bólgusjúkdóma eru yfirleitt nú þegar að taka lyf við sjúkdómnum. Þessi lyf geta valdið aukaverkunum. Læknirinn mun ráðleggja þér hvaða lyf þú átt að halda áfram að taka á meðan þú notar Remsima.

Látið lækninn vita ef þú notar eða hefur nýlega notað önnur lyf, þ.m.t. öll önnur lyf sem notuð eru til meðferðar við Crohns sjúkdómi, sáraristilbólgu, iktsýki, hryggikt, sóraliðagigt eða sóra eða lyf sem fengin eru án lyfseðils, eins og vítamín og náttúrulyf.

Þú skalt sérstaklega láta lækninn vita ef þú tekur einhver eftirtalinna lyfja:
· Lyf sem hafa áhrif á ónæmiskerfið
· Kineret (sem inniheldur anakinra). Remsima og Kineret skal ekki nota samtímis
· Orencia (sem inniheldur abatacept). Remsima og Orencia skal ekki nota samtímis.
Meðan á meðferð með Remsima stendur má ekki bólusetja þig með lifandi bóluefnum. Ef þú fékkst Remsima á meðgöngu eða ef þú færð Remsima meðan á brjóstagjöf stendur skaltu upplýsa lækni barnsins og aðra heilbrigðisstarfsmenn sem annast barnið þitt um að þú hafir fengið Remsima áður en barnið fær einhverja bólusetningu.

Ef þú ert ekki viss um hvort eitthvað af ofantöldu á við um þig skaltu ræða við lækninn, lyfjafræðing eða hjúkrunarfræðinginn áður en þér er gefið Remsima.

Meðganga, brjóstagjöf og frjósemi
· Við meðgöngu, brjóstagjöf, grun um þungun eða ef þungun er fyrirhuguð skal leita ráða hjá lækninum áður en lyfið er notað. Remsima á aðeins að nota á meðgöngu eða meðan á brjóstagjöf stendur ef læknirinn telur að það sé nauðsynlegt fyrir þig.
· Þú skalt forðast að verða þunguð meðan á meðferð með Remsima stendur og í 6 mánuði eftir að meðferð lýkur. Þú skalt ræða notkun getnaðarvarna á þessu tímabili við lækninn.
· Ef þú fékkst Remsima meðan þú varst þunguð, getur barnið þitt verið í meiri hættu á að fá sýkingu. 
· Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima áður en barnið þitt fær einhverja bólusetningu. Ef þú fékkst Remsima á meðgöngu getur BCG bóluefni (notað til að koma í veg fyrir berkla) sem barn þitt fær innan 12 mánaða eftir fæðingu orsakað sýkingar með alvarlegum fylgikvillum, þ.á m dauða. Ekki má að gefa barninu lifandi bóluefni svo sem BCG bóluefnið í 12 mánuði frá fæðingu nema læknir barnsins ráðleggi annað. Sjá kaflann um bólusetningu fyrir frekari upplýsingar.
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Ekki má að gefa barninu lifandi bóluefni meðan þú ert með barnið á brjósti nema læknir barnsins ráðleggi annað.
· Greint hefur verið frá alvarlegri fækkun hvítra blóðkorna hjá ungbörnum kvenna sem hafa fengið infliximab á meðgöngu. Hafðu tafarlaust samband við lækni barnsins ef barnið þitt fær síendurtekin hitaköst eða sýkingar.

Akstur og notkun véla
Ekki er talið líklegt að Remsima hafi áhrif á hæfni til aksturs eða notkun tækja og véla. Ef þú finnur fyrir þreytu, sundli eða þér líður illa eftir að hafa fengið Remsima, ættir þú hvorki að aka né stjórna tækjum og vélum.

Remsima inniheldur natríum og sorbítól
Lyfið inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust og 45 mg af sorbítóli í hverjum 120 mg skammti.

Remsima inniheldur pólýsorbat 80
Lyfið inniheldur 0,5 mg af pólýsorbati 80 í hverjum áfylltum lyfjapenna sem jafngildir 0,5 mg/ml. Pólýsorböt gætu valdið ofnæmisviðbrögðum. Segðu lækninum frá því ef þú ert með eitthvert ofnæmi.


3.	Hvernig gefa á Remsima

Notið lyfið alltaf eins og læknirinn hefur sagt til um. Ef ekki er ljóst hvernig nota á lyfið skal leita upplýsinga hjá lækninum.

Iktsýki
Læknirinn byrjar meðferðina með eða án tveggja infliximab innrennslisskammta í bláæð  sem nema 3 mg á hvert kg líkamsþyngdar (gefnum í bláæð, yfirleitt í handlegg, á 2 klst.). Ef gefnir eru infliximab innrennslisskammtar í bláæð til að hefja meðferðina eru þeir gefnir með 2 vikna millibili með innrennsli í bláæð. Þegar 4 vikur eru liðnar frá síðasta innrennsli í bláæð verður þér gefið Remsima með inndælingu undir húð. Ef Remsima skammtar til inndælingar undir húð eru gefnir til að hefja meðferðina skal gefa Remsima 120 mg inndælingu undir húð fylgt eftir með viðbótarinndælingu undir húð, 1, 2, 3 og 4 vikum eftir fyrstu inndælinguna, síðan 2. hverja viku þar á eftir.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.

Sóraliðagigt, hryggikt og sóri
Læknirinn byrjar meðferðina með tveimur infliximab innrennslum í bláæð með skammti sem nemur 5 mg á hvert kg líkamsþyngdar (gefin í bláæð, yfirleitt í handlegg, á 2 klst.). Þau eru gefin með 2 vikna millibili með innrennsli í bláæð. Þegar 4 vikur eru liðnar frá seinna innrennslinu í bláæð verður þér gefið Remsima með inndælingu undir húð.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.
	
Crohns sjúkdómur og sáraristilbólga
Læknirinn byrjar meðferðina með tveimur eða þremur infliximab innrennslum í bláæð með skammti sem nemur 5 mg á hvert kg líkamsþyngdar (gefin í bláæð, yfirleitt í handlegg, á 2 klst.). Þau eru gefin með 2 vikna millibili með innrennsli í bláæð og gefa má viðbótarinnrennsli í bláæð 4 vikum eftir seinna innrennslið. Þegar 4 vikur eru liðnar frá seinna innrennslinu í bláæð verður þér gefið Remsima með inndælingu undir húð.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.

Hvernig Remsima er gefið
· Remsima 120 mg stungulyf, lausn er aðeins gefið með inndælingu undir húð. Mikilvægt er að athuga merkimiða lyfja til að tryggja að rétt lyfjaform sé gefið eins og því var ávísað.
· Hjá sjúklingum með iktsýki, læknirinn mun hefja Remsima meðferðina með eða án infliximab innrennslisskammta í bláæð. Hjá sjúklingum með sóraliðagigt, hryggikt eða sóra verða gefnir tveir infliximab innrennslisskammtar í bláæð til að hefja Remsima meðferðina. Hjá sjúklingum með Crohns sjúkdóm eða sáraristilbólgu verða gefnir tveir eða þrír infliximab innrennslisskammtar í bláæð til að hefja Remsima meðferðina.
· Hjá sjúklingum með iktsýki, ef Remsima meðferð er hafin án þess að gefa tvo Remsima innrennslisskammta í bláæð, er sýnt í töflunni hér fyrir neðan hve oft þú munt yfirleitt fá Remsima 120 mg undir húð eftir fyrsta skammtinn.

· Læknirinn eða hjúkrunarfræðingur gefa þér infliximab  innrennsli í bláæð með 2 vikna millibili og viðbótarinnrennsli í bláæð 4 vikum eftir seinna innrennslið hjá sjúklingum með Crohns sjúkdóm og sáraristilbólgu samkvæmt mati læknisins til að hefja Remsima meðferðina. Fyrsta Remsima inndælingin í bláæð verður  gefin 4 vikum eftir síðasta innrennslið í bláæð og síðan Remsima inndælingar undir húð á tveggja vikna fresti.
· Fyrstu Remsima inndælingarnar undir húð verða gefnar undir eftirliti læknisins.
· Eftir að þú hefur fengið viðeigandi þjálfun og ef þú treystir þér til þess, getur verið að læknirinn leyfi þér að sprauta þig sjálf(ur) með síðari Remsima skömmtum heima.
· Talaðu við lækninn ef þú hefur spurningar um hvernig eigi að sprauta sig sjál(ur). Nánari upplýsingar er að finna í „Notendaleiðbeiningar“ aftast í þessum fylgiseðli.

Ef notaður er stærri skammtur af Remsima en mælt er fyrir um
Ef þú notar meira af Remsima en þú ættir (annaðhvort með því að sprauta of miklu í eitt skipti eða nota það of oft) skaltu tala strax við lækninn eða lyfjafræðing. Taktu alltaf með þér ytri umbúðir lyfsins, jafnvel þótt þær séu tómar. 

Ef gleymist að nota Remsima

Ef skammtur hefur gleymst í allt að 7 daga
Ef þú gleymir skammti af Remsima í allt að 7 daga, eftir upphaflegan áætlaðan skammt, skalt þú taka skammtinn sem gleymdist strax. Taktu næsta skammt á næstu upphaflega áætluðu dagsetningu oghalda síðan áfram með upphaflegu skammtaáætlunina.

Ef skammtur hefur gleymst í 8 daga eða meira
Ef þú gleymir skammti af Remsima í 8 daga eða lengur, eftir upphaflegan skammt, skaltu ekki taka skammtinn sem gleymdist. Taktu næsta skammt á næstu upphaflega áætluðu dagsetningu og halda síðan áfram með upphaflegu skammtaáætlunina.

Ef þú ert ekki viss um hvenær eigi að sprauta Remsima skaltu hafa samband við lækninn.

Leitið til læknisins, lyfjafræðings eða hjúkrunarfræðingsins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum. Flestar aukaverkanirnar eru vægar eða miðlungs alvarlegar. Hins vegar geta sumir sjúklingar fengið alvarlegar aukaverkanir sem þarfnast meðhöndlunar. Aukaverkanir geta einnig komið fram eftir að meðferð með Remsima er hætt.

Láttu lækninn strax vita ef þú verður var/vör við eftirfarandi:
· Ofnæmiseinkenni eins og bjúgur í andliti, vörum, munni eða hálsi sem getur valdið því að erfitt er að kyngja eða anda, húðútbrot, ofsakláði, bjúgur á höndum, fótum eða ökklum. Sum þessara einkenna geta verið alvarleg eða lífshættuleg. Ofnæmisviðbrögð geta komið fram innan við 2 klukkustundum frá lyfjagjöf eða síðar. Fleiri einkenni ofnæmisviðbragða geta komið fram allt að 12 dögum frá lyfjagjöf m.a. vöðvaverkir, hiti, verkir í liðum eða kjálka, óþægindi í hálsi eða höfuðverkur.
· Merki um staðbundin viðbrögð á stungustað svo sem roði, verkur, kláði, bólga, hersli, mar, blæðing, kuldatilfinning, náladofi, erting, útbrot sár, ofsakláði, blöðrur og hrúður.
· Einkenni hjartasjúkdóms svo sem óþægindi fyrir brjósti, verkur í handlegg, verkur í maga, 
mæði, kvíði, vægur svimi, svimi, yfirlið, svitamyndun, ógleði, uppköst, flökt eða sláttur í brjósti, hraður eða hægur hjartsláttur og bjúgur á fótum.
· Einkenni sýkingar (þ.m.t. berklar) svo sem hiti, þreytutilfinning, hósti sem getur verið þrálátur, mæði, flensulík einkenni, þyngdartap, nætursviti, niðurgangur, sár, uppsafnaður gröftur í meltingarvegi eða í kringum endaþarm (ígerð),tannsjúkdómar eða sviðatilfinning við þvaglát.
· Möguleg ummerki krabbameins þ.m.t. en ekki takmarkað við þrota í eitlum, þyngdartap, hita, óvenjulega hnúta í húð, breytingar á fæðingarblettum eða húðlit eða óvenjulegar blæðingar úr leggöngum.
· Einkenni lungnasjúkdóms svo sem hósti, öndunarerfiðleikar eða þyngsli fyrir brjósti.
· Einkenni taugasjúkdóms (þ.m.t. augnkvillar) svo sem einkenni heilablóðfalls (skyndilegur doði eða máttleysi í andliti, handlegg eða fótlegg, einkum öðrum megin í líkamanum; skyndileg ringlun, erfiðleikar við að tala eða skilja, erfiðleikar við að sjá með öðru eða báðum augum, erfiðleikar með gang, sundl, jafnvægisleysi eða samhæfingarleysi eða slæmur höfuðverkur), flog, náladofi/doði einhvers staðar í líkamanum, máttleysi í höndum eða fótum, sjóntruflanir eins og tvísýni eða önnur sjónvandamál.
· Einkenni lifrarsjúkdóms (þ.m.t. lifrarbólgu B sýking þegar þú hefur áður fengið lifrarbólgu B) eins og gulnun húðar eða augna, dökkbrúnt þvag verkur eða þroti í efri hluta kviðar, liðverkir, húðútbrot eða hiti.
· Einkenni ónæmissjúkdóms sem kallast rauðir úlfar eins og liðverkir eða útbrot á vöngum eða handleggjum sem eru viðkvæm fyrir sólarljósi (rauðir úlfar) eða hósti, mæði, hiti eða húðútbrot (sarklíki).
· Einkenni lágra blóðgilda eins og þrálátur hiti, blæðing, marblettir, litlir rauðir eða purpurarauðir blettir undir húð eða fölvi.
· Einkenni alvarlegra húðvandamála eins og rauðleitir blettir sem líkjast skotskífu eða hringlaga flekkir oft með blöðrum fyrir miðju á bolnum, stór svæði með húðflögnun, sár í munni, hálsi, nefi, kynfærum og augum eða litlir graftarfylltir hnúðar sem geta breiðst út um allan líkamann. Hiti getur fylgt þessum viðbrögðum í húð.

Hafðu strax samband við lækninn ef þú finnur fyrir einhverju af ofantöldu.

Eftirfarandi aukaverkanir hafa komið fram við notkun Remsima:

Mjög algengar:kunna að koma fyrir hjá fleiri en 1 af hverjum 10 einstaklingum
· Kviðverkur, ógleði
· Veirusýkingar t.d. herpes eða flensa
· Sýkingar í efri öndunarvegi svo sem skútabólga
· Höfuðverkur
· Aukaverkanir tengdar inndælingu
· Verkur.

Algengar:kunna að koma fyrir hjá allt að 1 af hverjum 10 einstaklingum
· Breytingar á starfsemi lifrar, aukning lifrarensíma (kemur fram í blóðprufum)
· Sýkingar í lungum eða brjósti t.d. berkjubólga eða lungnabólga
· Erfiðleikar eða sársauki við öndun, brjóstverkur
· Blæðingar í maga eða þörmum, niðurgangur, meltingartruflanir, brjóstsviði, hægðatregða
· Ofsakláði, kláðaútbrot eða húðþurrkur
· Jafnvægistruflanir eða sundl
· Hiti, aukin svitamyndun
· Blóðrásarkvillar, t.d. lágur eða hár blóðþrýstingur
· Marblettir, hitakóf eða blóðnasir, heit og rjóð húð
· Þreyta eða slappleiki
· Bakteríusýkingar t.d. blóðsýking, ígerð eða sýking í húð (húðnetjubólga)
· Sveppasýking í húð
· Blóðsjúkdómar, t.d. blóðleysi eða of fá hvít blóðkorn
· Eitlastækkanir
· Þunglyndi, erfiðleikar með svefn
· Augnkvillar þ.á.m. roði í augum og sýkingar
· Hraður hjartsláttur eða hjartsláttarónot
· Liðverkir, vöðvaverkir eða bakverkir
· Sýkingar í þvagfærum
· Sóri, húðvandamál t.d. exem og hárlos
· Einkenni á stungustað, t.d. verkur, bólga, roði eða kláði
· Kuldahrollur, vökvasöfnun undir húð sem orsakar þrota
· Dofi eða náladofi.

Sjaldgæfar:kunna að koma fyrir hjá allt að 1 af hverjum 100 einstaklingum
· Minnkað blóðflæði, þroti í æðum
· Uppsöfnun á blóði utan við æðar (margúll) eða mar
· Húðvandamál t.d. blöðrur, vörtur, óeðlilegur húðlitur eða mislitun húðar, þroti á vörum, þykknun húðar eða rauð, hreistrótt og flagnandi húð
· Alvarleg ofnæmisviðbrögð (t.d. bráðaofnæmi), ónæmissjúkdómur sem kallast rauðir úlfar, ofnæmisviðbrögð við framandi próteinum
· Sár gróa hægar
· Lifrar- eða gallblöðrubólga, lifrarskemmdir
· Gleymska, skapstyggð, ringlun, taugaóstyrkur
· Augnvandamál, þ.á m. þokusýn eða sjónskerðing, þrútin augu, vogrís
· Nýtilkomin eða versnandi hjartabilun, hægur hjartsláttur
· Yfirlið
· Krampar, taugavandamál
· Gat á þörmum eða þarmastífla, kviðverkir eða krampar
· Brisbólga
· Sveppasýkingar, t.d. hvítsveppasýking eða sveppasýking í nöglum
· Lungnavandamál (t.d. bjúgur)
· Vökvasöfnun umhverfis lungu (í fleiðruholi)
· Þrenging í loftvegum lungna sem veldur öndunarerfiðleikum
· Bólga í himnu innan í lungum sem veldur stingandi verkjum sem versna við öndun (fleiðrubólga)
· Berklar
· Sýkingar í nýrum
· Fækkun blóðflagna, offjölgun hvítra blóðkorna
· Leggangasýkingar
· Niðurstöður úr blóðrannsóknum sem sýna mótefni gegn eigin líkama
· Breyting á magni kólesteróls og fitu í blóði.
· Þyngdaraukning (hjá flestum sjúklingum var þyngdaraukningin lítil).

Mjög sjaldgæfar:kunna að koma fyrir hjá allt að 1 af hverjum 1.000 einstaklingum
· Krabbamein í blóði (eitilæxli)
· Blóðið flytur ekki nægjanlegt súrefni um líkamann, blóðrásarkvillar t.d. þrenging æða
· Heilahimnubólga
· Sýkingar vegna veiklaðs ónæmiskerfis
· Lifrarbólga B ef þú hefur áður verið með lifrarbólgu B
· Bólga í lifur af völdum ónæmiskerfis (sjálfsnæmislifrarbólga)
· Lifrarsjúkdómur sem veldur gulnun húðar og augna (gula)
· Óeðlilegur þroti eða vöxtur í vefjum
· Alvarleg ofnæmisviðbrögð sem geta leitt til meðvitundarleysis og gætu verið lífshættuleg (bráðaofnæmislost)
· Bólga í smáum æðum (æðabólga)
· Ónæmissjúkdómar sem geta haft áhrif á lungu, húð og eitla (t.d. sarklíki)
· Uppsöfnun ónæmisfrumna af völdum ónæmissvars (hnúðótt útbrot)
· Sinnu- og geðbrigðaleysi
· Alvarleg húðvandamál svo sem drep í húðþekju, Stevens-Johnson heilkenni og bráð útbreidd graftarútþot 
· Önnur húðvandamál eins og regnbogaroðasótt, blöðrur og húðflögnum eða graftarkýli (kýlasótt)
· Alvarlegir taugasjúkdómar, t.d. þverrofsmænubólga, sjúkdómur sem líkist mænusiggi, sjóntaugarbólga, heilkenni bráðrar fjöltaugabólgu (Guillian-Barré heilkenni)
· Bólga í auga sem getur valdið sjónbreytingum þ.m.t. blindu
· Vökvasöfnun í gollurshúsi
· Alvarlegir lungnasjúkdómar (t.d. millivefslungnasjúkdómur)
· Sortuæxli (tegund húðkrabbameins)
· Leghálskrabbamein
· Lág blóðgildi, þ.á m. veruleg fækkun hvítra blóðkorna
· Litlir rauðir eða purpurarauðir blettir af völdum blæðinga undir húð
· Óeðlileg blóðgildi próteins sem kallast magnaþáttur og er hluti ónæmiskerfisins
· Húðskæningsviðbrögð (rauð-purpuralituð húðútbrot með kláða og/eða grá-hvítar þráðlaga línur í slímhimnum).

Tíðni ekki þekkt:ekki hægt að áætla tíðni út frá fyrirliggjandi gögnum 
· Krabbamein
· Sjaldgæft blóðkrabbamein sem leggst aðallega á unga karlmenn (T‑frumu eitilæxli í lifur og milta)
· Lifrarbilun
· Bjálkakrabbamein (tegund húðkrabbameins (Merkel cell carcinoma))
· Kaposi-sarkmein, mjög sjaldgæft krabbamein tengt sýkingu af völdum manna-herpesveiru 8. Kaposi-sarkmein kemur oftast fram sem fjólubláar húðskemmdir.
· Versnun sjúkdóms sem kallast húð- og vöðvabólga (dermatomyositis) (kemur fram sem húðútbrot ásamt vöðvamáttleysi)
· Hjartaáfall
· Heilablóðfall
· Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf
· Sýking vegna lifandi bóluefnis (af völdum veiklaðs ónæmiskerfis).
· Fylgikvillar eftir aðgerð (þ.m.t. fylgikvillar með og án sýkinga).

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Remsima

· Geymið lyfið þar sem börn hvorki ná til né sjá.
· Ekki skal nota lyfið eftir fyrningardagsetningu sem tilgreind er á umbúðunum og öskjunni á eftir „Fyrnist“. Fyrningardagsetning er síðasti dagur mánaðarins sem þar kemur fram.
· Geymið í kæli (2°C - 8°C). Má ekki frjósa. Geymið áfyllta lyfjapennann í ytri öskju til varnar gegn ljósi.Lyfið má einnig geyma í upprunalegu öskjunni utan kælis við hitastig sem er að hámarki 25 °C í eitt tímabil sem varir í allt að 28 daga en ekki umfram upprunalega fyrningardagsetningu. Eftir þetta má ekki setja lyfið aftur í kæli. Skrifa á nýja fyrningardagsetningu á öskjuna þ.m.t. dag/mánuð/ár. Fargið lyfinu ef það hefur ekki verið notað fyrir nýju fyrningardagsetninguna eða fyrningardagsetninguna sem prentuð er á öskjuna, en miðað skal við fyrri fyrningardagsetninguna.
· Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.


6.	Pakkningar og aðrar upplýsingar

Remsima inniheldur
· Virka innihaldsefnið er infliximab. Hver 1 ml stakskammta áfylltur lyfjapenni inniheldur 120 mg af infliximabi.
· Önnur innihaldsefni eru ediksýra, natríumasetat þríhýdrat, sorbítól (E420), pólýsorbat 80 (E433) og vatn fyrir stungulyf.

Lýsing á útliti Remsima og pakkningastærðir
Remsima er tær til ópallýsandi, litlaus til ljósbrún laus sem fáanleg er í einnota áfylltum lyfjapenna.

Remsima 120 mg stungulyf, lausn í áfylltum penna með 29-gauge fastri nál og ólífugrænum stimpilstöng er afhent í pakkningum sem innihaldaHver pakkning inniheldur 1 áfylltan lyfjapenna með 2 alkóhólvættum grisjum, 2 áfyllta lyfjapenna með 2 alkóhólvættum grisjum, 4 áfyllta lyfjapenna með 4 alkóhólvættum grisjum eða 6 áfyllta lyfjapenna með 6 alkóhólvættum grisjum. 

Ekki er víst að allar pakkningastærðir séu markaðssettar. 

Markaðsleyfishafi
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland

Framleiðandi

Nuvisan GmbH
Wegenerstraße 13, 
89231 Neu Ulm, 
Þýskaland

Nuvisan France SARL
2400, Route des Colles, 
06410, Biot, 
Frakkland

Kymos, SL
Ronda De Can Fatjó, 
7B. 08290 Cerdanyola del Vallès, 
Barcelona,
Spánn

Midas Pharma GmbH
Rheinstraße 49
55218 Ingelheim am Rhein
Þýskaland


Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	België/Belgique/Belgien
Celltrion Healthcare Belgium BVBA 
Tél/Tel: + 32 1528 7418
BEinfo@celltrionhc.com
	Lietuva
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Vengrija


	България
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Унгария

	Luxembourg/Luxemburg
Celltrion Healthcare Belgium BVBA
Tél/Tel: + 32 1528 7418
BEinfo@celltrionhc.com

	Česká republika
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Maďarsko

	Magyarország
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Magyarország


	Danmark
Celltrion Healthcare Denmark ApS 
Tlf: +45 3535 2989
Contact_dk@celltrionhc.com 
	Malta
Mint Health Ltd.
Tel: +356 2093 9800
info@mint.com.mt


	Deutschland
Celltrion Healthcare Deutschland GmbH
Tel: + 49 30346494150
infoDE@celltrionhc.com
	Nederland
Celltrion Healthcare Netherlands B.V.
Tel: + 31 20 888 7300
NLinfo@celltrionhc.com


	Eesti
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Ungari

	Norge
Celltrion Healthcare Norway AS
Contact_no@celltrionhc.com


	Ελλάδα
ΒΙΑΝΕΞ Α.Ε.
Τηλ: +30 210 8009111 – 120

	Österreich
Astro-Pharma GmbH
Tel: +43 1 97 99 860
office@astropharma.at


	España
Kern Pharma, S.L.
Tel: +34 93 700 25 25

	Polska
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Węgry


	France
Celltrion Healthcare France SAS
Tél: + 33 (0)1 71 25 27 00
	Portugal
Celltrion Portugal, Unipessoal Lda. 
Tel: + 351 21 936 8542

	
Hrvatska
OKTAL PHARMA d.o.o.
Tel: +385 1 6595 777
oktal-pharma@oktal-pharma.hr

	România
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungaria


	Ireland
Celltrion Healthcare Ireland Limited
Tel: +353 1 223 4026
	Slovenija
OKTAL PHARMA d.o.o.
Tel: +386 1 519 29 22
info@oktal-pharma.si


	Ísland
Vistor hf.
Sími: +354 535 7000
	Slovenská republika
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Maďarsko


	Italia
Celltrion Healthcare Italy S.r.l.
Via Luigi Galvani, 24 - 20124 Milano (MI)
Tel: +39 0247 927040

	Suomi/Finland
Celltrion Healthcare Finland Oy.
Puh/Tel: +358 29 170 7755
contact_fi@celltrionhc.com


	Κύπρος
C.A. Papaellinas Ltd
Τηλ: + 357 22741741

	Sverige
Celltrion Sweden AB
Tel: +46 8 80 11 77
contact_se@celltrionhc.com

	Latvija
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungārija

	



Þessi fylgiseðill var síðast uppfærður 

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.

Þessi fylgiseðill er birtur á vef Lyfjastofnunar Evrópu á tungumálum allra ríkja Evrópska efnahagssvæðisins.


7.	Leiðbeiningar um notkun

Lesið þessar leiðbeiningar vandlega áður en Remsima lyfjapenninn er notaður. Ráðfærðu þig við heilbrigðisstarfsmann ef þú hefur spurningar um notkun Remsima lyfjapennans.

Mikilvægar upplýsingar
· Notaðu lyfjapennann AÐEINS ef heilbrigðisstarfaður hefur þjálfað þig í réttum undirbúningi og hvernig gefa skuli inndælingu.
· Spurðu heilbrigðisstarfsmann hversu oft þú þurfir að gefa inndælingu.
· Skiptu um stungustað við hverja inndælingu. Hver nýr stungustaður skal vera a.m.k. 3 cm frá síðasta stungustað.
· Ekki nota lyfjapennann ef hann hefur dottið eða ef á honum eru sýnilegar skemmdir Verið getur að skemmdur lyfjapenni virki ekki sem skyldi.
· Ekki má nota lyfjapennann aftur.
· Ekki má nokkurn tíma hrista lyfjapennann.

Upplýsingar um Remsima lyfjapennann

Hlutar lyfjapennans (sjá mynd A):
 [image: ]
Mynd A

· Ekki má fjarlægja lokið fyrr en komið er að inndælingu. Þegar búið er að fjarlægja lokið má ekki setja lokið aftur á lyfjapennann.

Undirbúningur fyrir inndælingu

1. Taktu saman búnaðinn fyrir inndælinguna.
a. Undirbúðu hreinan, sléttan flöt eins og borð á vel upplýstu svæði.
b. Taktu lyfjapennann út öskjunni sem er geymd í kælinum.
c. Gættu þess að vera með eftirfarandi búnað:
· Lyfjapenni
· Alkóhólvættur klútur
· Bómullarhnoðri eða grisja*
· Plástur*
· Ílát fyrir oddhvassa hluti* 
*Fylgir ekki með í öskjunni.

2. Skoðaðu lyfjapennann
	Ekki má nota lyfjapennann ef:
· Á honum er sprunga eða hann er skemmdur.
· Ef fyrningardagsetningin er liðin.




3. Skoðaðu lyfið (sjá mynd B).
	Vökvinn á að vera tær og litlaus til ljósbrúnn.
Ekki skal nota lyfjapennann ef vökvinn er skýjaður, mislitur eða ef hann inniheldur agnir.
Athugið: Það geta verið loftbólur í vökvanum. Það er eðlilegt.
	[image: ]
Mynd B



4. Bíddu í 30 mínútur.
	a. Láttu lyfjapennann liggja við stofuhita í 30 mínútur til að leyfa honum að hitna.
Ekki má hita lyfjapennann með hitagjafa eins og heitu vatni eða í örbylgjuofni.




5. Veldu stungustað (sjá mynd C).
	a. Veldu stungustað. Þú gætur dælt í:
· Framanvert læri.
· Kvið nema 5 cm kringum naflann.
· Ytri framhandlegg (AÐEINS umönnunaraðilar).
Ekki má sprauta í húð sem er innan við 5 cm frá nafla eða sem er aum, skemmd, marin eða með öri.
Athugið: Skiptu um stungustað í hvert sinn sem þú dælir lyfinu inn. Hver nýr stungustaður skal vera minnst 3 cm frá síðasta stungustað.
	[image: ]
Mynd C



6. Þvoðu þér um hendur.
	a. Þvoðu þér um hendur með sápu og vatni og þurrkaðu þær vandlega.




7. Hreinsaðu stungustaðinn.
	a. Hreinsaðu stungustaðinn með alkóhólvættum klút.
b. Láttu húðina þorna áður en þú dælir lyfinu inn.
Ekki blása á eða snerta stungustaðinn áður en inndælingin er gefin.




Gefðu inndælinguna

8. Fjarlægðu lokið (sjá mynd D).
	a. Togaðu ólífugræna lokið beint af og settu það til hliðar.
Ekki má snerta nálarhlífina. Það gæti valdið stungumeiðslum. 
Athugið: Það er eðlilegt sjá nokkra dropa af vökva koma út úr nálinni þegar lokið er fjarlægt.
	[image: ]
Mynd D



9. Staðsettu lyfjapennann á stungustaðnum (sjá mynd E).
	a. Haltu á lyfjapennanum þannig að þú sjáir gluggann.
b. Án þess að klípa eða teygja á húðinni skaltu staðsetja lyfjapennann yfir stungustaðnum við 90 gráðu horn.
	[image: ]
Mynd E



10. Byrjaðu inndælinguna (sjá mynd F).
	a. Þrýstu lyfjapennanum þétt að húðinni.
Athugið: Þegar inndælingin hefst heyrist fyrri háværi „smellurinn“ og ólífugræna stimpilstöngin byrjar að fylla út í gluggann.
b. Haltu lyfjapennanum áfram þétt að húðinni og hlustaðu eftir seinna háværa „smellinum“. 
	 [image: ] Mynd F



11. Kláraðu að sprauta lyfinu (sjá mynd G).
	a.     Þegar þú hefur heyrt seinnia háværa „smellinn“ skaltu halda lyfjapennanum áfram þétt að húðinni og telja hægt að minnsta kosti upp að fimm til að tryggja að allur skammturinn sé gefinn.
	 [image: ]
Mynd G


12. Fjarlægðu lyfjapennann af stungustaðnum.
	a. Skoðaðu lyfjapennann og gakktu úr skugga umstaðfestu að ólífugræna stimpilstöngin fylli alveg út í gluggann.
b. Lyftu lyfjapennanum af stungustaðnum (sjá mynd H).
c. Þrýstu varlega bómullarhnoðra eða grisju yfir stungustaðinn og settu plástur á hann, ef þarf.
Ekki má nudda stungustaðinn.
Athugið: Þegar lyfjapennanum er lyft af stungustaðnum hylur hlífin nálina sjálfvirkt (sjá mynd I).
Athugið: Ef ólífugræna stimpilstöngin fyllir ekki alveg út í gluggann hefur þú ekki fengið allan skammtinn. Ef svo er máttu ekki nota lyfjapennann aftur. Hafðu strax samband við heilbrigðisstarfsmann.
	[image: ]
Mynd H


	
	 [image: ]
Mynd I




Eftir inndælinguna

13. Fargaðu lyfjapennanum (sjá mynd J).
	a. Settu lyfjapennann í viðurkennt ílát til að farga oddhvössum hlutum strax eftir notkun.
b. Ef þú ert ekki með ílát til að farga oddhvössum hlutum er hægt að nota ílát sem er:
· úr þykku plasti,
· hægt að loka með þéttu loki sem er stunguþolið þar sem oddhvassir hlutir standa ekki út,
· upprétt og stöðugt meðan það er notað,
· lekahelt og
· merkt þannig að varað sé við því að hættulegur úrgangur sé í ílátinu.
c. Þegar ílátið til að farga oddhvössum hlutum er næstum fullt skal farga því í samræmi við gildandi reglur.
Ekki má setja lokið aftur á lyfjapennann.
Athugið: Geymið lyfjapennann og ílátið til að farga oddhvössum hlutum þar sem börn hvorki ná til né sjá.
	[image: Figure-J]
Mynd J





Fylgiseðill: Upplýsingar fyrir notanda lyfsins

Remsima 120 mg stungulyf, lausn í áfylltum lyfjapenna
infliximab


Lesið allan fylgiseðilinn vandlega áður en byrjað er að taka lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Læknirinn mun einnig afhenda þér áminningarkort sem inniheldur mikilvægar upplýsingar sem þú þarft að vita áður en og á meðan meðferð með Remsima stendur.
· Þegar byrjað er á nýju korti skal geyma þetta kort til hliðsjónar í 4 mánuði eftir síðasta skammtinn af Remsima.
· Leitið til læknisins, lyfjafræðings eða hjúkrunarfræðingsins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar

1.	Upplýsingar um Remsima og við hverju það er notað
2.	Áður en byrjað er að nota Remsima
3.	 Hvernig gefa á Remsima
4.	Hugsanlegar aukaverkanir
5.	Hvernig geyma á Remsima
6.	Pakkningar og aðrar upplýsingar
7.	Leiðbeiningar um notkun


1.	Upplýsingar um Remsima og við hverju það er notað

Remsima inniheldur virka efnið infliximab. Infliximab er einstofna mótefni - próteintegund sem binst tilteknu markefni í líkamanum sem kallast TNF (tumour necrosis factor) alpha.

Remsima tilheyrir flokki lyfja sem kallast TNF-hemlar. Það er notað hjá fullorðnum gegn eftirfarandi bólgusjúkdómum:
· Iktsýki
· Sóraliðagigt
· Hryggikt
· Sóra
· Crohns sjúkdómi
· Sáraristilbólgu.

Remsima verkar með því að bindast sértækt TNF alfa og hamla virkni þess. TNF alpha tekur þátt í bólguferli líkamans þannig að með því að hamla það getur dregið úr bólgu í líkamanum.

Iktsýki
Iktsýki er bólgusjúkdómur í liðum. Ef þú ert með virka iktsýki, munt þú fyrst fá önnur lyf. Ef þessi lyf virka ekki nægilega vel mun þér verða gefið Remsima samtímis lyfi sem kallast metotrexat til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Sóraliðagigt
Sóraliðagigt er bólgusjúkdómur í liðum og yfirleitt fylgir henni sóri. Ef þú ert með virka sóraliðagigt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Hryggikt
Hryggikt er bólgusjúkdómur í hryggnum. Ef þú ert með hryggikt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að
· draga úr einkennum sjúkdómsins,
· bæta líkamlega færni þína.

Sóri
Sóri er bólgusjúkdómur í húð. Ef þú ert með miðlungs alvarlegan eða alvarlegan skellusóra, munt þú fyrst fá önnur lyf eða aðra meðferð, t.d. ljósameðferð. Ef þessi lyf eða meðferðir virka ekki nægilega vel, mun þér verða gefið Remsima til að draga úr einkennum sjúkdómsins.

Sáraristilbólga
Sáraristilbólga er bólgusjúkdómur í þörmum. Ef þú ert með sáraristilbólgu, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til meðferðar á sjúkdómnum.

Crohns sjúkdómur
Crohns sjúkdómur er bólgusjúkdómur í þörmum. Ef þú ert með Crohns sjúkdóm, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· meðhöndla virkan Crohns sjúkdóm,
· draga úr fjölda óeðlilegra opnana í gegnum húð frá þörmum (fistlar) sem ekki hefur tekist að 
lækna með öðrum lyfjum eða skurðaðgerð.


2.	Áður en byrjað er að nota Remsima

Ekki má nota Remsima ef 
· um er að ræða ofnæmi fyrir infliximabi eða einhverju öðru innihaldsefni lyfsins (talin upp í kafla 6)
· þú ert með ofnæmi fyrir músapróteini.
· þú ert með berkla eða aðra alvarlega sýkingu eins og lungnabólgu eða blóðsýkingu (alvarleg bakteríusýking í blóðinu)
· þú ert með miðlungs alvarlega eða alvarlega hjartabilun.

Þú mátt ekki nota Remsima ef eitthvað af ofangreindu á við um þig. Ef þú ert í vafa skaltu ráðfæra þig við lækninn áður en þér er gefið Remsima.

Varnaðarorð og varúðarreglur
Leitið ráða hjá lækninum áður en þér er gefið Remsima eða meðan á meðferð stendur ef þú hefur:

Fengið meðferð með lyfi sem inniheldur infliximab áður

· Segðu lækninum frá því ef þú hefur áður fengið meðferð með lyfjum sem innihalda infliximab og ert að hefja meðferð með Remsima á ný.
· Ef lengra en 16 vikna hlé hefur verið gert á meðferð með infliximab er meiri hætta á ofnæmisviðbrögðum þegar meðferð hefst aftur.

Staðbundin viðbrögð á stungustað

· Sumir sjúklingar sem fá infliximab inndælingu undir húð hafa fengið staðbundin viðbrögð á stungustað. Merki um staðbundin viðbrögð á stungustað geta meðal annars verið roði, verkur, kláði, bólga, hersli, mar, blæðing, kuldatilfinning, náladofi, erting, útbrot sár, ofsakláði, blöðrur og hrúður á húð á stungustað.
· Flestar þessar aukaverkanir eru vægar til miðlungs alvarlegar og ganga til baka að mestu af sjálfu sér innan sólarhrings.

Sýkinga

· Segðu lækninum frá því áður en þér er gefið Remsima ef þú ert með sýkingu, jafnvel þótt hún sé smávægileg.
· Segðu lækninum frá því áður en þér er gefið Remsima ef þú hefur einhvern tímann búið á eða ferðast til svæða þar sem sýkingar sem kallast váfumygla (histoplasmosis), þekjumygla (coccidioidomycosis) eða sprotamygla (blastomycosis) eru algengar. Þessar sýkingar eru af völdum ákveðinna tegunda af sveppum sem geta sýkt lungun eða aðra líkamshluta.
· Þú ert í meiri hættu á að fá sýkingar meðan á meðferð með Remsima stendur. Ef þú ert 65 ára eða eldri ertu í meiri hættu.
· Þessar sýkingar geta verið alvarlegar, þar á meðal berklar, sýkingar af völdum veira, sveppa, baktería, eða annarra lífvera í umhverfinu og blóðsýking sem getur verið lífshættuleg.
Segðu lækninum samstundis frá því ef þú færð einkenni sýkingar meðan á meðferð með Remsima stendur. Einkennin geta verið hiti, hósti, flensulík einkenni, vanlíðan, rauð eða heit húð, sár eða tannvandamál. Læknirinn gæti ráðlagt að Remsima meðferð verði stöðvuð tímabundið.

Berkla

· Það er mjög mikilvægt að þú segir lækninum frá því ef þú hefur einhvern tímann fengið berkla eða verið í návist við einhvern sem hefur haft berkla.
· Læknirinn mun rannsaka hvort þú hafir berkla. Greint hefur verið frá berklatilfellum hjá sjúklingum sem fá meðferð með infliximabi og jafnvel hjá sjúklingum sem þegar hafa fengið lyfjameðferð við berklum. Læknirinn mun skrá rannsóknirnar á áminningarkortið þitt.
· Ef læknirinn telur þig vera í hættu á að fá berkla getur verið að þú fáir lyf gegn berklum áður en þér er gefið Remsima.
Segðu lækninum samstundis frá því ef þú færð einkenni berkla meðan á meðferð með Remsima stendur. Einkennin geta verið þrálátur hósti, þyngdartap, þreyta, hiti, nætursviti.

Lifrarbólgu B veira

· Segðu lækninum frá því áður en þú notar Remsima ef þú ert með eða hefur fengið lifrarbólgu B veirusýkingu áður.
· Segðu lækninum frá því ef þú telur þig vera í hættu á að smitast af lifrarbólgu B veiru.
· Læknirinn á að rannsaka hvort þú sért með lifrarbólgu B smit.
· Meðferð með TNF-hemlum eins og Remsima getur valdið endurvirkjun lifrarbólgu B veirunnar hjá sjúklingum sem bera hana í sér og getur verið lífshættuleg í sumum tilvikum.
· Ef þú færð endurvirkjun lifrarbólgu B getur verið að læknirinn þurfi að stöðva meðferðina og að hann þurfi að gefa þér lyf eins og virka meðferð gegn veirusýkingum ásamt stuðningsmeðferð.

Hjartasjúkdóma

· Segðu lækninum frá því ef þú ert með hjartasjúkdóm, t.d. væga hjartabilun
· Læknirinn mun fylgjast náið með hjartanu þínu.
Segðu lækninum samstundis frá því ef þú færð ný einkenni eða versnun einkenna hjartabilunar meðan á meðferð með Remsima stendur. Einkennin geta verið mæði eða bjúgur á fótum.

Krabbamein og eitilæxli

· Segðu lækninum frá því áður en þér er gefið Remsima ef þú ert með eða hefur fengið eitilæxli (tegund krabbameins í blóði) eða annað krabbamein.
· Sjúklingar með alvarlega iktsýki, sem hafa haft sjúkdóminn í langan tíma, geta verið í meiri hættu á að fá eitilæxli.
· Sjúklingar sem nota Remsima geta verið í aukinni hættu á að fá eitilæxli eða annað krabbamein.
· Sumir sjúklingar sem hafa fengið TNF-hemla, þar með talið infliximab, hafa fengið sjaldgæfa tegund af T-frumu eitilæxli í lifur og milta (hepatosplenic T‑cell lymphoma). Af þessum sjúklingum voru flestir unglingsstrákar eða ungir karlmenn og voru flestir þeirra annaðhvort með Crohns sjúkdóm eða sáraristilbólgu. Þessi tegund krabbameins leiddi yfirleitt til dauða. Nánast allir þessir sjúklingar höfðu einnig fengið lyf sem innihalda azatíóprín eða merkaptópúrín til viðbótar TNF‑hemlum. 
· Sumir sjúklingar sem hafa fengið meðferð með infliximab hafa fengið ákveðnar tegundir af húðkrabbameini. Látið lækninn vita ef einhverjar breytingar verða á húðinni eða ef óeðlilegur vöxtur verður í húð meðan á meðferð stendur eða eftir meðferð.
· Sumar konur með iktsýki sem hafa fengið meðferð með infliximabi hafa fengið leghálskrabbamein. Læknirinn getur ráðlagt konum sem fá Remsima, þ. á m. þeim sem eru eldri en 60 ára, að fara reglulega í skimun fyrir leghálskrabbameini.

Lungnasjúkdóma eða reykir mikið

· Segðu lækninum frá því áður en þér er gefið Remsima ef þú ert með lungnasjúkdóm sem kallast langvinn lungnateppa eða ef þú reykir mikið.
· Sjúklingar með langvinna lungnateppu og sjúklingar sem reykja mikið geta verið í aukinni hættu á að fá krabbamein meðan á Remsima meðferð stendur.

Taugasjúkdóma

· Segðu lækninum áður en þér er gefið Remsima frá því ef þú ert með eða hefur áður haft sjúkdóm sem hefur áhrif á taugakerfið. T.d. mænusigg, heilkenni bráðrar fjöltaugabólgu (Guillian-Barré heilkenni), ef þú færð flog eða hefur verið greind/ur með sjóntaugarbólgu.
Segðu lækninum strax frá því ef þú færð einkenni taugasjúkdóms meðan á meðferð með Remsima stendur. Einkenni geta verið breytingar á sjón, máttleysi í handleggjum eða fótleggjum, doði eða tilfinningaleysi einhvers staðar í líkamanum.

Óeðlileg op á húðinni

· Segðu lækninum frá því ef þú ert með óeðlileg op á húðinni (fistla) áður en þér er gefið Remsima.

Bólusetningar

· Segðu lækninum frá því ef þú hefur nýlega verið bólusett/ur eða ef fyrirhugað er að bólusetja þig á næstunni.
· Þú átt að fá ráðlagðar bólusetningar áður en meðferð með Remsima er hafin. Þú mátt fá sumar bólusetningar meðan á meðferð með Remsima stendur en þú mátt ekki fá lifandi bóluefni (bóluefni sem innihalda lifandi en veiklaðan sýkingavald) meðan þú notar Remsima því það getur valdið sýkingum.
· Ef þú fékkst Remsima meðan þú varst þunguð, getur barnið þitt líka verið í meiri hættu á að fá sýkingu ef það fær lifandi bóluefni fyrsta árið eftir fæðingu. Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima svo hægt sé að ákveða hvenær barnið eigi að fá bóluefni, þ. á m. lifandi bóluefni svo sem BCG bóluefnið (notað til að koma í veg fyrir berkla). 
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Sjá frekari upplýsingar í kaflanum um meðgöngu, brjóstagjöf og frjósemi.

Sýkingavaldar ætlaðir til meðferðar

· Segðu lækninum frá því ef þú hefur nýlega fengið meðferð með sýkingavaldi sem ætlaður er til meðferðar eða ef fyrirhugað er að þú fáir meðferð með sýkingavaldi ætluðum til meðferðar á næstunni (svo sem BCG ídreypingarvökva fyrir þvagblöðru til meðferðar við krabbameini).

Aðgerðir eða tannaðgerðir

· Segðu lækninum frá því ef þú ert á leiðinni í aðgerð eða aðgerð á tönnum.
· Segðu skurðlækninum eða tannlækninum að þú sért í meðferð með Remsima og sýndu þeim áminningarkortið.

Lifrarsjúkdómar

· Dæmi eru um að sjúklingar sem fá Remsima hafi fengið alvarlega lifrarsjúkdóma. 
· Segðu lækninum frá ef þú færð einkenni lifrarsjúkdóma meðan á meðferð með Remsima stendur. Einkennin geta verið að húð og augu gulna, þvag verður dökkbrúnt, þú færð verk eða þrota ofarlega til hægri á kvið, liðverki, húðútbrot eða hita.

Lág blóðgildi

· Dæmi eru um að hjá sjúklingum sem fá Remsima framleiði líkaminn ekki nægjanlegt magn af blóðfrumum sem hjálpa til við að vinna á sýkingum eða stöðva blæðingu.
· Segðu lækninum samstundis frá ef þú færð einkenni lágra blóðgilda meðan á meðferð með Remsima stendur. Einkennin geta verið þrálátur hiti, blæðing eða marblettir, litlir rauðir eða purpurarauðir blettir af völdum blæðinga undir húð eða fölvi.

Ónæmiskerfi

· Sumir sjúklingar sem fá Remsima hafa fengið einkenni sjúkdóms í ónæmiskerfi sem kallast rauðir úlfar.
· Segðu lækninum samstundis frá ef þú færð einkenni rauðra úlfa meðan á meðferð með Remsima stendur. Einkennin geta verið liðverkir eða útbrot á kinnum eða handleggjum sem eru viðkvæmir fyrir sólarljósi.

Börn og unglingar
Þetta lyf má ekki gefa börnum og unglingum yngri en 18 ára vegna þess að engin gögn liggja fyrir sem 
sýna öryggi og verkun lyfsins hjá þessum aldurshópi.

Notkun annarra lyfja samhliða Remsima
Sjúklingar með bólgusjúkdóma eru yfirleitt nú þegar að taka lyf við sjúkdómnum. Þessi lyf geta valdið aukaverkunum. Læknirinn mun ráðleggja þér hvaða lyf þú átt að halda áfram að taka á meðan þú notar Remsima.

Látið lækninn vita ef þú notar eða hefur nýlega notað önnur lyf, þ.m.t. öll önnur lyf sem notuð eru til meðferðar við Crohns sjúkdómi, sáraristilbólgu, iktsýki, hryggikt, sóraliðagigt eða sóra eða lyf sem fengin eru án lyfseðils, eins og vítamín og náttúrulyf.

Þú skalt sérstaklega láta lækninn vita ef þú tekur einhver eftirtalinna lyfja:
· Lyf sem hafa áhrif á ónæmiskerfið
· Kineret (sem inniheldur anakinra). Remsima og Kineret skal ekki nota samtímis
· Orencia (sem inniheldur abatacept). Remsima og Orencia skal ekki nota samtímis.
Meðan á meðferð með Remsima stendur má ekki bólusetja þig með lifandi bóluefnum. Ef þú fékkst Remsima á meðgöngu eða ef þú færð Remsima meðan á brjóstagjöf stendur skaltu upplýsa lækni barnsins og aðra heilbrigðisstarfsmenn sem annast barnið þitt um að þú hafir fengið Remsima áður en barnið fær einhverja bólusetningu.

Ef þú ert ekki viss um hvort eitthvað af ofantöldu á við um þig skaltu ræða við lækninn, lyfjafræðing eða hjúkrunarfræðinginn áður en þér er gefið Remsima.

Meðganga, brjóstagjöf og frjósemi
· Við meðgöngu, brjóstagjöf, grun um þungun eða ef þungun er fyrirhuguð skal leita ráða hjá lækninum áður en lyfið er notað. Remsima á aðeins að nota á meðgöngu eða meðan á brjóstagjöf stendur ef læknirinn telur að það sé nauðsynlegt fyrir þig.
· Þú skalt forðast að verða þunguð meðan á meðferð með Remsima stendur og í 6 mánuði eftir að meðferð lýkur. Þú skalt ræða notkun getnaðarvarna á þessu tímabili við lækninn.
· Ef þú fékkst Remsima meðan þú varst þunguð, getur barnið þitt verið í meiri hættu á að fá sýkingu. 
· Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima áður en barnið þitt fær einhverja bólusetningu. Ef þú fékkst Remsima á meðgöngu getur BCG bóluefni (notað til að koma í veg fyrir berkla) sem barn þitt fær innan 12 mánaða eftir fæðingu orsakað sýkingar með alvarlegum fylgikvillum, þ.á m dauða. Ekki má að gefa barninu lifandi bóluefni svo sem BCG bóluefnið í 12 mánuði frá fæðingu nema læknir barnsins ráðleggi annað. Sjá kaflann um bólusetningu fyrir frekari upplýsingar.
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Ekki má að gefa barninu lifandi bóluefni meðan þú ert með barnið á brjósti nema læknir barnsins ráðleggi annað.
· Greint hefur verið frá alvarlegri fækkun hvítra blóðkorna hjá ungbörnum kvenna sem hafa fengið infliximab á meðgöngu. Hafðu tafarlaust samband við lækni barnsins ef barnið þitt fær síendurtekin hitaköst eða sýkingar.

Akstur og notkun véla
Ekki er talið líklegt að Remsima hafi áhrif á hæfni til aksturs eða notkun tækja og véla. Ef þú finnur fyrir þreytu, sundli eða þér líður illa eftir að hafa fengið Remsima, ættir þú hvorki að aka né stjórna tækjum og vélum.

Remsima inniheldur natríum og sorbítól
Lyfið inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust og 45 mg af sorbítóli í hverjum 120 mg skammti.

Remsima inniheldur pólýsorbat 80
Lyfið inniheldur 0,5 mg af pólýsorbati 80 í hverjum áfylltum lyfjapenna sem jafngildir 0,5 mg/ml. Pólýsorböt gætu valdið ofnæmisviðbrögðum. Segðu lækninum frá því ef þú ert með eitthvert ofnæmi.


3.	Hvernig gefa á Remsima

Notið lyfið alltaf eins og læknirinn hefur sagt til um. Ef ekki er ljóst hvernig nota á lyfið skal leita upplýsinga hjá lækninum.

Iktsýki
Læknirinn byrjar meðferðina með eða án tveggja infliximab innrennslisskammta í bláæð  sem nema 3 mg á hvert kg líkamsþyngdar (gefnum í bláæð, yfirleitt í handlegg, á 2 klst.). Ef gefnir eru infliximab innrennslisskammtar í bláæð til að hefja meðferðina eru þeir gefnir með 2 vikna millibili með innrennsli í bláæð. Þegar 4 vikur eru liðnar frá síðasta innrennsli í bláæð verður þér gefið Remsima með inndælingu undir húð. Ef Remsima skammtar til inndælingar undir húð eru gefnir til að hefja meðferðina skal gefa Remsima 120 mg inndælingu undir húð fylgt eftir með viðbótarinndælingu undir húð, 1, 2, 3 og 4 vikum eftir fyrstu inndælinguna, síðan 2. hverja viku þar á eftir.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.

Sóraliðagigt, hryggikt og sóri
Læknirinn byrjar meðferðina með tveimur infliximab innrennslum í bláæð með skammti sem nemur 5 mg á hvert kg líkamsþyngdar (gefin í bláæð, yfirleitt í handlegg, á 2 klst.). Þau eru gefin með 2 vikna millibili með innrennsli í bláæð. Þegar 4 vikur eru liðnar frá seinna innrennslinu í bláæð verður þér gefið Remsima með inndælingu undir húð.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.
	
Crohns sjúkdómur og sáraristilbólga
Læknirinn byrjar meðferðina með tveimur eða þremur infliximab innrennslum í bláæð með skammti sem nemur 5 mg á hvert kg líkamsþyngdar (gefin í bláæð, yfirleitt í handlegg, á 2 klst.). Þau eru gefin með 2 vikna millibili með innrennsli í bláæð og gefa má viðbótarinnrennsli í bláæð 4 vikum eftir seinna innrennslið. Þegar 4 vikur eru liðnar frá seinna innrennslinu í bláæð verður þér gefið Remsima með inndælingu undir húð.
Venjulegur ráðlagður skammtur af Remsima með inndælingu undir húð er 120 mg einu sinni á 2 vikna fresti óháð líkamsþyngd.

Hvernig Remsima er gefið
· Remsima 120 mg stungulyf, lausn er aðeins gefið með inndælingu undir húð. Mikilvægt er að athuga merkimiða lyfja til að tryggja að rétt lyfjaform sé gefið eins og því var ávísað.
· Hjá sjúklingum með iktsýki, læknirinn mun hefja Remsima meðferðina með eða án infliximab innrennslisskammta í bláæð. Hjá sjúklingum með sóraliðagigt, hryggikt eða sóra verða gefnir tveir infliximab innrennslisskammtar í bláæð til að hefja Remsima meðferðina. Hjá sjúklingum með Crohns sjúkdóm eða sáraristilbólgu verða gefnir tveir eða þrír infliximab innrennslisskammtar í bláæð til að hefja Remsima meðferðina.
· Hjá sjúklingum með iktsýki, ef Remsima meðferð er hafin án þess að gefa tvo Remsima innrennslisskammta í bláæð, er sýnt í töflunni hér fyrir neðan hve oft þú munt yfirleitt fá Remsima 120 mg undir húð eftir fyrsta skammtinn.

· Læknirinn eða hjúkrunarfræðingur gefa þér infliximab  innrennsli í bláæð með 2 vikna millibili og viðbótarinnrennsli í bláæð 4 vikum eftir seinna innrennslið hjá sjúklingum með Crohns sjúkdóm og sáraristilbólgu samkvæmt mati læknisins til að hefja Remsima meðferðina. Fyrsta Remsima inndælingin í bláæð verður  gefin 4 vikum eftir síðasta innrennslið í bláæð og síðan Remsima inndælingar undir húð á tveggja vikna fresti.
· Fyrstu Remsima inndælingarnar undir húð verða gefnar undir eftirliti læknisins.
· Eftir að þú hefur fengið viðeigandi þjálfun og ef þú treystir þér til þess, getur verið að læknirinn leyfi þér að sprauta þig sjálf(ur) með síðari Remsima skömmtum heima.
· Talaðu við lækninn ef þú hefur spurningar um hvernig eigi að sprauta sig sjál(ur). Nánari upplýsingar er að finna í „Notendaleiðbeiningar“ aftast í þessum fylgiseðli.

Ef notaður er stærri skammtur af Remsima en mælt er fyrir um
Ef þú notar meira af Remsima en þú ættir (annaðhvort með því að sprauta of miklu í eitt skipti eða nota það of oft) skaltu tala strax við lækninn eða lyfjafræðing. Taktu alltaf með þér ytri umbúðir lyfsins, jafnvel þótt þær séu tómar. 

Ef gleymist að nota Remsima

Ef skammtur hefur gleymst í allt að 7 daga
Ef þú gleymir skammti af Remsima í allt að 7 daga, eftir upphaflegan áætlaðan skammt, skalt þú taka skammtinn sem gleymdist strax. Taktu næsta skammt á næstu upphaflega áætluðu dagsetningu oghalda síðan áfram með upphaflegu skammtaáætlunina.

Ef skammtur hefur gleymst í 8 daga eða meira
Ef þú gleymir skammti af Remsima í 8 daga eða lengur, eftir upphaflegan skammt, skaltu ekki taka skammtinn sem gleymdist. Taktu næsta skammt á næstu upphaflega áætluðu dagsetningu og halda síðan áfram með upphaflegu skammtaáætlunina.

Ef þú ert ekki viss um hvenær eigi að sprauta Remsima skaltu hafa samband við lækninn.

Leitið til læknisins, lyfjafræðings eða hjúkrunarfræðingsins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum. Flestar aukaverkanirnar eru vægar eða miðlungs alvarlegar. Hins vegar geta sumir sjúklingar fengið alvarlegar aukaverkanir sem þarfnast meðhöndlunar. Aukaverkanir geta einnig komið fram eftir að meðferð með Remsima er hætt.

Láttu lækninn strax vita ef þú verður var/vör við eftirfarandi:
· Ofnæmiseinkenni eins og bjúgur í andliti, vörum, munni eða hálsi sem getur valdið því að erfitt er að kyngja eða anda, húðútbrot, ofsakláði, bjúgur á höndum, fótum eða ökklum. Sum þessara einkenna geta verið alvarleg eða lífshættuleg. Ofnæmisviðbrögð geta komið fram innan við 2 klukkustundum frá lyfjagjöf eða síðar. Fleiri einkenni ofnæmisviðbragða geta komið fram allt að 12 dögum frá lyfjagjöf m.a. vöðvaverkir, hiti, verkir í liðum eða kjálka, óþægindi í hálsi eða höfuðverkur.
· Merki um staðbundin viðbrögð á stungustað svo sem roði, verkur, kláði, bólga, hersli, mar, blæðing, kuldatilfinning, náladofi, erting, útbrot sár, ofsakláði, blöðrur og hrúður.
· Einkenni hjartasjúkdóms svo sem óþægindi fyrir brjósti, verkur í handlegg, verkur í maga, 
mæði, kvíði, vægur svimi, svimi, yfirlið, svitamyndun, ógleði, uppköst, flökt eða sláttur í brjósti, hraður eða hægur hjartsláttur og bjúgur á fótum.
· Einkenni sýkingar (þ.m.t. berklar) svo sem hiti, þreytutilfinning, hósti sem getur verið þrálátur, mæði, flensulík einkenni, þyngdartap, nætursviti, niðurgangur, sár, uppsafnaður gröftur í meltingarvegi eða í kringum endaþarm (ígerð),tannsjúkdómar eða sviðatilfinning við þvaglát.
· Möguleg ummerki krabbameins þ.m.t. en ekki takmarkað við þrota í eitlum, þyngdartap, hita, óvenjulega hnúta í húð, breytingar á fæðingarblettum eða húðlit eða óvenjulegar blæðingar úr leggöngum.
· Einkenni lungnasjúkdóms svo sem hósti, öndunarerfiðleikar eða þyngsli fyrir brjósti.
· Einkenni taugasjúkdóms (þ.m.t. augnkvillar) svo sem einkenni heilablóðfalls (skyndilegur doði eða máttleysi í andliti, handlegg eða fótlegg, einkum öðrum megin í líkamanum; skyndileg ringlun, erfiðleikar við að tala eða skilja, erfiðleikar við að sjá með öðru eða báðum augum, erfiðleikar með gang, sundl, jafnvægisleysi eða samhæfingarleysi eða slæmur höfuðverkur), flog, náladofi/doði einhvers staðar í líkamanum, máttleysi í höndum eða fótum, sjóntruflanir eins og tvísýni eða önnur sjónvandamál.
· Einkenni lifrarsjúkdóms (þ.m.t. lifrarbólgu B sýking þegar þú hefur áður fengið lifrarbólgu B) eins og gulnun húðar eða augna, dökkbrúnt þvag verkur eða þroti í efri hluta kviðar, liðverkir, húðútbrot eða hiti.
· Einkenni ónæmissjúkdóms sem kallast rauðir úlfar eins og liðverkir eða útbrot á vöngum eða handleggjum sem eru viðkvæm fyrir sólarljósi (rauðir úlfar) eða hósti, mæði, hiti eða húðútbrot (sarklíki).
· Einkenni lágra blóðgilda eins og þrálátur hiti, blæðing, marblettir, litlir rauðir eða purpurarauðir blettir undir húð eða fölvi.
· Einkenni alvarlegra húðvandamála eins og rauðleitir blettir sem líkjast skotskífu eða hringlaga flekkir oft með blöðrum fyrir miðju á bolnum, stór svæði með húðflögnun, sár í munni, hálsi, nefi, kynfærum og augum eða litlir graftarfylltir hnúðar sem geta breiðst út um allan líkamann. Hiti getur fylgt þessum viðbrögðum í húð.

Hafðu strax samband við lækninn ef þú finnur fyrir einhverju af ofantöldu.

Eftirfarandi aukaverkanir hafa komið fram við notkun Remsima:

Mjög algengar:kunna að koma fyrir hjá fleiri en 1 af hverjum 10 einstaklingum
· Kviðverkur, ógleði
· Veirusýkingar t.d. herpes eða flensa
· Sýkingar í efri öndunarvegi svo sem skútabólga
· Höfuðverkur
· Aukaverkanir tengdar inndælingu
· Verkur.

Algengar:kunna að koma fyrir hjá allt að 1 af hverjum 10 einstaklingum
· Breytingar á starfsemi lifrar, aukning lifrarensíma (kemur fram í blóðprufum)
· Sýkingar í lungum eða brjósti t.d. berkjubólga eða lungnabólga
· Erfiðleikar eða sársauki við öndun, brjóstverkur
· Blæðingar í maga eða þörmum, niðurgangur, meltingartruflanir, brjóstsviði, hægðatregða
· Ofsakláði, kláðaútbrot eða húðþurrkur
· Jafnvægistruflanir eða sundl
· Hiti, aukin svitamyndun
· Blóðrásarkvillar, t.d. lágur eða hár blóðþrýstingur
· Marblettir, hitakóf eða blóðnasir, heit og rjóð húð
· Þreyta eða slappleiki
· Bakteríusýkingar t.d. blóðsýking, ígerð eða sýking í húð (húðnetjubólga)
· Sveppasýking í húð
· Blóðsjúkdómar, t.d. blóðleysi eða of fá hvít blóðkorn
· Eitlastækkanir
· Þunglyndi, erfiðleikar með svefn
· Augnkvillar þ.á.m. roði í augum og sýkingar
· Hraður hjartsláttur eða hjartsláttarónot
· Liðverkir, vöðvaverkir eða bakverkir
· Sýkingar í þvagfærum
· Sóri, húðvandamál t.d. exem og hárlos
· Einkenni á stungustað, t.d. verkur, bólga, roði eða kláði
· Kuldahrollur, vökvasöfnun undir húð sem orsakar þrota
· Dofi eða náladofi.

Sjaldgæfar:kunna að koma fyrir hjá allt að 1 af hverjum 100 einstaklingum
· Minnkað blóðflæði, þroti í æðum
· Uppsöfnun á blóði utan við æðar (margúll) eða mar
· Húðvandamál t.d. blöðrur, vörtur, óeðlilegur húðlitur eða mislitun húðar, þroti á vörum, þykknun húðar eða rauð, hreistrótt og flagnandi húð
· Alvarleg ofnæmisviðbrögð (t.d. bráðaofnæmi), ónæmissjúkdómur sem kallast rauðir úlfar, ofnæmisviðbrögð við framandi próteinum
· Sár gróa hægar
· Lifrar- eða gallblöðrubólga, lifrarskemmdir
· Gleymska, skapstyggð, ringlun, taugaóstyrkur
· Augnvandamál, þ.á m. þokusýn eða sjónskerðing, þrútin augu, vogrís
· Nýtilkomin eða versnandi hjartabilun, hægur hjartsláttur
· Yfirlið
· Krampar, taugavandamál
· Gat á þörmum eða þarmastífla, kviðverkir eða krampar
· Brisbólga
· Sveppasýkingar, t.d. hvítsveppasýking eða sveppasýking í nöglum
· Lungnavandamál (t.d. bjúgur)
· Vökvasöfnun umhverfis lungu (í fleiðruholi)
· Þrenging í loftvegum lungna sem veldur öndunarerfiðleikum
· Bólga í himnu innan í lungum sem veldur stingandi verkjum sem versna við öndun (fleiðrubólga)
· Berklar
· Sýkingar í nýrum
· Fækkun blóðflagna, offjölgun hvítra blóðkorna
· Leggangasýkingar
· Niðurstöður úr blóðrannsóknum sem sýna mótefni gegn eigin líkama
· Breyting á magni kólesteróls og fitu í blóði.
· Þyngdaraukning (hjá flestum sjúklingum var þyngdaraukningin lítil).

Mjög sjaldgæfar:kunna að koma fyrir hjá allt að 1 af hverjum 1.000 einstaklingum
· Krabbamein í blóði (eitilæxli)
· Blóðið flytur ekki nægjanlegt súrefni um líkamann, blóðrásarkvillar t.d. þrenging æða
· Heilahimnubólga
· Sýkingar vegna veiklaðs ónæmiskerfis
· Lifrarbólga B ef þú hefur áður verið með lifrarbólgu B
· Bólga í lifur af völdum ónæmiskerfis (sjálfsnæmislifrarbólga)
· Lifrarsjúkdómur sem veldur gulnun húðar og augna (gula)
· Óeðlilegur þroti eða vöxtur í vefjum
· Alvarleg ofnæmisviðbrögð sem geta leitt til meðvitundarleysis og gætu verið lífshættuleg (bráðaofnæmislost)
· Bólga í smáum æðum (æðabólga)
· Ónæmissjúkdómar sem geta haft áhrif á lungu, húð og eitla (t.d. sarklíki)
· Uppsöfnun ónæmisfrumna af völdum ónæmissvars (hnúðótt útbrot)
· Sinnu- og geðbrigðaleysi
· Alvarleg húðvandamál svo sem drep í húðþekju, Stevens-Johnson heilkenni og bráð útbreidd graftarútþot 
· Önnur húðvandamál eins og regnbogaroðasótt, blöðrur og húðflögnum eða graftarkýli (kýlasótt)
· Alvarlegir taugasjúkdómar, t.d. þverrofsmænubólga, sjúkdómur sem líkist mænusiggi, sjóntaugarbólga, heilkenni bráðrar fjöltaugabólgu (Guillian-Barré heilkenni)
· Bólga í auga sem getur valdið sjónbreytingum þ.m.t. blindu
· Vökvasöfnun í gollurshúsi
· Alvarlegir lungnasjúkdómar (t.d. millivefslungnasjúkdómur)
· Sortuæxli (tegund húðkrabbameins)
· Leghálskrabbamein
· Lág blóðgildi, þ.á m. veruleg fækkun hvítra blóðkorna
· Litlir rauðir eða purpurarauðir blettir af völdum blæðinga undir húð
· Óeðlileg blóðgildi próteins sem kallast magnaþáttur og er hluti ónæmiskerfisins
· Húðskæningsviðbrögð (rauð-purpuralituð húðútbrot með kláða og/eða grá-hvítar þráðlaga línur í slímhimnum).

Tíðni ekki þekkt:ekki hægt að áætla tíðni út frá fyrirliggjandi gögnum 
· Krabbamein
· Sjaldgæft blóðkrabbamein sem leggst aðallega á unga karlmenn (T‑frumu eitilæxli í lifur og milta)
· Lifrarbilun
· Bjálkakrabbamein (tegund húðkrabbameins (Merkel cell carcinoma))
· Kaposi-sarkmein, mjög sjaldgæft krabbamein tengt sýkingu af völdum manna-herpesveiru 8. Kaposi-sarkmein kemur oftast fram sem fjólubláar húðskemmdir.
· Versnun sjúkdóms sem kallast húð- og vöðvabólga (dermatomyositis) (kemur fram sem húðútbrot ásamt vöðvamáttleysi)
· Hjartaáfall
· Heilablóðfall
· Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf
· Sýking vegna lifandi bóluefnis (af völdum veiklaðs ónæmiskerfis).
· Fylgikvillar eftir aðgerð (þ.m.t. fylgikvillar með og án sýkinga).

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Remsima

· Geymið lyfið þar sem börn hvorki ná til né sjá.
· Ekki skal nota lyfið eftir fyrningardagsetningu sem tilgreind er á umbúðunum og öskjunni á eftir „Fyrnist“. Fyrningardagsetning er síðasti dagur mánaðarins sem þar kemur fram.
· Geymið í kæli (2°C - 8°C). Má ekki frjósa. Geymið áfyllta lyfjapennann í ytri öskju til varnar gegn ljósi.Lyfið má einnig geyma í upprunalegu öskjunni utan kælis við hitastig sem er að hámarki 25 °C í eitt tímabil sem varir í allt að 28 daga en ekki umfram upprunalega fyrningardagsetningu. Eftir þetta má ekki setja lyfið aftur í kæli. Skrifa á nýja fyrningardagsetningu á öskjuna þ.m.t. dag/mánuð/ár. Fargið lyfinu ef það hefur ekki verið notað fyrir nýju fyrningardagsetninguna eða fyrningardagsetninguna sem prentuð er á öskjuna, en miðað skal við fyrri fyrningardagsetninguna.
· Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.


6.	Pakkningar og aðrar upplýsingar

Remsima inniheldur
· Virka innihaldsefnið er infliximab. Hver 1 ml stakskammta áfylltur lyfjapenni inniheldur 120 mg af infliximabi.
· Önnur innihaldsefni eru ediksýra, natríumasetat þríhýdrat, sorbítól (E420), pólýsorbat 80 (E433) og vatn fyrir stungulyf.

Lýsing á útliti Remsima og pakkningastærðir
Remsima er tær til ópallýsandi, litlaus til ljósbrún laus sem fáanleg er í einnota áfylltum lyfjapenna.

Remsima 120 mg stungulyf, lausn í áfylltum penna með 27G áfastri nál og fjólublárri stimpilstöng, er afhent í pakkningu sem inniheldur 2 áfyllta lyfjapenna með 2 alkóhólvættum grisjum.

Ekki er víst að allar pakkningastærðir séu markaðssettar. 

Markaðsleyfishafi
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland

Framleiðandi

Nuvisan GmbH
Wegenerstraße 13, 
89231 Neu Ulm, 
Þýskaland

Nuvisan France SARL
2400, Route des Colles, 
06410, Biot, 
Frakkland

Kymos, SL
Ronda De Can Fatjó, 
7B. 08290 Cerdanyola del Vallès, 
Barcelona,
Spánn

Midas Pharma GmbH
Rheinstraße 49
55218 Ingelheim am Rhein
Þýskaland


Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	België/Belgique/Belgien
Celltrion Healthcare Belgium BVBA 
Tél/Tel: + 32 1528 7418
BEinfo@celltrionhc.com
	Lietuva
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Vengrija


	България
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Унгария

	Luxembourg/Luxemburg
Celltrion Healthcare Belgium BVBA
Tél/Tel: + 32 1528 7418
BEinfo@celltrionhc.com

	Česká republika
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Maďarsko

	Magyarország
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Magyarország


	Danmark
Celltrion Healthcare Denmark ApS 
Tlf: +45 3535 2989
Contact_dk@celltrionhc.com 
	Malta
Mint Health Ltd.
Tel: +356 2093 9800
info@mint.com.mt


	Deutschland
Celltrion Healthcare Deutschland GmbH
Tel: + 49 30346494150
infoDE@celltrionhc.com
	Nederland
Celltrion Healthcare Netherlands B.V.
Tel: + 31 20 888 7300
NLinfo@celltrionhc.com


	Eesti
Celltrion Healthcare Hungary Kft. 
1062 Budapest
Váci út 1-3. WestEnd Office Building B torony
Ungari

	Norge
Celltrion Healthcare Norway AS
Contact_no@celltrionhc.com


	Ελλάδα
ΒΙΑΝΕΞ Α.Ε.
Τηλ: +30 210 8009111 – 120

	Österreich
Astro-Pharma GmbH
Tel: +43 1 97 99 860
office@astropharma.at


	España
Kern Pharma, S.L.
Tel: +34 93 700 25 25

	Polska
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Węgry


	France
Celltrion Healthcare France SAS
Tél: + 33 (0)1 71 25 27 00
	Portugal
Celltrion Portugal, Unipessoal Lda. 
Tel: + 351 21 936 8542

	
Hrvatska
OKTAL PHARMA d.o.o.
Tel: +385 1 6595 777
oktal-pharma@oktal-pharma.hr

	România
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungaria


	Ireland
Celltrion Healthcare Ireland Limited
Tel: +353 1 223 4026
	Slovenija
OKTAL PHARMA d.o.o.
Tel: +386 1 519 29 22
info@oktal-pharma.si


	Ísland
Vistor hf.
Sími: +354 535 7000
	Slovenská republika
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Maďarsko


	Italia
Celltrion Healthcare Italy S.r.l.
Via Luigi Galvani, 24 - 20124 Milano (MI)
Tel: +39 0247 927040

	Suomi/Finland
Celltrion Healthcare Finland Oy.
Puh/Tel: +358 29 170 7755
contact_fi@celltrionhc.com


	Κύπρος
C.A. Papaellinas Ltd
Τηλ: + 357 22741741

	Sverige
Celltrion Sweden AB
Tel: +46 8 80 11 77
contact_se@celltrionhc.com

	Latvija
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungārija

	



Þessi fylgiseðill var síðast uppfærður 

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.


7.	Leiðbeiningar um notkun

Lesið þessar leiðbeiningar vandlega áður en Remsima lyfjapenninn er notaður. Ráðfærðu þig við heilbrigðisstarfsmann ef þú hefur spurningar um notkun Remsima lyfjapennans.

Mikilvægar upplýsingar
· Notaðu lyfjapennann AÐEINS ef heilbrigðisstarfaður hefur þjálfað þig í réttum undirbúningi og hvernig gefa skuli inndælingu.
· Spurðu heilbrigðisstarfsmann hversu oft þú þurfir að gefa inndælingu.
· Skiptu um stungustað við hverja inndælingu. Hver nýr stungustaður skal vera a.m.k. 3 cm frá síðasta stungustað.
· Ekki nota lyfjapennann ef hann hefur dottið eða ef á honum eru sýnilegar skemmdir Verið getur að skemmdur lyfjapenni virki ekki sem skyldi.
· Ekki má nota lyfjapennann aftur.
· Ekki má nokkurn tíma hrista lyfjapennann.

Upplýsingar um Remsima lyfjapennann

Hlutar lyfjapennans (sjá mynd A):
 [image: ]Lok
Gluggi
Bolur
Lyf
Nálarhlíf
Stimpilstöng 
Fyrir notkun
Eftir notkun

Mynd A

· Ekki má fjarlægja lokið fyrr en komið er að inndælingu. Þegar búið er að fjarlægja lokið má ekki setja lokið aftur á lyfjapennann.

Undirbúningur fyrir inndælingu

1. Taktu saman búnaðinn fyrir inndælinguna.
a. Undirbúðu hreinan, sléttan flöt eins og borð á vel upplýstu svæði.
b. Taktu lyfjapennann út öskjunni sem er geymd í kælinum.
c. Gættu þess að vera með eftirfarandi búnað:
· Lyfjapenni
· Alkóhólvættur klútur
· Bómullarhnoðri eða grisja*
· Plástur*
· Ílát fyrir oddhvassa hluti* 
*Fylgir ekki með í öskjunni.

2. Skoðaðu lyfjapennann
	Ekki má nota lyfjapennann ef:
· Á honum er sprunga eða hann er skemmdur.
· Ef fyrningardagsetningin er liðin.




3. Skoðaðu lyfið (sjá mynd B).
	Vökvinn á að vera tær og litlaus til ljósbrúnn.
Ekki skal nota lyfjapennann ef vökvinn er skýjaður, mislitur eða ef hann inniheldur agnir.
Athugið: Það geta verið loftbólur í vökvanum. Það er eðlilegt.
	[image: 휴대 전화, 디자인, 스마트폰이(가) 표시된 사진

자동 생성된 설명]
Mynd B



4. Bíddu í 30 mínútur.
	a. Láttu lyfjapennann liggja við stofuhita í 30 mínútur til að leyfa honum að hitna.
Ekki má hita lyfjapennann með hitagjafa eins og heitu vatni eða í örbylgjuofni.




5. Veldu stungustað (sjá mynd C).
	a. Veldu stungustað. Þú gætur dælt í:
· Framanvert læri.
· Kvið nema 5 cm kringum naflann.
· Ytri framhandlegg (AÐEINS umönnunaraðilar).
Ekki má sprauta í húð sem er innan við 5 cm frá nafla eða sem er aum, skemmd, marin eða með öri.
Athugið: Skiptu um stungustað í hvert sinn sem þú dælir lyfinu inn. Hver nýr stungustaður skal vera minnst 3 cm frá síðasta stungustað.
	[image: ]Framhlið 
Aðeins fyrir umönnunaraðila
Sjálfsprautun og umönnunaraðili

Mynd C



6. Þvoðu þér um hendur.
	a. Þvoðu þér um hendur með sápu og vatni og þurrkaðu þær vandlega.




7. Hreinsaðu stungustaðinn.
	a. Hreinsaðu stungustaðinn með alkóhólvættum klút.
b. Láttu húðina þorna áður en þú dælir lyfinu inn.
Ekki blása á eða snerta stungustaðinn áður en inndælingin er gefin.




Gefðu inndælinguna

8. Fjarlægðu lokið (sjá mynd D).
	a. Togaðu lokið beint af og settu það til hliðar.
Ekki setja lokið aftur á pennann. 
Ekki fjarlægja lokið fyrr en þú ert tilbúinn/tilbúin til að sprauta.
Ekki má snerta nálarhlífina. Það gæti valdið stungumeiðslum. 
Athugið: Það er eðlilegt sjá nokkra dropa af vökva koma út úr nálinni þegar lokið er fjarlægt.
b. Fargaðu lokinu í ílát fyrir oddhvassa hluti (sjá skref 12 og mynd I).
	[image: 스케치, 디자인이(가) 표시된 사진

AI 생성 콘텐츠는 정확하지 않을 수 있습니다.]Nálarhlíf

Mynd D



9. Staðsettu lyfjapennann á stungustaðnum (sjá mynd E).
	a. Haltu á lyfjapennanum þannig að þú sjáir gluggann.
b. Án þess að klípa eða teygja á húðinni skaltu staðsetja lyfjapennann yfir stungustaðnum við 90 gráðu horn.
	[image: C:\Users\1607060\Desktop\D120\leaflet\Figure수정본\AI\Figure-E.jpg]
Mynd E



10. Byrjaðu inndælinguna (sjá mynd F).
	a. Þrýstu lyfjapennanum þétt að húðinni.
Athugið: Þegar inndælingin hefst heyrist fyrri háværi „smellurinn“ og fjólubláa stimpilstöngin byrjar að fylla út í gluggann.
b. Haltu lyfjapennanum áfram þétt að húðinni og hlustaðu eftir seinna háværa „smellinum“. Þetta getur tekið allt að 10 sekúndur.
Athugið: Ekki breyta stöðu áfyllta pennans eftir að inndælingin er hafin.
c. Eftir að þú heyrir seinni háværa „smellinn“ skaltu halda áfyllta pennanum þétt upp að húðinni og telja hægt upp að 5 til að tryggja að þú sprautir öllum skammtinum.
	 [image: ] Upphaf inndælingar 
Fyrri
Smellur 

 Mynd F



11. Fjarlægðu pennann af húðinni.
	a. Skoðaðu pennann og gakktu úr skugga um að fjólubláa stimpilstöngin fylli gluggann alveg.
b. Fjarlægðu áfyllta pennann af húðinni (sjá mynd G).
Athugið: Eftir að þú hefur fjarlægt pennann af stungustaðnum verður nálin sjálfkrafa hulin (sjá mynd H).
Athugið: Ef glugginn er ekki orðinn alveg fjólublár eða ef lyfið er enn að sprautast, þýðir það að þú hefur ekki fengið fullan skammt. Hafðu samband við heilbrigðisstarfsmann tafarlaust.
Athugið: Þú gætir séð gráan tappa í glugganum. Þetta er eðlilegt. Einhver blæðing getur komið fram. Ekki nota pennann aftur. Ekki nudda stungustaðinn.
	 [image: ]
Mynd G
[image: ]Nálarhlíf

Mynd H




Eftir inndælinguna

12. Hentu (fargaðu) áfyllta pennanum.
	a. Settu lyfjapennann í viðurkennt ílát til að farga oddhvössum hlutum strax eftir notkun (sjá mynd I).
Athugið: Ekki henda (farga) áfyllta pennanum í heimilissorpið.
b. Ef þú ert ekki með ílát til að farga oddhvössum hlutum er hægt að nota ílát sem er:
· úr þykku plasti,
· hægt að loka með þéttu loki sem er stunguþolið þar sem oddhvassir hlutir standa ekki út,
· upprétt og stöðugt meðan það er notað,
· lekahelt og
· merkt þannig að varað sé við því að hættulegur úrgangur sé í ílátinu.
c. Þegar ílátið til að farga oddhvössum hlutum er næstum fullt skal farga því í samræmi við gildandi reglur.
Ekki má setja lokið aftur á lyfjapennann.
Athugið: Geymið lyfjapennann og ílátið til að farga oddhvössum hlutum þar sem börn hvorki ná til né sjá.
	[image: 스케치, 그림, 바지선, 디자인이(가) 표시된 사진

AI 생성 콘텐츠는 정확하지 않을 수 있습니다.]
Mynd I





13. Umhirða stungustaðar.
	a. Hlúðu að stungustaðnum með því að þrýsta varlega, án þess að nudda, bómullarhnoðra eða grisju á staðinn og setja plástur á ef þörf krefur.







Fylgiseðill: Upplýsingar fyrir notanda lyfsins

Remsima 40 mg/ml innrennslisþykkni, lausn
infliximab


Lesið allan fylgiseðilinn vandlega áður en byrjað er að taka lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Læknirinn mun einnig afhenda þér áminningarkort sem inniheldur mikilvægar upplýsingar sem þú þarft að vita áður en og á meðan meðferð með Remsima stendur.
· Þegar byrjað er á nýju korti skal geyma þetta kort til hliðsjónar í 4 mánuði eftir síðasta skammtinn af Remsima.
· Leitið til læknisins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar

1.	Upplýsingar um Remsima og við hverju það er notað
2.	Áður en byrjað er að nota Remsima
3.	Hvernig gefa á Remsima
4.	Hugsanlegar aukaverkanir
5.	Hvernig geyma á Remsima
6.	Pakkningar og aðrar upplýsingar


1.	Upplýsingar um Remsima og við hverju það er notað

Remsima inniheldur virka efnið infliximab. Infliximab er einstofna mótefni - próteintegund sem binst tilteknu markefni í líkamanum sem kallast TNF (tumour necrosis factor) alpha.

Remsima tilheyrir flokki lyfja sem kallast TNF-hemlar. Það er notað hjá fullorðnum gegn eftirfarandi bólgusjúkdómum:
· Iktsýki
· Sóraliðagigt
· Hryggikt
· Sóra

Remsima er einnig notað hjá fullorðnum og börnum 6 ára og eldri við:
· Crohns sjúkdómi
· Sáraristilbólgu

Remsima verkar með því að bindast sértækt TNF alfa og hamla virkni þess. TNF alpha tekur þátt í bólguferli líkamans þannig að með því að hamla það getur dregið úr bólgu í líkamanum.

Iktsýki
Iktsýki er bólgusjúkdómur í liðum. Ef þú ert með virka iktsýki, munt þú fyrst fá önnur lyf. Ef þessi lyf virka ekki nægilega vel mun þér verða gefið Remsima samtímis lyfi sem kallast metotrexat til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Sóraliðagigt
Sóraliðagigt er bólgusjúkdómur í liðum og yfirleitt fylgir henni sóri. Ef þú ert með virka sóraliðagigt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· draga úr einkennum sjúkdómsins,
· hægja á skemmdum í liðum,
· bæta líkamlega færni þína.

Hryggikt
Hryggikt er bólgusjúkdómur í hryggnum. Ef þú ert með hryggikt, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að
· draga úr einkennum sjúkdómsins,
· bæta líkamlega færni þína.

Sóri
Sóri er bólgusjúkdómur í húð. Ef þú ert með miðlungs alvarlegan eða alvarlegan skellusóra, munt þú fyrst fá önnur lyf eða aðra meðferð, t.d. ljósameðferð. Ef þessi lyf eða meðferðir virka ekki nægilega vel, mun þér verða gefið Remsima til að draga úr einkennum sjúkdómsins.

Sáraristilbólga
Sáraristilbólga er bólgusjúkdómur í þörmum. Ef þú ert með sáraristilbólgu, munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til meðferðar á sjúkdómnum.

Crohns sjúkdómur
Crohns sjúkdómur er bólgusjúkdómur í þörmum. Ef þú ert með Crohns sjúkdómu munt þú fyrst fá önnur lyf. Ef þessi lyf virka ekki nægilega vel, mun þér verða gefið Remsima til að:
· meðhöndla virkan Crohns sjúkdóm,
· draga úr fjölda óeðlilegra opnana í gegnum húð frá þörmum (fistlar) sem ekki hefur tekist að 
lækna með öðrum lyfjum eða skurðaðgerð.


2.	Áður en byrjað er að nota Remsima

Ekki má nota Remsima ef 
· um er að ræða ofnæmi fyrir infliximabi eða einhverju öðru innihaldsefni lyfsins (talin upp í kafla 6)
· þú ert með ofnæmi fyrir músapróteini.
· þú ert með berkla eða aðra alvarlega sýkingu eins og lungnabólgu eða blóðsýkingu (alvarleg bakteríusýking í blóðinu)
· þú ert með miðlungs alvarlega eða alvarlega hjartabilun.
· þú ert með arfgengt frúktósaóþol, mjög sjaldgæfan erfðasjúkdóm þar sem ensímið sem brýtur niður frúktósa er ekki framleitt.

Þú mátt ekki nota Remsima ef eitthvað af ofangreindu á við um þig. Ef þú ert í vafa skaltu ráðfæra þig við lækninn áður en þér er gefið Remsima.

Varnaðarorð og varúðarreglur
Leitið ráða hjá lækninum áður en þér er gefið Remsima eða meðan á meðferð stendur ef þú hefur:

Fengið meðferð með lyfi sem inniheldur infliximab áður

· Segðu lækninum frá því ef þú hefur áður fengið meðferð með lyfjum sem innihalda infliximab og ert að hefja meðferð með Remsima á ný.
· Ef lengra en 16 vikna hlé hefur verið gert á meðferð með infliximab er meiri hætta á ofnæmisviðbrögðum þegar meðferð hefst aftur.

Sýkingar

· Segðu lækninum frá því áður en þér er gefið Remsima ef þú ert með sýkingu, jafnvel þótt hún sé smávægileg.
· Segðu lækninum frá því áður en þér er gefið Remsima ef þú hefur einhvern tímann búið á eða ferðast til svæða þar sem sýkingar sem kallast váfumygla (histoplasmosis), þekjumygla (coccidioidomycosis) eða sprotamygla (blastomycosis) eru algengar. Þessar sýkingar eru af völdum ákveðinna tegunda af sveppum sem geta sýkt lungun eða aðra líkamshluta.
· Þú ert í meiri hættu á að fá sýkingar meðan á meðferð með Remsima stendur. Ef þú ert 65 ára eða eldri ertu í meiri hættu.
· Þessar sýkingar geta verið alvarlegar, þar á meðal berklar, sýkingar af völdum veira, sveppa, baktería, eða annarra lífvera í umhverfinu og blóðsýking sem getur verið lífshættuleg.
Segðu lækninum samstundis frá því ef þú færð einkenni sýkingar meðan á meðferð með Remsima stendur. Einkennin geta verið hiti, hósti, flensulík einkenni, vanlíðan, rauð eða heit húð, sár eða tannvandamál. Læknirinn gæti ráðlagt að Remsima meðferð verði stöðvuð tímabundið.

Berkla

· Það er mjög mikilvægt að þú segir lækninum frá því ef þú hefur einhvern tímann fengið berkla eða verið í návist við einhvern sem hefur haft berkla.
· Læknirinn mun rannsaka hvort þú hafir berkla. Greint hefur verið frá berklatilfellum hjá sjúklingum sem fá meðferð með infliximabi og jafnvel hjá sjúklingum sem þegar hafa fengið lyfjameðferð við berklum. Læknirinn mun skrá rannsóknirnar á áminningarkortið þitt.
· Ef læknirinn telur þig vera í hættu á að fá berkla getur verið að þú fáir lyf gegn berklum áður en þér er gefið Remsima.
Segðu lækninum samstundis frá því ef þú færð einkenni berkla meðan á meðferð með Remsima stendur. Einkennin geta verið þrálátur hósti, þyngdartap, þreyta, hiti, nætursviti.

Lifrarbólgu B veiru

· Segðu lækninum frá því áður en þér er gefið Remsima ef þú ert með eða hefur fengið lifrarbólgu B veirusýkingu áður.
· Segðu lækninum frá því ef þú telur þig vera í hættu á að smitast af lifrarbólgu B veiru.
· Læknirinn á að rannsaka hvort þú sért með lifrarbólgu B smit.
· Meðferð með TNF-hemlum eins og Remsima getur valdið endurvirkjun lifrarbólgu B veirunnar hjá sjúklingum sem bera hana í sér og getur verið lífshættuleg í sumum tilvikum.
· Ef þú færð endurvirkjun lifrarbólgu B getur verið að læknirinn þurfi að stöðva meðferðina og að hann þurfi að gefa þér lyf eins og virka meðferð gegn veirusýkingum ásamt stuðningsmeðferð.

Hjartasjúkdóma

· Segðu lækninum frá því ef þú ert með hjartasjúkdóm, t.d. væga hjartabilun
· Læknirinn mun fylgjast náið með hjartanu þínu.
Segðu lækninum samstundis frá því ef þú færð ný einkenni eða versnun einkenna hjartabilunar meðan á meðferð með Remsima stendur. Einkennin geta verið mæði eða bjúgur á fótum.

Krabbamein og eitilæxli

· Segðu lækninum frá því áður en þér er gefið Remsima ef þú ert með eða hefur fengið eitilæxli (tegund krabbameins í blóði) eða annað krabbamein.
· Sjúklingar með alvarlega iktsýki, sem hafa haft sjúkdóminn í langan tíma, geta verið í meiri hættu á að fá eitilæxli.
· Börn og fullorðnir sem nota Remsima geta verið í aukinni hættu á að fá eitilæxli eða annað krabbamein.
· Sumir sjúklingar sem hafa fengið TNF-hemla, þar með talið infliximab, hafa fengið sjaldgæfa tegund af T-frumu eitilæxli í lifur og milta (hepatosplenic T-cell lymphoma). Af þessum sjúklingum voru flestir unglingsstrákar eða ungir karlmenn og voru flestir þeirra annaðhvort með Crohns sjúkdóm eða sáraristilbólgu. Þessi tegund krabbameins leiddi yfirleitt til dauða. Nánast allir þessir sjúklingar höfðu einnig fengið lyf sem innihalda azatíóprín eða 6-merkaptópúrín til viðbótar TNF‑hemlum. 
· Sumir sjúklingar sem hafa fengið meðferð með infliximab hafa fengið ákveðnar tegundir af húðkrabbameini. Látið lækninn vita ef einhverjar breytingar verða á húðinni eða ef óeðlilegur vöxtur verður í húð meðan á meðferð stendur eða eftir meðferð.
· Sumar konur með iktsýki sem hafa fengið meðferð með infliximabi hafa fengið leghálskrabbamein. Læknirinn getur ráðlagt konum sem fá Remsima, þ. á m. þeim sem eru eldri en 60 ára, að fara reglulega í skimun fyrir leghálskrabbameini.

Lungnasjúkdóma eða reykir mikið

· Segðu lækninum frá því áður en þér er gefið Remsima ef þú ert með lungnasjúkdóm sem kallast langvinn lungnateppa eða ef þú reykir mikið.
· Sjúklingar með langvinna lungnateppu og sjúklingar sem reykja mikið geta verið í aukinni hættu á að fá krabbamein meðan á Remsima meðferð stendur.

Taugasjúkdóma

· Segðu lækninum áður en þér er gefið Remsima frá því ef þú ert með eða hefur áður haft sjúkdóm sem hefur áhrif á taugakerfið. T.d. mænusigg, heilkenni bráðrar fjöltaugabólgu (Guillian-Barré heilkenni), ef þú færð flog eða hefur verið greind/ur með sjóntaugarbólgu.
Segðu lækninum strax frá því ef þú færð einkenni taugasjúkdóms meðan á meðferð með Remsima stendur. Einkenni geta verið breytingar á sjón, máttleysi í handleggjum eða fótleggjum, doði eða tilfinningaleysi einhvers staðar í líkamanum.

Óeðlileg op á húðinni

· Segðu lækninum frá því ef þú ert með óeðlileg op á húðinni (fistla) áður en þér er gefið Remsima.

Bólusetningar

· Segðu lækninum frá því ef þú hefur nýlega verið bólusett/ur eða ef fyrirhugað er að bólusetja þig á næstunni.
· Þú átt að fá ráðlagðar bólusetningar áður en meðferð með Remsima er hafin. Þú mátt fá sumar bólusetningar meðan á meðferð með Remsima stendur en þú mátt ekki fá lifandi bóluefni (bóluefni sem innihalda lifandi en veiklaðan sýkingavald) meðan þú notar Remsima því það getur valdið sýkingum.
· Ef þú fékkst Remsima meðan þú varst þunguð, getur barnið þitt líka verið í meiri hættu á að fá sýkingu ef það fær lifandi bóluefni fyrsta árið eftir fæðingu. Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima svo hægt sé að ákveða hvenær barnið eigi að fá bóluefni, þ. á m. lifandi bóluefni svo sem BCG bóluefnið (notað til að koma í veg fyrir berkla).
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Sjá frekari upplýsingar í kaflanum um meðgöngu, brjóstagjöf og frjósemi.

Sýkingavaldar ætlaðir til meðferðar

· Segðu lækninum frá því ef þú hefur nýlega fengið meðferð með sýkingavaldi sem ætlaður er til meðferðar eða ef fyrirhugað er að þú fáir meðferð með sýkingavaldi ætluðum til meðferðar á næstunni (svo sem BCG ídreypingarvökva fyrir þvagblöðru til meðferðar við krabbameini).

Aðgerðir eða tannaðgerðir

· Segðu lækninum frá því ef þú ert á leiðinni í aðgerð eða aðgerð á tönnum.
· Segðu skurðlækninum eða tannlækninum að þú sért í meðferð með Remsima og sýndu þeim áminningarkortið.

Lifrarsjúkdómar

· Dæmi eru um að sjúklingar sem fá Remsima hafi fengið alvarlega lifrarsjúkdóma. 
· Segðu lækninum frá ef þú færð einkenni lifrarsjúkdóma meðan á meðferð með Remsima stendur. Einkennin geta verið að húð og augu gulna, þvag verður dökkbrúnt, þú færð verk eða þrota ofarlega til hægri á kvið, liðverki, húðútbrot eða hita.

Lág blóðgildi

· Dæmi eru um að hjá sjúklingum sem fá Remsima framleiði líkaminn ekki nægjanlegt magn af blóðfrumum sem hjálpa til við að vinna á sýkingum eða stöðva blæðingu.
· Segðu lækninum samstundis frá ef þú færð einkenni lágra blóðgilda meðan á meðferð með Remsima stendur. Einkennin geta verið þrálátur hiti, blæðing eða marblettir, litlir rauðir eða purpurarauðir blettir af völdum blæðinga undir húð eða fölvi.

Ónæmiskerfi

· Sumir sjúklingar sem fá Remsima hafa fengið einkenni sjúkdóms í ónæmiskerfi sem kallast rauðir úlfar.
· Segðu lækninum samstundis frá ef þú færð einkenni rauðra úlfa meðan á meðferð með Remsima stendur. Einkennin geta verið liðverkir eða útbrot á kinnum eða handleggjum sem eru viðkvæmir fyrir sólarljósi.

Börn og unglingar
Upplýsingarnar hér fyrir ofan eiga einnig við um börn og unglinga. Til viðbótar:

· Dæmi eru um að börn og unglingar sem hafa fengið TNF-hemla eins og infliximab hafi fengið krabbamein, m.a. sjaldgæfar tegundir, sem stundum hefur leitt til dauða.
· Fleiri börn sem fengu infliximab fengu sýkingar borið saman við fullorðna.
· Börn eiga að hafa fengið ráðlagðar bólusetningar áður en meðferð með Remsima hefst. Börn mega fá sum bóluefni meðan á meðferð með Remsima stendur en þau eiga ekki að fá lifandi bóluefni á meðan Remsima er notað.

Remsima skal eingöngu gefa börnum ef þau eru í meðferð við Crohns sjúkdómi eða sáraristilbólgu. Börnin verða að vera 6 ára eða eldri.

Ef þú ert ekki viss um hvort eitthvað af ofangreindu á við um þig skaltu ræða við lækninn áður en þér er gefið Remsima.

Notkun annarra lyfja samhliða Remsima
Sjúklingar með bólgusjúkdóma eru yfirleitt nú þegar að taka lyf við sjúkdómnum. Þessi lyf geta valdið aukaverkunum. Læknirinn mun ráðleggja þér hvaða lyf þú átt að halda áfram að taka á meðan þú notar Remsima.

Látið lækninn vita ef þú notar eða hefur nýlega notað önnur lyf, þ.m.t. öll önnur lyf sem notuð eru til meðferðar við Crohns sjúkdómi, sáraristilbólgu, iktsýki, hryggikt, sóraliðagigt eða sóra eða lyf sem fengin eru án lyfseðils, eins og vítamín og náttúrulyf.

Þú skalt sérstaklega láta lækninn vita ef þú tekur einhver eftirtalinna lyfja:
· Lyf sem hafa áhrif á ónæmiskerfið
· Kineret (sem inniheldur anakinra). Remsima og Kineret skal ekki nota samtímis
· Orencia (sem inniheldur abatacept). Remsima og Orencia skal ekki nota samtímis.

Meðan á meðferð með Remsima stendur má ekki bólusetja þig með lifandi bóluefnum. Ef þú fékkst Remsima á meðgöngu eða ef þú færð Remsima meðan á brjóstagjöf stendur skaltu upplýsa lækni barnsins og aðra heilbrigðisstarfsmenn sem annast barnið þitt um að þú hafir fengið Remsima áður en barnið fær einhverja bólusetningu.

Ef þú ert ekki viss um hvort eitthvað af ofantöldu á við um þig skaltu ræða við lækninn áður en þér er gefið Remsima.

Meðganga, brjóstagjöf og frjósemi
· Við meðgöngu, brjóstagjöf, grun um þungun eða ef þungun er fyrirhuguð skal leita ráða hjá lækninum áður en lyfið er notað. Remsima á aðeins að nota á meðgöngu eða meðan á brjóstagjöf stendur ef læknirinn telur að það sé nauðsynlegt fyrir þig.
· Þú skalt forðast að verða þunguð meðan á meðferð með Remsima stendur og í 6 mánuði eftir að meðferð lýkur. Þú skalt ræða notkun getnaðarvarna á þessu tímabili við lækninn.
· Ef þú fékkst Remsima meðan þú varst þunguð, getur barnið þitt verið í meiri hættu á að fá sýkingu. 
· Það er mikilvægt að þú látir lækni barnsins þíns og annað heilbrigðisstarfsfólk vita að þú notir Remsima áður en barnið þitt fær einhverja bólusetningu. Ef þú fékkst Remsima á meðgöngu getur BCG bóluefni (notað til að koma í veg fyrir berkla) sem barn þitt fær innan 12 mánaða eftir fæðingu orsakað sýkingar með alvarlegum fylgikvillum, þ.á m dauða. Ekki má að gefa barninu lifandi bóluefni svo sem BCG bóluefnið í 12 mánuði frá fæðingu nema læknir barnsins ráðleggi annað. Sjá kaflann um bólusetningu fyrir frekari upplýsingar.
· Ef þú hefur barn á brjósti er mikilvægt að upplýsa lækna barnsins og aðra heilbrigðisstarfsmenn um að þú hafir fengið Remsima áður en barnið fær einhverja bólusetningu. Ekki skal gefa barninu lifandi bóluefni meðan það er á brjósti nema læknir barnsins ráðleggi annað.
· Greint hefur verið frá alvarlegri fækkun hvítra blóðkorna hjá ungbörnum kvenna sem hafa fengið infliximab á meðgöngu. Hafðu tafarlaust samband við lækni barnsins ef barnið þitt fær síendurtekin hitaköst eða sýkingar.

Akstur og notkun véla
Ekki er talið líklegt að Remsima hafi áhrif á hæfni til aksturs eða notkun tækja og véla. Ef þú finnur fyrir þreytu, sundli eða þér líður illa eftir að hafa fengið Remsima, ættir þú hvorki að aka né stjórna tækjum og vélum.

Remsima inniheldur sorbitól
Sorbitól er uppspretta frúktósa. Ef þú ert með arfgengt frúktósaóþol, sjaldgæfan erfðasjúkdóm, máttu ekki nota lyfið. Sjúklingar með arfgengt frúktósaóþol geta ekki brotið niður frúktósa, sem getur valdið alvarlegum aukaverkunum.

Þú þarft að láta lækninn vita áður en þú færð lyfið ef þú (eða barnið) ert með arfgengt frúktósaóþol eða ef barnið getur ekki lengur neytt sætrar fæðu eða drykkja vegna ógleði, uppkasta eða óþægilegra áhrifa svo sem uppþembu, magakrampa eða niðurgangs.

Remsima inniheldur pólýsorbat 80
Lyfið inniheldur 1,3 mg af pólýsorbati 80 í hverju 100 mg hettuglasi sem jafngildir 0,5 mg/ml og 4,4 mg af pólýsorbati 80 í hverju 350 mg hettuglasi sem jafngildir 0,5 mg/ml. Pólýsorböt gætu valdið ofnæmisviðbrögðum. Segðu lækninum frá því ef þú ert með eitthvert ofnæmi.

Remsima inniheldur natríum
Lyfið inniheldur minna en 1 mmól (23 mg) af natríum í hverjum skammti, þ.e.a.s. er sem næst natríumlaust. Hins vegar, áður en þér er gefið Remsima er því blandað með lausn sem inniheldur natríum. Talaðu við lækninn er þú ert á saltskertu mataræði.


3.	Hvernig gefa á Remsima

Iktsýki
Venjulegur skammtur er 3 mg fyrir hvert kg líkamsþyngdar.

Sóraliðagigt, hryggikt, sóri, sáraristilbólga og Crohns sjúkdómur
Venjulegur skammtur er 5 mg fyrir hvert kg líkamsþyngdar.

Hvernig Remsima er gefið
· Læknir eða hjúkrunarfræðingur mun gefa þér Remsima.
· Læknirinn eða hjúkrunarfræðingurinn mun blanda innrennslislyfið
· Lyfið er gefið með innrennsli (dreypi) (á 2 klukkustundum) í bláæð, venjulega í handlegginn. Eftir þriðju meðferðina gæti læknirinn ákveðið að gefa þér Remsima skammtinn á einni klukkustund.
· Fylgst verður með þér á meðan þér er gefið Remsima og einnig í 1‑2 klukkustundir eftir það.

Hversu mikið Remsima er gefið
· Læknirinn mun ákveða skammtastærð og hve oft þú átt að fá Remsima. Það ræðst af sjúkdómnum, þyngd og hve vel þú svarar meðferð með Remsima.
· Taflan hér fyrir neðan sýnir hve oft lyfið er venjulega gefið eftir fyrsta skammt.

	2. skammtur
	2 vikum eftir 1. skammt 

	3. skammtur
	6 vikum eftir 1. skammt

	Áframhaldandi skömmtun
	Á 6-8 vikna fresti, fer eftir sjúkdómnum



Notkun handa börnum og unglingum
Handa börnum (6 ára eða eldri) sem fá meðferð við Crohns sjúkdómi eða sáraristilbólgu er ráðlagður skammtur sá sami og handa fullorðnum.

Ef þér er gefið of mikið Remsima
Þar sem lyfið er gefið af lækni eða hjúkrunarfræðingi er ólíklegt að þér sé gefið of mikið.
Engar aukaverkanir eru þekktar eftir of stóran skammt af Remsima.

Ef þú gleymir eða missir af Remsima gjöf
Ef þú gleymir eða missir af Remsima gjöf skaltu panta annan tíma um leið og þú getur.

Leitið til læknisins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum. Flestar aukaverkanirnar eru vægar eða miðlungs alvarlegar. Hins vegar geta sumir sjúklingar fengið alvarlegar aukaverkanir sem þarfnast meðhöndlunar. Aukaverkanir geta einnig komið fram eftir að meðferð með Remsima er hætt.

Láttu lækninn strax vita ef þú verður var/vör við eftirfarandi:
· Ofnæmiseinkenni eins og bjúgur í andliti, vörum, munni eða hálsi sem getur valdið því að erfitt er að kyngja eða anda, húðútbrot, ofsakláði, bjúgur á höndum, fótum eða ökklum. Sum þessara einkenna geta verið alvarleg eða lífshættuleg. Ofnæmisviðbrögð geta komið fram innan við 2 klukkustundum frá lyfjagjöf eða síðar. Fleiri einkenni ofnæmisviðbragða geta komið fram allt að 12 dögum frá lyfjagjöf m.a. vöðvaverkir, hiti, verkir í liðum eða kjálka, óþægindi í hálsi eða höfuðverkur.
· Einkenni hjartasjúkdóms svo sem óþægindi fyrir brjósti, verkur í handlegg, verkur í maga, mæði, kvíði, vægur svimi, svimi, yfirlið, svitamyndun, ógleði, uppköst, flökt eða sláttur í brjósti, hraður eða hægur hjartsláttur og bjúgur á fótum.
· Einkenni sýkingar (þ.m.t. berklar) svo sem hiti, þreytutilfinning, hósti sem getur verið þrálátur, mæði, flensulík einkenni, þyngdartap, nætursviti, niðurgangur, sár, uppsafnaður gröftur í meltingarvegi eða í kringum endaþarm (ígerð), tannsjúkdómar eða sviðatilfinning við þvaglát.
· Möguleg ummerki krabbameins þ.m.t. en ekki takmarkað við þrota í eitlum, þyngdartap, hita, óvenjulega hnúta í húð, breytingar á fæðingarblettum eða húðlit eða óvenjulegar blæðingar úr leggöngum.
· Einkenni lungnasjúkdóms svo sem hósti, öndunarerfiðleikar eða þyngsli fyrir brjósti.
· Einkenni taugasjúkdóms (þ.m.t. augnkvillar) svo sem einkenni heilablóðfalls (skyndilegur doði eða máttleysi í andliti, handlegg eða fótlegg, einkum öðrum megin í líkamanum; skyndileg ringlun, erfiðleikar við að tala eða skilja, erfiðleikar við að sjá með öðru eða báðum augum, erfiðleikar með gang, sundl, jafnvægisleysi eða samhæfingarleysi eða slæmur höfuðverkur), flog, náladofi/doði einhvers staðar í líkamanum, máttleysi í höndum eða fótum, sjóntruflanir eins og tvísýni eða önnur sjónvandamál.
· Einkenni lifrarsjúkdóms (þ.m.t. lifrarbólgu B sýking þegar þú hefur áður fengið lifrarbólgu B) eins og gulnun húðar eða augna, dökkbrúnt þvag, verkur eða þroti í efri hluta kviðar, liðverkir, húðútbrot eða hiti.
· Einkenni ónæmissjúkdóms sem kallast rauðir úlfar eins og liðverkir eða útbrot á vöngum eða handleggjum sem eru viðkvæm fyrir sólarljósi (rauðir úlfar) eða hósti, mæði, hiti eða húðútbrot (sarklíki).
· Einkenni lágra blóðgilda eins og þrálátur hiti, blæðing, marblettir, litlir rauðir eða purpurarauðir blettir undir húð eða fölvi.
· Einkenni alvarlegra húðvandamála eins og rauðleitir blettir sem líkjast skotskífu eða hringlaga flekkir oft með blöðrum fyrir miðju á bolnum, stór svæði með húðflögnun, sár í munni, hálsi, nefi, kynfærum og augum eða litlir graftarfylltir hnúðar sem geta breiðst út um allan líkamann. Hiti getur fylgt þessum viðbrögðum í húð.

Hafðu strax samband við lækninn ef þú finnur fyrir einhverju af ofantöldu.

Eftirfarandi aukaverkanir hafa komið fram við notkun Remsima:

Mjög algengar: kunna að koma fyrir hjá fleiri en 1 af hverjum 10 einstaklingum
· Kviðverkur, ógleði
· Veirusýkingar t.d. herpes eða flensa
· Sýkingar í efri öndunarvegi svo sem skútabólga
· Höfuðverkur
· Aukaverkanir tengdar innrennslisgjöf
· Verkur.

Algengar: kunna að koma fyrir hjá allt að 1 af hverjum 10 einstaklingum
· Breytingar á starfsemi lifrar, aukning lifrarensíma (kemur fram í blóðprufum)
· Sýkingar í lungum eða brjósti t.d. berkjubólga eða lungnabólga
· Erfiðleikar eða sársauki við öndun, brjóstverkur
· Blæðingar í maga eða þörmum, niðurgangur, meltingartruflanir, brjóstsviði, hægðatregða
· Ofsakláði, kláðaútbrot eða húðþurrkur
· Jafnvægistruflanir eða sundl
· Hiti, aukin svitamyndun
· Blóðrásarkvillar, t.d. lágur eða hár blóðþrýstingur
· Marblettir, hitakóf eða blóðnasir, heit og rjóð húð
· Þreyta eða slappleiki
· Bakteríusýkingar t.d. blóðsýking, ígerð eða sýking í húð (húðnetjubólga)
· Sveppasýking í húð
· Blóðsjúkdómar, t.d. blóðleysi eða of fá hvít blóðkorn
· Eitlastækkanir
· Þunglyndi, erfiðleikar með svefn
· Augnkvillar þ.á.m. roði í augum og sýkingar
· Hraður hjartsláttur eða hjartsláttarónot
· Liðverkir, vöðvaverkir eða bakverkir
· Sýkingar í þvagfærum
· Sóri, húðvandamál t.d. exem og hárlos
· Einkenni á stungustað, t.d. verkur, bólga, roði eða kláði
· Kuldahrollur, vökvasöfnun undir húð sem orsakar þrota
· Dofi eða náladofi.

Sjaldgæfar: kunna að koma fyrir hjá allt að 1 af hverjum 100 einstaklingum
· Minnkað blóðflæði, þroti í æðum
· Uppsöfnun á blóði utan við æðar (margúll) eða mar
· Húðvandamál t.d. blöðrur, vörtur, óeðlilegur húðlitur eða mislitun húðar, þroti á vörum, þykknun húðar eða rauð, hreistrótt og flagnandi húð
· Alvarleg ofnæmisviðbrögð (t.d. bráðaofnæmi), ónæmissjúkdómur sem kallast rauðir úlfar, ofnæmisviðbrögð við framandi próteinum
· Sár gróa hægar
· Lifrar- eða gallblöðrubólga, lifrarskemmdir
· Gleymska, skapstyggð, ringlun, taugaóstyrkur
· Augnvandamál, þ.á m. þokusýn eða sjónskerðing, þrútin augu, vogrís
· Nýtilkomin eða versnandi hjartabilun, hægur hjartsláttur
· Yfirlið
· Krampar, taugavandamál
· Gat á þörmum eða þarmastífla, kviðverkir eða krampar
· Brisbólga
· Sveppasýkingar, t.d. hvítsveppasýking eða sveppasýking í nöglum
· Lungnavandamál (t.d. bjúgur)
· Vökvasöfnun umhverfis lungu (í fleiðruholi)
· Þrenging í loftvegum lungna sem veldur öndunarerfiðleikum
· Bólga í himnu innan í lungum sem veldur stingandi verkjum sem versna við öndun (fleiðrubólga)
· Berklar
· Sýkingar í nýrum
· Fækkun blóðflagna, offjölgun hvítra blóðkorna
· Leggangasýkingar
· Niðurstöður úr blóðrannsóknum sem sýna mótefni gegn eigin líkama
· Breyting á magni kólesteróls og fitu í blóði.
· Þyngdaraukning (hjá flestum sjúklingum var þyngdaraukningin lítil).

Mjög sjaldgæfar: kunna að koma fyrir hjá allt að 1 af hverjum 1.000 einstaklingum
· Krabbamein í blóði (eitilæxli)
· Blóðið flytur ekki nægjanlegt súrefni um líkamann, blóðrásarkvillar t.d. þrenging æða
· Heilahimnubólga
· Sýkingar vegna veiklaðs ónæmiskerfis
· Lifrarbólga B ef þú hefur áður verið með lifrarbólgu B
· Bólga í lifur af völdum ónæmiskerfis (sjálfsnæmislifrarbólga)
· Lifrarsjúkdómur sem veldur gulnun húðar og augna (gula)
· Óeðlilegur þroti eða vöxtur í vefjum
· Alvarleg ofnæmisviðbrögð sem geta leitt til meðvitundarleysis og gætu verið lífshættuleg (bráðaofnæmislost)
· Bólga í smáum æðum (æðabólga)
· Ónæmissjúkdómar sem geta haft áhrif á lungu, húð og eitla (t.d. sarklíki)
· Uppsöfnun ónæmisfrumna af völdum ónæmissvars (hnúðótt útbrot)
· Sinnu- og geðbrigðaleysi
· Alvarleg húðvandamál svo sem drep í húðþekju, Stevens-Johnson heilkenni og bráð útbreidd graftarútþot 
· Önnur húðvandamál eins og regnbogaroðasótt, blöðrur og húðflögnum eða graftarkýli (kýlasótt)
· Alvarlegir taugasjúkdómar, t.d. þverrofsmænubólga, sjúkdómur sem líkist mænusiggi, sjóntaugarbólga, heilkenni bráðrar fjöltaugabólgu (Guillian-Barré heilkenni)
· Bólga í auga sem getur valdið sjónbreytingum þ.m.t. blindu
· Vökvasöfnun í gollurshúsi
· Alvarlegir lungnasjúkdómar (t.d. millivefslungnasjúkdómur)
· Sortuæxli (tegund húðkrabbameins)
· Leghálskrabbamein
· Lág blóðgildi, þ.á m. veruleg fækkun hvítra blóðkorna
· Litlir rauðir eða purpurarauðir blettir af völdum blæðinga undir húð
· Óeðlileg blóðgildi próteins sem kallast magnaþáttur og er hluti ónæmiskerfisins
· Húðskæningsviðbrögð (rauð-purpuralituð húðútbrot með kláða og/eða grá-hvítar þráðlaga línur í slímhimnum).

Tíðni ekki þekkt: ekki hægt að áætla tíðni út frá fyrirliggjandi gögnum 
· Krabbamein hjá börnum og fullorðnum
· Sjaldgæft blóðkrabbamein sem leggst aðallega á unglingsdrengi eða unga karlmenn (T‑frumu eitilæxli í lifur og milta)
· Lifrarbilun
· Bjálkakrabbamein (tegund húðkrabbameins (Merkel cell carcinoma))
· Kaposi-sarkmein, mjög sjaldgæft krabbamein tengt sýkingu af völdum manna-herpesveiru 8. Kaposi-sarkmein kemur oftast fram sem fjólubláar húðskemmdir.
· Versnun sjúkdóms sem kallast húð- og vöðvabólga (dermatomyositis) (kemur fram sem húðútbrot ásamt vöðvamáttleysi)
· Hjartaáfall
· Heilablóðfall
· Tímabundið sjóntap sem kemur fram meðan á innrennslisgjöf stendur eða innan 2 klukkustunda eftir innrennslisgjöf
· Sýking vegna lifandi bóluefnis (af völdum veiklaðs ónæmiskerfis).

Aðrar aukaverkanir sem geta komið fyrir hjá börnum og unglingum
Aðrar aukaverkanir komu fyrir hjá börnum sem fengu infliximab við Crohns sjúkdómi borið saman við fullorðna sem fengu infliximab við Crohns sjúkdómi. Aukaverkanir, sem komu oftar fyrir hjá börnum, voru: of fá rauð blóðkorn í blóði (blóðleysi), blóð í hægðum, of lág heildargildi hvítra blóðfrumna í blóði (hvítkornafæð), roði eða andlitsroði, veirusýkingar, lág gildi hvítra blóðfrumna sem vinna gegn sýkingum (daufkyrningafæð), beinbrot, bakteríusýking og ofnæmisviðbrögð í öndunarvegi.

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á Remsima

Yfirleitt mun heilbrigðisstarfsfólk geyma Remsima. Ef þú þarft leiðbeiningar um geymslu eru þær eftirfarandi:
· Geymið lyfið þar sem börn hvorki ná til né sjá.
· Ekki skal nota lyfið eftir fyrningardagsetningu sem tilgreind er á umbúðunum og öskjunni á eftir „Fyrnist“. Fyrningardagsetning er síðasti dagur mánaðarins sem þar kemur fram.
· Geymið í kæli (2°C ‑ 8°C).
· Lyfið má einnig geyma í upprunalegu öskjunni utan kælis við hitastig sem er að hámarki 30°C í eitt tímabil sem varir í allt að 15 daga en ekki umfram upprunalega fyrningardagsetningu. Eftir þetta má ekki setja lyfið aftur í kæli. Skrifa á nýja fyrningardagsetningu á öskjuna þ.m.t. dag/mánuð/ár. Fargið lyfinu ef það hefur ekki verið notað fyrir nýju fyrningardagsetninguna eða fyrningardagsetninguna sem prentuð er á öskjuna, en miðað skal við fyrri fyrningardagsetninguna.
· Ráðlagt er að nota blandaða Remsima lausn eins fljótt og auðið er (innan 3 klukkustunda). Ef lausnin er blönduð við smitgát, má hins vegar geyma hana í kæli við 2°C ‑ 8°C í allt að 60 daga og í 24 klukkustundir til viðbótar við 30°C eftir að hún er tekin úr kælinum.
· Ekki skal nota lyfið ef lausnin er mislit eða inniheldur agnir.


6.	Pakkningar og aðrar upplýsingar

Remsima inniheldur
· Virka innihaldsefnið er infliximab. Hvert hettuglas inniheldur 100 mg eða 350 mg af infliximabi og hver ml inniheldur 40 mg af infliximabi.
· Önnur innihaldsefni eru ediksýra, natríumasetat þríhýdrat, sorbitól (E420), pólýsorbat 80       (E433) og vatn fyrir stungulyf.

Lýsing á útliti Remsima og pakkningastærðir
Remsima er í hettuglasi úr gleri sem inniheldur innrennslisþykkni, lausn. Remsima er tær eða ópallýsandi lausn, litlaus eða fölbrúnn vökvi .

Remsima er framleitt í pakkningum með 1, 2, 3, 4 eða 5 hettuglösum. Ekki er víst að allar pakkningastærðir séu markaðssettar. 

Markaðsleyfishafi
Celltrion Healthcare Hungary Kft.
1062 Budapest
Váci út 1-3. WestEnd Office Building B torony
Ungverjaland

Framleiðandi
Nuvisan France SARL
2400, Route des Colles, 
06410, Biot, 
Frakkland

Kymos, SL
Ronda De Can Fatjó, 
7B. 08290 Cerdanyola del Vallès, 
Barcelona,
Spánn

Midas Pharma GmbH
Rheinstraße 49
55218 Ingelheim am Rhein
Þýskaland

Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	België/Belgique/Belgien
Celltrion Healthcare Belgium BVBA
Tél/Tel: + 32 1528 7418
BEinfo@celltrionhc.com

	Lietuva
Celltrion Healthcare Hungary Kft.
Tel: + 36 1 231 0493


	България
Celltrion Healthcare Hungary Kft.
Teл.: + 36 1 231 0493

	Luxembourg/Luxemburg
Celltrion Healthcare Belgium BVBA
Tél/Tel: + 32 1528 7418
Beinfo@celltrionhc.com


	Česká republika
Celltrion Healthcare Hungary Kft.
Tel: + 36 1 231 0493

	Magyarország
Celltrion Healthcare Hungary Kft. 
Tel: +36 1 231 0493

	Danmark
Celltrion Healthcare Denmark ApS
Contact_dk@celltrionhc.com
Tlf.: + 45 3535 2989

	Malta
Mint Health Ltd.
Tel: + 356 2093 9800


	Deutschland
Celltrion Healthcare Deutschland GmbH
Tel: + 49 30346494150
infoDE@celltrionhc.com

	Nederland
Celltrion Healthcare Netherlands B.V.
Tel: +31 20 888 7300
NLinfo@celltrionhc.com

	Eesti
Celltrion Healthcare Hungary Kft.
Tel: + 36 1 231 0493
contact_fi@celltrionhc.com 

	Norge
Celltrion Healthcare Norway AS
Contact_no@celltrionhc.com


	Ελλάδα
ΒΙΑΝΕΞ Α.Ε. 
Τηλ: +30 210 8009111
	Österreich
Astro-Pharma GmbH
Tel.: +43 1 97 99 860


	España
Kern Pharma, S.L.
Tel: + 34 93 700 25 25
	Polska
Celltrion Healthcare Hungary Kft. 
Tel.: + 36 1 231 0493 


	France
Celltrion Healthcare France SAS
Tel: +33 (0)1 71 25 27 00
	Portugal
CELLTRION PORTUGAL, UNIPESSOAL LDA 
Tel: + 351 21 936 8542 
contact_pt@celltrion.com


	Hrvatska
OKTAL PHARMA d.o.o. 
Tel: + 385 1 6595 777

	România
Celltrion Healthcare Hungary Kft.
Tel: + 36 1 231 0493 


	Ireland
Celltrion Healthcare Ireland Limited
Tel: +353 1 223 4026
enquiry_ie@celltrionhc.com

	Slovenija
OPH Oktal Pharma d.o.o.
Tel: + 386 1 519 29 22


	Ísland
Celltrion Healthcare Hungary Kft.
Sími: +36 1 231 0493
contact_fi@celltrionhc.com

	Slovenská republika
Celltrion Healthcare Hungary Kft. 
Tel: + 36 1 231 0493


	Italia
Celltrion Healthcare Italy S.R.L.
Tel: +39 0247927040
celltrionhealthcare_italy@legalmail.it
	Suomi/Finland
Celltrion Healthcare Finland Oy.
Puh/Tel: + 358 29 170 7755
contact_fi@celltrionhc.com


	Κύπρος
C.A. Papaellinas Ltd
Τηλ: + 357 22741741

	Sverige
Celltrion Sweden AB
contact_se@celltrionhc.com


	Latvija
Celltrion Healthcare Hungary Kft.
Tel: + 36 1 231 0493

	



Þessi fylgiseðill var síðast uppfærður 

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu https://www.ema.europa.eu.


---------------------------------------------------------------------------------------------------------------------------

Eftirfarandi upplýsingar eru aðeins ætlaðar heilbrigðisstarfsmönnum:

Afhenda skal sjúklingum sem eru í meðferð með Remsima áminningarkort sjúklings.

Notkunarleiðbeiningar og skilyrði meðhöndlunar og geymslu

Geymið við 2°C – 8°C.

Remsima má geyma við hitastig sem er að hámarki 30°C í eitt tímabil sem varir allt að 15 daga en ekki umfram upprunalega fyrningardagsetningu. Nýja fyrningardagsetningu skal rita á öskjuna. Eftir að Remsima hefur verið tekið úr kæli má ekki setja það aftur í kæli.

Notkunarleiðbeiningar og meðhöndlun – þynning og gjöf

Til þess að bæta rekjanleika lífefnalyfja skal skrá greinilega heiti og lotunúmer lyfsins sem gefið er.

1.	Reikna þarf út skammtinn og fjölda Remsima hettuglasa. Hvert Remsima hettuglas inniheldur annaðhvort 100 mg eða 350 mg af infliximabi. Reikna þarf út heildarrúmmál af Remsima þykkni sem þarf til.

2.	Að viðhafðri smitgát skal draga upp það rúmmál af Remsima þykkni sem þarf og þynna það í 250 ml með 9 mg/ml (0,9%) natríumklóríð innrennslislausn. Ekki má þynna Remsima þykknið með öðru þynningarefni. Framkvæma má þynninguna með því að draga það rúmmál af 9 mg/ml (0,9%) natríumklóríð innrennslislausn úr 250 ml glerflöskunni eða pokanum sem samsvarar því rúmmáli af Remsima þykkni sem þarf. Síðan skal bæta því rúmmáli af Remsima þykkni sem þarf hægt út í 250 ml innrennslisflöskuna eða pokann og blanda varlega. Þegar rúmmál er meira en 250 ml þarf annaðhvort að nota stærri innrennslispoka (t.d. 500 ml, 1.000 ml) eða marga 250 ml innrennslispoka til að tryggja að styrkur innrennslislausnarinnar verði ekki hærri en 4 mg/ml. Ef innrennslislausnin er geymd í kæli eftir þynningu þarf að leyfa henni að ná jafnvægi við stofuhita (allt að 30°C) í 3 klst. áður en skref 3 (innrennsli) er hafið.

3.	Gefa skal innrennslislausnina á tíma sem er ekki styttri en ráðlagður innrennslistími (sjá kafla 3). Eingöngu skal nota innrennslissett með dauðhreinsaðri, síu án efna sem geta valdið sótthita sem bindur prótein lítið (gatastærð 1,2 míkrómetrar eða minni). Þar sem ekkert rotvarnarefni er til staðar er mælt með því að hefja gjöf innrennslislausnarinnar eins fljótt og unnt er og innan 3 klukkustunda frá þynningu. Ef hún er ekki notuð strax er geymslutími og skilyrði fyrir notkun á ábyrgð notandans og er yfirleitt ekki lengri en 24 klukkustundir við 2°C til 8°C, nema þynning hafi farið fram við stýrðar og gildaðar smitgátaraðstæður. Afgang innrennslislausnarinnar skal ekki geyma til endurnota.

4.	Skoða skal Remsima með tilliti til agna eða mislitunar áður en það er gefið. Ekki má nota lausnina ef ógagnsæjar agnir, mislitun eða aðskotahlutir sjást.

5.	Farga skal öllum lyfjaleifum og/eða úrgangi í samræmi við gildandi reglur.

